Uİlyam Sİrz

**GECƏ GƏLƏN OĞRU KİMİ**

Baş verməmiş zühur haqqında qəribə

**İŞ**

**Bakı** – **2009**

GECƏ GƏLƏN OĞRU KİMİ

Uilyam Sirz

© **Published by George Ronald**

Azərbaycan dilinə tərcümə edən: **Azər Cəfərov**

Azərbaycan Bəhailəri Milli Ruhani

Məhfilinin razılığı ilə nəşr olunmuşdur

Rəbbin günü isə, oğru kimi gələcək.

O gündə göylər böyük gurultu ilə aradan qalxacaq,

ünsürlər yanaraq məhv olacaq, yer üzü və onun üstündə

hər şey ifşa olunacaq.

2 Peter 3:10

**Problem.** On doqquzuncu əsrin birinci yarısında, 1840-cı illərdə Məsihin qayıdışının baş verəcəyinə dünyada geniş yayılmış və qızğın gözlənti var idi. Hekayə başlıqlara çıxdı və hətta Amerika Birləşmiş Ştatlarının Konqresinə belə çatdı. Çindən və Yaxın Şərqdən Avropaya və Amerikaya qədər, ziddiyyətli ideyalara malik insanlar gözləntidə şərik idilər. İstehza edənlər çox idi, lakin həvəs böyük idi və *hamı vaxt barədə razılaşdı. Niyə? Və hekayəyə nə oldu? Nəsə baş verdi, yoxsa hamısı yuxu idi?*

**Həll.** Səbirlə və nümunəvi hərtərəfliliklə, Uilyam Sirz bu sirri həll etməyə başladı. *Gecə gələn oğru kimi*-də o, oxucunu təqibin həyəcanı ilə ruhlandıran asan üslubda öz tam təfsilatlı “işin aparılmasını” təqdim edir. Bütün ip uclarının apardığı həll böyük meydanoxuma kimi gəlir.

Bu fərqi olan sirr hekayəsidir: sirr həqiqidir və hər bir insan üçün həyati əhəmiyyətə malikdir. Müəllif baş verməmiş zühur haqqında işin sübutunu elə təqdim edir ki, siz onu özünüz də həll edə biləsiniz.

**Mündəricat**

**MÜƏLLİFİN ÖN SÖZÜ**

**I HİSSƏ – Həll edilməmiş tapmaca**

1. İnsanlara və xalqlara... zamanı bir dəfə gəlir

2. Baş verməmiş zühur haqqında qəribə iş

3. Birinci vəd

4. İkinci vəd

5. Üçüncü vəd

6. Başqa vədlər

7. Əlavə vədlər

8. Başınızı qaldırın

9. Ağ daşın sirri

10. Yoxsul varlılar

11. Gözləri qamaşdıran işıq

12. Bu gün yaşayanlara oxumaq qismət deyil

13. Müəmmalı gurultu

14. Dirilər və ölülər

15. Allahın carçısı

16. Tək Çoban, lakin çoxlu sürü

17. Səhvsiz əlamətlər

18. Şərqdə şimşək

19. Son günlərin görüntüləri

20. Qar uçqunu

**II HİSSƏ – Həll**

1. Sirr açılmağa başlayır

2. Qəribə oxşarlıq

3. İkiqat səma işığı

4. Şahidlər

5. Sirr açılır

6. Allahın İzzəti

**III HİSSƏ – Dəlil**

1. Şərqdən gəlmiş hökmdar

2. Qədim sirrlər torpağı

3. Babildə dünyaya gəlmiş

4. Valehedici Mikeya

5. Səkkiz fövqəladə addım

6. “Nə günəşə...ehtiyacı vardır”

7. Yerin ailələri xoşbəxt olsunlar

8. Yeni Eranın Rəbbi

9. Ümidlər qapısı

10. Yoxsulların hakim olduğu Cənnətdə

11. Çiçəklənən səhra

12. Səma atəşi

13. “Məsihi izzətləndirəcək”

14. Qar uçqunu qurtardı

**IV HİSSƏ – SƏMA ƏLAMƏTLƏRİ**

1. Səma əlamətləri

2. Lərzəyə gəlmiş yer

3. Suri-İsrafil

4. Ulduzlar qar dənəcikləri kimi yerə töküldüyü zaman

5. Səma yığıncağı

6. Gecə qonağı

**V HİSSƏ – SON DƏLİL**

1. Yalançı peyğəmbərlərdən qorunun

2. İnsanların düşməni

3. Həyat ağacı

4. Birinci meyvə: ev və ailə

5. İkinci meyvə: vətən

6. Üçüncü meyvə: din

7. Dördüncü meyvə: həyat tərzi

8. Araşdırıcı göz

9. Quşun iki qanadı

10. Əsl sərvət

11. Heç kəs yad deyil

12. Tərəqqinin iki təkanverici qüvvəsi

13.Göy qurşağının gözəlliyi

14. Ruhani aləmlər

15. Ruhun qidası

16. Hər kəsin ruhu hökmdardır

17. Tək sürü və tək Çoban

**VI HİSSƏ – Meydanoxuma**

1. Əgər o günlər qısaldılmasaydı...

2.Nüvə nəhəngləri, mənəvi cırtdanlar

3. Cəng arabaları küçələrdən qaçır...

4. Göylərdən gələn vahimə

5. Vaxt yetişdi

6. Rəbbin Günü

7. Yeni günün şəfəqləri

**Qeydlər**

# MÜƏLLİFİN ÖN SÖZÜ

*Veneradan gələn sərnişin təyyarəsi bu gün axşam London aeroportuna enəcək!*

Qəzetdəki bu başlıq mənim diqqətimi cəlb etdi. Mən iki başqa qəzetin də birinci səhifəsinə nəzər yetirdim:

*Elm sübut edir ki, insanın ruhu ölməzdir!*

*Atlantida Portuqaliya sahillərində dənizdən qalxır!*

Mən “telexəbərlər” proqramının redaktoruna baxdım:

-Yenə nəsə varmı?

O, bir cüt başlıq göstərdi:

*Bütün xəstəliklərin əlacı panaseya tapılıb!*

*Hitler sağdır və Vyanada yaşayır!*

– *Bu sadəcə dünyanın axırıdır* – deyə başımı yırğaladım.

Redaktor bu başlıqlı qəzeti mənə uzatdı.

– Al, oxu.

İdman şöbəsinə, öz iş stolumun arxasına keçib qəzeti açdım və onu diqqətlə öyrənməyə başladım.Və qəfildən məni sanki yerimdən atdılar, özümdə gözlənilməz güc axını hiss etdim. Halbuki, səhər özümü bir əsr əvvəl törədilmiş cinayəti təhqiq edən detektiv kimi hiss edirdim. İndiyənə kimi onun izinə düşmək mümkün deyildi. Lakin bu məqaləni oxuduqdan sonra axtarışı davam etdirmək istəyində idim. Aydın idi ki, yüz il əvvəl baş verməsinə baxmayaraq, bu sirrin açılması təkcə məni deyil, minlərlə başqa insanları da maraqlandırırdı. Mən stolun siyirməsindən qovluq götürüb, yumşaq karandaşla onun üzərinə bu sözləri yazdım: *baş verməmiş zühur haqqında qəribə iş.*

Bu məqalə ölkənin hər yerindən xüsusi seçilmiş qəzet başlıqlarından ibarət idi. Redaktorlardan xahiş olunmuşdu ki, onların nəzərincə oxucularda daha çox maraq doğura biləcək uydurulmuş başlıqları qəzetə göndərsinlər.

Budur onların seçdiyi “incilərdən” bəziləri:

*Alimlər sübut edib ki, Şekspir əslində Marlodu*

*Qış bir daha olmayacaq*

*Müqəddəs piyalə Uelsdə tapılmışdır*

*Kanon Doyl yer ilə əlaqəyə girir*

*Santa Klaus mif deyil*

Mən gülümsədim. Əgər bu başlıqlar bir səhər qəzetlərdə çap olunsaydı, bu dəqiq dünyanın axırı olardı. Lakin bir başlıq dərhal mənim diqqətimi cəlb etdi. Bütün qəzetçilərin rəyi də o idi ki, əgər həmin başlıq gerçəkdən qəzetdə çıxsaydı, aydın səmada ildırım təsirini yaradardı və onların fikrincə, bu bütün dünyanı baş ayaq edərdi. O cəmi iki sözdən ibarət idi:

*MƏSİH QAYIDIR*

Bu süjet üzərində mən artıq iki il idi ki, işləyirdim. Mən onunla təsadüfən rastlaşdım və iki il ərzində onu, mənim nəzərimcə, maraqlı və çətin izah olunan sirri açmağa cəhd etdim. Bunların hamısı isə adi hadisə kimi başlandı. Belə ki, kimsə mənə həmsoyadım, Klara Endikott Sirzin yazdığı kitabı verdi. Kitabın müəllifi mənə qohum deyildi, hər halda mənə Men ştatının Sirzport və Vansborun ətraflarında belə izah etmişdilər. Bilsəydim sonralar nələrlə rastlaşacağam, bu kitabı dərhal yandırardım.

O zaman mən Yunayted Press İnterneyşnl xətti ilə gecə növbəsində işləyirdim; orada mənim sadəcə oturmağa və düşünməyə vaxtım kifayət qədər idi. Klaranın kitabında insanların XIX əsrdə Məsihin ikinci gəlişini necə səbirsizliklə gözləməsi barədə məzəli və heyranedici hadisələrdən danışılırdı.

Biləndə ki, o dövrün qəzet və jurnalları həqiqətən öz səhifələrində bu cəlbedici hadisələr haqqında yazılar yerləşdirirdilər, özü də zarafatla, məsxərəyə qoymaqla, bəziləri tam ciddiyyətlə, xeyli heyrətləndim. Mətbuatda və küçələrdə o zaman emosiyalar necə də coşurdu:

MƏSİH QAYIDIR, YOXSA YOX?

SABAH – DÜNYANIN AXIRIDIR!

İSA ARTIQ QAPIMIZIN ASTANASINDADIR!

NAMƏLUN KOMET YER SAKİNLƏRİNİ VAHİMƏYƏ SALIR!

İKİNCİ QAYIDIŞ: HƏQİQƏT , YOXSA YALAN?

Əsəbləri qıcıqlandıran hadisələrdən hamımızın xoşu gəlir, və xüsusən də qorxunc “dünyanın axırı” sözündən daha çox vahimələnirik. Beləliklə, dünyanın axırının *“… cümə axşamı, noyabrın 23-i, axşam saat 7-də Ohayo vadisində başlaması və Miçiqandan keçməklə şimala doğru hərəkət etməsi”* vədi ilə başlayanvə Müqəddəs Yazıları öyrənmiş ciddi alimlərin həmin gün “… *ulduzlar göydən yerə töküləcək və Yer öz yerindən tərpənəcək”* xəbərdarlığı ilə sona yetən hər zövqə uyğun öncəgörmələr ortaya çıxmağa başladı.

Bundan artıq qorxulu və vahimələndirici hadisələr düşünmək mümkün deyildi. XIX əsrin 40-cı illərində bu hadisələri görünməmiş qızğınlıqla söyləyirdilər. Həyəcanlı xəbərlər Birləşmiş Ştatlarda, İngiltərə, Kanada, Avropa və Asiya ölkələrində, hətta Afrika və Avstraliyada eşidilirdi. Hər yerdə adamları Məsihin qəfil gəlişinə hazırlaşmaq haqda xəbərdarlıq edilirdi. Bəziləri bu gəlişin bəşəriyyətə xoşbəxtlik, bəziləri ilə bəlalar gətirəcəyini düşünürdülər. Əksər çoxluq sakit yaşamaqda davam edir, öz fanatizminin qurbanına çevrilmiş kəslərə gülür və onlara acıyırdı. Lakin xeyli insan təlaş və vahimə içində idi.

Bibliya biliciləri kitabçalarda, açıq çıxışlarda, kilsə kafedralarında və mətbuatda dinləmək istəməyənləri və kütləyə laqeyd qalanları tövbə etməyə çağırırdılar. Onlar zəhmlə bəyan edirdilər:

* Vaxt gəlib çatdı!

Çoxları onlara inanırdı. Bir çox ailələr öz evlərini və əmlakını satırdı. Bəziləri hesablarından şıxardıqları pullarını və sərvətlərinin hamısını onlara inanmayanlara paylayırdı. Başqaları səmaya yüksəlməkdən ötrü özlərinə kəfəndən xüsusi örtük tikirdilər. Hekayələrin birində nəql olunur ki, bir qrup adam belə əlamətdar günlərin birində buludlar üzərində yerə enəcək Məsihi qarşılamaqdan ötrü dağlara yollanmış, lakin leysana düşüb möhkəm islanmışdılar.

Mən həmin dövrün hüquqi sənədlərini də öyrənirdim. Bu sənədlərə görə bəziləri əmlak üzərindəki hüquqlarını, onların fikrincə, elə bu saatlarda Yerə enəcək Məsihə verirdilər. Bəzi kəndlər tam ciddiliklə onun Amerikadakı iqamətgahı olmağa hazırlaşırdı. Hətta sakinlər öz kəndlərini Heyven, yəni “cənnət” adlandırırdılar.

O zaman Xristian dünyasının müxtəlif guşələrində insanları hansısa coşğun dəlilik bürümüşdü. Lakin nəyə görə? Nə üçün hamı Məsihi gözləyirdi? Niyə məhz həmin gün?

Bəli, bu sirlərin sirri idi. Belə təsəvvür yaranırdı ki, beş qitənin bütün insanları qəflətən “gəliş virusu”na yoluxmuşdu. Dünyanın müxtəlif guşələrində baş verən bu cür parlaq, bəzən gülünc, bəzən isə faciəli hadisələr haqqında oxuduqca maraq mənə üstün gəlirdi.

Elə həmin maraq da bu kitabın əsasını qoydu.

Əslində, olduqca maraqlı və vaxtımın çoxunu əlimdən alan tədqiqata nə zaman qərq olmağım yadıma gəlmir. Bunun kitabxanada, muzeydə və yaxud Kərmil dağındakı İlyas Peyğəmbərin mağarasında baş verməsi də yadımda deyil. Marağım tədricən artırdı, və nəhayət mən Məsihin qayıdışı ilə bağlı hadisənin – mif, səhv və ya bizim günlərin ən böyük açılmamış sirri olmasını aydınlaşdırmaq qərarına gəldim.

Bir dəfə, həmin dövrdə tam mənası ilə öz evimə çevirdiyim çox saylı kitabxanaların birinin oxu zalında müqayisə olunmaz həyəcan yaşadım. Bunu, tədqiqatını dayandırmaq istəyən, lakin həmin an külüngün zərbəsi altında divarı uçuran və qarşısında indiyə kimi görünməmiş qədim dünyanın məftunedici mənzərəsi açılan arxeoloqun keçirdiyi hissə bənzətmək olardı.

Mən başa düşdüm ki, mənim tədqiqatım – kabus dalınca qaçmaq deyil. Tozlu kitabxana rəfləri arasında mən başqa detektivi aşkar etdim və onunla birlikdə yenə də həyəcan doğuran axtarışın hakimiyyətinə təslim oldum. Mənə qədər həmin işlə Kembricdəki Pembrok kollecinin professoru E. Q. Braun da məşğul olmuşdu. Görünür, bu sirr onu da özünə cəlb etmişdi, və o onu qismən də olsa açmışdı. Onu Məsih ilə bağlı hekayə ilə müqayisə edərək, o yazmışdı:

“*Bunu öz həmvətənlərimin nəzərinə çatdırmağı... öz borcum, həm də fərəhləndirici vəzifəm hesab edirəm*...”[[1]](#footnote-1)

Sonralar Braunun axtarışlarının izlərinə Müqəddəs Torpaqda da rast gəldim: mən onun öz qələmi ilə yazdığı məktubunu oxudum. Həmin məktubda o həmin Böyük Şəxsiyyətlə görüşməkdən ötrü İsrailə səfər etmək planından danışırdı. O yazırdı ki, hər şeyi özü üçün aydınlaşdırmayınca sakitləşməyəcək.[[2]](#footnote-2)

Mən müəyyən etdim ki, Braunun müasiri, Oksforddan olan məşhur Couett də həmin hissləri keçirmişdir. O da nə vaxtsa, mənim rastlaşdığım bu hadisə ilə rastlaşmışdı. Onun yazısından:

“Bu hadisələr olduqca mühümdürlər və bizim onların həqiqi əhəmiyyətini qiymətləndirməyimiz üçün zaman etibari ilə bizdən olduqca az məsafədə dururlar. Bu yalnız gələcək nəsillərin qismətidir”.[[3]](#footnote-3)

Hər iki professor, həm Braun, həm də Couett, öz kəşflərini Məsihin gəlişi ilə əlaqələndirirdilər. Hər ikisi bu hadisələrə canlı maraq göstərir, onun vaxtında baş verməsini və vacibliyini vurğulayırdılar. İndi, bu problemi bir neçə il hərtərəfli tədqiq etdikdən sonra, mən də eyni nəticəyə gəlmişdim. Mən onların dayandığı yerdən başlayıb, işi axıra çatdırmaq qərarına gəldim.

Növbəti fəsillərdə mənim yeddi illik tədqiqatımın nəticələri təqdim olunmuş, orada yüz illik tarixi olan bu maraqlı sirrin açılmasının mənim tərəfimdən işlənmiş versiyası irəli sürülmüşdür. Buradan belə nəticəyə gəlmək olar ki, bizim müasir qəzetçilər güclü təsir bağışlayan aşağıdakı başlığı vermək istəklərində yüz il gecikmişlər:

*MƏSİH QAYIDIR*

Doğrudan da bizim jurnalistləri azı yüz il aldadıblar. Siz burada, XIX əsrin 40-cı illərində qəzet və və başqa nəşrlərdə “Məsihin qayıtması gözlənilir” başlıqlı məqalələr çıxarkən, bunların uydurma deyil, təmiz həqiqət olmasına dair kifayət qədər dəlillər tapacaqsınız. Halbuki, müəlliflərin özləri hadisələrin inkişafı haqda anlayışa malik deyildilər və haqlı olmalarını sübut etməkdə tamamilə bacarıqsız idilər.

Əgər mənim açmağa nail olduğum həqiqətdirsə, bu mətbuatda nə vaxtsa verilmiş ən heyranedici və dramatik hadisələrdən biridir.

Lakin mənə inanacaqlarmı?

İndi siz həmin o yerdəsiniz ki, yeddi il əvvəl mən *baş verməmiş zühur haqqında qəribə İşə* başlamışdım*.*

*Uilyam Sirz*

# **I HİSSƏ – Həll edilməmİş tapmaca**

# **1. İnsanlara və xalqlara zamanı bir dəfə gəlir**

Öncə mən 1830-cu ildən 1850-ci ilə kimi olan tarixi dövrü tədqiq etməyə başladım. Bu qəribə və həyəcanlı hadisələr zamanı idi. İnsanlar heyrət və həyəcanla Günəş ətrafındakı nəhəng parlaq çevrəyə – qaloya və gecənin zülmətində quyruqlu kometin alov saçdığı səmaya zillənmiş nəzərlərlə baxırdılar. Bəziləri deyirdi ki, bu komet bəşəriyyətə tuşlanıb və “dünyanın axırı” nı çatdırır.

Budur o dövrün maraqlı hadisələrindən biri:

“Fələstindən olan bir nəfər vəftiz olmuş yəhudi, Yozef Volf, gələcəkdən xəbər verərək bildirmişdi ki, Məsihin gəlişi 1847-ci ildə baş verəcək. Uittiyerin “*Qar məhbusu*” kitabında təsvir etdiyi kimi, O zamanlar özünün bəlağətli və cəlbedici çıxışları ilə yaxşı tanınmış Harriyet Livermor, hər yerdə, hətta ABŞ Konqresinin Nümayəndələr Palatasında ikinci gəliş haqqında vəəz edir və hər dəfə ətrafına çoxlu sayda dinləyicilər toplayırdı.Uilyam Pittanın qohumu, şücaətli dəlisov xanım Xester Stenxoup dünyəvi həyatdan imtina edib, zühurun baş verəcəyi yerə yaxın olmaqdan ötrü Livana, ərəblərin və duruzların arasına köçmüşdü. Deyirlər ki, o tövlədə iki ağ ərəb atı saxlayırdı, biri Məsih, o biri isə özü üçün”.[[4]](#footnote-4)

Başqa müəllif məlumat verirdi:

“Nəql edirlər ki, Müqəddəs Torpaqda kiçik məscid var. Həmin yerdə mollalar Mehdi üçün bir cüt ayaqqabı hazırlayıblar ki, Yerusəlimə gələndə onu geysin”.[[5]](#footnote-5)

O dövrün şəraitindən xəbər verən daha bir söyləmə:

“İnsanlar yaxınlaşmaqda olan zühura o qədər inanmışdılar ki, onu qarşılamaqdan ötrü ən xətərli addımlar atırdılar. Bütün bunlar XIX əsrdə baş verirdi. Lakin 1833-cü il ulduz axını və 1843-cü il günəş ətrafında qaloyabənzər çevrənin yaranması qorxunc düşüncələr və mübahisələr üçün bəhanə oldu. Bir tərəfdən də uzunluğu 108 milyon mil olan 1843-cü il kometinin quyruğu… Həmin son gün üçün insanlar ailəliklə kəfəndən paltarlar tikirdilər”.[[6]](#footnote-6)

Deyirlər, buludlar üzərində yerə enən Məsihi qarşılamaqdan ötrü daha çox can-fəşanlıq edənlər xüsusi “göyə yüksəlmə paltarları” geymişdilər. Daha təcrübəli və daha skeptik əhval-ruhiyəli olanlar, həmçinin az məlumatlılar sübut edirdilər ki, buludlar göydən yerə *enmir*, onlar, əksinə yerdən *göyə qalxan* buxardan başqa bir şey deyil.

Özünü alim hesab edənlər, İkinci zühuru zamanı buludlar üzərində yerə enəcək Məsihi görmək imkanı olmadığı üçün Yer kürəsinin ikinci yarımkürəsində insanların yaşamadığını sübut etməkdən ötrü bütöv bir cild yazmış Müqəddəs Avqustindən sitatlar gətirirdilər. Riyaziyyatçılar soruşurdular: “Axı ümumiyyətlə “yerə enmək” nə deməkdir? Sonra onlar əlavə edib deyirdilər ki, əgər Yer səthinin əyriliyini nəzərə alsaq, Məsihin minlərlə “uçuşu” lazımdır ki, Yer kürəsinin bütün sakinləri Onun enməsini görə bilsinlər. Onlar öncəgörmələri hərfi mənada başa düşənlərə gülür, və inandırırdılar ki, “enmə” və “bulud” – yalnız rəmzlərdir.

Elələridə vardı ki, sübut edirdilər ki, bütün bu “buludlar” Məsihin göydən enəcəyi cəng arabası deyil, sadəcə yerdən qalxan və insanların gözlərini örtən dumandır. Bununla belə, skeptisizim və şübhələrə baxmayaraq, dəbə uyğun tikən dərzilər həmin gün dəbdən geri qalmaq istəməyənlər üçün “göyə yüksəlmə paltarları”nın müxtəlif üslublarını hazırlayırdılar. Deyirlər ki, bu geyimlər ABŞ-ın şərq sahilinin bəzi mağazalarının vitrinlərində nümayiş etdirilmişdir. Baxmayarq ki, bəzi dairələrdə, “göyə yüksəlmə paltarları” ilə bağlı hər şeyi inkar edirdilər, mən onun haqqında mənbələrdə tez-tez rastlaşırdım.

Aşağıda çoxsaylı məktubların birindən götürülmüş parça verilmişdir. Bu yazıda həmin fakt özünü tam aşkarlığı ilə göstərmişdir. İda M. Uinq adlı bir nəfər Klara Endikott Sirzə ünvanlanmış 21 avqust 1921-ci il tarixli həmin məktubunda yazırdı:

“Mənim anam söyləyirdi ki, o balaca olanda onun anası, ağ paltarlar tikmiş, evi yır-yığış etdikdən sonra pəncərəyə lampa qoyaraq və beləcə bütün gecəni dünyanın sonunu gözləmişdi”.[[7]](#footnote-7)

1843-cü ildə göydə nəhəng komet görünəndə, insanlar təlaş içində onu göstərir və deyirdilər: “Budur Məsihin qayıtma anı gəldi!”

Həmin ildə şair Ceyms Rassel Louell yazmışdır: “Bir dəfə hər insan və millətə qərar vermək anı gəlir, hansısa böyük bir iş, Allahın yeni Məsihi...”[[8]](#footnote-8)

Fransız şairi Lamartin Allaha mədh deyərkən soruşmuşdu: “Doğrudanmı Özünü bəşəriyyətə göstərmək zamanı gəlməyib?”

24 may 1844-cü ildə Vaşinqtonda teleqraf ixtiraçısı Semuel Morze özünün yeni aparatının dəstəyi qarşısında durdu. O Vaşinqtondan Baltimora dünyada ilk rəsmi teleqramı göndərməyə hazırlaşırdı. Mətbuatda həmin gün bizim günlərin möcüzəsinin baş verəcəyi gün adlandırılmışdı. Qəzetlər yazırdı ki, bu ixtira, bir göz qırpımında bütün dünyanı fiziki cəhətdən birləşdirəcək. Onların izharına görə, naqillərlə ildırım sürət ilə şütüyən bu impulslar planetimizi kiçildəcəkdir.

Həqiqətən, ABŞ Konqresi Morzeyə sonrakı tədqiqatlarından ötrü 40 min dollar ayıranda, ona deyilmişdi ki, indi o öz “ildırımlarını” dünyanın hər yerinə göndərə bilər. Bununla da onun ixtirası Əyyubun Kitabındakı sözlərlə əlaqə əldə etdi. Əslində bu o zaman bir qədər zarafatla deyilmişdi.

Müqəddəs Yazıların tədqiqatçıları soruşurdu: “Məgər bu, 1844 cü ilin zühur ili olacağına daha bir sübut deyilmi? Məgər Əyyubun kitabında yazılmayıb ki, yalnız Rəbb “*şimşəkləri göndərə bilər ki, getsinlər, Sənə də “bax buradayıq” desinlər?*”.[[9]](#footnote-9)

Bu o demək deyilmi ki, Məsih burdadır? Axı həmin Əyyubun kitabında vəd olunub:

“*Amma bir Satınalanım yaşayır, mən bilirəm, Axırda O, yer üzərində dayanacaq, Dərim yox olandan sonra Bədən alıb Allahı görəcəyəm*”.[[10]](#footnote-10)

Beləliklə, Semuel Morze əlini aparatının dəstəyinə qoydu və birinci teleqramı göndərdi.Onun sözləri *Saylar Kitabından* götürülmüşdü:

“*Allah nələr etdi*!”[[11]](#footnote-11)

Biləndə ki, Morze teleqramını 1844-cü ildə göndərib, mənim üçün maraqlı oldu, görən Allah həmin dövrdə teleqrafdan başqa, *daha nə yaratmışdı*? Bəlkə bunun arxasında hansısa sirr gizlənir? Onu açmaq mümkündürmü? Hər halda başlanğıc qoyulmuşdu.

Təxminən həmin vaxtlarda əlimə Nyu-Yorkda Britaniya alimi ser Lorens Breqq tərəfindən oxunmuş mühazirələrin konspekti keçdi. Ser Lourens bəşəriyyətin elmi nailiyyətlərinin qrafikini tərtib etmişdi. Həmin qrafikdə 1844-cü ilə kimi irəliyə doğru hərəkətin zəif olması görünürdü, qrafikin xətti demək olar ki, üfüqi vəziyyətdə idi. Lakin sonra, o həmin nöqtəni keçərək, sürətlə, demək olar ki, şaquli vəziyyətdə yuxarı qalxırdı və o vaxtdan da qalxmaqda davam edir.

Bu məni əməlli-başlı maraqlandırdı. Görən 1844-cü ildən sonra yaradıcılıq enerjisinin bu cür yüksəlişini nə törədə bilərdi? Nə üçün o məhz həmin dövrdə başlamışdı?

Hansı tarixi hadisə ilə elmi biliklərin və ixtiraçılığın bu yeni yüksəlişini izah etmək olar? Tarixçilərin diqqət yetirmədiyi və ya onların əhəmiyyət vermədiyi hansı hadisə baş verib? Bunun hamının yalnız haqqında danışdığı Məsihin həmin il gözlənilən zühuru ilə hər hansı bir bağlılığı vardımı?

Mən indi bütün bu suallara cavab tapmaq istəyirdim. *Baş verməmiş zühur haqqında İş* doğrudanda cəzbedici olmuşdu.Ona görə də Morzenin teleqram göndərdiyi həmin 1844-cü ildə daha nələrin baş verdiyini yaxşıca araşdırmaq qərarına gəldim.

# **2. Baş verməmiş zühur haqqında qəribə İş**

Tezliklə aydınlaşdırdım ki, Bibliya tədqiqatçılarının hesablamalarında 1844-cü ilin adı başqalarına nisbətən daha çox çəkilmişdir. Bu tədqiqatçılardan bir çoxu müxtəlif qitələrdə bir-birindən xəbərsiz işləyərək, Məsihin qayıtma vaxtı ilə bağlı eyni nəticəyə gəlmişdilər.

Bu 1843-dən 1845-ci ilə kimi olan dövr idi.

Asiyada Vulf, İngiltərədə Edvard İrvinq, Şotlandiyada Meyson, Cənubi Karolinada Deyvis, Pensilvaniyada Uilyam Miller, Almaniyada Leonard Kelber və digər alimlər dünyanın müxtəlif yerlərində belə hesab edirdilər ki, bu gerçəkdən “axır-zamandır”.[[12]](#footnote-12)

Dəqiq vaxtla bağlı onlar vahid fikrə gələ bilmədilər və onların hər biri kəhanəti özü düşündüyü kimi şərh edirdi. Bununla belə, bu tədqiqatçılar barədə aşağıdakılar deyilmişdir:

“..Amerika, Asiya və Avropada qəti və birmənalı şəkildə bəyanatlar verilmişdi ki, peyğəmbərlərin bəşəriyyət üçün buraxdığı vaxt 1844-cü ildə bitmişdir”.[[13]](#footnote-13)

Edqar Allan Po 1845-ci ildə Endryu Cekson Devisin 157 mühazirədən ibarət kurslarında iştirak etmişdi. Məruzəçi deyirmiş ki, turist agentliklərinin reklam prospektlərində “dörd gün ərzində bütün Amerikadan keçib Kaliforniyaya” səyahətə dəvət edəcəyi gün uzaqda deyil. Devis hava səyahətinin hansı sürətlə baş verəcəyini görürdü. O yorulmadan maddi firavanlıq səltənətinin ruhani səltənətə pillə olacağı yeni eranın gəldiyini təkrarlayırdı. O deyirdi: “Bəşəriyyəti şərəfli günlər gözləyir... Yeni dövrə aşiq olmaq”.[[14]](#footnote-14)

1831-ci ildə Uilyam Miller Məsihin zühuru haqda öz çıxışlarına başladı. O bildirirdi ki, özü ilə bacarmır və səmadan gələn səs ona rahatlıq vermir. O səs deyir: “get və dünyaya çatdır”. 1832-ci ildə o yazmışdır: “Bu haqda dəlillər hər tərəfdən daxil olur... Budur Xilaskar gəlməkdədir!”[[15]](#footnote-15)

Forman özünün “*Kəhanət Tarixi*” kitabında yazırdı: “Həmin dövrdə dini fəallıq üçün səbəblər hər addımda rast gəlirdi və onlar hər yerdə yayılmışdı”.[[16]](#footnote-16) O qeyd edir ki, Ümumdünya dini reformaya həsr olunmuş qurultayda iştirak edən Emerson iştirakçıların müxtəlifliyindən təəccüblənmişdi. Onun sözlərinə görə, orada “...hər iki cinsdən olan divanələr, saqqallılar, dankerlər, aqqletonlar, kam-auterlər, qrounerlər, aqrarlar, yeddinci gün baptistləri, kvakerlər, abolisionistlər, kalvinistlər, unitarianlar və filosoflar”[[17]](#footnote-17) iştirak edirdilər.

Təəccüblü deyil ki, Klara Endikott Sirz öz kitabında “*Ümumdünya tarixinin qəribə dövrü*” yarımbaşlıq da vermişdi.

Həmin 1844-cü il ərəfəsində ingilis keşişi Morant Brok belə bəyanat vermişdi:

“Xilaskarın tezliklə gəlişini yalnız Böyük Britaniyada deyil, Amerikada, Hindistanda və Avropanın qitə hissəsində gözləyir, səslərini ucaldır və bu haqda xəbərdarlıq edirlər. Amerikada üç yüz, İngiltərədə isə yeddi yüzə qədər keşiş Səltənətin Müjdəsini təbliğ edirlər”.[[18]](#footnote-18)

Mənə aydın oldu ki, əgər tək iki ölkədə mindən çox keşiş Məsihin tezliklə qayıdışını təbliğ edirdisə, demək, *baş verməmiş zühur haqqında İşlə* məşğul olmağa dəyər.

U. A. Spayser “*Müasirlik kəhanətlər işığında*” kitabında qeyd edirdi:

“Müqəddəs Yazıların tədqiqatçıları ümumi bir rəyə gəliblər ki, Daniel Peyğəmbərin (8:14) Bəşəriyyət üçün təyin etdiyi 2300 il sona çatır və 1844-cü il “Qiyamət Günü” olacaqdır”.

Bütün kəhanətlərin 1844-cü ilin üzərinə gəlməsinin nadir hadisə olmasından danışan Spayser yazmışdır:

“Avropada – Hollandiya, Almaniya, Rusiya və Skandinaviya ölkələrində Allah şahidləri ortaya çıxmışdı. Levantadan olan missioner Yozef Volf Yunanıstan, Fələstin, Türkiyə, Əfqanıstan və başqa ölkələrdə Qiyamət gününün yaxınlaşdığını təbliğ edirdi”.

Beləliklə, “Zühur həyəcanı” 1844-cü ildə öz apogeyasına çatdı. Mən bunun nə üçün həmin vaxtda olmasını aydınlaşdırmaq istəyirdim. Bütün bu insanları eyni vaxtın üzərində dayanmağa məcbur edən səbəb nə idi? Və mən bu sualın cavabını tapdım. Bu tarix başlıca olaraq İsa Məsihin öz şagirdlərinə verdiyi *üç konkret vəd* ilə bağlı idi. O, bu üç vədi vermiş, eyni zamanda demişdi ki, onlar həyata keçəndə, O (Məsih) Yerə qayıdacaqdır. Budur o vədlər:

1. Onun İncili dünyanın hər yerində təbliğ olunacaq.

2. Kafirlərin zamanı sona yetəcək və yəhudilər İsrailə (Fələstinə) dönəcək.

3. Bütün bəşəriyyət haqqında Daniel Peyğəmbərin danışdığı “viranəliyi” görəcək.

Ona görə də mənim görəcəyim növbəti iş bu vədlərdən hər birini ayrılıqda növbə ilə nəzərdən keçirmək və bütün bunların nə ilə qurtardığını aydınlaşdırmaq idi. Mənim planım çox sadə idi. Mən aşağıdakıları etməli idim:

1. Məsihin verdiyi hər bir vədi Müqəddəs Yazılarda tapmaq;

2. Məsihin şagirdlərinə məhz nəyi vəd etdiyini müəyyən etmək;

3. Bu vədlərin həqiqətən həyata keçdiyini aydınlaşdırmaq;

4. Əgər onlar həyata keçibsə, onda hansı şəkildə keçdiyini müəyyənləşdirmək.

İndi mən yalnız nəzəri mülahizələrlə işləmirdim: artıq mənim qarşımda konkret məqsəd var idi.

# **3. Birinci vəd**

Birinci vədi tapmaq çətin olmadı. O şagirdlərin sualına verilmiş cavab idi:

“... *bizə söylə görək bu şeylər nə zaman olacaq. Sənin gəlişinə və dünyanın sonuna əlamət nə olacaq?”[[19]](#footnote-19)*

Bu ayə Matta İncilinin 24-cü fəslindəndir. Məsih həmin yerdə aşağıdakı sözlərlə özünün birinci vədini verir:

“*Fəqət sona qədər dözən qurtulacaqdır. Padşahlıq haqqında olan bu Müjdə millətlərin hamısına şəhadət olaraq bütün dünyada təbliğ olunacaqdır; və son o zaman gələcəkdir”.[[20]](#footnote-20)*

Hər şey kifayət qədər aydın idi. Axır-zaman gələcək və Məsih, Onun İncili dünyanın hər yerində təbliğ olunan zaman, qayıdacaqdır. İndi mənə Məsihin İncilinin təbliğinin başlanma vaxtını aydınlaşdırmaq qalırdı.

XIX əsrin ortalarında xristianlığın yayılma tarixini tədqiq edərkən tədqiqatçılar, əmin oldular ki, İncil artıq həmin vaxt bütün qitələrə daxil olub. Hətta Afrika materikinin dərinliklərində 1844-cü ilə yaxın İncilin təbliği sadəcə ayrı-ayrı missionerlər tərəfindən aparılmırdı, bu fəaliyyət təşkilatı qaydada həyata keçirilirdi. “*Şərqi Afrikanın kommersiya mənimsənilməsinin tarixi*” kitabında yazılıb ki, “xristian missiyaları afrikalılar arasında öz fəaliyyətlərinə 1844-cü ildə başlamışlar”.[[21]](#footnote-21)

Missionerlik hərəkatının tarixçisi Dr. D. L. Leonard “*Missionerliyin Yüzilliyi*” kitabında Məsih Kəlamının və Onun İncilinin yayılması haqqında danışarkən təsdiq etmişdir ki, “...Həvarilər dövründən başlayaraq, ilk dəfə olaraq missionerlik fəaliyyətinin belə sürətli yüksəlişi baş vermişdi”. O, XVIII əsrin sonunu, XIX əsr (1844-cü ilə kimi) və sonrakı illəri nəzərdə tuturdu. “Böyük Britaniyada başlanmış bu hərəkat tezliklə bütün Avropaya yayılmış və Atlantik okeanını keçmişdir. Bu ruh yüksəkliyinin adi partlayışı deyildi, elə güclü dalğa idi ki, günbəgün daha yüksəyə qalxır və daha geniş yayılırdı”.

Başqa dəlildə deyilir:

“1804-cü ildə Britaniya və Ümumdünya Bibliya cəmiyyəti təsis edilmişdir. O zaman ilahiyyatçı alimlər belə hesab edirdi ki, bu kəhanətin yerinə yetməsi üçün baş vermişdi”.[[22]](#footnote-22)

Onlar Məsihin, Onun İncilinin bütün dünyada təbliğ olunduğu zaman, qayıdacağı haqda kəhanətinə istinad edirdilər.

1804-cü ilə kimi Bibliya artıq əlli dildə nəşr edilərək yayılırdı. 1816-cı ildə Amerika Bibliya cəmiyyəti təsis edilir. Corc Storss “Midnayt kray” qəzetinin 4 may 1843-cü il nömrəsində qeyd edirdi ki, bu iki cəmiyyət (Britaniya və Amerika) və onların çoxsaylı filialları Müqəddəs Yazının dünyanın hər yerində yayılması ilə məşğuldurlar”.

C. S. Faber “zühur həyəcanının” yüksəliş ilində, yəni 1844-cü ildə başa çatdırdığı “*Səkkiz dissertasiya*” kitabında bildirirdi: “Xristian dünyasının Bibliyanı dünyanın bütün xalqlarının dillərində yaymaqla bağlı heyranedici cəhdlərinə, hətta bizim hadisələrlə zəngin zəmanəmizin ən böyük əlaməti kimi baxmaq olar. Elə düşünürəm ki, bu cəhdləri bir çox peyğəmbərlər tərəfindən öncədən xəbər verildiyi və əlamətlərinə görə artıq yaxında olan xristianliğın yayılmasında sonuncu və qəti addıma hazırlıq adlandırsaq, çox da böyük səhv etmərik”.

M. X. Qoyer Bibliya kəhanətərinin həyata keçməsinə həsr etdiyi kitabında yazır ki, 1804-cü ildən, yəni təsis edildikləri vaxtdan, Britaniya və Ümumdünya Bibliya cəmiyyətləri praktiki olaraq dünyanın hər bir ölkəsində Bibliyanın 421 milyon nüsxəsini nəşr etdirmişdilər.

U. A. Spayser “*Müasirlik Kəhanətlər İşığında*” kitabında, göstərir ki, onun vaxtında İncil “Yer kürəsi əhalisinin 95%”-i arasında yayılmışdı. Və sonra əlavə edirdi: “Məhz 1842-ci ildə müqaviləyə uyğun olaraq, Çinin beş limanı ticarət və missionerlik fəaliyyəti üçün açılmışdı və bu, bütün Çinin Müqəddəs Yazılarla tanışlığının başlanğıcı oldu. 1844-cü ildə Türkiyə müsəlman ənənələrinə əks olaraq, müsəlmanların xristianlığı qəbul etmək hüququnu tanımağa məcbur oldu. Həmin 1844-cü ildə Alan Qardiner özünün Cənubi Amerika missiyasını təsis edir. 1842-ci ildə Livinqstonun Afrika qitəsinin daxili rayonlarını tədqiq etmək niyyəti yaranır”.

Dr. A. T. Pierson “*Müasir Missionerliyin Yüzilliyi*” kitabında yazır: “Hindistan, Siam, Birma, Çin, Yaponiya, Türkiyə, Afrika, Meksika, Cənubi Amerika... bu torpaqlara, bir-birinin ardınca missionerlər uğurla daxil olurdu. Beş il ərzində, 1853-dən 1858-ci ilə kimi, beş müxtəlif ölkəyə daxil olub, orada əlverişli mövqelər tutmaqdan ötrü yeni imkanlar yarandı; bütövlükdə yer kürəsi əhalisinin yarası əhatə olunmuşdu”.

Çoxlu sayda əlavə sübutlardan da aydın olurdu ki, 1844-cü ilə kimi Müqəddəs Yazı bütün qitələrə daxil olmuş və onun təbliğatçıları Məsihin Kəlamını artıq bütün dünyaya yaymışdılar.

Bibliya tədqiqatçıları hesab edirdilər ki, bu Mark İncilində Məsihin verdiyi vədin dəqiq icrasına sübutdur:

“*Əvvəlcə bütün millətlərə Müjdə təbliğ edilməlidir”.[[23]](#footnote-23)*

Həmin fəsildə Məsih bunun nə vaxt baş verəcəyini xəbərdarlıq edir:

“*Diqqətli və oyaq olun! Dua edin! Çünki, o vaxt nə zamandır bilməzsiniz”.[[24]](#footnote-24)*

İncil bütün xalqlara çatdırılan zaman Məsih vəd edir:

“*O zaman insan Oğlunun böyük qüdrət və izzətlə buludlar içində gəldiyini görəcəklər”.[[25]](#footnote-25)*

XIX əsrin 40-cı illərində Bibliya tədqiqatçıları Məsihin birinci vədinin həyata keçdiyini düşünürdülər. Onlar hesab edirdilər ki, İncilin “bütün kainatda bütün xalqlara çatdırılması” açıq-aşkar baş vermişdir və ona görə də Məsihin Yerə qayıtma saatı yaxındadır.

Mən də əminliklə duyurdum ki, 1844-cü ildə Məsihin birinci vədi həqiqətən həyata keçmişdir. Heç bir şübhə qalmamışdı.

Başlanğıc maraqlı alınmışdı.

# **4. İkinci vəd**

Məsihin *ikinci vədini* də axtarıb tapmaq asan oldu. O, Luka İncilinin 21-ci fəslində idi. Məsih, şagirdlərinin birbaşa verdiyi sualı cavablandırarkən də vəd verirdi. Onların verdiyi sual:

*“Müəllim, bəs dediklərin nə vaxt olacaq? Və bu şeylər tamam olmaq üzrə əlamət nə olacaq?”[[26]](#footnote-26)*

Məsih, Onun adı ilə pərdələnəcək yalançı peyğəmbərlərin gələcəyini xəbərdarlıq edirdi, sonra isə orada Özünün *ikinci vədini* verir. Həmin vədə uyğun olaraq, onlar Onun qayıtdığına əmin ola bilərdilər. O deyir:

“*Və qılıncdan keçiriləcəklər və bütün millətlərə əsir olaraq aparılacaqlar; və digər xalqların [orijinalda Gentile, yəni qeyri-yəhudilər] vaxtı tamam oluncaya qədər Yerusəlim digər xalqlar tərəfindən tapdalanacaqdır... Və o zaman onlar İnsan oğlunun buludda qüdrət və böyük izzətlə gəldiyini görəcəklər”.[[27]](#footnote-27)*

“Digər xalqların vaxtı” ifadəsinin mənası Bibliya tədqiqatçılarına yaxşı məlum idi. Mən öyrəndim ki, o başqa dindən olanların, qeyri-yəhudilərin Yerusəlimdə ağalıq etdiyi, yəhudilərin isə öz doğma torpaqlarında qovulduğu dövrü bildirir.

Bir sözlə, Məsih, yəhudilərin sürgündən vətənə qayıdacağı zaman, Yerə qayıdacağını vəd etmişdi. Beləliklə, yəhudilərin öz torpaqlarına qayıtdığı dövrdə “digər xalqların vaxtı” qurtaracaqdı.

Mən Məsihin ikinci vədini diqqətlə öyrəndim. Onun birinci hissəsində deyilir: “... və bütün millətlərə əsir olaraq aparılacaqlar”. Məlum oldu ki, bu Vəd Məsihin çarmıxa çəkildiyi birinci qırx il ərzində həyata keçməyə başlamışdı.

Yerusəlim Roma imperatoru Tit tərəfindən 70-ci ildə dağıdılmış, yəhudilər isə sürgün olunaraq, hər yerə səpələnmişlər. Onlar 132-ci ildə Bar-Koxbanın rəhbərliyi altında azadlıqlarını qaytarmağa cəhd etsələr də, bu hərəkat imperator Adrianın qoşunları tərəfindən qəddarlıqla yatırılmışdı. Yerusəlim Titin zamanı ilə müqayisədə daha əsaslı şəkildə dağıdılmış, şəhər yerlə yeksan edilmiş, şumlanmış, onun yerində isə Adrianın şərəfinə yeni şəhər ucaldılmışdı.

Yəhudilər şəhərdən qovuldu. Məsihin öncədən verdiyi xəbərə uyğun olaraq onlardan bir çoxu *“qılıncdan keçirildi”.* Onlar qaçmış, səpələnmiş və *“bütün millətlərə əsir olaraq aparılmışdılar”*.

Yerusəlimə istənilən şəxs daxil ola bilərdi, yalnız yəhudilər üçün bu ölüm qorxusu yaradırdı.

Romalılar Məsihin zamanından bəri Yerusəlim şəhərini ayaqları altında tapdalamış birinci başqa dindən olanlar (digər xalqlar) idi. Sonra şəhəri başqa dindən olanlar – müsəlmanlar ələ keçirdilər. Onlar Yerusəlimi 637-ci ildə işğal edib, Süleyman məbədinin özülü üzərində Ömər məscidini tikdilər. Müsəlmanların hakimiyyəti dövründə yəhudilərin öz doğma torpağından qovulması davam etdirilir, qalanları, yəni tək-tük adamlar isə qanundan kənar elan edilir.

Təqiblərə 1844-cü ildə son qoyulur. Məgər bu təəccüblü deyilmi!

Məşhur İrland alimi, bir sıra kitabların müəllifi Corc Taunşend yazır: “... dini dözümlülük haqqında Fərman qəbul edildikdən sonra, müsəlmanlar axır ki, yəhudilərin öz doğma torpaqlarına qayıtmasına qoyulmuş amansız qadağandan, təxminən on iki əsr ərzində davam etmiş siyasətdən imtina etməli oldular, və “digər xalqların vaxtı” sona çatdı”.[[28]](#footnote-28)

Sonra Taunşend qeyd edir ki, bu sənəd, yəni *dini dözümlülük haqqında Fərman* hakimiyyət tərəfindən 1844-cü ildə verilmişdir.

Bu fərmanı Uort Smit “Əsrlərin möcüzəsi” əsərində xatırlamışdır. O qeyd edirdi: “1844-cü ildə başda Türkiyə olmaqla müsəlman ölkələri qərb dövlətləri, xüsusən də Böyük Britaniya tərəfindən öz ərazilərində yaşayan xalqlara dini azadlıq hüququnu bəxş etməyə məcbur edildilər”.

Bu ərazilər içərisində Müqəddəs torpaq, Fələstin də var idi. Mənə *dini dözümlülük haqqında Fərmanın imzalandığı* 1844-cü il ərəfəsində yazılmış məktub və sənədlərin surətini tapmaq və öyrənmək nəsib oldu. Türkiyə hökuməti dini azadlıqla bağlı məsələni həll etməyə razılığını bildirmiş və “Əzəmətli Liman (İstanbul)” gələcəkdə dini dözümsüzlüyün istənilən təzahürünün qarşısını almaqdan ötrü səmərəli tədbirlər görəcəyinə təminat verən sənəd imzalamışdı. İyirmi əsr ərzində yəhudilərə ilk dəfə olaraq, Müqəddəs Torpağa azad və təhlükəsiz qayıtmaq hüququ verilirdi. Bu sənəd 21 mart 1844-cü il tarixində imzalanmışdı.

Bikerstet özünün “*Bibliya kəhanətlərinə dair praktiki sorğu”* kitabında yazır: “Qəzetlərdə Tanjerdən göndərilmiş 1844-cü il 20 iyun tarixli məktubda Mərakəş krallığının başına gələn bədbəxtliklərdən danışılırdı: «Görünür, müsəlmanlarda bu il (1844) ilə bağlı xoşagəlməz hissiyat yaranmışdı. Onlar, onun gəlişi ərəfəsində bir-birlərini 1260-cı (1844-cü ildən) ildən özlərini qorumağa çağırırdılar»”.

Bibliya tədqiqatçıları Əhdi-Cədiddə Məsihin “digər xalqların vaxtı” ilə bağlı məhz 1844-cü ili Özünün ikinci vədinin icrasından ötrü seçməsinə dair inandırıcı təsdiq tapmışdılar. Bu təsdiq *[İncilin] Vəhy Kitabından* gəldi. Onun 11-ci fəslində deyilir:

“... və onlar müqəddəs şəhəri qırx iki ay ayaq altında tapdalayacaqlar”.

Yazılarda ilk dəfə olaraq bu yerdə “digər xalqların vaxtı”nın konkret müddəti göstərilmişdir. Həmin fəslin sonrakı ayəsində bu müddət haqqında başqa cür danışılır: O, 1260 gün davam edəcəkdi.

Bibliya tədqiqatçıları iddia edirdilər ki, bu müddətin sonu 1844-cü ilə təsadüf edir. Bu məndə maraq oyatdı və mən onların mühakimə zəncirini izləmək qərarına gəldim. Onlar aşağıdakı müddəalardan irəli gələrək bu nəticəyə gəlmişdilər:

1. Bibliya kəhanətləri öyrənilən zaman vaxt hesablanarkən, kəhanətlərdə “gün” adlanan zaman kəsiyi “il”ə uyğun gəlir.

2. Bu nəzəriyyə aşağıdakı kəhanətlərə əsaslanır:

a. “...*qırx gün, hər gün üçün bir il olmaqla...”* (Saylar, 14:34)

b. *“Sənin üçün qırx gün – hər il üçün bir gün ayırdım”* (Yezekel, 4:6)

Bu düsturda hər şey uyğun gəlirdi.

Henri Ceyms Formanın “*Kəhanətlər Tarixi”* antologiyasında aşağıdakı sözləri tapdım: “...Bibliya kəhanətləri üzrə mütəxəsislər Bibliya xronologiyası problemini bütövlükdə nəzərdən keçirib, mahiyyətcə aksiom kimi qəbul edilən aşağıdakı nəticəyə gəldilər: 1) rəmzi kəhanətlərdə gün il kimi götürülür...”

F. Hudgings də “*Sionizm Kəhanətlərdə”* kitabında bu mövzuda söhbət açır: “Günəş ili, biz bilirik ki, 365 günə bərabər zaman kəsiyini əhatə edir. Lakin alimlərin fikrincə, Bibliyada göstərilən, “rəmzi zaman” hesablanarkən, onun müəllifləri, bir ili sadəcə 30 gündən ibarət 12 aya bölürlər. Bir sözlə, Bibliyada “zaman” və ya “il” adlanan şey 360 günəş ilinə, yəni hər gün bir ilə bərabər götürülür ”.

Sonrakı tədqiqatlar göstərdi ki, bu ilk baxışda göründüyü kimi, tədqiqatçılar tərəfindən sərbəst irəli sürülmüş fikir deyildi.

Onlar tərəfindən hesabat nöqtəsi kimi Əhdi-Ətiqin birinci kitabı – Yaradılış kitabı götürülmüşdür. 360 günün “zaman” və ya “il” olmasına dair aşkar dəlillər aşağıdakı ayələrdə verilmişdir:

1. “...*ikinci ayın on yeddi günü dərinlikdə olan bütün gur su qaynaqları püskürdü”* (Yaradılış, 7:11).

2. *“...su yer üzündən tədricən çəkildi...yeddinci ayın on yeddinci günü gəmi Ararat dağlarında dayandı...”* (Yaradılış, 8:3,4).

3. “*Yüz əlli gün ərzində su yer üzündə çoxaldı*” (Yaradılış, 7:24).

İkinci ayın on yeddinci günündən yeddinci ayın on yeddinci gününə kimi düz beş ay və ya 150 gün keçmişdir. Buradan görünür ki, hər bir belə ayda 30 gün vardır. Bu, Bibliya tədqiqatçılarının nəzərincə, belə bir nəticəyə gətirib çıxarır ki, “Bibliya ili” hər biri 30 gün olan 12 aydan və ya 360 gündən ibarətdir.

Deməli, kəhanətlərin hesablanması zamanı “gün” 360 gündən ibarət ilə bərabər tutulur.

Bu qəbul olunmuş düsturdan – *ilə bərabər gündən*, istifadə edərək, alimlər Yerusəlim torpağının “digər xalqların” ayaqları altında 1260 il ərzində tapdalanacağını hesablamışlar. Ona görə də Yəhya Vəhyindəki kəhanəti aşağıdakı kimi oxumaq olar:

“... onlar müqəddəs şəhəri 1260 il ayaq altında tapdalayacaqlar”.

İsa Məsihin ikinci vədinə uyğun olaraq, “digər xalqların” (romalılar və müsəlmanlar) Yerusəlimi Onun qayıdışına kimi, hansı ki, kəhanətlərə görə 1260 il sonra baş verəcək, ayaq altında tapdalayacaqlar. Bütün bu müddət ərzində yəhudilərə öz doğma vətənlərinə qayıtmaq qadağan olunacaq, lakin Məsih gələndə bu hüquq onlara qaytarılacaq və “digər xalqların zamanı” sona çatacaq.

Müqəddəs şəhəri zəbt etmiş müsəlmanların təqvimini tədqiq edən alimlər heyrətləndilər: sən demə, müsəlman təqvimi ilə 1260-ci il xristian təqvimi ilə 1844-cü ilə uyğun gəlirdi.

Yəhya Vəhyində deyildiyi kimi, 1260-cı ildə “digər xalqların zamanı” sona yetəcək və yəhudilərə öz vətənlərinə qayıtmaq icazəsi veriləcəkdir; xristian təqvimi ilə elə həmin 1844-cü il müsəlman hökmdarları, yəhudiləri İsrailə qayıtmağa imkan verən dini dözümlülük haqqında Fərmanı imzalamağa məcbur oldular.

Mən XIX əsrin 40-cı illərində xristian alimlərində ruh yüksəkliyinin artmasının səbəbini anlamağa başladım. Çünki İsa Məsih “digər xalqların zamanı” sona yetəndə yerə qayıdacağını vəd etmişdi. Müqəddəs Yazıların tədqiqatçılarının nəzərincə, İsa Məsihin *ikinci vədi* dəqiqliklə həyata keçmişdi və təyin edilmiş bu vaxt heç kimdə şübhə doğurmurdu. Mən də bununla razılaşmağa meyilli idim və böyük həvəslə İsa Məsihin üçüncü və sonuncu vədini tədqiq etməyə başladım.

# **5. Üçüncü vəd**

Məsihin *üçüncü vədi* mənə daha maraqlı göründü. O da həmçinin Matta İncilinin 24-cü fəslində şagirdlərinin sualına cavab olaraq verilmişdi:

*“İsa Zeytun dağında oturarkən, şagirdləri təklikdə Onun yanına gəlib dedilər: Bizə söylə görək bu şeylər nə zaman olacaq. Sənin gəlişinə və dünyanın sonuna əlamət nə olacaq?”[[29]](#footnote-29)*

Məsih qabaqcadan xəbər vermişdi ki, həmin günlərdə “böyük müsibət” və “bir çoxlarında məhəbbətin sönməsi” baş verəcək və bu zaman O, üçüncü vədini verir:

*“Beləliklə, Daniel peyğəmbərin bəhs etdiyi viranəlik gətirən iyrənc şeyin müqəddəs yerdə durduğunu gördüyünüz zaman – oxuyan anlasın”.[[30]](#footnote-30)*

Daniel peyğəmbərin kitabında bu haqda 8-12-ci fəsillərdə bəhs edilir. Orada təkcə Məsihin *ikinci* zühuru deyil, çox heyrətləndirici olsa da, Onun *birinci* zühuru haqda da qabaqcadan xəbər verilirdi.

Məhz Məsihin birinci və ikinci zühurları arasındakı əlaqə mövcud məsələnin öyrənilməsində bu fəsilləri bu qədər əhəmiyyətli edirdi, bununla da üçüncü vəd həqiqətən bütün vədlərin ən əhəmiyyətlisinə çevrilmişdi.

Həmin fəsillərdə Daniel peyğəmbər Yerusəlimin bərpası haqda fərmanın verilməsindən Məsihin çarmıxa çəkilməsinə kimi 70 həftə vaxt keçəcəyini qabaqcadan xəbər verirdi. Daniel peyğəmbərdə bu müddət iki cür verilmişdir:

1. 70 həftə kimi;
2. 7 həftə, 62 həftə və bir həftə kimi ki, həmin müddətdə Məsih “Əhdi təsdiq edəcək”.

Lakin həm birinci, həm də ikinci halda o 70 həftə və ya 490 gün təşkil edir ki, kəhanət miqyasında 490 ilə bərabərdir, yəni “bir gün bir il” kimi götürülür.

Beləliklə, öncədən xəbər verilmişdi ki, onun birinci zühuru zamanı fərmanın verilməsindən Onun çarmıxa çəkilməsinə kimi 490 il vaxt keçəcəkdir. Demək, bu fərmanın verilmə vaxtının müəyyən edilməsi mənim üçün vacib idi.

Mən müəyyən etdim ki, Yerusəlimin bərpası ilə bağlı dörd fərman vardır:

1. Birinci fərman İran şahı Kir tərəfindən miladdan əvvəl 536-cı ildə verilmişdir. Bu fərman Ezranın kitabının I fəslində xatırlanmışdır. *Bu fərman icra olunmamışdır.*

2. İkinci fərman iran şahı Dara tərəfindən miladdan əvvəl 519-cu ildə verilmişdir. Bu fərman Ezranın kitabının VI fəslində xatırlanmışdır. *Bu fərman da yerinə yetirilməmiş qalmışdır,* yalnız məbəd bərpa olunmuşdur.

3. Üçüncü fərman Artakserks tərəfindən hakimiyyətinin yeddinci ilində, miladdan əvvəl 457-ci ildə verilmişdir. Bu haqda Ezranın kitabının VII fəslində yazılmışdır. *Bu fərman dördüncü fərman qəbul olunduqdan sonra icra olunmuşdur.*

4. Dördüncü fərman da həmin Artakserks tərəfindən miladdan əvvəl 444-cü ildə verilmişdir. Onun haqda Nehemyanın kitabının II fəslində yazılmışdır. *Bu fərman üçüncü fərmanın icrasına gətirib çıxarmışdır.*

Əksər Bibliya tədqiqatçıları güman edir ki, Daniel öz kəhanətində məhz Artakserksin üçüncü fərmanından danışır, belə ki, dördüncü fərman, mahiyyət etibarilə yalnız üçüncünün davamıdır və həmin şah tərəfindən onun icrasından ötrü verilmişdir. Ona görə də tədqiqatçılar e.ə. 457-ci ildə verilmiş fərmana üstünlük verdilər.

Bu faktlara istinadən Danielin kəhanətini aşağıdakı sözlərlə ifadə etmək mümkün oldu: Artakserksin e.ə. 457-ci ildə verdiyi fərmandan İsa Məsihin çarmıxa çəkildiyi vaxta kimi 70 həftə, 490 gün və ya kəhanət miqyasında 490 il vaxt keçməlidir.

Əksər Bibliya tədqiqatçıları sadəcə 490-dan 457-ni çıxırdılar. Bu onlara 33 il verirdi. Məsihin birinci zühurunda, o çarmıxa çəkilib öldürülən zaman 33 yaşı vardı.

Lakin məlum oldu ki, Məsihin doğum və ölüm ili ilə bağlı alimlərin fikirləri bir-birindən xeyli fərqlənir. Müqəddəs Yazılarda Məsihin mövludunun kral Hirodun ölümündən əvvəl baş verdiyi göstərilir. Bir çox tarixçilərin hesablamalarına görə kral Hirod e.ə. 4-cü il aprel ayında ölmüşdür. Başqa fikirlər də olmuşdur, belə ki, bəziləri iddia edir ki, bu 5-ci ildə, bəziləri 6-cı ildə, bəziləri hətta bunun 8-ci ildə baş verdiyini söyləyirdilər. Buradan görünür ki, bir sıra alimlərin ehtimalına görə, ölüm saatında Məsihin cəmi 28 və ya daha az yaşı olmuşdur.

Başqa il və başqa ayın adını çəkən alimlər də vardır. Bütün bu gümanlar Daniel peyğəmbərin haqqında danışdığı həmin vaxtın ətrafında qruplaşmışdır. Beləliklə, Məsihin birinci zühurunun vaxtı Daniel peyğəmbər tərəfindən heyranedici dəqiqliklə göstərilmişdi. Təəccüblü deyil ki, Məsihin Özü ikinci zühur haqqında Danielin kəhanətini yüksək qiymətləndirir və tez-tez qeyd edirdi. İsa şagirdlərinə Danielin “viranəlik gətirən” haqda kəhanəti həyata keçəndə “müqəddəs yerdə dayanmağı” həvalə etmişdi. Həmin gün O vəd edir:

*“... İnsan oğlunun göyün buludları üzərində qüdrət və böyük izzətlə gəldiyini görəcəklər*”[[31]](#footnote-31)

XIX əsrin 40-cı illərinin xristian alimləri kimi mən də Danielin “viranəlik gətirən” haqda kəhanətini diqqətlə tədqiq etdim. Budur həmin sözlər:

*“Daimi yandırma qurbanı və viranəlik gətirən asilik barədəki görüntü nə vaxta qədər uzanır? Müqəddəs yerin və ordunun tapdalanmasına nə vaxta qədər icazə veriləcək?”Sonra mənə dedi: iki min üç yüz axşam və səhər keçənə qədər. Ondan sonra müqəddəs yer bərpa olunacaq”[[32]](#footnote-32)*

Beləliklə, Daniel müqəddəs yerin bərpa olunmasından ötrü 2300 günün keçəcəyini öncədən xəbər verirdi. Bu müddət keçəndən sonra bütün varlıqlar yenə paklıq əldə edəcəkdi. Ona qədər isə insanlar Allaha və öz yaxınlarına məhəbbəti itirməklə “alçaqlıq” səviyyəsinə düşəcək; sonra Messiya gələcək və onların Dininin və düşüncələrinin paklığını bərpa edəcək. Ümumi nəticə belə idi.

Bu nə vaxt baş verməli idi? Danielin sözlərinə görə, bundan ötrü 2300 gün keçməlidir. Kəhanət miqyasında bu 2300 ilə bərabərdir.

Birinci zühurun analizi üçün istifadə olunan sxemi (Artakserksin fərmanı ilə bağlı) götürərək Bibliya tədqiqatçıları aşağıdakı hesablamaları aparmışlar:

1. Fərman 457-ci ildə verilmişdir. Onlar 2300-dən 457-ni çıxmış və 1843-i almışlar. Beləliklə, onların təbirincə, 1843-cü ildən etibarən “viranəlik gətirən”nin sonu başlayır.
2. Digər alimlər qeyd edirlər ki, fərmanın verildiyi tarixdən Məsihin mövluduna kimi 457 il deyil, 456 il keçmişdir. Bu isə onları 1844-cü ilin üstünə gətirmişdir.

Dəqiq ay, gün və saatla bağlı çoxlu mübahisələr olsa da alimlər ümumi fikrə gəliblər ki, ikinci zühur 1843-cü il ilə 1845-ci il arasında, daha böyük ehtimalla 1844-cü ildə baş verəcək.

Bir qrup xristian alimi Danielin kəhanətini xüsusi dəqiqliklə tədqiq etmişlər. Onlar hətta Məsihin zühurunun 1844-cü ilin ortalarında baş verəcəyini göstərən xüsusi cədvəl də hazırlamışdılar.[[33]](#footnote-33)

Kembric Universitetinin alimi E. P. Kaşmay H. G. Ginnesin “Son günlərin işığı” kitabının müqəddiməsində həmin kitabı son otuz il ərzində kəhanətlərin xronologiyası üzrə xrestomatik əsər kimi təqdim etmişdir. O, Danielin kəhanəti haqqında Ginnesin aşağıdakı sözlərini sitat gətirir: “Dini dözümlülük haqda Fərman müsəlman təqvimi ilə 1260-cı ildə verilib. Ona tarix 21 mart 1844-cü ildə qoyulub. Bu yəhudi təqvimi ilə nisan ayının biridir və e.ə. 457-ci il nisan ayının birinin iyirmi üç əsrlik ildönümü ilə üst-üstə düşür ki, həmin vaxt peyğəmbər Ezranın dediyinə görə O, Artakserksin şahlığının yeddinci ili verilmiş fərmana uyğun olaraq Babili tərk etmişdir”.

Beləliklə, 1844-cü il XIX əsrin alimlərinin düşüncəsində Məsihin Danielin kəhanəti ilə bağlı üçüncü vədinin həyata keçdiyi il kimi qalmışdır.

Mən müəyyən etdim ki, Məsihin şagirdlərinə verdiyi hər üç vəd Onun söylədiyi kimi həyata keçmişdir.

1. İncil bütün dünyada bütün xalqlara təbliğ olunmuşdu.
2. Digər xalqların zamanı sona çatmışdı.
3. Daniel peyğəmbər vasitəsilə Məsihin öncədən dediyi həyata keçmiş və müqəddəs yerdə durmaq zamanı yetmişdi.

Bütün bu vədlər 1844-cü ildə həyata keçmişdir!

# **6. Başqa vədlər**

Məsihin *üç vədini* tədqiq edərkən, bir neçə başqa maraqlı kəhanətlərlə rastlaşdım. Növbəti tədqiqat sahəsinə keçməzdən əvvəl onları xatırlamaq qərarına gəldim. Mən onlardan yalnız daha maraqlı olanları seçdim.

Mənim üçün *baş verməmiş zühur haqqında İş* indi daha çox əhəmiyyət kəsb edirdi. Hələ keçirdiyim həyəcanı demirəm. Keçən əsrin Bibliya tədqiqatçıları kimi, mən də aşkar etdim ki, kəhanətlər bir-birinin ardınca 1844-cü ilin üstünə gəlir.

Onlar hamısı *Axır-zamandan, Məhşər günündən, Qiyamətdən, Dirilmə günündən, Məsihin qayıtma saatından* danışırdılar. Bütün bunlar haqqında bir növ yeni bir şey kimi, müəmmalı şəkildə danışırdılar.

Məsih deyir:

*“... Siz müharibə barədə və hərbi şayiələr haqda eşidəcəksiniz... Onda İnsan Oğlunun gəldiyini görəcəksiniz...”*

Bibliya tədqiqatçısı Paul K. Diili “*Biliyin Dan Yeri*” kitabında yazır: “Dünyanın böyük dövlətləri arasında tarixdə aşağıdakı iri müharibələr olmuşdur:

1. Təxminən həmin vaxt Çinlə İngiltərə arasında müharibə gedirdi. Bu müharibə nəticəsində Çin Honkonqdan məhrum oldu. Sülh müqaviləsi 1842-ci ildə imzalandı.
2. Krım müharibəsi: İngiltərə, Fransa və Türkiyə Rusiyaya qarşı. 1854-cü il.
3. Sipahilərin qanlı qiyamı. 1857-1858-ci illər.
4. Fransa və İtaliyanın Avstriyaya qarşı müharibəsi. 1859-cu il.
5. ABŞ-da vətəndaş müharibəsi. 1861-1865-ci illər.
6. Fransa-Prusiya müharibəsi. 1870-1871-ci illər.
7. Rusiya-Türkiyə müharibəsi. 1877-1878-ci illər
8. XIX əsrin son on illiklərində Çin və Yaponiya, Yunanıstan və Türkiyə, İspaniya və ABŞ arasında müharibələr, İri dövlətlərin Çinə soxulması, Bur müharibəsi”

Bu siyahıya bəşər tarixinin iki böyük dünya müharibələrini də əlavə etmək olar. Koreyada müharibə, Hind-Çində müharibə, Ərəb-İsrail müharibələri, bir dövlət daxilində çoxlu sayda inqilablar və vətəndaş müharibələr, arası kəsilməyən sərhəd münaqişələri, “soyuq müharibə”, həmçinin hər gün insanları “hərbi şayiələrlə” qorxudan sonsuz sayda qəzet başlıqları da bura daxildir. Məsihin sözlərini, həqiqətən, bizim bu günlərə aid etmək mümkündür.

XIX əsrin sonlarında amerika hinduları arasında belə bir əminlik mövcud idi ki, Messiya artıq Yerdədir. Qərb yarımkürəsində yaşayan hindular əsrlərlə Xilaskarın gələcəyini gözləyirdi.

XIX əsrin ikinci yarısında ABŞ ordusunun generalı Mayls Qərbə səfəri haqqında Minnesota qəzetlərinin birində çap olunmuş hesabatında yazmışdır: “...mənə məlum olduğu kimi bu inam (Xilaskarın gəlməsinə) on altı qəbilə arasında geniş yayılmışdır”.

Həmin Xilaskarın gəlişinə inam Şərqdə də güclü idi. Dahi Dünya Mürəbbisinin gəlişi Krişna tərəfindən qabaqcadan xəbər verilmişdi.

Hindistanın İndor ştatının təhsil məsələləri üzrə müdiri C. S. Arundeyl “Gözlənilən Dünya Müəllimi” kitabının müqəddiməsində yazır: “Dünyanın hər yerində minlərlə insan Dahi Dünya Müəlliminin gəlişinə o qədər inanırlar ki, bu inam hətta təhsilli insanlar tərəfindən təbii qəbul edilir”.

Sonra Komiser Arundeyl əminliklə bildirir ki, bəşəriyyət məhz buna ümid edir. Onun sözlərinə görə o “...qocalara və cavanlara, yəhudilərə, xristianlara, müsəlmanlara, buddistlərə, zərdüştilərə, çaynistlərə və hinduistlərə” bu müjdəni çatdırır. O əlavə edərək bildirir ki, “... çoxları üçün Allah gedən bu yolların hər birində gələcək Dünya Müəlliminə inam onların həyatını dəyişdirən ən qüdrətli sehrli qüvvəyə bənzəyir”.

Teylor özünün “*Yerdə İlahi Səltənət*” kitabında nəql edir ki, XIX əsrin 40-cı illərində Məsihin ikinci gəlişinin qızğın təbliğçisi Yozef Volf Yəməndə (Bibliyada Temendə) bir ravvinlə tanış olur. Ravvin Volfa nəql edib ki, Ezradan qəbilə başçılarını qayıtmağa dəvət edən xüsusi məktub gəlməsinə baxmayaraq, onun qəbiləsi Babil əsirliyindən sonra Yerusəlimə qayıtmaqdan imtina etmişdir. Onlar Danielin kəhanətinin həyata keçəcəyindən və Yerusəlimin dağıdılacağından qorxmuşlar. “Lakin,” – ravvin əlavə edib deyib ki – “biz daim Messiyanın gəlişini gözləyirik”.

Roma şairi Vergili Messiya ilə bağlı kəhanətlərdən danışmışdır. O, söyləyirdi: “... Onlar yeni dövrün gəlişindən, təbiətin dirçəlişindən xəbər verir və eyni zamanda təsvir etdikləri həmin gözəl səltənəti Uca Şəxsiyyətin gəlişinə bağlayırlar, o Kəs ki, onların sözlərinə görə, bütün dünyanı vahid imperiyaya çevirəcək”.

Plutarxın yazılarında oxuyuruq: “Taleyin müəyyən etdiyi zaman yetişəcək, o zaman bəxtəvər insanların bir həyatı, bir dili və bir dövləti olacaq”.

Yunan filosofu Platon deyir ki, “Sonda...varlıqların ilkin nizamını yaratmış Allah, yenə zühur edəcək və Öz Səltənətinə təzələyəcək”.

Hezlittanın “*Masaarxası söhbətlər*” kitabında bunları oxumaq mümkündür: “Martin Lüterin özü belə bir fikir söyləmişdir ki, Məsih 1558-ci ildə və ya Konstantinopolun türklər tərəfindən zəbt olunmasından 105 il sonra geriyə qayıdacaq”.

Maraqlıdır ki, Konstantinopolun süqut etdiyi bu tarix, yəni 1453-cü il, Məsih ilə bağlı kəhanətlərdə tez-tez təkrarlanır. Bu tarixə olan marağın səbəbini araşdırmaq istərdim. Onun mahiyyəti aşağıdakılardan ibarətdir. Xristian dünyası üç əsas hissəyə, Roma katolik, Protestant və Yunan Ortodoks kilsəsinə bölünmüşdü. Konstantinopol türklər (müsəlmanlar) tərəfindən zəbt edilən zaman, Vəhy Kitabında verilmiş kəhanətlərdən birinin həyata keçdiyini söyləməyə başladılar.

Orada üçdə bir hissənin xristianlıqdan ayrılacağı qabaqcadan xəbərdarlıq edilirdi. Orada deyilir ki, adamların üçdə birinin (həqiqətdən) “öldürülmə” (ayrılma) zamanından başlayaraq “...saat və gün və ay və il”[[34]](#footnote-34) təyin ediləcək.

Və bu müddət keçəndən sonra Messiya gələcək, Məsih qayıdacaq.

1453-cü ildə pravoslav kilsəsinin paytaxtı qeyri-xristianların əlinə keçir və Bibliya tədqiqatçıları bu faktı xristianlığın üçdə bir hissəsinin rəmzi ayrılması kimi şərh etməyə başlayırlar.

U. Harbert “*Qarşıdakı Savaş*” kitabında yazır: “1453-cü ilin (Türk İmperiyasının zirvəsi) üstünə 390 il (Vəhy 9:15) əlavə etsək bizi 1843-ci ilə gətirib çıxaracaq. Bu, Məsihin 1843-cü ildə gələcəyinə inkaredilməz sübutdur”.

Kəhanət ölçüsü ilə “il”i 360 gün, “ay” 30 gün (“saat” nəzərə alınmır) götürməklə və daha bir “gün” əlavə etməklə, tədqiqatçılar 390 gün deyil, Xarbertdə olduğu kimi 391 gün əldə edirdilər. Ona görə də onlar belə nəticə çıxarırdılar ki, əgər “ilə bərabər gün” düsturu tətbiq edilərsə, “ayrılmadan” Məsihin “qayıdışına” kimi vaxt kəsimi 391 il təşkil edəcəkdir.

Konstantinopol 1453-cü ildə süqut etmişdir. Xristianların üçdə biri onların ən mühüm mərkəzlərindən biri müsəlmanlar tərəfindən tutulandan sonra rəmzi olaraq qalan xristian dünyasından “ayrılmışdır”; 391 il sonra onlar yenə Məsihin qayıtması ilə bağlı həqiqətə nail oldular.

1453 + 391 bərabərdir 1844!

1844-cü illə bağlı daha bir qəribə kəhanət, lakin bu dəfə tamamilə başqa səpgidə. Maraqlıdırmı?

# **7. Əlavə vədlər**

1453-1844-cü illərlə bağlı kəhanətin həyata keçməsinə türklər yardımçı oldular. Onların sayəsində Daniel Peyğəmbərin Kitabında 1844-cü ilə gətirib çıxaran 2300 illə bağlı başqa kəhanətlər də həyata keçmişdir.

Bəzi alimlərin nüfuzlu rəyinə görə, Artakserksin fərmanı bizim eradan əvvəl 457-ci ildə, yaz gecə-gündüz bərabərliyi günündə, yəhudi təqvimi ilə nisan ayının birinci günü imzalanmışdır. Yəhudilərə İsrail torpağına qayıdıb, orada maneəsiz məskunlaşmaq imkanı verən dini dözümlülük haqqında Fərman da 1844-cü il yaz gecə-gündüz bərabərliyi günü və yenə də nisan ayının birinci günü imzalanmışdır. Bu iki hadisə arasında vaxt düz 2300 ilə bərabər olmuşdur.

Bu kəhanət, həmçinin Vəhy Kitabında 1260 gün və həmin Kitabda 391 günlə bağlı digər kəhanətlər Messiya ilə bağlı xristianlıqla İslamı birləşdirən nadir və heyrətedici əlaqənin yalnız cüzi bir hissəsini təşkil edir.

Xristian və müsəlman təqvimləri də həmin məşhur 1844-cü il məsələsində üst-üstə düşür; əgər 1260 ili 354 günə (müsəlman qəmər ilində günlərin sayı) vursaq 446040 gün, 446040 günü isə 365 günə (xristian günəş ilində günlərin sayı) bölsək 1222 il alarıq. İslamın başlanğıcı xristian təqvimi ilə 622-ci ildə qoyulub. 622 + 1222 bərabərdir yenə 1844.

Müsəlmanların sünni məzhəbi Məsihin qayıdışını və Qiyamətin baş verməsini 1260-cı ildə gözləyirdi. Bu da xristian təqvimi ilə 1844-cü il edir.

İslamın şiə məzhəbi nə vaxtsa Daniel Peyğəmbərin görüntülərində İnsan Oğlu kimi Vəd olunmuş Kəsin 1844-cü ildə Zühur edəcəyi yerdə – İranda hakim mövqeyə malikdirlər. Bu müsəlmanların bir kəhanəti var idi ki, orada hicri təqvimi ilə 260-cı ildə onların ruhani rəhbəri – qeybə çəkilmiş On ikinci İmam – Mehdi Sahibəz-Zaman 1000 il sonra və ya 1260-cı ildə (bu yenə xristian təqvimi ilə 1844-cü il edir) zühur etməlidir.

İmam Cəfər Sadiqdən soruşanda ki, Vəd Olunmuş Kəs nə vaxt zühur edəcək, o belə cavab vermişdir:

“*Həqiqətən, 60-cı illərdə Onun fəaliyyəti üzə çıxacaq və adı tez-tez xatırlanacaq*”.[[35]](#footnote-35)

Alim və tanınmış ərəb alimi Muhyiddin ibn əl-Ərəbi zühurun baş verəcəyi illə bağlı çoxlu hədislər toplamışdır. Məsələn, bir hədisdə deyilir ki,

“Ağac ilində (Ğars ilində, 1260-cı il) İlahi Hidayət Ağacı əkiləcək”.32

Möminlərin əmiri Həzrət Əli ibn Əbu Talibin dilindən nəql olunan hədisdə buyurulur ki, *“ağac” ilində İlahinin doğru yol göstərən ağacı dünyada əkiləcəkdir*”.32

Bütün bu kəhanətlər həmin o ili – 1844-cü ili göstərir!

Bu mövzu ilə əlaqədar maraqlı kəhanətlər Əhdi-Ətiqdə verilmişdir. Söhbət Allahın yəhudiləri itaətsizliyə görə “yeddi dəfə” cəzalandıracağı barədə Musa peyğəmbərin etdiyi xəbərdarlıqdan gedir.

Bu kəhanət Levililər Kitabında bu cür səslənir:

“... *sizə qarşı qəzəblə çıxıb günahlarınıza görə yeddiqat artıq tənbeh edəcəyəm. Şəhərlərinizi xaraba qoyacağam... Sizi isə millətlər arasına səpələcəyəm...*”[[36]](#footnote-36)

Yəhudilər məsləhətə qulaq asmadılar və kəhanət həyata keçdi. Kəhanət dilində “yeddi dəfə” “yeddi il” deməkdir. Yeddi il “ilə bərabər gün” götürülərsə, nəticədə 2520 il alarıq.

Uilyam Miller kitablarının birində yazır: “Məsihin Mövludundan 677 il əvvəl: bax. 2 Salnamələr, 33:9-13; bax. həmçinin bu hadisənin Müqəddəs Kitabdakı xronologiyasına; bu ildə Yəhudanın Babilə birinci sürgünü baş verdi. Sonra bu “yeddi dəfə” və ya “yeddi illik” müddəti əhatələyən 2520 ildən Məsihin Mövluduna qədər olan 677 ili çıxırıq, qalıq miladi tarixlə 1843-cü il olacaq...”

Düzdür, digər alimlər hesab edir ki, birinci sürgündən Məsihin Mövluduna kimi 676 il keçmişdir və uyğun olaraq kəhanətin icra ili 1843-cü il deyil, 1844-cü ildir.

Bəziləri göstərirdi ki, həmin bu “yeddi dəfə”lik kəhanət Danielin kitabında verilmişdir. Əlbəttə, onlar deyirdilər ki, Navuxodonosorun zamanından 2520 ili hesablayıb ayırmaqla dəqiq 1844-cü ilin alınacağını gözləmək olmaz, tarix, ola bilsin ki, düz deyil.

Həm Danielin kəhanətində, həm də “yeddi dəfəlik” kəhanətdə birmənalı şəkildə deyilir ki, Allahın Müqəddəs Elçisi Yerə gələndə kəhanət həyata keçəcəkdir:

“... *göylərdən qoruyucu, müqəddəs bir mələk endi...O ucadan elan edib dedi... yeddi il keçənə qədər belə qalsın*”.[[37]](#footnote-37)

Bu kəhanətlə məşğul olan əksər alimlər güman edirdilər ki, o, miladdan əvvəl 604-602-ci illərdə, yəni Navuxodonosorun Yerusəlimi işğalı zamanı icra olunmağa başlanmışdır.

Bibliyanın bəzi tədqiqatçıları heyranedici bir təsadüf olduğunu qeyd edirlər. Navuxodonosorun qədim torpağında (indiki İraq ərazisi) qəbul olunmuş təqvimə uyğun olaraq, qəməri illə hesablasaq e.ə. 604-602 illər dövründən 1844-cü ilə kimi 2520 il keçmişdir. Beləliklə, Danielin və Musanın kəhanətləri arasında fərq aşağıdakı heyranedici faktla izah olunur:

1. e.ə. 676-cı ildən 1844-cü ilə kimi 2520 günəş ili keçmişdir;
2. e.ə. 602-ci ildən 1844-cü ilə kimi 2520 qəməri il keçmişdir.

Müxtəlif dəlillər arasından mən beləsini də tapdım: “1290-cı ildə orta əsr kabbalistlərinin tərtib edilmiş yazılar toplusu – Zohar Kitabında 5600-cı il Musa Erasının (miladi tarixlə 1840-cı il) ili adlandırılır... o zaman ki, müdriklik qapıları açılacaqdır”.

Yəhuda Alkalay XIX əsrdə sionizmin tarixi ilə bağlı tədqiqatlarında 1840-cı ili Messiyanın gəlmə tarixi adlandırmışdır. E. X. Silver “*İsraildə Messiya spekulyasiyaları*” kitabında yazır: “bir çoxları tərəfindən 1840-cı il Messiyanın gəlişi və günahlardan təmizlənmə ili kimi tanınmışdır”.

“*Əyyub Kitabına şərhlər*” əsərinin müəllifi Simeon ben Zemah Duran (1361-1444) 1850-ci ili Zühurun başvermə ili hesab etmişdir.

Sinsinnatidə Müqəddəs Pavel kilsəsinin yepiskop keşişi E. Uintrop özünün “*İkinci zühur haqqında mühazirələr*”ində (1843) Məsihin gəlişini aşağıdakı kimi təsvir edir: “Əhdi-Ətiq və Əhdi-Cədid dəlilləri əsasında biz o nəticəyə gəlirik ki, Məsih istənilən an zühur edə bilər. Ona görə də sayıq olun və daim dua edin. Çox güman ki, artıq bizim nəsil (1843-cü ildə yaşayanlar) və ya onun bir hissəsi Rəbbin kəhanətlərinin tam icrasının şahidi olacaq və Onun ikinci zühurunu görəcək”.

# **8. Başınızı qaldırın**

Yuxarıda sadalanan kəhanətlərlə ümid ilini 1844-cü ilin üzərinə gətirib çıxaran siyahı bitmirdi. Lakin burada sadalananlar İkinci Zühur İlinin yaxınlaşması ilə əlaqədar həyəcan və canlanmanın artmasını izah etməyə kifayət edirdi.

Bu həyəcanlı günlərdə çoxlu sayda mübahisələr də baş verirdi; mübahisələr kəhanətlərin hissə-hissə dəqiq şərhi ətrafında cərəyan edirdi; bəzən zühur ideyasının özünü inkar edirdilər. Ehtiraslar mətbuat səhifələrində, pamfletlərdə, kilsə kürsülərində getdikcə qızışırdı. Burada o zaman bütün irəli sürülmüş, çox vaxt heyranedici, bəzən isə məzəli arqumentləri yada salmaq mümkün deyil. Bibliya tədqiqatçılarının hər bir məktəbinin məzhəbindən, bu və ya digər ənənələrə bağlı olmasından asılı olaraq öz məxsusi rəyi var idi.

Bu günün yüksəkliyindən onların hansı şəraitdə öz tədqiqatlarını apardığına baxdıqda və onların mövqeyində duranda, onların hansı səbəbdən öz kəşflərinə artan ruh yüksəkliyi ilə yanaşmalarını başa düşmək asan olur. Axı, kəhanət əslində çox heyranedici dəqiqliklə 1844-cü ilin üzərinə gəlirdi.

Belə görünür ki, həmin saatın yetişdiyinə heç bir şübhə qalmamışdı. Vəd olunmuş vaxtda Məsih buludlar üzərində mələklərin əhatəsində gəlməyəndə onların düşdüyü dərin məyusluğu da başa düşmək mümkündür.

Sur çalınmadı. Ölülər qəbirlərdən qalxmadı. Ulduzlar yerə tökülmədi. Günəş qəfildən qaralmadı. Ay qana boyanmadı.

Nəticədə Məsihin tezliklə qayıdacağına səmimi inanan və bunu bəyan edən zühurun vaizçiləri gülüş obyektinə çevrildilər. Onlar öz hesablamalarını tələsik dəyişməyə cəhd edirdilər. Onlar riyazi hesablamalarını nəzərdən keçirir, dünən mütləq həqiqət hesab etdiklərində mümkün səhvlərini axtarırdılar.

Onların çaşqınlığı və məyusluğu ortodoksal əhval-ruhiyyədə olan və bütün bu kəhanətlərə əhəmiyyət verməyən kəsləri şadlandırır və əyləndirirdi: “Yer hələ öz oxu ətrafında fırlanır; Məsih quzuları qoyunlardan ayırmaqdan ötrü gəlmədi; dünyanın axırı – sadəcə uydurmadı...Hər şey bizim dediyimiz kimi oldu: bu təmiz gəlir mənbəyidir”

Məyus olmuş adamlara bunun – bütün insanların “Nuhun zamanında olduğu kimi yeyib-içərkən” Rəbbin qəfildən və gizlincə gələcəyinə daha bir dəlil olduğunu söyləmək hətta faydasız idi.

Dolaşıq sirləri təhqiq edən detektiv kimi mənim ağlıma burada kriminalstikanın əsas üsullarından birinin tətbiq etməyin mümkünlüyü fikri gəldi.

Əgər dəlillərin heyranedici çoxluğu *yeganə* mümkün nəticəni göstərirsə, lakin bu nəticənin özü səhvdirsə, bütün bu dəlillərin səhv kimi atılması düzgün olmazdı. Dəlillərin *etibarlı* olduğunu zənn etmək daha düzgün olardı. Onlar yalnız başqa cür şərh edilməli və həmin dəlillər əsasında tamamilə başqa nəticə çıxarmaq lazım idi.

Mən bu yolu tutmaq qərarına gəldim.

Bu kitabın sonunda istifadə etdiyim ədəbiyyatın tam siyahısını vermişəm, ona görə də arzu etsəniz o dövr haqqında daha ətraflı oxuya bilərsiniz. Mənim planıma o dövrün hansısa mütəfəkkirlər məktəbini tərifləmək və ya hər şeyi tədqiq etmək daxil deyildi. Mən yalnız 1844-cü ildə baş verən əsas hadisələri təsvir etmək istəyirdim.

Kəhanətlərin həqiqiliyinə və onların heyranedici şəkildə həyata keçməsinə cüzi də olsa şübhə yoxdur. Bəs o zaman nə baş verdi? Axı Məsih Özünün İkinci Zühuru ilə bağlı üç tamamilə aydın vəd vermişdi:

1. İncil dünyanın hər yerində təbliğ olunacaq;
2. “kafirlərin zamanı” sona yetəcək;
3. bəşəriyyət Daniel Peyğəmbərin haqqında danışdığı “viranəliyi” görəcək.

Bütün bunlar baş verəndə Məsih qayıdacaqdır. Axı, O həmçinin vəd edib ki,

“*Bu işlər yerinə yetməyə başladıqda, yuxarı baxın və başınızı qaldırın, çünki qurtuluşunuz yaxınlaşır*”.[[38]](#footnote-38)

Mənim üçün artıq geriyə çəkilmək olduqca gec idi. Əgər qəzet redaktorları hesab edirlərsə ki, bizim günlərdə də “*Məsih qayıdır*” başlıqlı material daha çox maraq kəsb edir, bu anın tezliklə baş verəcəyinə dair bu qədər dəlililərin olduğu o zamanlarda o hansı həyəcanı doğururdu.

Məndə belə bir hissiyat vardı ki, nəsə çatmır. Çox əhəmiyyətli olanı buraxmışam. Məsihin İkinci gəlişi haqqında kəhanətlər birincisindən dəfələrlə çox idi və onlar əvvəlkilərdən dəfələrlə inandırıcı idilər.

1844-cü ildə musiqi, ədəbiyyat, incəsənət, təhsil, səhiyyə və ixtiraçılıqda birinci yüksəliş başladı. Bu, kəhanətlərin bir vaxtda baş verdiyi həmin il idi.

Doğrudanmı, ikinci zühur haqqında həqiqəti öyrənməkdən ötrü, biz birinci zühurda olduğu kimi, daha üç yüz il gözləməliyik?

Xeyr, əgər mən istədiyimə nail olsam, gözləmək lazım gəlməyəcək. Mənim əlimdə hər halda bir topa “yolgöstərən sap” var idi. Bəlkə onlardan biri bizi işığa çıxaracaqdı.

# **Ağ daşın sirri**

Detektiv idarəsi itmiş adamı axtarmağa başlayanda, onun haqqında sərəncamında çoxlu sayda məlumat olur və bu da axtarışın istiqamətini daraltmağa imkan verir. Detektivlərə itmiş şəxsin adı və sonuncu ünvanı, onun müfəssəl və sənədlərlə təsdiq olunmuş əlamətləri məlumdur. Onların onun qohumları ilə danışmaq imkanı vardır.

Mənim vəzifəm daha çətin idi. Mən öz axtarışıma məni maraqlandıran hadisədən yüz ildən də çox vaxt keçəndən sonra başlamışdım. Mənim əlimdə itmiş Messianın şəxsiyyətinin nə təsviri, nə də hər hansı bir başqa əlamətlərinə dair məlumat var idi.

İşi çətinləşdirən həm də o idi ki, kəhanətlərin hansısa ziddiyyətli labirintindən keçməli olurdum. Onların çoxu 1844-cü ilə işarə edirdi, lakin Məsih buludlar üzərində yerə enməyəndən sonra, gözlənildiyi kimi bu kəhanətləri həqiqətən baş vermiş hadisələrə – hər iki dünya müharibələrinə, böyük depressiya illərinə, həmçinin gələcəkdə baş verməsi güman edilən daha möhtəşəm konfliktə uyğunlaşdırmağa başlamışdırlar.

Dünyanın bir çox guşələrində Messiyanın gəlişinə əvvəlki şövqlə inanırdılar. Lakin mənə aydın oldu ki, onu tanımaq olduqca çətin olacaqdı, çünki Avropada ağ, Afrikada qara, Uzaq Şərqdə sarı, Amerika hinduları qırmızıdərili, Okeaniya adalarında qarabuğdayı Messiyanı gözləyirdilər.

Mənim işimi ikiqat çətinləşdirən bir səbəb də o idi ki, qərb dünyasında Messiyanın xristian, yəhudilər yəhudi, Çində buddist, Hindistanda hinduist, İslam dünyasında müsəlman, zərdüştülər Onun zərdüşti dininin ardıcılı olacağına inanırdılar.

Ona görə də əlimə bəzi əlavə məlumatlar keçəndə əhvali-ruhiyyəm bir qədər yüksəldi. Bu məlumatlarda Messiyanın adı çəkilməsə də, aşkar şəkildə Onun hansı adı daşımayacağı göstərilirdi.

Lakin, mən – *baş verməmiş zühur haqqında işi* təhqiq edən detektiv idim və dolaşıq nəzəriyyələrə baş vurmaq mənim işim deyildi. Bir şeydən yapışmaq lazım idi, məhz 1844-cü ildə nə baş vermişdi? Messiya gəlmişdi, yoxsa yox?

Ona görə də biləndə ki, əgər 1844-cü ildə Messiya olubsa da Onun adı nə Məsih, nə Musa, nə Krişna, nə Zərdüşt, nə Budda, nə Məhəmməd deyil və ümumiyyətlə, əvvəllər məlum olan adlardan heç biri deyil, özümü xoşbəxt hiss etdim.

Məsih, həm Matta, həm də Luka İncilinin 1844-cü ildə baş verəcək Öz zühuru ilə bağlı üç vədin söyləndiyi həmin fəsillərində Onun adı ilə pərdələnəcək yalançı peyğəmbərlərdən ehtiyatlanmağı tövsiyə etmişdir.

Ona görə də mən başqa adda adam axtarmalı idim. O, ehtimal ki, Məsihin həmin ruhunu daşıyacaq, lakin onun adı, şübhəsiz başqa olacaqdı, ya da mən kəhanətləri anlamağımda kobudcasına səhvə yol verirdim.

Bu haqda birinci xatırlatmanı mən Yeşaya peyğəmbərdə tapdım:

“*Sənə verildiyi yeni adla çağrılacaqsan...”[[39]](#footnote-39)*

Həmçinin aydın idi ki, bir halda ki, Messiya yeni ad daşıyacaqdı, demək, Onun ardıcılları da bu ada uyğun olaraq yeni adla adlandırılacaqdılar. Bu o deməkdir ki, mən onları 1844-cü il ətrafındakı dövrdə xristianlar, yəhudilər və ya müsəlmanlar arasında tapa bilməzdim.

Görünür, Məsihin *birinci* zühuru zamanı baş verənlər təkrarlanırdı. O zaman Onun tərəfdarlarını *yeni adla* – xristianlar, yəni Məsihin ardıcılları adlandırırdılar. Onları yəhudilər adlandırmırdılar, halbuki Onun gəlişi haqda yəhudilərin Müqəddəs Kitabında öncədən xəbər verilmişdi və məhz bu Kitabın hökmlərinə itəaət edənlər Onun gəlişini həyəcanla gözləyirdilər.

Yeşayada Messiya ardıcıllarının axır-zamanda başqa ad daşıması haqda vəd vardır:

*“...Öz qullarına isə başqa ad verəcək...”[[40]](#footnote-40)*

Yeşaya Məsihin birinci zühuru zamanındandeyil, *axır-zamandan* danışırdı. Bunu Əhdi-Cədiddəki Vəhy Kitabı da təsdiq edirdi. Həmin kitabda *yeni ad* Onun gəlişindən sonra Məsihin ardıcıllarına bir daha vəd olunurdu:

“... *Qalib gələnə gizli saxlanan manna verəcəyəm, ona ağ daş da verəcəyəm. Bu daşın üzərində yeni bir ad yazılmışdır ki, onu daşı alandan başqa heç kim bilmir..”[[41]](#footnote-41)*

Yeşayanın Kitabındakı fəslin davamını oxuyanda əmin oluruq ki, söhbət orada “tək Çoban və tək sürünün” həmin son günündən gedir. Yeşaya yəhudiləri İsraildə və Yerusəlimdə tərəqqi gözlədiyini, oğlanları və qızlarının öz torpaqlarında xoşbəxtlik tapacağını öncədən xəbər verir. Biz bilirik ki, yəhudilərin bu torpaqlara qayıdışı yalnız 1844-cü ildə dini dözümlülük haqda Fərman imzalandıqdan sonra başlamışdır. Yeşaya təkcə yeni adı vəd etmir, xəbər verir ki,

“... *Rəbbin satın aldığı, müqəddəs xalq deyəcəklər*...”[[42]](#footnote-42)

Əhdi-Cədiddə xəbərdarlıq edilir ki, “*onu* (yəni yeni adı) *alandan başqa heç kim bilmir”*. Görünür, Məsihin *ikinci zühuru* zamanında *yeni adı* qəbul etmək, Onun *birinci zühuru* zamanındakı kimi asan olmayacaqdı. Yalnız kəhanətləri düzgün başa düşmüş və Onun birinci gəlişi zamanı Zühuruna inanmış şəxslərdən ibarət kiçik qrup Nazaretdən olan İsanın adını Məsih kimi qəbul etmişlər. Çox əsrlər keçəndən sonra “xristian” adı hamı tərəfindən qəbul edilmişdir. Onun *ikinci* zühuru zamanı da şübhəsiz, eyni hadisələr baş verəcəkdir. Vəhy Kitabında deyilir:

1. *“...və onun üzərində Allahımın adını yazacağam...”;[[43]](#footnote-43)*
2. *“...onun adını Atam Allahın önündə iqrar edəcəyəm...”[[44]](#footnote-44)*
3. *“...onun adını həyat kitabından silməyəcəyəm...”[[45]](#footnote-45)*
4. *“...Müqəddəs, Həqiqi, Davudun açarlarına malik Olan, açır və kimsə bağlaya bilmir, bağlayır və kimsə aça bilmir, bunları deyir...Mən sənin qarşında açıq qapı tutmuşam, onu heç kim bağlaya bilməz; sən... Mənim adımı inkar etmədin...”[[46]](#footnote-46)*
5. *“Qulağı olan eşitsin...”[[47]](#footnote-47)*

Bu sözlərdə Məsihin Öz gəlişi günü həmin “*Müqəddəs, Həqiqi*” Messiya olacağına vəd vardır və “*açar*” məhz Onda olacaq, məhz O, “*qulağı*” olan, Onun yeni adından üz döndərməyən kəslər, üçün “*qapıları açacaq*” ki, “*eşitsinlər*”.

Mən bu “açılmış qapıya” baxmaq qərarına gəldim.

# **Yoxsul varlılar**

*Yeni adla* bağlı məsələlər ciddi tədqiqatın aparılmasını tələb edirdi. Məsihin Özü xəbərdarlıq etmişdi ki, O, qəfildən, qeyri-müəyyən vaxtda gələcək və Onu tanımaq çətin olacaq. Yeni adın vəd edildiyi həmin fəsildə O, deyir:

“*Oyaq ol... yox əgər oyaq durmasan, Mən, bir oğru kimi gələcəyəm və hansı saatda sənin üstünə gələcəyimi bilməzsən”.[[48]](#footnote-48)*

Elə həmin fəsildə Məsih Onun *yeni adını* inkar edib, köhnə adının arxasınca getmək istəyənlərə müraciət edir:

*“... sənin işlərindən xəbərdaram; adın vardır, guya sağsan, amma əslində ölüsən”.[[49]](#footnote-49)*

Bir xristian kimi bu “yeni ad” ideyasının mənə yaxın olduğunu söyləməkdə çətinlik çəkirəm. Digər tərəfdən təhqiqatın əvvəlində mən tez-tez vicdan əzabından əziyyət çəkirdim. Yeni ad nəzəriyyəsi, bu haqda Əhdi-Ətiq və Əhdi-Cədiddə aşkar danışılmasına baxmayaraq, uşaqlıqdan mənə öyrədilənlərlə ziddiyyət təşkil edirdi. Hər halda etiraf etməliyəm ki, “*yox əgər oyaq durmasan, Mən, bir oğru kimi gələcəyəm”* sözlərinə sadəcə laqeyd yanaşmaq mümkün deyil.

*Yeni adla* bağla mənim tədqiqatlarım göstərdi ki, Məsih ardıcıllarına birmənalı şəkildə təklif olub ki, əgər onlar Onu tanıyıb və Onun *yeni adını* qəbul etmək istəyirlərsə, Onun *ikinci* zühuru zamanı üstündə əsdikləri hər bir şeydən imtina etməlidirlər, necə ki, onlar bunu Onun *birinci* zühuru zamanı etmişdilər.

Faktlar aşkarlıqla göstərirdi ki, Onun qayıtma şəraiti heç kimin inamına, anlayışına və ya ümidinə uyğun gəlməyəcək. Hər bir insana xəbərdarlıq edilirdi ki, həqiqəti o özü axtarmalı və öz yolunda maneləri “aşanların” arasında olmalıdır. Hər bir kəs Messiyanı bəsirət gözünün köməkliyi ilə axtarmalıdır. Məsihin qayıdışı günü köhnə yolla getmək və Məsihə köhnə adı ilə müraciət etmək kifayət etməyəcək, çünki yeni adın vəd edildiyi həmin fəsildə həmçinin Rəbb haqında deyilir:

“...*özlərini Həvari adlandıranları sınaqdan çıxartdın və onların yalançı olduğunu müəyyən etdin”[[50]](#footnote-50)*

Sonra Vəhy Kitabında “Qüdrətli Allahın əzəmətli günündən”söhbət açılır. Məsih yenə xəbərdarlıq edir:

*“Budur, oğru kimi gəlirəm...”[[51]](#footnote-51)*

Elə oradaca bəsirət, ruhani göz almış kəsləri sakitləşdirir:

“...*Oyaq olan nə bəxtiyardır...”[[52]](#footnote-52)*

Müqəddəs Kitabın iki, bir-birinin ardınca düzülmüş növbəti fəsillərində mən qəribə şeylər aşkar etdim. Bu iki fəsildə dəfələrlə bəşəriyyətə ikinci zühurun baş verəcəyi xəbərdarlığı səslənir və tövsiyə edilir ki, yalnız ruhani qulaq və ruhani göz əldə etməklə bu həqiqəti görmək və eşitmək olar. Bu xəbərdarlıqlar bir-birinin ardınca belə səslənir:

1. *“...əgər tövbə etməzsənsə, yanına gəlib şamdanını yerindən götürüb aparacağam”.*
2. *“Qulağı olan eşitsin...”*
3. *“...Mən sizə həyat tacını verəcəyəm”.*
4. *“Qulağı olan eşitsin...”*
5. *“...tezliklə sənin yanına gələcəyəm...”*
6. *“Qulağı olan eşitsin...”*
7. *“...sizdə olana möhkəm riayət edin”*
8. *“Qulağı olan eşitsin...”*
9. *“Oyaq ol!..”*
10. *“Yox, əgər oyaq durmasan, Mən bir oğru kimi gələcəyəm...”*
11. *“...və hansı saatda sənin üstünə gələcəyimi bilməzsən”*
12. *“Kim qalib gələrsə, bu cür ağ paltarlar geyəcək;...onun adını Atam Allahın önündə iqrar edəcəyəm...”*
13. *“Qulağı olan eşitsin...”*
14. *“...mən də səni, yer üzündə yaşayanları imtahana çəkmək üçün bütün dünya üstünə gələcək imtahan saatında qoruyacağam”*
15. *“Tezliklə gələcəyəm...”*
16. *“... Mənim yeni ismimi yazacağam”*
17. *“Qulağı olan eşitsin...”*
18. *“Sənin işlərindən xəbərdaram: sən nə soyuqsan, nə də isti...”*
19. *“...səni ağzımdan qusacağam”*
20. *“Çünki deyirsən ki, “mən zənginəm...”, amma bilmirsən ki, zavallı, yazıq, yoxsul, kor və çılpaqsan”*
21. *“...səyli ol və tövbə elə”*
22. *“Budur, mən qapı qarşısında durub, onu döyürəm...”*
23. *“... kim səsimi eşidib qapını açarsa, Mən onun yanına girəcəyəm...”*
24. *“Qulağı olan eşitsin...”[[53]](#footnote-53)*

Görünür, şübhə qalmır ki, yalnız “görmək üçün gözləri olan” və “eşitmək üçün qulaqları olan” kəslər özləri üçün bu *yeni adı* aça, Onu tanıya və dərk edə bilər.

Məsihin *İkinci* zühur ilə bağlı kəhanətlərin bu axınında və həmçinin bu haqda yalnız ruhani başlanğıcın köməkliyi ilə öyrənməyin mümkünlüyünə xəbərdarlıqda bir daha yeni adla bağlı vəd verilir.

Bu dəfə söhbət təkcə yeni addan deyil, həmin gün nazil olacaq *yeni şəhərdən*, *Yeni Yerusəlimdən* də gedirdi. Yəni insanların vərdiş etdikləri hər şey dəyişəcəkdi, necə ki, bu Onun *birinci* zühuru zamanı baş vermişdi. Əgər insana öz mövhumi baxışlarını dəyişmək, “qabında olanı” boşaltmaq müyəssər olmurs.a, yeni adı və yeni günü tanımaq ona qismət olmayacaq. Əgər o malik olduğu və inandığı hər şeyi rədd etməyi bacararsa, Məsih ona bu cür xeyir-dua vəd edir:

“*Qalib gələni Allahımın məbədində dirək edəcəyəm və o, artıq oradan çölə çıxmayacaqdır. Və onun üzərində Allahımın adını, Allahımın şəhərinin, Allahımın yanından, göydən enən yeni Yerusəlimin adını və Mənim yeni ismimi yazacağam”.[[54]](#footnote-54)*

Öz axtarışımda mən nə qədər uzağa gedirdimsə, bir o qədər də əmin olurdum ki, pələngin quyruğundan tutmuşam və onu buraxa bilmərəm. Mənim *baş verməmiş zühur haqqında işə* marağım nəinki azalmırdı, əksinə daim artırdı.

İndi mənim problemlərimdən ən kəskini mənim özüm idi. Çoxlu sayda psixoloji baryerləri aşmaq lazım gəlirdi. Daxilimdə elə bir iş görməliydim ki, Məsihin sözləri ilə desək, “*qalib gələn*” kəsə çevrilim, bu isə mənim tamam arzulamadığım iş idi. Bütün bu hadisə valehedici görünürdü, lakin daxilimdə nəsə ona qarşı üsyan edirdi. Müqavimət göstərən uzun illər gecə məktəblərində mənə öyrədilənlər və ailə tərbiyəsi idi. Bir müddət mən ümid edirdim ki, bütün bu axtarışlar təsəvvürü heyrətləndirən hadisə kimi qalacaqdır, lakin bununla belə ürəyimə dammışdı ki, hər şey təzə başlayır. Ovsun kimi mən özlüyümdə təkrar edirdim:

“Qulağı olan eşidəcək”

“Gözü olan görəcək”

Doğrusu bu mənə bir o qədər də kömək etmədi. Onda mən öz “çətin vəziyyətimə” gülməyə başladım, özümə xatırladırdım ki, mən öz Dinini müdafiə etməyə calışan xristian deyil, tarixi yüz il olan sirri açmağa çalışan detektivəm.

# **Gözləri qamaşdıran işıq**

Müqəddəs Kitaba uyğun olaraq, ikinci qayıdış zamanı Zühurun yeni ad daşıyacağına əmin olsam da, bu məni tam təmin etmirdi. Faktları öyrənməyə çalışan detektiv üçün, Onun yeni adla adlanacağını bilmək, kifayət deyildi. Mən bunun nə ad olacağını bilmək istəyirdim.

Bu səbəbdən də, onu tapmaq həvəsi ilə Yazıları diqqətlə öyrənməyə başladım və istədiyimi kəşf etdim: həqiqətən, yeni ad tapdım və həmin adla çox güman ki, Vəd olunmuş Kəs tanınacaqdır. Öz kəşfimi nə qədər çox yoxlayırdımsa, onun düzgünlüyünə bir o qədər çox əmin olurdum. Çünki bu ad həmişə zamanın sonu ilə bağlı kəhanətlərdə təkrarlanırdı.

Bu ad o qədər çox çəkilirdi ki, Onun, yəni Zühur edəcək Kəsin adları içərisində bu adın da olacağına artıq şübhə qalmırdı. Onu “*Allahın İzzəti*” və ya “*Rəbbin İzzəti*” adı altında tanıyacaqlar.

Yeşaya Şaron düzlüyü və müqəddəs Kərmil dağının *son günlərdə* dünyanın mərkəzi və “*Allahın İzzətinin*” hüzuru olacağını öncədən xəbər vermişdi. O demişdir:

*“...Kərmilin və Şaronun cah-calalı...; Hamı Rəbbin izzətini, Allahımızın əzəmətini görəcək”.[[55]](#footnote-55)*

Yenə Yeşayanın kəhanətində deyilir:

*“Rəbbin əzəməti aşkar olunacaq, Bütün bəşər bunu birlikdə görəcək; bu sözlər Rəbbin ağzından çıxıb”.[[56]](#footnote-56)*

Sonra Yeşaya xəbərdarlıq edir:

*“Ey karlar, eşidin! Ey korlar, baxın, görün!”[[57]](#footnote-57)*

Zühurun 1844-cü ildə baş verəcəyini gözləyənlərin müasiri olan xristian alimlərindən ibarət qrup Yeşayanın kəhanətinə uyğun olaraq “Allahın İzzətinin” Kərmil dağına gələcəyinə o qədər əmin idilər ki, onlar öz əmlaklarını satıb Müqəddəs Torpağa köçürlər.

Əvvəlcə bu qrupun başında Leonard H. Kelber dururdu. Bu insanların vətəni Almaniya idi və öz vətənlərində onları Tampliyerlər kimi tanıyırdılar. Burada onları məyusluq gözləyirdi, çünki nə 1843, nə 1844, nə də 1845-ci ildə Məsih görünmədi. Onlar əvvəlki həyatlarına qayıtmaq istəmədilər və Kərmil dağının ətəklərində məskunlaşaraq, orada zühurun baş verəcəyi böyük günü gözləmək qərarına gəldilər.

Onlar əmin idilər ki, “Allahın İzzəti” Kərmil dağının ətəklərində nə vaxtsa görünəcəkdir. Müqəddəs Yazıların öyrənilməsi onlarda Vədin icra olunacağına inam yaradırdı. Öz evlərinin girişində daş arkanın altında onlar arzularını əks etdirən bu sözləri həkk etmişlər:

DER HERR IST NAHE (Rəbb gəlməkdədir)

Sonrakı araşdırmalar “Allahın İzzəti” və ya “Rəbbin İzzəti”nin doğrudan da Messiyanın yeni adı olacağına, Onun bu ad altında tanınacağına dair əlavə sübutlar ortaya çıxartdı.

“Digər xalqların zamanının” bitməsi ilinin (1260 və ya 1844) göstərildiyi, yeni ad və yeni şəhərin vəd edildiyi Vəhy Kitabında Allahın yeni şəhərində Məşəl olacaq Kəsin adı və ya Titulu da təsdiq edilmişdir.

Müqəddəs Yəhya bəyan edir:

*“...Və mən, müqəddəs şəhəri, yeni Yerusəlimi gördüm... göydən, Allahın yanından enirdi. Şəhərin nə günəşə...ehtiyacı vardı; zira Allahın izzəti onu işıqlandırırdı...”[[58]](#footnote-58)*

Məsihin Özü qayıtma saatını “Allahın İzzəti” və “Rəbbin İzzəti” adlandırılan həmin o qəribə Şəxsiyyətlə bağlayırdı. O, son günlərdə Allahın bənzərində və Onun izzətində təzahür edəcəyinə söz verirdi:

*“Zira İnsan Oğlu, Atasının izzətində gələcək...”[[59]](#footnote-59)*

Məsihin vəd etdiyi, Müqəddəs Yəhyaya və Yeşaya Peyğəmbərə görünən “Allahın İzzəti”, eynilə Yezekel peyğəmbərə də görünmüşdür. O, Yezekel peyğəmbərə dəfələrlə görünmüş və Yezekel Onu son gündə Öz Evinə daxil olacaq Vəd olunmuş hesab etmişdir:

*“Bu, Rəbbin izzətinə bənzər bir görüntü idi. Bunu görəndə mən üzüstə yerə yıxıldım...”[[60]](#footnote-60)*

“Allahın İzzəti”nin həmin görüntüsü Daniel peyğəmbərə də nazil olmuşdur. Daniel Peyğəmbərə *son günlər* görünəndə, O, məhəbbətlə onun köməyinə gəlmiş və *axır-zamanda* Allah oğullarının arxasında duracaq baş mələk Mikaeldən danışır.

Bu görüntü Daniel peyğəmbərə görünəndə, o onun şöləsinə baxmaq gücündə olmamışdır. Onun sözlərinə görə,

“...*üzüstə yerə yıxılıb dinməz qaldım*”.[[61]](#footnote-61)

*Mikael* adının mənası – “Allahabənzər” deməkdir. Beləliklə, sən demə Daniel peyğəmbər də “Allahın İzzəti”ni görmüşdür.

Mənim aşkar etdiyim daha bir əhəmiyyətli sübut o idi ki, Danielin gördüyü Kəslə Məsihin qayıdışı zamanı Vəd etdiyi Kəs tam oxşar idilər.

Məsih Özünün ikinci zühurunun şəraitini aydın bildirmişdi. O, həmin gün insanların görəcəklərini öncədən söyləmişdi:

*“Və o zaman onlar İnsan Oğlunun buludda qüdrət və böyük izzətlə gəldiyini görəcəklər”.[[62]](#footnote-62)*

Bu Daniel peyğəmbərin gördüyü ilə üst-üstə düşürdü. Daniel peyğəmbər də bu haqqda həmin sözlərlə danışır:

*“...budur, bəşər oğluna bənzər birisi göyün buludları ilə gəlir...”[[63]](#footnote-63)*

Həmin fəsildə mən hətta Daniel peyğəmbərin bu hadisənin baş verəcəyi vaxtı göstərdiyini də aşkar etdim. Bu son dərəcə qəribə hadisə – Messiyanın gəlişi, onun deməyinə görə

“...*bir, iki il və yarım il ərzində...”[[64]](#footnote-64)* baş verəcək.

Deyəsən, məni yenə 1844-cü ilə aparan sitatların sonu olmayacaq. Mən yenə burada 1260 gün, qırx və iki ay və üç il yarım, indi isə “...*bir, iki il və yarım il”* haqqında həmin kəhanətləri aşkar etdim. Tədqiqatçıların ümumi rəyi belə idi ki, bütün bu sözlər həmin vaxtı, məhz 1260-cı ili göstərirdi.

Bu o demək idi ki, mən Messiyanın gəlişi ilə bağlı daha bir sitat aşkar etmişdim. Daniel peyğəmbərə görə O, 1260-cı ildə zühur edəcəkdi. Mənə artıq məlum idi ki, Danielə görüntülərin verildiyi ölkənin (İranın) təqvimi ilə 1260-cı il Qərbin 1844-cü ilinə uyğun gəlirdi.

Həm Daniel peyğəmbərdə, həm də Məsihdə “İnsan Oğlunun” zühuru vəd edilmişdir. Bu görüntünün şöləsi Daniel peyğəmbəri o dərəcədə heyrətləndirmişdi, ki, O, üzüstə yerə yıxılmışdı.

Başqa sətirlərdə də mən “Allahın İzzəti”nin zühuru ilə bağlı kəhanətlərlə rastlaşdım. Yeşaya peyğəmbər möminlərə vəd edir ki,

*“... Rəbbin izzəti sizə arxa olacaq”.[[65]](#footnote-65)*

Və yenə də:

*“Qalx, işıqlan, çünki nurun gəldi, Rəbbin izzəti üzərinə gəldi!... Səni qurtaran Rəbb, Səni Satınalan, Yaqubun qüdrətli Allahı Mənəm”.[[66]](#footnote-66)*

Mənim topladığım sübutlar Vəd olunmuş Kəsin “Allahın İzzəti” adı altında gələcəyini söyləməkdən ötrü kifayət qədər idi. Məsih – “Məsh olunmuş” – Onun *keçmiş adı* olduğu kimi, “Allahın İzzəti” Onun *yeni adı* olacaqdı.

Onun adı ilə bağlı təhqiqat apararkən Onun 1844-cü ildə həmin *yeni ad* altında zühur edəcəyinə dair özüm üçün xeyli əlavə informasiya əldə etdim.

Hiss edirdim ki, irəliyə doğru gedirəm.

# **Bu gün yaşayanlara oxumaq qismət deyil**

Məni bir şey narahat edirdi, əgər mən həqiqəti tapmışamsa, bəs görən bunu 1844-cü ilə kimi yaşamış kəslərə etmək niyə qismət olmayıb? Axı onların əlində axtarış üçün nə az, nə çox 2000 il vaxt var idi.

Bir şeirin sözləri mənim xatirimdə dolaşırdı:

“Günəş – ilahi məşəl tək,  
Bəşər ömrünü bəsləyir tək-tək.  
Heyf ki, nura qərq olan bu diyar,  
Korlar şəhəridir, nə böyük zərər!”

Bu bir cavab ola bilərdimi? Ola bilərmi ki, Məsihin qayıdışı haqqında həqiqət 2000 il ərzində Müqəddəs Yazıların tədqiqatçıları üçün gizli qalıb? Əgər bu belədirsə, insanların biganəliyinə görə Məsih günahkar deyil. Mənim tərəfimdən aparılan tədqiqatlar göstərir ki, O, onlara dəfələrlə xəbərdarlıq edib: “Oyaq olun!”

O deyirdi:

*“Beləliklə, oyaq olun; çünki Rəbbinizin hansı gün gələcəyini bilməzsiniz”.[[67]](#footnote-67)*

*“Diqqətli və oyaq olun! Dua edin! Çünki, o vaxt nə zamandır bilməzsiniz”.[[68]](#footnote-68)*

*“Beləliklə, oyaq durun. Çünki ev sahibinin nə vaxt gələcəyini...bilməzsiniz. Yoxsa qəflətən gəlib sizi yuxuda tapar”.[[69]](#footnote-69)*

*“Amma bunu bilin ki, əgər ev sahibi oğrunun nə saatda gələcəyini bilsəydi, oyaq qalıb öz evini yarmağa qoymazdı. Siz də hazır olun. Zira İnsan Oğlu siz düşünmədiyiniz saatda gələcəkdir”.[[70]](#footnote-70)*

Bu, Onun gəlişini gözləyən zaman bəsirət gözləri açılmazsa, insanları qəfil yaxalayacağı haqda Məsihin etdiyi xəbərdarlıqların yalnız bir hissəsidir. Məsih təkcə Öz şagirdlərini deyil, onlar vasitəsi ilə bütün bəşəriyyəti xəbərdar etmişdir:

*“Sizə söyləyirəmsə, hamıya söyləyirəm: Oyaq durun!”[[71]](#footnote-71)*

Mənə bilmək maraqlı idi, görən nə üçün Məsihin qayıdışına maraq Onun çarmıxa çəkilməsindən bir neçə əsr sonra azaldı ki, yalnız XIX əsrdə yeni qüvvə ilə dirçəlsin.

Mən bu məsələni diqqətlə araşdırdım və mümkün cavabı tapdım. İkinci zühura marağın azalması və yenidən baş qaldırmasının səbəbi elə Yazıların özündə izah edilir. Bu haqda həm *Əhdi-Ətiq*, həm də *Əhdi-Cədiddə* açıqdan-açığa danışılır. Hər ikisində deyilir ki, *axır-zamana* kimi heç kim bu kəhanətləri oxuya və mənasını dərk edə bilməz, çünki “Kitablar möhürlənmişdir”.

Hər şey beləcə sadə imiş. Bu həqiqət haqqında Yeşaya və Daniel peyəmbərlər, həvarilər – Peter və Pavel şərh vermişlər. Kitablar axır-zamana kimi möhürlənmiş olacaq, axır-zaman gələndə isə onların möhürü qoparılacaqdır.

Mən artıq tam əmin idim ki, *axır-zaman* 1844-cü ildə başa çatmışdır, ona görə də bu haqda açıq danışa bilərəm: 1844-cü ilə kimi Müqəddəs Yazının anlaşılması gizli saxlanmışdır və yalnız 1844-cü ildən sonra onun mənasını başa düşmək mümkün olmuşdur.

Daniel peyğəmbər, biz artıq buna əmin olduq ki, son dərəcə dəqiqliklə, Məsihin həm *birinci*, həm *ikinci* gəlişini qabaqcadan xəbər vermişdir. O, otuz yaşı olarkən Məsihin çarmıxa çəkiləcəyini, İnsan Oğlunun Ruhunun 1844-cü ildə Yerə qayıdacağını qabaqcadan xəbər vermişdi. Bununla belə, 1844-cü ilə kimi heç kim bu kəhanətlərin mənasını dərk edə bilməmişdi. O, Daniel peyğəmbər üçün də gizli qalmışdır. Lakin nə üçün?

Daniel peyğəmbər öz möcüzəli görüntülərinin mənasını izah etməkdən ötrü Allaha şübhəsiz ki, müraciət etmişdi. O, bu görüntülərin mənasını açmağı Allahdan xahiş etmiş, lakin kifayət qədər kəskin cavab almışdır:

*“Ancaq, sən ey Daniel, axır-zamana qədər bu sözləri sirr saxla və bu kitabı möhürlə...”[[72]](#footnote-72)*

Danielin Kitabının həmin fəslində (12:7) 1844-cü (1260) ilə dair başqa istinad vardır. Həmin sitatda O, bu tarix haqqında “...*bütün bunların baş verəcəyi*” zaman kimi danışır.

Lakin Daniel peyğəmbər “Kitabı möhürləmək” əmrinə qane olmaq istəmir. O, israr edir ki, Allah ecazkar görüntünün mənasını açsın. Bu haqda O, özü belə danışır:

*“Mən bunu eşitdim, ancaq başa düşməyib soruşdum: «Ey ağam, bəs bunların nəticəsi necə olacaq?»”[[73]](#footnote-73)*

Bu dəfə O, birbaşa birmənalı cavab alır:

*“Get, ey Daniel. Çünki bu sözlər axır-zamana qədər sirr olacaq...”[[74]](#footnote-74)*

Məna, aydındır: heç kimə *axır-zamana*, İnsan Oğlunun (Məsihin) qayıdışına kimi Kitabdakı kəhanətləri anlamaq icazəsi verilməyib.

Bu nöqteyi-nəzəri Yeşaya da təsdiq edir:

*“Bütün bu görüntü sizin üçün möhürlənmiş kitabın sözlərinə bənzəyir...”[[75]](#footnote-75)*

Yeşaya bir qədər də uzağa gedir. O, xəbərdarlıq edir ki, son günlərə kimi Kitabın mənası yalnız sadə xalqa deyil, hətta savadlı adamlara və müdriklərə də açılmamış qalacaqdır. Onun sözlərinə görə Bibliyanı

“...*oxumağı bacarana verib desələr:”rica edirəm, bunu oxu!” O isə cavab verir: “oxuya bilmirəm, çünki möhürlüdür*”[[76]](#footnote-76) olacaqdır.

Öyrəndiyim faktlar təsdiq edirdi ki, haqqında Yeşaya və Danielin danışdığı möhür Məsih tərəfindən Onun *birinci zühuru* zamanı deyil, *İkinci zühuru* zamanı qoparılacaqdır. Bu yalnız *axır-zamanda* baş verəcəkdir. Bundan başqa, mən müəyyən etdim ki, bu cür baxışı Əhdi-Cədid Kitabı da təsdiq edir. Müqəddəs Pavelin dediyi kimi,

*“Buna görə də, Rəbb gəlməyincə, müəyyən vaxtdan əvvəl mühakimə etməyin. O, gəlib qaranlıqda gizlənən şeyləri işıqlandıracaq...”[[77]](#footnote-77)*

Görünür, Məsih qayıdan zaman hər şey aydınlaşacaqdı. Ona qədər isə hər şey gizli qalmalı idi. Məsihin ardıcıllarına O gəlməyənə qədər, kəhanətləri şərh etməmək xəbərdarlığı həvari Peter tərəfindən də edilmişdir:

*“Həmçinin bizdə daha əmin olan kəhanət sözləri var... kəhanət sözlərinin heç birini şəxsən şərh etmək olmaz”.[[78]](#footnote-78)*

Peter deyir ki, kəhanət insanlara yalnız vahid surətdə verilir və yalnız vahid surətdə şərh edilə bilər:

*“Çünki heç vaxt kəhanət insan iradəsi ilə qaynaqlanmamışdır, lakin Müqəddəs Ruh tərəfindən yönəldilən insanlar Allahdan gələn sözləri söylədi”.[[79]](#footnote-79)*

Bu Müqəddəs Ruh İnsan Oğlunun surətində axır-zamanda yenə gəlməyincə, kəhanətin mənası sirr olaraq qalacaqdır.

Mən müəyyən etdim ki, Məsih *axır-zamanın* və ya “*tək Çoban və tək sürü*” gününün Onun iradəsi ilə həyata keçəcəyini söyləməmişdir. Əksinə, O, bizə baş verəcək hadisələr haqda kəhanət kimi səslənən dua nazil etmişdir. O demişdir:

“...*səltənətin gəlsin, Göydə olduğu kimi, yerdə də Sənin iradən olsun*...”

Məsihin Kitabın möhürünü heç vaxt açmağa cəhd etməməsinə dair məndə kifayət qədər dəlil vardır. O, bunu gələcəyə saxlamışdı. O, ancaq sözlərində *gizli* mənalar olan ibrətli hekayələrlə danışırdı. O, hətta öncədən xəbərdarlıq edirdi ki, budur O (Məsih) ibrətli hekayə dilində danışır, lakin zaman gələcək, Oğul Öz Atasının İzzətində qayıdan zaman onlarla birbaşa danışacaqdır. Məsih demişdir:

*“Sizə bu şeyləri məsəllərlə söylədim; elə saat gəlir ki, sizə artıq məsəllərlə söyləməyəcəyəm; sizə Atadan açıqca bəhs edəcəyəm”.[[80]](#footnote-80)*

Məsih *gizli mənanın* izah edəcəyini vəd etdiyi həmin fəsildə *Həqiqət Ruhunun* gələcəyindən və Onun ardıcıllarına bütün həqiqətləri aşkarlayacağından da söhbət açır. Məsih vəd edir ki, həmin “Vəsatətçi”:

“...*hər şeyi öyrədəcək və sizə söylədiyim hər şeyi sizə xatırladacaq*”.[[81]](#footnote-81)

Məsihin bu sözlərində, görünür, yeni Zühur gəldiyi gün “Kitabların möhürünün açılacağına” və “zülmətdə gizlədilənlərin” aşkara çıxarılacağına qəti şəkildə vəd verilmişdir.

Əgər Məsih 1844-cü ildə həqiqətən gəlsə idi, yeni ruh yüksəkliyinin gurultusunu asanlıqla izah etmək olardı.

# **Müəmmalı gurultu**

Öz nəzəri hesablamalarımı yoxlamaqdan ötrü mən Müqəddəs Yazıları uzun müddət kənara qoydum. Məni 1844-cü il ətrafında “zülmətdə gizlədilənlərin” üzərinə, şübhəsiz, işıq salan nə isə bir yaradıcılıq əhval-ruhiyyəsinin yaranması faktı özünə cəlb etdi. On illiyin əvvəlində ixtiraçılıq və kəşflərin bir növ tamamilə yeni üslubu ortaya çıxmağa başlamışdı. Bu faktı mən o dövrün dünya tarixini tədqiq edərkən aşkar etdim.

Bizim istinad etdiyimiz ser Lourens Breqq tərəfindən tərtib edilmiş qrafik şəksiz öz təsdiqini tapmışdır.

Mən həmçinin Amerikanın Patent Bürosunda işləyən hansısa məmur tərəfindən 1844-cü ildə təqdim edilmiş məruzə ilə də tanış oldum. Həmin məruzədə müəllifin fikirincə, bütün nəzərdə tutulmuş kəşflər edilib və Patent Bürosunu artıq bağlamaq olardı. Lakin elə həmin dövrdən başlayaraq Patent Bürosu yeni kəşf və ixtiralar axını altında sadəcə olaraq batırdı. Hətta ən səthi xülasə Breqq qrafikinin düzgünlüyünü təsdiq edir və göstərir ki, 1844-cü ildən sonra, görünür, tam yeni dünya doğulmağa başlamışdır.

Həmin dövrdə irəliyə doğru atılmış ən böyük addımlardan bəziləri:

1. Qadın haqlarına həsr olunmuş I Konqres keçirilmişdir.

2. Ümumdünya təhsilinə həsr olunmuş I Konqres keçirilmişdir.

3. Uşaq əməyinin qadağan olunması istiqamətində ilk addımlar atılmışdır.

4. ABŞ-da köləliyi ləğv edən Deklarasiya imzalanmışdır.

5. Təbabət, musiqi, ədəbiyyat və rəssamlıq sahəsində irəliyə doğru xeyli addımlar atılmışdır.

Bu sadalananlar ixtira və kəşflər axınında yalnız cüzi bir hissəni təşkil edir: 1844 – teleqraf, rezinin vulkanizasiyası; 1845 – revolver dəzgahı; 1846 – rotasiya çap maşını; 1854 – lift; 1855 – qaz plitəsi; 1858 – Atlantik okeanın dibi ilə teleqraf kabeli; 1867 – yazı maşını, dinamit; 1869 – pnevmatik əyləc; 1876 – telefon; 1877 – daxili yanacaqlı mühərrik; 1878 – közərmə lampası; 1879 – qövs lampası; 1880 – separator; 1884 – avtomat qələm, tramvay, kassa aparatı; 1885 – avtomobil, linotip; 1888 – fotolent, daqerrotip; 1891 – zirehli plitə; 1892 – dizel mühərriki; 1893 – kinematoqraf, koks peçi; 1899 – simsiz teleqraf; 1903 – aeroplan.

Uzunmüddətli perspektivi olan yeni tədqiqatlar termodinamika, buxar mühərrikləri və elektromaqnetizm nəzəriyyəsi, elektrik mühərrikləri, qaz və elektrik işıqlandırma nəzəriyyələri, sürətli çap, litoqrafiya, rentgen şüalarının tətbiqi, antiseptik cərrahiyyə, ağrısızlaşdırma, gəmiqayırma, kanal və dəmir yollarının çəkilişi sahəsində həyata keçirilmişdir.

Lister, Koch və Paster kimi məşhur alimlərin çalışdığı bakteriolagiya və tibb elmi xeyli inkişaf etmişdi. Metallurgiya sahəsində İngiltərədə Sorbi, Rusiyada Çernov öz sözlərini deməkdə idilər. Başda Şopen, Şubert, Çaykovski olmaqla dahi bəstəkarlardan ibarət bütöv pleyada ortaya çıxmışdı. Ədəbiyyat sahəsində Emerson, Tolstoy, Fitscerald, Tennison, Louell, Uitmen, Ceyms, Dikkens, Toro, Dostoyevski və başqaları ad çıxarmışdı.

1844-cü ildən başlayaraq, ta bizim günlərə kimi insan həyatını zənginləşdirmiş və bəşəriyyətin nailiyyətlərini yeni yüksəkliklərə qaldırmış ixtira və kəşflərin sayı daim artmışdır: bu həm aviaxətlər, həm də reaktiv mühərrikli aparatlar (təyyarələr, gəmilər, sualtı qayıqlar), sürüşkən formalı sürətli qatarlar, təmtaraqlı okean laynerləri, havanın kondisiyalaşdırılması, radio, televiziya, elektronika, antibiotiklər, möcüzəli dərmanlar, döyüş raketləri, Aya kosmik gəmilərin göndərilməsi, nüvə fizikasının möcüzələridir.

Möcüzələr axını tükənmək bilmir. Həyat haqqında anlayışın özü dəyişmişdir. Qəzetlər, jurnallar, kitablar, radio, televiziya, telefon, teleqraf, məktəblər, təhsil, səyahət – bütün bunlar insanların təfəkkürünü genişləndirmiş və onların biliyini artırmışdır.

Məgər Daniel peyğəmbərin axır-zamanda öncədən gördüyü bu hadisələr deyildimi? Kitabın möhürünün açılacağı həmin 1844-cü ildə (3) Mikaelin – Allahabənzərin (2) zühur edəcəyindən danışan (1) Daniel o fəsildə öncədən xəbər verir:

*“Çox adam özünü ora-bura vuracaq və bilik artacaq”.[[82]](#footnote-82)*

Bütün bunların baş verəcəyi, “Kitab”ın “möhürdən açılacağı” vaxt barədə Müqəddəs Yazıda aşkar vədlər vardır. Bu müstəsna hadisə Yeşaya və Daniel peyğəmbərlərin kitablarında və Vəhy Kitabında öncədən xəbərdarlıq edilmişdir.

Fəsillərin birində Yeşaya deyir ki, Kitab möhürlənmişdir (1) və *son günlərdə* Kitab möhürdən açılacaqdır (2):

1. *Möhürlənmə haqqında*:

*“Bütün bu görüntü sizin üçün möhürlənmiş kitabın sözlərinə bənzəyir. Oxumağı bacarana bunu verib desələr: “Rica edirəm, bunu oxu!” O isə cavab verir: “Oxuya bilmirəm, çünki möhürlüdür”.[[83]](#footnote-83)*

1. *Möhürün açılması haqqında*:

“*O gün karlar kitabdakı sözləri eşidəcək, Korların gözləri zülmət qaranlıqda görəcək... yolunu azanlar anlayacaq, gileylənənlər təlim öyrənəcək”.[[84]](#footnote-84)*

Daniel peyğəmbərdə də elə həmin kəhanətlərdir, yəni Kitablar *axır-zamana* (1) kimi möhürlənəcək və onlar *son günlərdə* (2) açılacaq və izah ediləcəklər:

1. *Möhürlənmə haqqında*:

“*Get, ey Daniel. Çünki bu sözlər axır-zamana qədər qədər sirr olacaq və möhürlü qalacaq*”.[[85]](#footnote-85)

1. *Möhürün açılması haqqında*:

“*... taxtlar quruldu və Əzəldən Var Olan oturdu... minlərlə nəfər Ona xidmət edir, on minlərlə nəfər Onun hüzurunda durmuşdu. Məhkəmə iclası başlandı və kitablar açıldı”.[[86]](#footnote-86)*

Daniel peyğəmbər bu son vədini “*bəşər oğluna bənzər birisi göyün buludları ilə gəlir*”söylədiyi həmin fəsildə deyir.

Vəhy Kitabı bu məsələyə sanki son aydınlıq gətirir. Onun əsas mövzusu – *Məsihin İkinci Zühurudur*. Vəhy Kitabında birbaşa deyilir ki, *axır-zamana* kimi möhürlənmiş Kitablar, onun gəlişi ilə möhürdən açılacaqlar ki, bir daha möhürlənməsinlər:

“*Və mənə dedi: “Bu kitabın kəhanət* *sözlərini möhürləmə, çünki vaxt yaxındır”.[[87]](#footnote-87)*

Daniel peyğəmbərdə olduğu kimi, Vəhy Kitabında da Kitablar möhürdən açıldıqdan sonra İnsan Oğlunun (Məsihin) gəlişinin həmin görüntüsü təkrarlanır:

*“...ağ bir bulud və buludun üstündə İnsan Oğluna bənzər biri oturub...”[[88]](#footnote-88)*

Vəhy kitabının başqa bir yerində bu zühur bu cür təsvir edilmişdir:

*“Qana batmış bir paltar geyinmişdir və Ona “Allahın Sözü” ismi verilmişdir”.[[89]](#footnote-89)*

Vəhy Kitabında axır günlərdə gələcək Quzu haqqında deyilir:

“...*tumarı götürməyə və onun möhürünü çıxatmağa layiq.*..”[[90]](#footnote-90) olan Kəsdir.

Hiss edirdim ki, aşağıdakı üzücü suallara axır ki, cavab tapmışam:

Nə üçün Məsihin qayıdışına maraq Onun çarmıxa çəkilməsindən sonra tükəndi?   
Nə üçün bu maraq 1844-cü ildə bu cür güclü yüksəliş yaşadı?

Görünür, 1844-cü ildən sonra dünyada hansısa fövqəladə və qeyri-adi hadisə baş vermişdi. Mənim vəzifəm – bunun nə olduğunu və onun *baş verməmiş zühur haqqında iş* ilə necə əlaqəli olduğunumüəyyən etmək idi.

Doğrudanmı Məsihin İkinci zühuru baş vermişdi? Əgər baş veribsə, bəs onda O, haradadır? Biz Onun necə görməyə bilərdik? Bəlkə Onun *birinci* zühuru zamanı baş bilənlərin buraxdığı səhvi biz də təkrarlamışıq? bəlkə “möhürlənmiş Kitabları” oxuyub, orada verilmiş vədləri başa düşməmişik?

Daniel peyğəmbər kimi mən də özümü arzusuna çatmamış kimi hiss edirdim. Mənim daha geniş informasiyaya ehtiyacım var idi. Aça bilmədiyim məsələlər, əlbəttə, cəzbedici görünürdü, lakin kifayət qədər deyildi. Mən işi axıra çatdırmaq istəyirdim. Mən Daniel peyğəmbərin Allaha verdiyi sualının cavabını almaq istəyirdim: “... *bəs bunların nəticəsi necə olacaq?”*

# **14. Dirilər və ölülər**

Ağlıma ağıllı bir fikir gəldi: əgər indi *birinci* zühur zamanı olsa idi və mən də öz suallarıma cavab tapmaq istəsəydim və yəqin ki, o dövrün mömin insanlarından və ya dini rəhbərlərindən soruşardım: “Zühur gəlibmi? Kimdir O? Haradadır O?”

Çox güman ki, mənim suallarıma əhəmiyyət verən tapılmazdı və ona görə də bizim dövrdə başqa cür olacağına inanmaq məntiqsiz görünür.

Ona görə də mən nəsə tapmaq ümidi ilə Məsihin birinci gəlişi zamanı hər şeyin necə olduğunu diqqətlə öyrənirdim. Yazılarda mən o dövrün əksər insanlarının ruhən “ölü” olmasına, İsanı tanımamasına və Onu qəbul etməməsinə dair sətirlər aşkar etdim. Yalnız ruhən “diri” olan çox az adam Onu tanımış və Onu qəbul etmişdi.

Ona inanıb və ya inanmamasından asılı olaraq O, insanları “ölülər” və ya “dirilər” adlandırırdı. Bir gənc atasını dəfn etdikdən sonra Məsihin ardınca getməyə razı olduğunu bildirir. Məsihin ona cavabı belə oldu:

*“Qoy ölülər öz ölülərini dəfn etsinlər”.[[91]](#footnote-91)*

Bunun yalnız bir mənası ola bilər: qoy ruhən ölülər cismən ölüləri dəfn etsinlər. Belələri mənə hər şeyi hərfi mənada dərk edən adamları xatırladır. Yeremya peyğəmbər onları ruhən ölülər adlandırmışdı. O, onlara beləcə də müraciət etmişdir:

*“Ey gözləri olub görməyən, qulaqları olub eşitməyən, ağılsız və dərrakəsiz xalq...”[[92]](#footnote-92)*

Tədqiqatlarım nəticəsində öyrəndim ki, Məsih birinci dəfə insanların yanına, onların gözlədiyi kimi ecaskar qiyafədə gəlmədi. Onlar Onu inkar etdi, yalançı peyğəmbər adlandırdı və edam etdilər.Onun bir ovuc şagirdi kütlə tərəfindən lağa qoyuldu: axı, onlar Zühurun “Nazaretdən gəldiyinə”, özü də sur çalınmadan gəlməsi kimi aşkar cəfəngiyyata inanmışdılar.

Onlar deyirdilər: axı, bu İsanı qadın dünyaya gətirib və O bizdən fərqlənməyən adi insandır. O, yeyir, içir, yorulur, yatır, qəzəb və kədər də ona yad deyil. Məgər Böyük Messiya belə olur?!

Məsihin şagirdləri dini rəhbərlərin, nüfuzlu şəxslərin, tacirlər və alimlərin Ona inanmadığına, Onu qəbul etmədiyinə və Onun çağrışını başa düşmədiklərinə görə dərindən kədərləndilər və onlar kömək üçün Məsihə müraciət etdilər.

“Nə üçün insanlar inanmırlar?” – onlar Ondan soruşdular. Axı, dəlillər aşkardır. Məsih cavab verdi:

*“Göylərin Padşahlığının sirlərini bilmək sizə verilmişdir, fəqət onlara verilməmişdir...gördükləri halda görməzlər, eşitdikləri halda eşitməzlər və anlamazlar...nə bəxtiyardır sizin gözləriniz, çünki görürlər; qulaqlarınız da, zira eşidirlər”.[[93]](#footnote-93)*

Bununla Məsih onlara təskinlik verir və başa salırdı ki, Messiyanın gəlişi zamanı Onu tanımaqdan ötrü xüsusi “gözlərə” və “qulaqlara” malik olmaq lazımdır. Şagirdlər ruhən “diri”, qalanları isə “ölü” idi. Ortodoks yəhudilər deyirdilər: “Yaxşı-yaxşı fikirləşsən görərsiz ki, İsa qətiyyən Messiya ola bilməz. Əgər O, Messiya olsa idi, Ondan əvvəl İlyas peyğəmbər gəlməli idi; məgər Müqəddəs Yazılarda İlyasın birinci gəlməsi haqda yazılmayıbmı? Nazaretdən olan bu adam əgər Zühurdursa, onda İlyas hanı? Onu kimsə görübmü?”

Bu sual Məsihin şagirdlərindən ötrü həddən artıq qəliz idi. Onlar da bilirdilər ki, Messiyanın gəlişi ərəfəsində İlyas görünməli idi. Onda onlar İsanın yanına gəlib, Ondan bu sualı soruşdular.

“İlyas artıq gəlib” – İsa cavab verir. İlyas artıq insanların arasında olub, lakin heç kim onu nə tanıya, nə də Onun həqiqətini dərk edə bilib. Məsihin sözlərinə görə, İlyas gəlib, lakin insanların onu gözlədiyi şəkildə yox, və ona görə də O, heç kim tərəfindən tanınmayıb. Məsih səbirlə şagirdlərinə bu rəmzi həqiqəti izah edirdi:

*“Əgər onu (Vəftizçi Yəhyanı) qəbul etmək istəyirsinizsə, gəlməli olan İlyas odur”.[[94]](#footnote-94)*

Bu son dərəcə gözəl izahat idi. Vəftizçi Yəhya İlyas idi? “*Əgər onu qəbul etmək istəyirsinizsə*” – Məsih öz izahatı ilə xəbərdarlıq edir.

Bu yalnız o deməkdir ki, “Əgər siz faktların rəmzi şərh edilməsini anlaya və qəbul edə bilərsizsə”, Məsih elə buradaca əlavə edir:

*“Eşitməyə qulaqları olan, eşitsin!”[[95]](#footnote-95)*

Bu dəfə heç bir şübhə ola bilməzdi, O, yalnız ruhani qulaqları olanların həqiqəti eşidə və ona inana bilmələri haqda şagirdlərini xəbərdarlıq etmişdi. Onlar Məsihin sözlərini hərfi mənada başa düşməməli, onların gizli mənalarını öyrənməyə çalışmalıdırlar.

Məsihin sözlərinə görə bu *qayıtma*, cismən deyil, artıq ruhən baş vermişdir. Bunu Vəftizçi Yəhya da təsdiq edir:

*“Ondan soruşdular: “Belə isə nə? İlyasmısan?” O: “Deyiləm”,* – *dedi. “Peyğəmbərmisən?” O: “Xeyr,” – deyə cavab verdi”.[[96]](#footnote-96)*

Əlbəttə, İsa yalançı deyildi. O, bilirdi ki, Yəhya cismən İlyas deyil. Yalnız ruhani gözlə İlyası Yəhyada görmək və qəbul etmək olardı. Həqiqət sadədir, əgər o rəmzi dərk edilsə: İlyas Vəftizçi Yəhyanın cismində ruhən qayıtmışdır.

Əgər insanlar bu gizli həqiqətin mənasını dərk etmək və qəbul etmək qabiliyyətində deyillərsə, Məsih izah edir, onlar Onu – Məsihi keçmişdə olduğu kimi, yalançı peyğəmbər hesab edəcəklər.

İlyasın *qayıtması* baş tutdu. İlyas Yəhyanın cismində deyil, ruhunda qayıtdı.

Vəftizçi Yəhya üçün bunun öncədən xəbərdarlığını mən Luka İncilində tapdım:

*“...hələ anasının bətnində ikən, Müqəddəs Ruhla dolacaqdır... İlyasın ruhu və qüdrətilə Rəbbin önündə yeriyəcəkdir”.[[97]](#footnote-97)*

Bu, mənim Bibliyada tapdığım ən əhəmiyyətli faktlardan biri idi. O, Messiya qayıdarkən, Onun yeni ad daşıyacağına dair daha bir sübut idi.

Yəhya və İlyasın nümunəsində Məsih Allah Elçisinin cismən qayıtmadığını nümayiş etdirdi. O, məhz Müqəddəs Ruhda lakin başqa yolla, başqa dövrdə və başqa dünyəvi ad altında qayıtdı.

Şagirdlər üçün bu həqiqəti anlamaq asan deyildi. Başqa bir yerdə biz onların Məsihə oxşar sualla necə yaxınlaşmaları haqqında oxuyuruq:

*“...elə isə, nə üçün qanunşünaslar: “qabaqca İlyas gəlməlidir,”* – *deyirlər?”[[98]](#footnote-98)*

Məsih sadə dildə onlara başa salır:

*“...düzdür İlyas gəlməlidir və hər şeyi düzüb qoşmalıdır. Fəqət sizə deyirəm: İlyas gəlmişdi və Onu tanımadılar, fəqət istədikləri hər şeyi Ona etdilər. Eyni cür, İnsan Oğlu da onların əlindən əzab çəkəcəkdir. Şagirdlər o zaman anladılar ki, İsa Vəftizçi Yəhya haqqında bu sözləri söyləyirdi”.[[99]](#footnote-99)*

İlyas gəlmişdi. Heç kim buna inanmadı, çünki İlyasın “ruhu” Yəhyanın cismində qayıtmışdı. Bu qayıdış insanlar üçün qəfildən baş verdiyinə görə, onlar Onu tanımadılar və qəbul etmədilər. Onlara öyrətmişdilər ki, qayıtma sözün hərfi mənasında baş verəcək və əslində baş vermiş hadisə – ruhani qayıdış – bu təlimə zidd idi.

Əgər oxşar hadisə 1844-cü ildə təkrarlanıbsa, tamamilə mümkündür ki, belə nəticə çıxarılıb ki, heç bir zühur baş verməyib, hər halda o hamının gözlədiyi şəkildə baş verməyib. Hər halda yenə “görmək üçün gözləri” və qayıdışın rəmziliyini anlamaq üçün əqli olan bir ovuc insan tapılmalı idi. Bunu yoxlamaq lazım idi.

Axır-zamanla bağlı kəhanətlərin tədqiqatçısı Pavri “*Gözlənilən Dünya Müəllimi*” kitabında bu cür səhvin təhlükəsini qeyd edir. O, yazır: “Mümkündür, xristian kilsəsində Onu müdrikliyinə və başqasının dərdinə şərik olmaq qabiliyyətinə görə tanıyan kəslər tapılsın. Lakin onlar təkid edərlərsə ki, O, onların xəyalının çəkdiyi şəkildə gələcək və onlar “Rəbbin yollarının məlum olmadığını” və onların arşını ilə Onun əməlini ölçməyin mümkünsüzlüyünü unutsalar, O, onların yanından tanınmadan keçəcəkdir, çünki O, Onun adı ilə bağlı onların adət etdikləri təsəvvürlərə cavab verməyəcəkdir. Birinci gəlişi zamanı, “yəhudilər üçün O, kifayət qədər yəhudi deyildi”, Onu nə romalılar, nə də yunanlar özününkü saymırdı. O, onların hamısı üçün həddindən artıq böyük idi”. Ona görə də bu dəfə də protestantlar üçün O, pis protestant, katoliklər üçün katolikliyi kifayət qədər olmayan, liberallar üçün olduqca dindar görünəcəkdi. O, onların hamısı üçün həddən artıq böyük olacaqdır. Bütün bəşəriyyətə Xoş Müjdə gətirən Kəs nə hinduistlərin görmək istədiyi hinduist, nə İslam ardıcılları üçün müsəlman, nə Buddizm tərəfdarları üçün buddist olacaqdır. O, onların hamısı üçün həddən artıq böyük olacaqdır”.

Onun qayıdışından xəbər tutmaqdan ötrü xüsusi ruhani gözüaçıqlıq tələb olunur. Məsihin Özü bunu bir daha vurğulayır:

*“Beləliklə, Daniel peyğəmbərin bəhs etdiyi “viranəlik gətirən iyrənc şeyin” müqəddəs yerdə durduğunu gördüyünüz zaman,* – *oxuyan anlasın”.[[100]](#footnote-100)*

Son sözlərdə deyilir ki, Onun gəlişi cismani göz üçün gözəgörünməz olacaq və yalnız ruhani göz üçün o əhəmiyyət kəsb edəcəkdir.

Həvari Peter da birinci məktubunda həmin rəmzi həqiqəti, zühur edəcək Müqəddəs Elçilərin Məsihin Ruhu ilə dolmuş olacaqlarını göstərir. O, həmin Peyğəmbərlər haqqında belə söyləmişdir:

*“Onların daxilində olan Məsihin Ruhu ... şəhadət edirdi”.[[101]](#footnote-101)*

Həmin zamanda Messiyanın bizim aramızda insan qiyafəsində görünməsi müxtəlif mənbələrdə öz təsdiqini tapmışdır. İlk xristianların yüksək dəyərləndirdiyi “*On iki patriarxın Əhdi*” kitabında bu sözləri oxuyuruq: “*Ən Uca olan yerə insan qiyafəsində gələcək, dünyada insanlarla bir yerdə yeyib-içəcəkdir*”.[[102]](#footnote-102)

Əzabkeş Yustinin kitabında yəhudi Trifo bu sözləri deyir: “*Biz hamımız (yəhudilər) Messiyanın başqaları kimi gəlməsini gözləyirik*”.[[103]](#footnote-103)

Roderik Dankerli “*İncilin səhifələri arxasında*” kitabında Məsihin söylədiklərinə həsr olunmuş fəsildə Ondan bu cür sitat gətirmişdir:

“*Mən dünyanın ortasında dayanmışdım, və onlar Məni cismani qiyafədə görürdülər; Mən onları sərxoş halda tapdım və onların heç biri susuzluq əzabını çəkmirdi, və mənim ruhum bəşər övladlarının hərəkətlərindən kədərlənmişdi, çünki onlar öz ürəklərində kor idilər”*.[[104]](#footnote-104)

İndi mən başa düşdüm ki, Məsihin yeni cismani qiyafədə, lakin həmin *Müqəddəs Ruhda* qayıtması ilə bağlı araşdırmalarım özünü doğrultmuşdur. Məsihin Özü şagirdlərinə İlyasın Yəhyanın qiyafəsində qayıtması barədə danışarkən bu haqda xəbərdarlıqda etmişdi. O, demişdir:

“*...eyni cür İnsan oğlu da onların əlindən əzab çəkəcəkdir”.[[105]](#footnote-105)*

Bu fəslin əlyazmasının kənarlarında, özüm üçün bu sözləri yazdım: “...*qulağı olan eşidəcək*”.

# **15. Allahın carçısı**

Bu istiqamətdə araşdırmaları davam etdirmək qərarına gələrək, Müqəddəs Yazıları dərindən öyrənməyə başladım. Məqsədim Məsihin Ondan fərqlənəcək Kəsin zühuru ilə bağlı söylədiklərini tapmaq idi. Onun qayıdışının bu cür rəmzi şərhi Onun Öz sözlərində təsdiqini tapırdı.

Mən aşkar etdim ki, Məsih dəfələrlə və aşkar surətdə Öz *İkinci* Zühurunun ikimənalı təsvirinə əl atır. Bəzən O, Özünün qayıdışından, hərdən isə Ondan fərqli Kəsin, Özgəsinin gəlişindən danışır.

Söhbətin nədən getdiyini başa düşməkdən ötrü bir neçə nümunəni nəzərdən keçirək:

1. *Özünün qayıdışı haqqında:*

*“Sizi yetim qoymaram; yanınıza gələcəyəm”.[[106]](#footnote-106)*

*“Sizə: “indi gedirəm, sonra yenə yanınıza gələcəyəm” – dediyimi eşitdiniz”.[[107]](#footnote-107)*

*“...Məni artıq görməyəcəksiniz; və yenə bir az müddətdən sonra Məni görəcəksiniz”.[[108]](#footnote-108)*

*“Əgər gedib yer hazırlasam, təkrar gəlib sizi Öz yanıma gətirəcəyəm...”[[109]](#footnote-109)*

1. *Ondan fərqli Kəsin, Özgəsinin gəlişi haqqında:*

*“Mən sizə həqiqəti söyləyirəm: Mənim getməyim sizin xeyrinizədir. Çünki getməsəm, Vəsatətçi yanınıza gəlməz...”[[110]](#footnote-110)*

*“...amma getsəm, Onu sizə göndərəcəyəm.  8O gələndə günah, salehlik və mühakimə barədə dünyanı ifşa edəcək”.[[111]](#footnote-111)*

*“Hələ sizə söylənəcək çoxlu sözüm var, amma indi bunlar ağlınıza sığmaz.  13Lakin O – həqiqət Ruhu gələndə sizə hər həqiqətə yol göstərəcək...”[[112]](#footnote-112)*

*“Atadan sizə göndərəcəyim Vəsatətçi – Atanın yanından çıxan həqiqət Ruhu gəldiyi zaman Mənim barəmdə şəhadət edəcək”.[[113]](#footnote-113)*

Sonra Məsih izah edir ki, O və Onun adı ilə qayıdacaq Kəs özlərində həmin o Müqəddəs Ruhu daşıyan insandırlar. Məsih Özü haqqında bu sözləri deyir:

*“...Eşitdiyiniz söz Mənim deyil, Məni göndərən Atanın sözüdür”.[[114]](#footnote-114)*

Məsih başqa bir yerdə təkrar edir:

*“Sizə söylədiyim sözləri Özümdən söyləmirəm...”[[115]](#footnote-115)*

Məsih eyni bəyanatı O gedəndən sonra gələcək Vəd olunmuş Kəs haqqında da bildirir:

*“...Çünki heç nəyi Özündən söyləməyəcək, nə eşidirsə, onu söyləyəcək...”[[116]](#footnote-116)*

Yeni Messiyanın Onun, Məsihin adı ilə gəlməsini və Müqəddəs Ruhun qüdrətini özü ilə gətirməsini biz Məsihin şagirdlərinə söylədiklərindən də görə bilərik:

*“Lakin Vəsatətçi – Atanın Mənim adımla göndərəcəyi Müqəddəs Ruh hər şeyi sizə öyrədəcək və söylədiyim bütün sözləri yadınıza salacaq”.[[117]](#footnote-117)*

Məsih Yerusəlim xalqına sərt xəbərdarlıq edib, onlara deyir ki, birinci Zühuru zamanı Onu inkar etdiklərinə görə, İkinci zühuruna kimi Onu tanımaq onlara qismət olmayacaq. Bir cümlə ilə O, yenə Özünü Ondan sonra gələcək Kəslə əlaqələndirir:

*“Çünki sizə deyirəm: “Rəbbin Adı ilə gələnə həmd olsun!”, deyincəyə qədər siz Məni artıq görməyəcəksiniz”.[[118]](#footnote-118)*

Çoxsaylı dəlillərdən göründüyü kimi, Məsih Öz qayıdışı haqqında danışarkən Müqəddəs Ruhun Onda yenə təzahür edəcəyini nəzərdə tutur. Başqasının zühurundan danışarkən isə başqa təzahürü nəzərdə tutur: yeni adı daşıyan Kəs, elə həmin Müqəddəs Ruhla dolacaqdır.

Məsih həmin bu həqiqəti ifadə edir – lakin başqa cür – O, deyir ki, nə ad, nə də cisim əhəmiyyət kəsb etmir, əhəmiyyətli olan Messiyanın daşıdığı Ruhdur:

*“Allah ruhdur və Ona ibadət edənlər ruhda və həqiqətdə ibadət etməlidir”.[[119]](#footnote-119)*

Mən aşkar etdim ki, Peyğəmbərin cismən deyil, ruhən qayıtması ilə bağlı kəhanətlər başqa dinlərin Müqəddəs Kitablarında da vardır. Hinduizmin müqəddəs müjdəçisi Şri Krişna qədimlərdə həmin bu həqiqəti təsdiq etmişdir. O, deyir ki, Müqəddəs Ruh Allahın hökmü ilə hər dövrdə yeni qiyafədə yerə qayıdır. “Bhaqavad-Gitada” bu haqda belə yazılmışdır:

*“Din tənəzzülə uğradıqda, dinsizliksə artaraq üstünlük təşkil etdikdə, Mən Özüm nazil oluram, ey Bharata övladı. Möminlərin xilas, cinayətkarları məhv, dini prinsipləri bərpa etmək üçün Mən hər minillikdən-minilliyə zühur edirəm”*

Bu kitabda Krişna axır-zamanda Böyük Dünya Müəlliminin gələcəyini də öncədən xəbərdarlıq edir.

“Ruhun qayıtması” mövzusunda xəbərdarlıqları Qautama Budda da demişdir:

“*Mən yerə gəlmiş birinci Budda deyiləm və axırıncı da Mən deyiləm. Təyin olunmuş vaxtda, Müqəddəs, yüksək dərəcədə Nurlanmış...insanların Tayı-bərabəri olmayan Rəhbəri... başqa Budda yerdə zühur edəcək. Və O, sizə mənim sizə öyrətdiyim həmin o həqiqətləri açacaq*”

Hər halda bütün yollar bağlı deyildi. Məsihin hər halda *cismən* deyil, *ruhən* qayıtması ehtimalı var idi. Bunun həqiqətən baş verməsini təsdiq edən inkaredilməz dəlillər göz qabağında idi.

Ona görə də mən Məsihə oxşayan hansısa müqəddəs Kəsi tapmaq məqsədilə 1844-cü il ətrafında baş verən hadisələri dərindən öyrənməyə hazırlaşırdım. Hərçənd O, başqa ad daşıya bilərdi, lakin O da Məsih kimi həlimlik, mərhəmət və məhəbbətlə dolu olmalı idi.

Lakin mən bir vacib məsələni hələ də bilmirdim: Zühur harada baş vermişdir? Dünyanın hansı hissəsində Onu axtarmaq lazımdır?

Növbəti atacağım addım bunu müəyyən etmək idi. İlk öncə axtarışların coğrafiyasını məhdudlaşdırmaqda mənə yardımçı olacaq hər hansı konkret dəlil tapmaq ümidi ilə mən Bibliyanı yoxlamağa başladım.

Axtarış prosesində mən gözlənilmədən maneə ilə rastlaşdım. Biləndə ki, xristian qardaşlarımın böyük əksəriyyəti Məsihin ümumiyyətlə *nə vaxtsa* qayıdacağına inanmır, bu məni çox heyrətləndirdi. Müəyyən etdim ki, bu məsələ ilə bağlı xristian dünyasında olduqca böyük fikir ayrılıqları mövcuddur. Xristianların böyük hissəsi çoxəsrlik ümidsizlik səbəbindən Məsihin gerçəkdən qayıtmasına olan ümidlərini, mahiyyət etibarı ilə, artıq tamamilə itirmişdilər.

Mən bu məsələni bir qədər araşdırıb, sonra tədqiqatlarımı davam etdirmək qərarına gəldim.

# **16. Tək Çoban, lakin çoxlu sürü**

Kİlsələrİn ümumdünya şurasında Məsİhİn İkİncİ zühuru İlə bağlı məsələdə parçalanma

**Konsensusun əldə edilməsi qeyri-mümkün hesab edilir**

Bu başlıq uydurma deyil. O, “Çikaqo Deyli Tribyun” qəzetinin 1954-cü il 26 avqust tarixli nömrəsinin birinci səhifəsində qalın şriftlə çap olunmuşdur.

Məqalə Ümumdünya Kilsələr Şurasının İllinoys ştatının Evanstoun şəhərində keçirilən və dünyanın 48 ölkəsindən 163 xristian din xadiminin iştirak etdiyi Assambleyasının açılışından dərhal sonra yazılmışdır.

Məqalənin müəllifi Çesli Menli onu bu sözlərlə başlayır: “Dünən Ümumdünya Kilsələr Şurasının II Assambleyasının nümayəndələri arasında xristian intizarı olan İlahi Səltənətin yerdə qurulmasının mümkünlüyü və ya bunun Məsihin ikinci zühurundan sonra baş verəcəyi ilə bağlı məsələ ətrafında dərin fikir ayrılığı yaranmışdır”.

Məsihin mövludundan 1954 il keçməsinə baxmayaraq, ardıcılları arasında Onun həqiqətən qayıdacağına söz verməsi ilə bağlı hələ də fikir birliyi yoxdur. Məqalədə deyilir ki, anqlikan kilsəsindən olan Corc Qoyder əsas məruzənin müəlliflərini, tanınmış teoloqları və din xadimlərini “Məsihin ikinci zühuruna münasibətdə solğun ruh yüksəkliyinə” görə utandırdı.

“Sənəddə Onun zühurunun tarixinə maraq haqqında danışılır, – ingilis nümayəndəsi dedi. “Bizim üçün indi zəruri olan, Məsihə münasibətdə yeni “Müstəqillik Bəyannaməsi”ni qəbul etməkdir. Dünya tarix boyu heç bir zaman bu qədər xaos, çaxnaşma və əlacsızlıq yaşamamışdır”.

Avropa və Birləşmiş Ştatların dini liderlərinin bu məsələ ətrafında baxışlarındakı ziddiyyət də nəzərə çarpan dərəcədə idi. “Taym” jurnalının 19 aprel nömrəsində oxuyuruq: “Qarşıdan gələn Assambleyada nümayəndələrin birinci həftə müzakirə edəcəyi “əsas mövzu” kifayət qədər birmənalı səslənir: “Məsih – dünyanın ümididir”. Bununla belə bu mövzunun yaradacağı sual, ona cavab verilməmişdən öncə, Köhnə və Təzə dünyanın teoloqları arasına parçalanma salma qabiliyyətinə malikdir. Dünyanın bütün xristianları Məsihin qayıtmasına nə qədər ümidlidir?

Sonra məqalədə tanınmış norveç yepiskopu Eyvind Berqqravanın məruzəsindən sitat gətirilir “...Şimali Amerika xristianları əksərən İlahi Səltənətin düz burada, Amerika Birləşmiş Ştatlarında baş verəcəyinə ümid edən dünyəni adamlar təəssüratı yaradırlar”.

Yepiskop Eivind Berqqrava kimi Avropa protestantları üçün, məqalədə deyilir, “xristianların ümidi Məsihin günlərin bir günü zühur edib, haqq-hesab çəkməsi haqda Bibliyanın yaratdığı təvəkküldə rahatlıq tapmaqdır”.

H. H. Rouli “*Apokalipsisin münasibliyi*” kitabında yazır: “...zühura olan ümid Əhdi-Cədidin ayrılmaz əsas ideyasıdır”.

O. Kulmann “*Məsihin Əhdi-Cədid işığında qayıdışı*” əsərində qeyd edir ki, “...bu ümidi (zühuru) inkar etmək – Əhdi-Cədiddə xilas haqda xoş Müjdəni təhrif etmək deməkdir”.

A. C. Qordon deyir: “Zühurdan ayrılmış dirilmə haqqında hər hansı doktrin yalan olmalıdır”.

Britaniya aktivisti Kristabel Penkxerdt “*Budur O, gəlir*” kitabında yazır: “Mənim siyasətə praktiki yanaşmam məndə belə bir əminlik yaradır ki, yalnız Məsihin qayıdışı beynəlxalq, sosial, siyasi və dünyanın başqa problemlərini həll etmək qabiliyyətindədir”.

Mən özüm üçün aşkar etdim ki, bu mübahisə əsrlər boyu davam etmişdir və Ümumdünya Kilsələr Şurası – bu fikir ayrılığına daha bir sübutdur. Bir çox məzhəblər bu Ümumdünya Şurasında iştirakdan ümumiyyətlə imtina etmişdilər.

Belə bir fikir geniş yayılmışdı ki, Məsih Özünün və ya Onun arxasınca gələcək Kəsin qayıdışı haqqında danışarkən, həqiqi deyil, rəmzi qayıdışı nəzərdə tuturmuş. Bu nəzəriyyəyə görə, *Vəsatətçi*, *Həqiqət Ruhu*, *Onun adı ilə gələcək Kəs* adı altında əslində Əllinci Gün Kilsəyə daxil olmuş Müqəddəs Ruh güman edilir. Ona görə də nəticə çıxarılır ki, qayıdış artıq o zaman baş vermişdir və bir daha baş verməyəcəkdir.

Tədqiqatlarım nəticəsində müəyyən etdim ki, Məsihin “Əllinci Gün” Müqəddəs Ruhun lütfində qayıtması haqqında təlim gözlənilənin təcəssümü deyil, daha çox praktiki məqsədəuyğunluq səbəbindən yaranmışdır. Bu doktrina Məsihin zamanından çox-çox sonralar ortaya çıxmışdır. Bütün ümidlərə baxmayaraq, Onun qayıtmaması, buna sanballı izahatın verilməsini tələb edirdi: bir halda ki, Məsihin sözləri həqiqətdir, Onun qayıtmasını məcazı mənada şərh etmək lazımdır.

Lakin Məsihin qayıdışına inam Onun Çarmıxa çəkilməsindən sonra tamam ölməmişdi ki, yalnız 1844-cü ildə yenidən dirçəlsin. Əslində bir çox yüzilliklər ərzində xristian dünyası “intizar günləri” səbəbindən dəfələrlə məyus anlar yaşamalı olmuşdur. Ona görə də XVIII əsrdən sonra Məsihin qayıdışına çox az həqiqi inanan qalmışdı və yalnız XIX əsrin əvvəllərində onun haqında arzu yenidən insanların ürəyinə hakim kəsildi. Lakin bu cür “boş ümidləri” kökündən kəsməkdən ötrü ciddi tədbirlər görülürdü və Əllinci Gün nəzəriyyəsinin çoxlu sayda tərəfdarları yarandı.

Əllinci Gün nəzəriyyəsini qəbul etmiş kəslər, ürəkdən inanırdılar ki, Məsih *Vəsatətçi*, *Həqiqət Ruhu,* həmçinin bəzi hallarda O (yəni Onun adı ilə gələn Kəs – tərcüməçi) əvəzliyi kimi sözlərdən istifadə etsə də, O, Müqəddəs Ruhun həmin dövrdə həvarilərin üzərinə rəmzi enməsini nəzərdə tutmuşdur. Bu nəzəriyyə, əlbəttə, əks dəlillər qasırğasını yaratdı. Göstərilirdi ki, bu nəzəriyyəyə uyğun olaraq Həqiqət Ruhunda zahir olan Müqəddəs Ruh Kilsəni “haqq yoluna yönəltməli” idi, halbuki o həmin dövrdən başlayaraq, ondan ayrılmış, müstəqil inkişaf yolu seçmiş və öz yolunu haqq yolu elan edən yüzlərlə təriqətlərə parçalandı.

Keşiş Uilyam B. Rayli “*Məsih yenə gələcəkmi*” kitabında yazır: “Rəbbin qayıdışından hərfi məna daşımayan nitqin sadə fiquru kimi danışmaq küfrdür, bu Müqəddəs Ruhun mövcudluğunu tam inkar etməkdir”. Sonra O, əlavə edir: “Əgər Rəbbin qayıdışından söz açan sitatlar Onun Özünün zühurundan danışmırsa, onda dil bir şeyə yaramır”.

Uzun illər ötməsinə baxmayaraq, Məsihin ikinci qayıdışına münasibətdə xristianların öz aralarında baxışların daban-dabana ziddiyyət təşkil etdiyinə əmin olduqdan sonra, mən bu məsələ ilə bağlı Müqəddəs Yazıların dərindən tədqiqinə başladım.

Əvvəlcə özüm araşdırmalı idim, sonra isə ya axtarışı davam etdirməli, ya da nəticədən asılı olaraq onu yarımçıq qoymalı idim. Həqiqətə nail olmayınca, ömrü bir əsrdən çox olan *baş verməmiş zühur haqqında İşin* sirrini açmağın mümkünsüzlüyü fikrinə meyil göstərməyəcəyəm.

İndi mən, əlbəttə, başa düşürdüm ki, əgər Məsih 1844-cü il ətrafında Yerə *qayıdıbsa* da, güman etməyə əsas yoxdur ki, bu xəbər dərhal və hətta birinci zühur haqqında xəbərdən də sürətlə yayılıb. Əgər Məsih Çarmıxa çəkildikdən yüz il sonra Yəhudilərin Ümumdünya Şurası keçirilmiş olsa idi, bu tarixi fakt, yəqin ki, onun nümayəndələrinə məlum olmazdı.

Ona görə də Məsihin ikinci zühuru ilə bağlı Onun verdiyi Vədi tədqiq edərkən, ziddiyyətli baxışların heç birinə qulaq asmamaq qərarına gəldim. Məsih qayıdacağını ya Vəd edib, ya da yox. Bunu aydınlaşdırmağı öz qarşımda bir məqsəd kimi qoydum.

# **17. Səhvsiz əlamətlər**

Mən daha böyük şövqlə *baş verməmiş zühur haqqında İşi* öyrənməyə başladım.

Tezliklə mənə məlum oldu ki, Əhdi-Cədiddə heç nə Məsihin qayıtması kimi bu qədər tez-tez və bu cür xüsusi vurğu ilə xatırlanmır.Onun haqqında hədsiz sayda danışılır. Bu hadisəyə münasibətdə aydın olmayan və ya şübhə doğuran bir şey indi də yoxdur.

Məsihin şagirdlərinə Onun qayıtmaq Vədi yaxşı məlum idi. Onlar bu haqda tez-tez danışırdılar. Onlar qayıtma şərtlərini aydın başa düşməyə can atır və bu haqda Ondan soruşurdular:

“...*bu şeylər nə zaman olacaq... əlamət nə olacaq?”*

Məhz bu suala cavab olaraq Məsih qayıdacağının üç məlum vədini verir, o zaman ki:

1. İncil bütün dünyada bütün xalqlara təbliğ olunacaq.
2. Digər xalqların zamanı sona çatacaq.
3. Daniel peyğəmbər vasitəsilə deyilən viranəlik gətirəni gördüyünüz zaman.

Bu vədlərdən heç biri Əllinci Günə kimi həyata keçməmişdi və keçə də bilməzdi. Qayıdış vaxtı haqqında Ona sualların verildiyi həmin o fəsillərdə (Matta 24, Luka 21) Məsih qəti cavab verir. Deyəndə ki, qayıdacaq O, Öz qayıdışını nəzərdə tuturdu:

1. “...*və son o zaman gələcəkdir”.[[120]](#footnote-120)*
2. *“...insan Oğlunun gəlişi də belə olacaqdır”.[[121]](#footnote-121)*
3. *“...o zaman İnsan Oğlunun əlaməti göydə görünəcək”.[[122]](#footnote-122)*
4. *“...və İnsan Oğlunun göyün buludları üzərində qüdrət və böyük izzətlə gəldiyini görəcəklər”.[[123]](#footnote-123)*
5. *“Eləcə də siz bütün bu şeyləri görəndə bilin ki, O, yaxındadır, qapılardadır”.[[124]](#footnote-124)*
6. *“... İnsan Oğlunun gəlişi də o cür olacaqdır”.[[125]](#footnote-125)*
7. *“... İnsan Oğlunun gəlişi də o cür olacaqdır”.[[126]](#footnote-126)*
8. *“Beləliklə, ayıq olun; çünki Rəbbinizin hansı gün gələcəyini bilməzsiniz”.[[127]](#footnote-127)*
9. *“...zira İnsan Oğlu, sizin zənn etmədiyiniz saatda gələcəkdir”.[[128]](#footnote-128)*
10. *“O qul nə bəxtiyardır ki, ağası gəldiyi zaman onu bu cür iş görməkdə tapacaqdır”.[[129]](#footnote-129)*
11. *“O qulun ağası, onun gözləmədiyi bir gündə və bilmədiyi bir saatda gələcək”.[[130]](#footnote-130)*
12. *“Və o zaman onlar İnsan Oğlunun buludda qüdrət və böyük izzətlə gəldiyini görəcəklər”.[[131]](#footnote-131)*
13. *“Bu işlər yerinə yetməyə başladıqda, yuxarı baxın və başınızı qaldırın, çünki qurtuluşunuz yaxınlaşır”.[[132]](#footnote-132)*
14. *“Beləcə, siz də bu şeylərin vaqe olduğunu gördüyünüz zaman bilin ki, Allahın Padşahlığı yaxındır”.[[133]](#footnote-133)*
15. *“Ürəkləriniz...həyatın qayğıları ilə ağırlaşmasın və o gün sizi qəflətən yaxalamasın”.[[134]](#footnote-134)*
16. *“İnsan Oğlunun hüzurunda dura biləsiniz deyə, hər an dua edin və oyaq durun”.[[135]](#footnote-135)*

Mən Məsihin qayıtması ilə bağlı başqa vədlər də aşkar etdim:

1. *“Sizi yetim qoymaram; sizin yanınıza gələcəyəm”.[[136]](#footnote-136)*
2. *“Sizə: “Sizdən ayrılıb, təkrar sizin yanınıza gələcəyəm”,* – *dediyimi eşitdiniz”.[[137]](#footnote-137)*
3. *“Əgər gedib yer hazırlasam, təkrar gəlib sizi Öz yanıma gətirəcəyəm ki, Mən haradayamsa, siz də orada olasınız”.[[138]](#footnote-138)*
4. *“Zira İnsan Oğlu Atasının izzətində...gələcək”.[[139]](#footnote-139)*

Təəcüblü deyil ki, “zühur həyəcanı” xristian dünyasını əhatə etmiş və əsrlər boyu ona hakim kəsilmişdi. Nəzərə alaq ki, Əhdi-Cədiddən götürülmüş yuxarıdakı sitatlar Məsihin qayıdışı ilə bağlı bu Kitabdakı bütün sitatların yalnız bir hissəsini təşkil edir.

Budur, Onun qayıdışı ilə bağlı xatırlatmalar:

*İncil Mattaya görə*: *6:10, 7:22, 10:23, 16:27, 16:28, 23:39, 24:3, 24:14, 24:15, 24:27, 24:30, 24:33, 24:37, 24:39, 24:42, 24:44, 24:46, 24:50, 25:6, 25:10, 25:13, 25:31, 26:29, 26:64*

*İncil Marka görə*: *8:38, 9:1, 12:9, 13:26, 13:33, 13:35, 14:62*

*İncil Lukaya görə*: *9:26, 12:36, 12:37, 12:38, 12:40, 12:43, 12:46, 13:35, 17:24, 17:26, 17:30, 18:8, 21:27, 21:28, 21:31, 21:36*

*İncil Yəhyaya görə*: *5:28, 14:16, 14:18, 14:26, 14:28, 15:26, 16:7, 16:8, 16:13, 16:22, 21:22*

*Həvarilərin işləri*: *2:20, 3:19, 3:20*

*Korinflilərə birinci məktub*: *1:7, 4:5, 11:26, 15:23, 15:24*

*Filiplilərə məktub*: *1:6, 3:20*

*Saloniklilərə birinci məktub*: *1:10,* *2:19, 3:13, 4:15, 4:16, 4:17, 5:2, 5:3, 5:4, 5:23*

*Saloniklilərə ikinci məktub*: *1:7, 1:10, 2:2, 2:3, 2:8, 3:5*

*Timoteyə birinci məktub: 6:14*

*Timoteyə ikinci məktub: 4:1, 4:8*

*Titə: 2:13*

*İbranilərə: 9:28*

*Yaqub: 5:7, 5:8*

*Peterin birinci məktubu: 1:7, 1:13, 5:1, 5:4*

*Peterin ikinci məktubu: 1:19, 3:3, 3:9, 3:10, 3:12*

*Yəhyanın birinci məktubu: 3:2*

*Vəhy: 1:7, 1:8, 1:13, 2:5, 2:16, 3:3, 3:11, 3:20, 4:8, 6:17, 14:1, 14:14, 14:15, 14:16, 22:7, 22:10, 22:12, 22:20*

Hətta bu siyahı ilə də Məsihin qayıdışı ilə bağlı işarələr bitmir. Los-Ancelesdə Bibliya İnstitutunun dekanı keşiş R.A.Tori “*Rəbb İsanın qayıdışı*” kitabında Məsihin mütləq qayıtması və ondan sonra baş verəcək hadisələrə dair Bibliyadan 250-dən çox sitat göstərmişdir.

Hər halda bu sitatlar məni Məsihin qayıdacağına qəti vəd verdiyinə inandırmaq üçün kifayət qədər idi. Bu haqqda Vəhy Kitabında deyilir:

*“Bu şeylərə şəhadət edən: “Bəli, tez gəlirəm”, deyir. Amin. Gəl, ya Rəbb İsa!”[[140]](#footnote-140)*

Xristianlar arasında Məsihin qayıdışına inamsızlığın geniş yayılmasına baxmayaraq, bu məni bu yoldan döndərə bilmədi, əksinə axtarış həvəsimi daha da gücləndirdi.

Mən anladım ki, ardıcılları arasında Məsihin qayıdışına inamın itməsi Onun qayıtmasına bir işarədir və O, artıq qayıtmışdır və insanların arasındadır.

Bu haqda Bibliyanın müasir tədqiqatçısı M. H. Qoyer demişdir: “Məsihin ikinci zühuruna münasibətdə skeptizmin və inamsızlığın bu qədər geniş yayılması axır-zamanın baş verdiyinə bir işarədir. Müqəddəs Peter bizə deyir: “*hər şeydən qabaq bunu bilin ki, axır günlərdə rişxəndçilər istehza edərək gələcək və öz ehtiraslarına görə hərəkət edib deyəcəklər: “Bəs Onun vəd edilmiş zühuru hanı? Zira atalar öləndən bəri hər şey ilk yaranan zaman olduğu kimi qalır*” (2 Peter 3:3,4). Eyni sözləri bu gün hər yerdə eşitmək mümkündür. Hətta kilsə başçıları bu qeyri-adi dərəcədə əhəmiyyətli hadisəyə (Məsihin ikinci zühuruna) mötəbər olmayan, “fantastik” bir şey kimi baxırlar.

Yaqubun Məktubunda deyilir:

*“Beləliklə, ey qardaşlar, Rəbbin gəlişinə kimi səbirli durun”.[[141]](#footnote-141)*

Müqəddəs Pavel yazır:

“*Rəbbimiz İsa Məsihin gəlişinə və bizim Onun birləşməyimiz məsələsinə gəldikdə, qardaşlar, sizdən xahiş edirik ki... sarsılmayın və qorxuya düşməyin... qoy heç kim sizi, nə vasitə ilə olur-olsun, aldatmasın. Çünki qabaqca imandan dönmə zamanı gəlmədikcə...o Gün gəlməyəcəkdir”.[[142]](#footnote-142)*

Müqəddəs Peter da skeptizm və şübhələrlə bağlı buna oxşar xəbərdarlıq qoymuşdur:

*“...sizin aranızda da yalançı müəllimlər olacaqlar. Onlar, özlərini satın alan Rəbbi belə inkar edib başlarına tez bir həlak gətirərək, içəri çox zərərli bidətlər salacaqlar. Bir çoxları da onların şöhrətpərəstliyinin ardınca gedəcəklər və onların üzündən həqiqət yolu küfr olunacaqdır”.[[143]](#footnote-143)*

Cavab aydın idi. Dəlillər kifayət qədərdir. Məsih qayıdacağına doğrudan da vəd vermişdi. Bu faktlar məndə formalaşan nəzəriyyəni təsdiq edirdi; bir halda ki, Məsihin dəqiq izahına baxmayaraq, insanlar İlyasın Yəhyada qayıtmasını tanımadılar, onlar Məsihin də yeni Messiyanın simasında qayıdacağını tanıya bilməzdilər.

Mən axtarışıma tələsik davam etdim.

# **18. Şərqdə şimşək**

İndi mən Məsihin harada zühur edəcəyini göstərən əlamətləri tapmaqdan ötrü əsaslı surətdə axtarışa başladım.

İki maraqlı şey aşkar etdim. Birinci zühur *vaxtını* Daniel peyğəmbər, *yerini* isə Mikeya peyğəmbər göstərmişdir.

Daniel peyğəmbər dəqiqliklə Zühurun birinci gəlişinin vaxtını və Onun edam olunma vaxtını öncədən xəbərdarlıq etmişdir. Mikeya peyğəmbər Onun zühur edəcəyi yer haqqında demişdir:

*“Ey Bet-Lehem... Mənim üçün İsrail üzərində Hökmdar səndən çıxacaq...”[[144]](#footnote-144)*

Daniel peyğəmbər həmçinin Messiyanın ikinci zühurunun 1844-cü ildə olacağını daha böyük dəqiqliklə xəbərdarlıq etmişdi (bax: səh. 19). Ona görə də ikinci Messiyanın yerini göstərən mümkün dəlilləri tapmaqdan ötrü mən bir daha Mikeyanın kəhanətlərinə müraciət etmək qərarına gəldim.

Mən bunda yaxşıca mükafatlandırıldım. Mikeyanın Kitabının 7-ci fəslində mən aşağıdakını tapdım:

*“Mən isə Rəbbə baxacağam, Məni xilas edən Allahı gözləyəcəyəm... O gün Aşşurdan Sənin yanına qayıdacaq”.[[145]](#footnote-145)*

Aşşur imperiyası nə vaxtsa, Daniel və Mikeya peyğəmbərin bütün ömürləri boyu yaşadıqları torpaqları əhatə edirmiş. Ona görə də mən tədqiqat üçün imperiyanın o hissələrini seçdim ki, hər iki peyğəmbər orada yaşamış və vaizlik etmişlər.

Təəccüblü olsa da, mən çoxlu sayda başqa çıxış nöqtələri də tapdım. Dəqiq mənzərə yaranana qədər bir güman digərinin üzərinə aparırdı və mən nəzərlərimi yönəldəcəyim istiqaməti artıq bilirdim.

Yezekelin Kitabında həmin o günlərdə gəlməsi qabaqcadan təyin olunmuş Böyük Şəxsdən danışılır:

*“Mən gördüm ki, şərq yolundan İsrail Allahının izzəti gəlir...”[[146]](#footnote-146)*

Şübhəsiz ki, söhbət burada Məsihin *birinci* deyil, *ikinci* zühurundan gedirdi. Axı, İsa şərqdən gəlməmişdi. O, Yerusəlimin şimal-qərbindən idi.

Yeşaya oxşar ifadələrlə şərqdən gələcək Ədalətli Şəxs haqqında danışır. Yeşayanın sözlərinə görə bu Rəbbin Özü olacaqdır:

*“Ədalətli adamı şərqdən kim ayağa qaldırdı? Kim ona xidmət etməyi əmr etdi? Millətləri onun ixtiyarına kim verdi? padşahları kim məğlub etdi?”[[147]](#footnote-147)*

Hətta Məsihin Özü ikinci zühuru zamanı gələcəyi istiqaməti göstərmişdir. Həmin gün haqqında danışarkən O, demişdir:

*“Çünki, şimşək şərqdə çaxıb, qərbdə belə göründüyü kimi, İnsan Oğlunun gəlişi də belə olacaqdır”.[[148]](#footnote-148)*

Yəhudilərin kəhanətlər Kitabı Sibilldə də öncədən xəbər verilir ki, “Şah Messiya” axır-zamanda “məşriqdən” gələcəkdir.[[149]](#footnote-149)

Messiya haqqında kəhanət Daniel peyğəmbər tərəfindən O, şərqdə olarkən yazılmışdır. O, qədim İranın bir hissəsi, Elamda olarkən heyrətləndirici dəqiqliklə həm *birinci*, həm də *ikinci* zühurun zamanını öncədən xəbər vermişdi.

Daniel təkcə vaxtın – 1844-cü ilin adını çəkməmiş, həm də zühurun baş verəcək *yerə* diqqət yetirərək, “Elam”ın (İranın) axır-zamanda7 “görüntü” yeri kimi qabaqcadan təyin olunduğunu söyləmişdir.[[150]](#footnote-150)

Yeremya peyğəmbər “axır-zamanda olanları” öncədən xəbərdarlıq edir:

*“Elamda taxtımı quracaq...Rəbb belə bəyan edir”.[[151]](#footnote-151)*

Əlimə ərəblərin yaxşı bildiyi kəhanətlər də düşdü. Axır-zamandan bəhs edərək orada deyilirdi:

“*Vəd olunmuş Kəs gələndə Onun tərəfdarları İranlılar olacaqdır”.[[152]](#footnote-152)*

Bütün bu kəhanətlərdən aydın olurdu ki, Messiya şərqdən gələcəkdir. Burada İran ərazisi xüsusi qeyd olunurdu. Bu artıq konkret yer idi. Demək, dairə daralırdı.

# **19. Son günlərin görüntüləri**

Mən kəhanətlərin daha bir qəribə sırasını əldə etdim. Orada İran zühurun baş verəcəyi yer kimi göstərilirdi. Bundan başqa, onlar qayıtma vaxtı (1844-cü il) ilə bağlı Məsihin vədini, Danielin kəhanətini və Vəhy Kitabını bir araya gətirirdilər.

Bu kəhanətlərdə iki dağıdıcı dünya müharibəsinin arxada qaldığı, qarşıda üçüncü, nüvə müharibəsinin gözlənildiyi bizim indi yaşadığımız dövrdən danışılırdı. Məhz belə bir vaxtda, vəd edildiyi kimi, Məsih gəlməlidir – gözlənilmədən, tanınmadan, qəbul edilmədən, arzulanmadan.

Biz elə bir gündə yaşayırıq ki, hidrogen bombasının partlaması ilə elementlər qızğın istiliklə əriyir. Məsihin həvariləri O, qayıdanda insanları yatmış halda tapacağını bəşəriyyətə xəbərdarlıq edirdilər. Bu bəs nə vaxt baş verəcək?

*“Rəbbin günü isə, oğru kimi gələcək. O Gün göylər böyük gurultu ilə aradan qalxacaq, ünsürlər yanaraq məhv olacaqlar, yer üzü və onun üstündə hər şey ifşa olunacaq”.[[153]](#footnote-153)*

Bütün bu dəhşətli hadisələr Yazılarda öncədən xəbərdarlıq edilmişdir. Onlar Messiya tanınana və bütün bəşəriyyət tərəfindən qəbul edilənə kimi baş verməlidir. Yalnız onda O, insanları “tək Çoban və tək sürü” zamanına gətirəcəkdir.

Peyğəmbər Yoel bu *axır günlərdə* baş verənlərdən qorunmağı tövsiyə etmişdir:

*“Rəbbin möhtəşəm və dəhşətli günü gəlməzdən əvvəl Günəş qaranlığa və ay qan rənginə dönəcək”.[[154]](#footnote-154)*

Məsih həmin sözləri təkrar edir. O deyir ki, onlar baş verdikdən sonra qayıdacaq:

*“...günəş qaralacaq, ay işığını verməyəcək...O zaman İnsan Oğlunun göyün buludları üzərində qüdrət və böyük izzətlə gəldiyini görəcəklər”.[[155]](#footnote-155)*

Peyğəmbər Yoel axır-zaman haqqında belə demişdir:

*“..gün...bunun kimisi olmamışdır, bundan sonra da nəsillər boyu olmayacaqdır...”[[156]](#footnote-156)*

Məsih bir daha təsdiq edir ki, bu məşəqqətli zaman elə Onun qayıtma zamanı olacaqdır. O, Yoelin sözlərini təkrar edir:

*“Çünki, o zaman elə böyük məşəqqət olacaqdır ki, dünyanın başlanğıcından indiyədək olmamışdır və heç olmayacaqdır. O zaman İnsan Oğlunun əlaməti göydə görünəcək”.[[157]](#footnote-157)*

Vəhy Kitabında həmin o iki əlamət göstərilmişdir: 1) günəşin qaralması; 2) Rəbbin möhtəşəm və dəhşətli gününün gəlməsi. Müqəddəs Yəhya şəhadət verir ki, Quzunun, Kitabları möhürdən açacaq Messiyanın gəlişindən sonra o, aşağıdakıları görmüşdür:

*“...böyük bir zəlzələ baş verdi. Günəş qıldan toxunmuş çul kimi qaraldı...”[[158]](#footnote-158)*

Vəhy Kitabı bildirir ki, bu hadisə, Yerdə insanlar

“*...dağların mağara və qayalarında*” gizlənəndə baş verəcək, “*çünki onun qəzəbinin böyük günü gəldi və kim dayana bilər?*”[[159]](#footnote-159)

Daniel öncədən xəbərdarlıq edir ki, bu məşəqqətlər Məsihin gəlişinin arxasınca axır-zamanda baş verəcək. Onun xəbərdarlığına görə, bütün bu məşəqqətlər Onun həqiqəti qəbul edilməyənə kimi davam edəcəkdir. Daniel də Məsihin, Yoelun və Vəhy Kitabındakı sözləri deyir. O, xəbərdarlıq edir ki, Yeni Messiyanın gəlişi ilə,

“*...o vaxta qədər olmamış əzablı dövr gələcək*”.[[160]](#footnote-160)

Öz kəhanətlərində Daniel Məsih və “Allahın İzzəti” adı altında zühur edəcək Kəsi qırılmaz surətdə bir-birinə bağlayır. Bu axır-zaman haqqında danışarkən Daniel vəd edir:

*“O dövrdə... baş mələk Mikael qalxacaq... o dövrdə sənin xalqından... hər kəs xilas olacaq”.[[161]](#footnote-161)*

Peyğəmbər Xanok da həmin Mikael haqqında danışır:

*“Sənə... böyük fateh Mikaeli verərəm, sənin yazıların üçün və sənin atalarının yazıları üçün... və onları axır günlərə kimi tələb etməyəcəyəm...”[[162]](#footnote-162)*

Mənim növbəti məqsədim axır günlərdə Allah oğullarının arxasında duracaq bu Mikaelin kim olduğunu müəyyən etmək idi. Cavabı Danielin Kitabının 10-cu fəslində tapdım. Orada Daniel İran torpağında ona verilmiş olduqca cəzbedici görüntüdən danışır:

*“Lakin Fars ölkəsinin başçısı iyirmi bir gün mənə qarşı dayandı. O zaman baş mələklərdən olan Mikael köməyimə gəldi...”[[163]](#footnote-163)*

Növbəti ayədə Daniel deyir ki, bu görüntü *axır-zamana* aiddir:

*“İndi gəldim ki, gələcəkdə xalqının başına nə gələcəyini sənə başa salım, çünki bu görüntü gələcək dövrə aiddir”.[[164]](#footnote-164)*

Sonra Rəbb Danielə belə vəd verir:

*“... mən həqiqət Kitabında yazılmış şeyləri sənə bildirəcəyəm”.[[165]](#footnote-165)*

Həmin bu ayədə Rəbb Danielə söyləyir ki, yalnız Mikael, İranın başçılar başçısı, bu görüntünün mənasını başa düşür. Rəbb Danielə deyir:

*“... başçımız Mikaeldən başqa mənə köməkçi olan heç kəs yoxdur”.[[166]](#footnote-166)*

Görünür, İranın ruhani hökmdarı başçı Mikael Danielə qarşı duran İran səltənətinin hökmdarına bənzəmirdi. Rəbb Danielə müraciət edəndə Mikaeli “bizim başçı” adlandırır. “”Mikael” adı “Allahabənzər” deməkdir. Bu “Allahın İzzəti”nin başqa cür ifadə olunmasıdır.

Qeyd etmək maraqlı olardı ki, Daniel də Yezekel kimi bu Elçinin Əzəmətli görkəmindən heyrətə gələrək üzü üstə yerə yıxılır. Bu haqda Daniel deyir:

*“O belə sözlər söyləyərkən mən üzüstə yerə yıxılıb dinməz qaldım”.[[167]](#footnote-167)*

Eyni hadisə şərqdən gəlmiş “Allahın İzzəti”nə baxarkən Yezekelin başına gəlmişdir.

Danielin Kitabının sonuncu fəslində axır günlərdən danışılır və yenə təkrarlanır:

*“O dövrdə xalqına mənsub olanların dayağı baş mələk Mikael qalxacaq...O dövrdə sənin xalqından olan hər kəs xilas olacaq”.[[168]](#footnote-168)*

Şübhəsiz ki, Mikael – ruhani hökmdar, Allah Elçisidir. Ola bilsin ki, O, Messiyadır. O, mənim artıq Bibliyada müəyyən etdiyim vəd olunmuş vaxtda gələcəkmi? Buradan da növbəti sual ortaya çıxır: bu möcüzə nə vaxt baş verəcək? Mikael – İranın başçısı, Allahabənzər nə vaxt gəlib, öz xalqını xilas edəcək?

Danielə bunun nə vaxt baş verəcəyi deyilmişdir:

1. *“...çünki bu görüntü gələcək dövrə aiddir”.[[169]](#footnote-169)*
2. *“...bu görüntü axır-zamana aiddir”.[[170]](#footnote-170)*
3. *“...axır-zamana qədər sirr olacaq və möhürlü qalacaq”.[[171]](#footnote-171)*
4. *“...axır-zamana qədər bu sözləri sirr saxla və bu kitabı möhürlə”.[[172]](#footnote-172)*

Sonra Danielə axır-zaman göründü. O, “Əzəldən Var Olanın”, Kitabların möhürünü açan Messiyanın gəldiyini gördü. Danielin sözlərinə görə,

*“...minlərlə nəfər Ona xidmət edir, on minlərlə nəfər Onun hüzurunda durmuşdu. Məhkəmə iclası başlandı və kitablar açıldı”.[[173]](#footnote-173)*

Sonra Daniel deyir:

*“...Bəşər oğluna bənzər birisi göyün buludları ilə gəlir”.[[174]](#footnote-174)*

Bir neçə ayədən sonra O, təkrarlayır:

*“...Əzəldən Var Olan gəldi, Haqq-Taalanın müqəddəslərinin xeyrinə hökm verildi və padşahlığa müqəddəslərin sahib olduğu vaxt yetişdi”.[[175]](#footnote-175)*

Həmin fəsildə Daniel bunun nə vaxt olacağını deyir:

*“...bir il, iki il və yarım il ərzində”.[[176]](#footnote-176)*

Sonuncu, bildiyimiz kimi, üç il yarımı və ya 1260 günü, kəhanət ölçüsü ilə 1260 ili göstərir.

Daniel Peyğəmbərin Kitabının sonuncu fəsli bir daha Mikaelin, İran başçısının, Əzəldən Var Olanın ayağa qalxmasından və Kitabların möhürləri açılan saatda Rəbbin xalqından olan hər kəsi xilas etməsindən söz açır. Danielin sözlərinə görə, bundan ötrü

*“Bir dövr, iki dövr və yarım dövr keçəcək”.[[177]](#footnote-177)*

Beləliklə, bir daha həmin 1260 ilin adı çəkilir. Danielin bu kəhanətləri qələmə alındığı İranda, Mikaelin – Allahabənzərin ölkəsində müsəlman təqvimi ilə 1260-cı il xristian təqvimi ilə 1844-cü ilə uyğun gəlir.

Beləliklə, tədqiqatımın bu mərhələsində mən özüm üçün aşağıdakıları müəyyən etdim:

* 1. 1844-cü il Messiyanın gəldiyi il olacaq;
  2. O, “Allahabənzər” və ya “Allahın İzzəti” olacaq;
  3. O, İranda zühur edəcək;

İndi *baş verməmiş zühur haqqında İşlə* bağlı mənim əlimdə iki göstərici var idi – hadisənin baş verdiyi vaxt və hadisənin baş verdiyi yer.

# **20. Qar uçqunu**

Birinci addım kimi, XIX əsrin birinci yarısı İran tarixində Messiyanın şəxsiyyətini təyin etməkdə yardımçı olacaq hansısa məlumatı axtarmaq məntiqli olardı. Bundan ötrü mən Yazıları və dünyəvi tarixi öyrənərkən götürdüyüm əlavə məlumatlardan və dəlillərdən ibarət geniş siyahı tərtib etdim.

Bütün ən maraqlı detalları kitabın növbəti hissəsinə saxlayıram, burada isə yalnız faktları sadalayacağam. Bir qədər sonra onların hər birini ayrılıqda nəzərdən keçirib, sitatlarla möhkəmləndirəcəyəm.

Beləliklə, budur, Messiyanın axır-zamanda gəlməsini təsdiq edən topladığım əlavə dəlillər:

1. O, İrandan gələcək (əlavə dəlil).
2. O, Dəclə-Fərat çayları vadisinə, Babil torpağına yollanacaq.
3. O, şəhərdən adamsız yerə gedəcək, necə ki, *birinci zühuru* zamanı Məsih səhraya getmişdi.
4. O, Babildə (və ya nə vaxtsa Babilin durduğu yerdə) Öz Missiyasını açıq bəyan edəcək və orada O, İsrailin və bütün dünyanın günahlarını bağışlayacaq.
5. İbrahim peyğəmbər kimi, O, Dəclə-Fərat çaylarının vadisindən Müqəddəs Torpağa, İsrailə gələcək. O da İbrahim peyğəmbərin yolu ilə Xaldeylərin torpağından keçib Vədedilmiş Kənan torpağına yollanacaq.
6. İsrailə gedən yolda O, qəsrdən qəsrə gedəcək.
7. O, qəsrdən çıxıb “çayların” açıq sahəsinə gedəcək.
8. Şərqdən İsrailə olan səfəri zamanı O, “dağdan-dağa” gedəcək.
9. O, İsrail torpağına ayaq basanda ora səhra idi, lakin sonradan “nərgiz kimi çiçəkləndi”
10. O, “Kərmil dağının ortasında” məskən salacaq və oradan Öz təlimi ilə “Öz sürüsünü təmin edəcək”.
11. Onun yerdəki həyatı düz “qırx il” çəkəcək.
12. O, Akor vadisinə gələcək, orada Onu axır günlərdə Onu “axtaran kəslər” tapacaq.
13. Müqəddəs Torpaqda Onun ayağının dəydiyi yerlər “şöhrətlənəcək”.
14. Onun “məbədi” ağaclar, güllər və cığırlarla bəzədiləcək.
15. O, “İbrahim ailəsindən” törəmiş olacaq.
16. Özünün zühur günü Məsihi izzətləndirəcək.
17. Onun zühur etdiyi gün göydə əlamətlər görünəcək.
18. O, Kitabları möhürdən açacaq və hamının onların “gizli mənasını” (əlavə dəlil) başa düşməsindən ötrü onları izah edəcək.
19. O, “ədalətsiz hökmdarların” hakimiyyətini və taxtını devirəcək.
20. Dünyanın hər yerində “ruhani” səltənət ucaldacaq. O Səltənət ki, İsa Məsih Öz duasında onun haqqında deyir: “*Padşahlığın gəlsin; Göydə olduğu kimi, yerdə də Sənin iradən olsun*”.

Yeddi il bundan əvvəl, mən bu sirri açmağa başlayarkən, ağlıma gətirməzdim ki, Məsihin zühuru və onun baş verdiyi şəraitlə bağlı mənim üzərimə “dəlilərin” bu cür qar uçqunu tökülə bilər. Mən Kristabel Penkxerstin “*Budur, O gəlir*” kitabındakı xülasəsi ilə tam razı idim:

“Hələ bir neçə il əvvəl Bibliyadakı kəhanətlərlə bağlı tənqidi əhval-ruhiyyə və şübhələr bağışlanılan idi. Lakin son hadisə Bibliyadakı kəhanətlərlə üst-üstə elə möcüzəli şəkildə düşür ki, şübhə üçün heç bir əsas qalmamışdır”1

Həqiqətən, heç vaxt tarixdə Messiyanın gəlişindən əvvəl bu qədər çox kəhanətlər gəlməmişdi. İndi, özünü Messiya elan edən istənilən şəxsin həqiqiliyini və ya yalançılığını sübut etmək çətin olmayacaq. Bundan ötrü yalnız bütün kəhanətlərin həyata keçdiyini yoxlamaq lazım gələcəkdir.

Detektiv işin ən çətin hissəsi qurtarmışdı. Faktların, dəlilərin toplanması kimi çox zəhmətli iş arxada qalmışdı. Bütün bunları yalnız qaydaya salmaq və bu vədləri həyata keçirmiş Messiyanın geniş miqyaslı axtarışına başlamaq qalırdı. Şübhəsiz, məni işin ən maraqlı və cəlbedici hissəsi gözləyirdi. İrəli getməkdən ötrü mənim əlimdə kifayət qədər əsas, o cümlədən Məsihin Öz sözləri vardı:

*“...eləcə də siz bütün bu şeyləri görəndə bilin ki, O, yaxındır, qapılardadır”.[[178]](#footnote-178)*

Nədən başlamağı mən dəqiq bilirdim: İran, 1844-cü il.

İkinci qovluğu götürüb, onun üzərində bu sözləri yazdım: “Həll”.

Onu tapmaq mümkün olacaqmı?

# **II HİSSƏ – HƏLL**

Sonrakı fəsillərdə nəql olunanlar başlanğıcını çoxsaylı mənbələrdən götürür və bir sıra illər ərzində çoxsaylı yoxlanışlara məruz qalmışdır. Kitabda bunlar qısa formada təqdim olunmuşdur.

Ümid edirəm ki, mənim söhbətim bu heyrətedici tarixin sirrini açan zaman keçirdiyim həmin həyəcanı sizə də yaşamağa imkan verəcəkdir.

Burada sadalanan faktların həqiqiliyinə qəti əmin olmaqdan ötrü mən Yaxın Şərqə bir neçə səfər etdim. Bu kitabın son iki fəsli mahiyyət etibarı ilə Kərmil dağında İlyas peyğəmbərin mağarasının yanında tamamlanmışdır.

Mən axtarışıma Viskonsində radiostansiyada başladım. Onu Müqəddəs Torpaqda, İsraildə bitirdim.

Uilyam Sirz

# **1. Sirr açılmağa başlayır**

Gənc məhbusu insanlarla dolu küçə ilə aparırdılar. Onun boynunda poladdan hazırlanmış nəhəng xalta var idi. Xaltaya uzun iplər bağlanmışdı, onlardan tutub onu kütlənin içi ilə çəkib aparırdılar.

Ayağı dolaşanda keşikçilər qəzəblə ipləri dartır və ya Onu amansızcasına qamçılayırdılar. Hərdən kütlə içindən kimsə kənara sıçrayıb, keşikçilərin yanından ötüşüb Gənci yumruq və ya ağacla vururdu.

Hər belə uğurlu hərəkəti kütlə gur şadyanalıqla alqışlayırdı. Atılmış daş və ya bir parça zibil məhbusun sifətinə dəyəndə həm keşikçilər, həm də kütlə içindən qəh-qəhə qopurdu.

“Hə, özünü azad et görək, necə azad edirsən, öz zəncirlərini qır, Bizə möcüzə göstər!” – bir küçə avarası qışqıraraq, Gəncin sifətinə tüpürür.

Nəhayət Gənci edam yerinə gətirirlər. Günorta vaxtı idi. Kazarmanın qarşısındakı meydanda əsgər dəstəsi düzülmüşdü. Qızmar yay günəşi Gəncin sinəsinə tuşlanmış tüfənglərin lüləsində bərq vururdu. Əsgərlər “atəş” əmrini gözləyirdilər. Hətta bu son anda möcüzə görmək ümidini itirməmiş kütlə səbirsizliklə irəli sıxlaşırdı.

Mərkəzi meydanın ətrafında insan dalğası çalxalanırdı. Minlərlə insan qonşu evlərin damında dırmanmışdı. Hamı altı il ərzində ölkəni təlatümə salmış bu qəribə Gəncə sonuncu dəfə baxmaq istəyirdi.

Heç kim Onun kim olduğunu, xeyir və şərin təcəssümü olduğunu dəqiq bilmirdi. Lakin yaşı otuzdan çox olmazdı. İndi, hər şey bitdiyi zaman, insanların nifrət və təqib etdiyi Kəs əsla təhlükəli görünmürdü. Kütlə məyus olmuşdu. Hamı dramatik sonluq arzulayırdı – bundan ötrü bura gəlmişdilər! Lakin O, onların ümidini doğrultmadı.

Bu gənc qeyri-adi idi: O, köməksiz olsa da, özünə inamlı görünürdü. Onun gözlərindən məmnunluq süzülürdü, Ona tərəf tuşlanmış 750 tüfəngin lüləsinə baxanda, hətta tələsdiyini də hiss etmək olardı.

Tüfənglər yuxarı qaldırılır. Əmr verilir.

“Atəş!”

Hər birində 250 nəfər olmaqla üç sıra əsgər bir –birinin ardınca Gəncə atəş açır.

On min nəfərdən çox insan sonra baş verənlərin şahidi olur. Bu hadisənin sənədli sübutları bizim günlərə kimi çatmışdır. Onların birində deyilir:

*“Barıt tüstüsündən günün günorta çağı gecə yarası kimi qaranlıq oldu. Tüstü çəkiləndən sonra gördülər ki, Gənc sağ-salamat dayanıb, bədənində heç bir yara yoxdur. Gəncin asıldığı kəndirlər isə parça-parça olmuşdu”.[[179]](#footnote-179)*

Fransız yazıçısı və xristian M. K. Yuar, bu hadisə haqqında belə bir yazı qoymuşdur: “Əsgərlər həyəcana gəlmiş kütləni sakitləşdirməkdən ötrü... güllələrin parça-parça etdiyi kəndiri nümayiş etdirməyə başladılar... və əslində heç bir möcüzə baş verməmişdir”.[[180]](#footnote-180)

Əsgərlər kəndir parçalarını toplayır və başları üzərində qaldırırdılar ki, həyəcana gəlmiş kütləyə göstərsinlər. Kütlə getdikcə təhlükəli olurdu və əsgərlər onu sakitləşdirməyə çalışırdılar.

*“Baxın, güllələr kəndiri doğrayıb – onların hərəkətləri bunu deyirdi – onu azad edən budur. Daha heç nə. Heç bir möcüzə baş verməyib”.*

Bu qəribə hadisəni təsvir edən M. K. Yuar sonra deyir: “Buna inanmaq çox çətin idi; güllələr məhbusa heç bir ziyan yetirməmişdilər. Əksinə, onlar Onun qollarını açmış, Onu azadlığa buraxmışdı. Bu əsl möcüzə idi”.[[181]](#footnote-181)

Bu mənzərə tanınmış Avropa alimi A. L. M. Nikolas tərəfindən də təsvir edilmişdir.

*“Bəşər tarixində hələ buna bənzər hadisə olmayıb... Güllələr Onu bağlayan kəndiri kəsdilər və O, cızığı da olmadan dizləri üstə yerə yıxıldı”.[[182]](#footnote-182)*

Mən ilk dəfə bu hadisələr haqqında Kembric Universitetinin professoru, tanınmış ingilis şərqşünası E.Q.Braunun yazılarında oxumuşdum. O, bu hadisəni Məsihin *birinci zühuru* zamanı baş vermiş hadisələrlə müqayisə edir. O, bu haqda yazır:

*“Mən imkan daxilində bütün detalların daha dəqiq və ətraflı məlumatını əldə etmək istərdim...çünki mənim fikrimcə, bu xristianlığın yarandığı gündən misli bərabəri olmayan ən maraqlı və əhəmiyyətinə görə birinci dərəcəli hadisədir. Mən hesab edirəm ki, bu hadisəni gücüm çatdığı qədər həmvətənlərimə çatdırmaq mənim həm birinci dərəcəli borcum və eyni zamanda vəzifəmdir, qoy onlar onun haqqında düşünə bilsinlər, çünki təsəvvür edin, əgər kimsə bizə Məsihin uşaqlığı, erkən yaşları və ya xarici görkəmi haqda təzə nəsə danışsa, biz buna nə qədər şad olardıq. İndi çox şeyləri aydınlaşdırmaq mümkün deyil... lakin bu gənclə mümkündür. Ona görə də, gəlin gələcək nəsillərin minnətdarlığını qazanmaqdan ötrü bu günün qayğısına bu gün qalaq”.[[183]](#footnote-183)*

Bu hadisəni əsaslı öyrəndikdən və tədqiq etdikdən sonra böyük alim və onun həmkarları hesab edirlərsə ki, o, “Məsihin hadisəsi” ilə oxşardır, onun təsviri isə “gələcək nəsillərin minnətdarlığını” qazanacaq, onda məndə, yüksək qabarma kimi qalxan həyəcan, ümid edirəm ki, bağışlanılandır.

Mən daha çox bilməli idi.

# **2. Qəribə oxşarlıq**

Mən istənilən sənədi əldə etməkdən ötrü kitabxanalarda dolaşmağa başladım. Aşağıdakı faktları aşkar edəndə mənim hansı sevinc və təəccüb hissi keçirdiyimi təsəvvür edə bilməzsiniz...

Bu Gənc 1850-ci ildə edam edilib. O, söylədiyi və öyrətdiyi şeylərə görə edam edilib. Onun həyatı haqqında öyrəndiklərim mənə Məsihi xatırladırdı. Onun həyatını ətraflı öyrənərkən, bəşəriyyətin tarixi boyu İsa Məsihin həyatını nəzərə almasaq, Onun qısa, lakin zəngin həyat yoluna oxşar olanı yada sala bilmədim.

Mənim tapdıqılarım içərisində Onların, İsa Məsih və həmin Gəncin həyat yollarında qəribə təsadüflərin siyahısı budur:

1. Hər ikisi gənc olmuşdur.
2. Hər ikisi öz həlimliyi, insanlara məhəbbəti və xeyirxahlığı ilə tanınmışlar.
3. Hər ikisi şəfavermə möcüzəsi göstərmişlər.
4. Hər ikisinin yerdəki xidmət dövrü qısa olmuş, hadisələr isə faciəvi sürətlə sona doğru inkişaf etmişdir.
5. Hər ikisi əsrlərin donmuş adətlərinə, dinin qanun və mərasimlərinə meydan oxumuşlar.
6. Hər ikisi çəkinmədən həm dini, həm də dünyəvi həyatdakı azğın rüşvətxorluğu və korrupsiyanı ifşa etmişlər.
7. Onların həyatının müqəddəsliyi vaizlik etdikləri insanların tənəsinə səbəb olmuşdur.
8. Onların əsas düşməni ölkələrinin ruhani hakimiyyətinin nümayəndələri idi. Bu nümayəndələr onların məruz qaldığı təqiblərin əsas təşəbbüskarları idilər.
9. Hər ikisini hər cür təhqirlərə məruz qoyurdular.
10. Hər ikisini zorla hakimlərin məhkəməsinə gətirmiş və açıq dindirməyə məruz qoymuşlar.
11. Hər ikisini məhkəmədən sonra qamçılamışlar.
12. Hər ikisi əvvəlcə təntənə ilə, sonra əzabla küçədən keçmiş, sonradan küçə Onların edam yeri olmuşdur.
13. Hər ikisini kütlənin toplaşdığı küçələrdən keçirilmiş və edam yerinə gedən yolda hər cür təhqirlərə məruz qalmışdır.
14. Hər ikisi onlarla birgə edama gedən kəslərə təsəlli və ümidverici sözlər demişlər. Mahiyyətinə görə sözlər də demək olar ki, eyni olmuşdur: “Mənimlə cənnətdə bir yerdə olacaqsan”.
15. Hər ikisi camaat qarşısında, ətrafa toplanmış insanların düşmən nəzərləri altında edam olunmuşlar.
16. Hər iki halda zülmət edam yerini örtmüşdür.
17. Edam zamanı onların bədəni əsgərlər tərəfindən iztiraba məruz qoyulmuşdur.
18. Hər ikisi düşməncəsinə əhval-ruhiyyədə olan kütlənin gözləri qarşısında alçaldıcı şəkildə kəndirdən asılmışlar.
19. Hər ikisinin cəsədləri nəticə etibarilə sevimli şagirdlərinin əlinə düşmüşdür.
20. Hər dəfə onların cəsədləri yerləşdirilmiş yerdən itəndə, hakimiyyət özünə əlverişli izahat vermişdir.
21. Edam zamanı hər dəfə şagirdlərin az bir qismi iştirak etmişdir.
22. Hər iki halda şagirdlərdən biri öz Müəllimindən üz döndərmişdir. Hər iki halda bu şagird öz peşmançılığından sonra görkəmli şəxsə çevrilmişdir.
23. Hər ikisinin tanınmış qadın şagirdi olmuş və o, şagirdlərə nəzərlərini keçmişdən gələcəyə çevirmələrində həlledici rol oynamışdır.
24. Hər ikisinin şəhidliyindən sonra şagirdlərini əvvəlcə çaxnaşma, çaşqınlıq və ümidsizlik bürümüşdür.
25. Onların şagirdləri (hər dövrün həvari) vasitəsilə din bütün dünyaya yayılmışdır.
26. Hər ikisi “Vəd olunmuş Kəs sənsənmi?” sualına eyni cavablar vermişlər.
27. Hər ikisi öz şagirdlərinə müraciət edərək, Yeni təlim haqda Müjdəni dünyanın hər tərəfinə yaymağı göstəriş vermişlər.[[184]](#footnote-184)

Məsihin sözləri mənə artıq bəlli idi. Bu Gəncin sözlərini isə böyük maraqla oxudum:

“...*həqiqətən, Mən deyirəm, Bu Gün Allahın Öz Kitabında haqqında danışdığı Gündür... İsa peyğəmbərin, Allahın Əmrini yaymağa göndərərkən, Öz həvarilərinə ünvanladığı sözlər üzərində düşünün. Belə sözlərlə O, onlara ayağa qalxmağı və öz missiyalarını yerinə yetirməyi əmr edir. ΄Siz gecənin qaranlığında dağ başında yandırılmış oda bənzəyirsiniz. Qoy sizin işığınız insanların gözləri qarşısında parlasın. Sizin xasiyyətinizin saflığı və imtina etməyinizin dərəcəsi belə olmalıdır ki, yer üzünün adamları sizin vasitənizlə paklıq və mərhəmət Mənbəyi olan səmavi Atanı tanısınlar və Ona daha da yaxınlaşsınlar*”.[[185]](#footnote-185)

“*Həqiqətən, Mən deyirəm, Bu Gün keçmiş Həvarilərin günlərindən də böyük bir Gündür. Xeyir, müqayisəolunmazdır! Siz Allahın Vəd etdiyi Günün Şəfəqinin şahidlərisiniz... Bu ölkəni eninə və uzununa dolaşın və yorulmaz ayaq və müqəddəs qəlblərinizlə Onun gəlişi üçün yol hazırlayın... O deyildimi insanların gözündə kasıb və aşağı olan İsanı yəhudi adamlarının birləşmiş qüvvələri üzərində yüksəldən?.. Onun adı ilə qalxın, inamınızı Ona bağlayın və son qələbəyə əmin olun*”.[[186]](#footnote-186)

Təəccüblü deyil ki, Oksfordan dahi Couett bu yeni təlim haqqında aşağıdakıları söyləmişdir:

*“Bu hadisələr olduqca əhəmiyyətli olduğundan və bizdən olduqca az vaxt ərzində aralı olduğundan onların həqiqi qiymətini vermək olduqca çətindir. Yalnız gələcək onların mahiyyətini açacaqdır”.[[187]](#footnote-187)*

Məhz Couett və E.Braunun bu rəyləri məni bu axtarış yoluna salmışdılar. İndi mən onların o hadisələrə olan yüksək marağının səbəbini anlayırdım.

Mən özümdə ovçu ehtirası hiss edirdim! İzə düşə bilmişəmmi? yüzillik tarixi olan *baş verməmiş zühur haqqında İşin* sirrini aça bilmişəmmi?

Növbəti ili mən tamamilə həmin Gəncə aid mümkün materialların toplanması ilə məşğul olmaq qərarına gəldim. Sonra mən onları Messiyanın gəlişi ilə bağlı artıq əlimdə olan materiallarla müqayisə etdim. Əgər O, *həqiqətən* də Messiya idisə, mən undi bunu hərtərəfli yoxlaya bilərdim. Məndə bu məsələni bir dəfəlik həll etmək imkanı yarandı.

Lakin mənim coşqum iki suala cavab verdikdən sonra xüsusən döyüşkən oldu:

Bu dinin əsası nə vaxt qoyulub?

1844-cü ildə!

Harada?

İranda!

# **3. İkiqat səma işığı**

Mən yalnız üç ay keçəndən sonra, axır ki, “tapıntılar” qovluğunu bağlaya bildim. Lakin mən indi bilirdim ki, həqiqətən dəyərli tarix üzə çıxarmışam. Qəzetçilər haqlı idilər. Bazar günü çıxan qəzetin birinci səhifəsində bunu oxuduqda stuldan yıxılmaq tamamilə mümkün idi.

Sizə mənim həyəcanım indi çatırmı? Axtarış uzun çəksə də, alacağım mükafat da az olmamalı idi. Mən, axır ki, öz sirrimi aça bilərdim.

Mənə məlum olan faktlardan birincisi aşağıdakılar idi:

1. 24 may 1844-cü ildə Qərbdə Samuel Morze özünün Müqəddəs Yazılardan götürülmüş sözlərdən ibarət məşhur teleqramını göndərir: “*Allah nələr etdi!”*
2. 23 may 1844-cü ildə yuxarıdakı həmin hadisədən bir gün əvvəl Şərqdə həmin Gənc adam sarsıdıcı bəyanını edir.

O, bəyan edir ki, keçmişin bütün Müqəddəs Kitablarının öncədən xəbər verdiyi Gün gəlmişdir. Həmin Gün, O, bildirir ki, bütün dinlərin vəd etdiyi Messiya gələcəkdir. Həmin Gün “tək Çoban və tək sürü”nün zamanı olmalıdır.

Bu hadisə İranda 1844-cü ildə baş vermişdi. Tarix və yer həmin an təbii ki, mənim diqqətimi özünə cəlb etdi.

Mən Onun “Bab” adlandırıldığını öyrəndim. Məsih adı “Məsh olunan” mənasını bildirdiyi kimi, “Bab” da “qapı” mənasını verirdi. Bu Gənc adam bəyan edirdi ki, O, bütün Müqəddəs Kitabların vəd etdiyi Allahın tək sürüsünün Çobanının keçdiyi “qapı”dır.

Mənim yadıma Məsihin verdiyi vəd düşdü:

“*Qapıdan girən qoyunların çobanıdır... Bu ağıldan olmayan başqa qoyunlarım vardır ki, onları da gətirməliyəm. Mənim səsimi eşidəcəklər; və tək sürü, tək Çoban olacaqlar*”.[[188]](#footnote-188)

Həzrət Bab deyirdi ki, O, Ondan sonra gələcək Qüdrətli Kəsin müjdəçisi və sələfidir. Onun, Həzrət Babın missiyası isə insanları Allaha dönməyə çağırmaq, gəlişi Məsih və başqa peyğəmbərlər tərəfindən öncədən xəbər verilmiş Böyük dünya Xilaskarının gəlişini hazırlamaqdır. Vəftizçi Yəhya Məsihin müjdəçisi olduğu kimi, Həzrət Bab da Özünü bütün zamanların Vəd Olunmuş Bağışlayanın müjdəçisi elan etdi.

Daniel peyğəmbərin axır günlərin “görüntü yeri” kimi vəd etdiyi İranın müqəddəs yazılarında, orada zühur edəcək qoşa səmavi Elçi haqqında kəhanətlər vardır. Onların birində deyilir:

*“...Gün gələcək və surun səsi sakitliyi pozacaq, onun ardınca ikinci çalıncaq; həmin gün insanların ürəyi lərzəyə düşəcək..”*

Başqa bir yerdə deyilir:

*“...dirilmə günü bütün yer Onun ovcunda yerləşəcək... sur çalınacaq... sonra ikincisi çalınacaq, və budur!... yer öz Rəbbinin nuru ilə işıq saçacaq”.*

Başqa bir yerdə axır-zamanda iki nəfərin gəlməsindən danışılır:

*“Sizə doğrusunu deyirəm, Qaimdən sonra Qəyyum zühur edəcək”.[[189]](#footnote-189)*

Pavri “*Gözlənilən Dünya Müəllimi*” kitabında yazır: “Müdrik Narada və başqaları Krişnanın gəlişini Onun zühurundan bir neçə il əvvəl bəyan etmişlər... bu cür qabaqcadan xəbərdarlıq zəruridir...”

Mən müəyyən etdim ki, bir çox dünya dinlərinə İlahi Vəhyi qoşa Zühur ilə əlaqələndirmək xasdır.

*Zərdüştilikdə*: Uşidar-Mah və Şah Bəhram.

*Şiə İslamında*: Qaim və İmam Hüseyn.

*Sünni İslamında*: Mehdi və İsa Məsih

*Xristianlıqda*: Vəftizçi Yəhya və Məsih; İlyas və Məsih

*Yəhudilikdə*: Messiya ben Yosef və Messiya ben Davud; İlyas və Messiya.

Həzrət Babın vətənində iki Gözlənilən müqəddəs Şəxs haqqında daha bir kəhanət vardı. Buxarinin kitabındakı hədisdə deyilir:

*“Axır-zamanda Allah Özünü bütün qüdsiyyəti və calalı ilə bəşəriyyətə göstərəcək, lakin yalnız bəziləri Ona yaxınlaşa biləcək... Sonra O, yenə gələcək... o zaman insanlar Ona cəlb olunacaqlar, Ona inanacaqlar və Onu tərifləyəcəklər”.*

Zəkəriyyə peyğəmbər *axır-zaman* haqqında danışarkən eyni dərəcədə müqəddəs olan ruhun gələcəyini öncədən demişdi:

*“O mənə dedi: “Bunlar bütün yer üzünün Sahibinin önündə duran məsh olunmuş iki nəfərdir”.[[190]](#footnote-190)*

İki “bəladan” başqa, Vəhy Kitabında “iki zeytun ağacı” və “iki çıraqdan” da xatırlanır.

Malaki peyğəmbər axır-zamandan danışanda xəbərdarlıq edir:

“*Budur , Mən elçimi göndərirəm. O, önümdə yol hazırlayacaq”.[[191]](#footnote-191)*

Bu həmin İran torpağı idi. Daniel peyğəmbər Onun haqqında belə demişdir:

*“Gecə gələn görüntülərdə gördüm ki, budur, bəşər oğluna bənzər birisi göyün buludları ilə gəlir”.[[192]](#footnote-192)*

Həzrət Bab həmin böyük Bağışlayanın onun Özünün gəlişindən *doqquz il* sonra zühur edəcəyini öncədən xəbərdarlıq etmişdi. Ona görə də O, Əhdi-Ətiqdə deyildiyi kimi, “Öz məbədinə qəflətən gələcəkdir”. Vəhy Kitabında Məsih dəfələrlə bəyan etmişdi ki:

*“Tezliklə gələcəyəm...”*

Həmin günü Allah Qəzəbinin böyük Günü adlandırmış Malaki peyğəmbər *axır-zamanda* iki nəfərin gələcəyini öncədən xəbərdarlıq edir:

“*Budur , Mən elçimi göndərirəm. O, önümdə yol hazırlayacaq. Axtardığınız Xudavənd qəflətən Öz məbədinə gələcək...”[[193]](#footnote-193)*

Həzrət Bab tez-tez təkrar edirdi ki, O, yalnız *dan yerinin şəfəqidir*, *Günəş* isəbütün dövrlərin Vəd etdiyi Kəsdir və O, tezliklə gələcəkdir. O, deyirdi ki, dünyanın Böyük Xilaskarı tərəqqi və sülh erasının misli-bərabəri olmayan yeni dövrünü açacaqdır.

Təbii olaraq, mən indi Həzrət Bab və Ondan sonra gələcək Kəs haqqında daha çox öyrənmək arzusunda idim. Axı, mənə məlum olan kəhanətlərdən üçü həyata keçmişdi:

1. Bu din Məsihin Müjdəsi millətlərin hamısına şəhadət olaraq bütün dünyada təbliğ olunan zaman yaranmışdır (1844).
2. Bu din dünyaya özü haqqında xəbəri “digər xalqların zamanı” qurtaran il bildirdi (1844).
3. Bu din Daniel peyğəmbərin öncədən xəbər verdiyi il, bəşəriyyət, Məsihin sözlərinə görə, “müqəddəs yerdə durduğu” zaman ortaya çıxmışdır (1844).

Yeni dinin 1844-cü ildə yaranması üç ən vacib əsas tələbə cavab verirdi və mən artıq bilirdim ki, işi davam etdirməliyəm.

# **4. Şahidlər**

Emersonun dostu Marqaret Fullar XIX əsrin 40-cı illərində dünyanı bürümüş həyəcan haqqında demişdir: “həyəcanın cəmiyyətin bütün təbəqələrini əhatə etməsi o dövrün parlaq xüsusiyyətlərindən biri idi”.[[194]](#footnote-194)

Mən səbirsizliklə həmin dövrdə Həzrət Babın başına gələnləri öyrənmək istəyirdim. Onun dininin mənbəyi nədə idi? “zühur qızdırması” öz apogeyasına Morze 24 may 1844-cü ildə məşhur teleqramını göndərəndə çatdı. Həmin il mayın 23-də günəş batandan iki saat on bir dəqiqə sonra İranın Şiraz şəhərində Həzrət Bab itaətkar şagirdinə aşağıdakı sözlərlə müraciət edir (Məsih ilk dəfə balıqçılara müraciət etdiyi kimi):

*“Gələcəkdə bu gecə və bu saat böyük bayramlardan biri sayılacaq”.[[195]](#footnote-195)*

Həzrət Babın ilk dəfə mesajını açıqladığı gənc tələbə bizə o unudulmaz hadisənin və Həzrət Babın bu ilk sözlərinin canlı təəssüratını qoymuşdur:

*“Mən mehriban ev sahibinin danışığının sehrinə düşmüşdüm, bilmirdim ki, günün hansı vaxtıdır və saat neçədir... O gecə qəflətən mənə ayan olmuş ilahi Əmrin həqiqəti ildırım kimi bir müddət mənim vücudumu sarsıtdı. Gözlərim onun işığından qamaşırdı, onun fövqəladə gücü bütün varlığıma hakim kəsilmişdi. Həyəcan və sevinc, qorxu və heyrət qəlbimi bürümüşdü. Eyni zamanda özümdə təsvirə gəlməyən bir yüngüllük və qüvvə hiss edirdim”.[[196]](#footnote-196)*

Mən Həzrət Bab və onun ardıcılları haqqında ilk məlumatı verən yeddi yüz səhifədən ibarət yazıları oxudum. Onların çəkdiyi iztirablar və onların şəhidliyi Məsih və Onun həvarilərinin iztirab və şəhidliyini xatırladırdı. Mən Məsihin həyatı haqqında kitabın müəllifi Ernest Renanın sözlərini oxudum. O, Həzrət Babın ardıcıllarının şəhidliyi dövrünü “dünya tarixində ola bilsin ki, bərabəri olmayan zaman”[[197]](#footnote-197) adlandırmışdı. Həzrət Babın müraciətini dinləmiş ilk şəxsin həmin unudulmaz gecə və Həzrət Babın ilk sözləri haqqında gələcək nəsillər üçün parlaq xatirələri qalmışdır:

*“Mən eləcə oturub qulaq asırdım. Onun könül oxşayan səsi və güclü nitqi məni əsir etmişdi... İlahi Əmri dərk etməzdən öncə o qədər zəif və gücsüz idim ki, deyiləsi deyil. Bir şey yaza bilmirdim, yol yeriyə bilmirdim, əlim-ayağım həmişə əsir və titrəyirdi. Amma İlahi Əmrin Məzhərini tanıdıqdan sonra mənim vücudumda cahilliyin yerini ilahi bilik, zəifliyin yerini qəribə bir güc və qüvvət tutdu. Mənə elə gəlirdi ki, fövqəladə bir gücə malikəm, əgər bütün dünya, bütün insanlar mənə qarşı çıxsa, təkbaşına hamıya qələbə çala bilərəm. Dünyadakı bütün şeylər mənim gözümdə bir ovuc torpağa dönmüşdü, sanki mənim vücudumda təcəssüm tapmış Cəbrailin səsini eşidirdim və O, insanlara deyirdi: «Ey insanlar, ayılın, çünki işıqlı sabah açılıb! Qalxın, Zühurun feyzindən və İlahi Əmrin bərəkətindən faydalanın! Allahın mərhəmət qapısı açıqdır. Ey insanlar, hamınız bu qapıdan içəri daxil olun! Sizin gözlədiyiniz Şəxs zühur edib”.[[198]](#footnote-198)*

Həzrət Babın həyat tarixi məni dərindən təsirləndirdi. Mən əmin idim ki, bu cür hadisə dövrün tarixi sənədlərində əks olunmaya bilməz. Onu düzgün başa düşməyə bilərlər, lakin görməyə bilməzdilər. Mən haqlı idim. Bu hadisəyə dair Avropa tarixçilərinin çoxlu sayda şərhlərini tapmaq mənə müyəssər oldu. Fransız tarixçisi A. L. M. Nikolas Həzrət Bab haqqında yazmışdır: “... (Onun həyatı) – bəşəriyyətin şahid olduğu qəhrəmanlığın ən gözəl nümunələrdən biridir...”[[199]](#footnote-199)

Nikola həmin dövrü Məsihin dövrü ilə də müqayisə edir. Budur onun sözləri: “O, Özünü insanlığın yolunda fəda verdi...” Məsih kimi, O (Həzrət Bab), razılıq, ədalət və qardaşlıq yolunda öz həyatını qurban verdi”.[[200]](#footnote-200)

Edvard Qranvill Braun (onun sayəsində mən bu tarixin izinə düşdüm) Həzrət Bab haqqında belə yazmışdır: “Görən Babın həlim ruhuna cəzb olunmayan şəxs varmı? Onda hər şey – həm tam qüssə və təqiblərlə dolu həyatı, qüsursuz davranışı, gəncliyi, mərdliyi və səbir... ən əsası faciəvi ölümü – Şirazdan olan gənc peyğəmbərə bizim rəğbətimizi özünə cəlb edir”.[[201]](#footnote-201)

*Baş verməmiş zühur haqqında işin* əhəmiyyəti gözlənilmədən artırdı. Hadisələrin bu cür dönüşü məndə güclü təəssürat yaradırdı. Aşkar etdiyimin əhəmiyyətsiz şey olmadığını yaxşı dərk edirdim. Burada söhbət hansısa heç kimə məlum olmayan, gizli insan qrupundan getmirdi. Onları XIX əsrdə deyil, artıq XX əsrdə unutmuşdular.

Tanınmış fransız publisisti təsdiq edirdi: “Bütün Avropanı qüssə və hiddət bürümüşdü... Onun ölümündən dərhal sonra olduğu kimi, 1890-cı ildə də Babın şəhidliyi Parisdə mənim nəslimin ədibləri arasında köhnəlməmiş mövzu idi. Biz Ona şerlər qoşurduq. Sara Bernar Katyul Mendesə bu tarixi faciə haqda pyes yazmağı tövsiyə edirdi”.[[202]](#footnote-202)

Böyük alim Armin Vamberi Fransız Akademiyasında məruzə ilə çıxış etdi. Həmin məruzədə O göstərirdi ki, Bab tərəfindən “ən böyük dühalara layiq müddəa formalaşdırılmışdır”.

1903-cü ildə “Bab” adlı dram əsəri Sankt-Peterburqun aparıcı teatrlarından birində səhnəyə qoyulur. Pyes Londonda reklam olunmuş, fransız və alman dillərinə tərcümə olunmuşdur.

Ser Frensis Yanqhazbend həmin dövrün şərhini verərək, yazır: “Bab haqqında hekayə –...ruhun misli-bərabəri olmayan qəhrəmanlığı haqqında hekayətdir... Onun həyatı son yüz ildə öyrənməyə dəyər hadisələrdən biridir”.[[203]](#footnote-203)

Kim onun tarixini öyrənməyə cəhd etmişdir?

Oksford Universitetinin tanınmış alimi, ilahiyyat doktoru, keşiş T. K. Çeyn Həzrət Babı “... bizim günlərin İsası... Peyğəmbərdən də böyük Peyğəmbəri... Onun mülayimlik və güc birləşməsi o qədər nadirdir ki, biz onu fövqəladə insanlarla bir sıraya qoymalıyıq”[[204]](#footnote-204) – demişdir.

İndi mən gəlişini Həzrət Babın öncədən xəbər verdiyi həmin o Kəs haqqında bilmək arzu ilə daha çox yanırdım. Çünki əgər Həzrət Babın Özü insanlara bu cür güclü təsir göstərirdisə, onda zühur edəcək Kəs dünyaya nələr aşkar edəcəkdi? Axı, Onun gücü, Həzrət Babın sözlərinə görə, Onun Öz gücündən dəfələrlə çoxdur. Həzrət Bab Onun yanında şam Günəşin yanında olduğu kimi idi.

Müjdəçi Vəftizçi Yəhya Məsih haqqında belə demişdir:

*“... fəqət məndən sonra Gələn, məndən daha qüdrətlidir; Onun çarıxlarını daşımağa belə mən layiq deyiləm...*”[[205]](#footnote-205)

Həzrət Bab Ondan sonra gələcək Kəs haqqında demişdir:

“*Məndən sonra gələcək Kəsə mənim göstərdiyim şərəflərdən ən böyüyü Mənim bu yazılı etirafımdır ki, Mənim heç bir sözüm Onu lazımınca təsvir edə bilməz, nə də mənim Kitabımda, Bəyanda, Ona aid hansısa bir istinadım Onun Əmrinin gücünü aça bilər*”.[[206]](#footnote-206)

Həzrət Bab Özünü yalnız Zühur edəcək Kəsin “*əlində bir üzük*” hesab edirdi. O deyirdi ki, Onun qarşısında səcdə edənlərin birincisi olacaqdır. Həzrət Bab Öz ardıcıllarına buyurmuşdur:

“*Mən, həqiqətən, Ona, Onun Dininə, Onun Kitabına, Onun Dəlillərinə, Onun yollarına və bütün bununla bağlı Ondan zahir olanlara iman bəsləyirəm. Mən Ona bağlılığımla fəxr edirəm və Ona olan imanımdan şərəf duyuram”.[[207]](#footnote-207)*

Sonra Həzrət Bab sözünə davam edərək deyir:

“*... mən əmin olsaydım ki, Onun Zühuru günündə sən Onu rədd edəcəksən, mən tərəddüd etmədən səni rədd edər və sənin imanını inkar edərdim... digər tərəfdən, əgər mənə desəydilər ki, mənim Dinimə tərəfdar olmayan bir xristian Ona inanacaq, onu mən göz bəbəyim sanardım*”.[[208]](#footnote-208)

Edam ərəfəsində Həzrət Bab yazmışdır:

*“...hər şeyi nə Qərbə və nə Şərqə məxsus olan bu Zühuru tanımaq üçün tərbiyə etmişəm...”[[209]](#footnote-209)*

Bu sözləri oxuduqdan sonra özümdə yüzillik sirri açacağıma tam əminlik hiss etdim. Başlanğıcda sadəcə əyləncə üçün başladığım bu işə indi cidd-cəhdlə yanaşırdım.

Növbəti addım bəlli idi. Növbəti suallara cavab tapmalı idim: Gəlişini Həzrət Babın öncədən xəbər verdiyi Kəs kim idi? Onun adı nə idi? O, haradan gəlmişdi? O mənim topladığım kəhanətləri həyata keçirdimi?

Yalnız bu suallara cavab tapmaqla mən *baş verməmiş zühur haqda İşi* bağlaya bilərdim.

# **5. Sirr açılır**

Mən Həzrət Babın ingilis dilinə tərcümə olunmuş bütün Yazılarını diqqətlə öyrənirdim. Mən, Həzrət Babın sözlərinə görə Ondan sonra tezliklə gələcək Böyük Dünya Xilaskarının Şəxsiyyətini və yerini mənə göstərəcək istənilən məlumatdan yapışırdım.

Həzrət Bab Öz Yazılarında Vəd Olunmuş Kəsin zühur edəcəyi ili dəqiqliklə göstərirdi:

*“Bu Əmrin əvvəlindən doqquz il keçməyincə məxluqatın həqiqi varlığı aşkara çıxmayacaq. Elə isə o vaxtadək səbir et ki, başqa bir xilqət görəsən”.[[210]](#footnote-210)*

Burada hər şey aydındır. Doqquzuncu il (1269) müsəlman təqvimi ilə xristian təqviminin 1853-cü ilinə uyğun gəlir. Bu o deməkdir ki, O, 1853-cü ildən tez gəlməyəcəkdi. Həzrət Babın başqa yazısında deyilir:

*“O andan sonra siz əmri mütləq biləcəksiniz”.[[211]](#footnote-211)*

Yenə də:

*“Əgər sən Allahı istəyir və Onu görməyi arzulayırsansa, Onu istə və Ona bax!”[[212]](#footnote-212)*

O, Öz Missiyasını bəyan etdiyi ildən (1844) doqquz il sonra bizi 1853-cü ilin üstünə gətirib çıxarır. Həzrət Babın Yazılarında zühurun baş verəcəyi yeri, hətta şəhəri göstərən başqa sübutlar da tapdım.

Həzrət Bab Ona ilk iman gətirmiş şagiridi ilə vidalaşarkən ona bu sözlərlə müraciət edir:

“*Öz səfərini şimala yönəlt və yolüstü İsfahan, Kaşan, Qum və Tehran şəhərlərini ziyarət et. Qüdrətli Allahdan dilə ki, O, sənə həmin paytaxtda həqiqi hökmranlıq taxtına yetişməyə və Sevimli Kəsin malikanəsinə daxil olmağa yardımçı olsun. Həmin şəhərdə bir sirr gizlədilmişdir. Bəyan edildiyi zaman, o, yer üzünü Cənnətə çevirəcəkdir. Mən ümid edirəm ki, sən onun mərhəmətindən öz payını götürəcək və onun cah-calalını tanıyacaqsan*”.[[213]](#footnote-213)

Başqa bir yerdə yenə buyurur:

“*Mən səni elə bir şəhərə göndərirəm ki, Hicaz və Şiraz (Həzrət Babın anadan olduğu şəhər) ona bərabər tutula bilməz, çünki orada böyük bir rəmz və müqəddəs bir sirr gizlənmişdir*”.[[214]](#footnote-214)

Bu mənim uzun illər axtardığım həmin sirr deyildimi? bəlkə bu qapını açan həmin açardır ki, arxasında xristianların, yəhudi, müsəlman, buddist, hinduist və zərdüştilərin əsrlər ərzində həsrətlə gözlədikləri Messiyanın sirri gizlənib.

Mən Həzrət Babın Tehran yaxınlığında bir müqəddəs yerə ziyarətindən danışılan sənəd əldə etdim. Həzrət Bab orada dəfn olunmuş müqəddəsə bu sözlərlə müraciət edir:

*“Məhbubumun kölgəsi altında... rahatlıq tapasan”.[[215]](#footnote-215)*

Yer və vaxt məsələsində şübhə yox idi: Tehran, 1853-cü il. Lakin İran mənbələrində axır-zamanda iki Allah Elçisinin gəlişindən danışıldığını biləndə marağım iki qat artdı:

“«*Ğars» ilində (1260-ci il, 1844) yer üzü Onun nuru ilə işıqlanacaq... əgər “Ğarazi” ilinə (1269-cı il, 1853) qədər sağ qalsan, xalqların, hökmdarların, insanların və dinin yeniləşməsini öz gözünlə görəcəksən”.[[216]](#footnote-216)*

İran tarixinin tədqiqi, həmçinin Həzrət Babın Yazılarının sonrakı araşdırılması zamanı bir qəribə insanın ortaya çıxması haqqında informasiya diqqətimi cəlb etdi. O, paytaxtda, Tehranda anadan olmuşdu. O, Daniel peyğəmbərin öncədən xəbər verdiyi kimi, tanınmış nəsildən, qədim İran şahlarının nəslindən idi.

Onun yeniyetməlik illəri haqqında belə bir hekayəti tapmaq mənə müyəssər oldu:

“Uşaq yaşlarından O, son dərəcə mərhəmətli və alicənab idi. Təbiətin qoynunda olmağı sevərdi. Öz vaxtının çox hissəsini bağda və ya çəməndə keçirərdi. Onda hamının hiss etdiyi qeyri-adi cazibə vardı. Adamlar həmişə Onun ətrafına toplaşardılar. Vəzirlər və saray əyanları Onun həmsöhbətləri idi, uşaqlar Onu həddindən artıq sevərdilər”.[[217]](#footnote-217)

Mən Onun gənclik illəri haqqında da yazılar aşkar etdim. Onlar mənə İsa haqqında nəql olunanları xatırladırdı:

“On üç və ya on dörd yaşında olanda Öz alimliyi ilə məşhurlaşmışdı. O, istənilən hər hansı bir fənn barəsində söhbət apara və istənilən problemi həll edə bilərdi. Böyük məclislərdə O, üləmalarla müzakirələr aparar və mürəkkəb dini məsələləri izah edərdi. Hamı bir qayda olaraq Onu böyük maraqla dinləyərdi”.[[218]](#footnote-218)

Görünür, O, insanlarda qeyri-adi təəssürat yaradırdı. Hətta İranın baş naziri Onun qeyri-adiliyini görmüş və bundan çox narahat olmuşdu. Onun adını hökumətdə məsul vəsifəyə namizəd kimi irəli sürəndə baş nazir demişdi: “Onu Öz ixtiyarına buraxın. Bu vəzifə Ona layiq deyil. Onun daha yüksək məqsədi var. Mən Onu anlaya bilmirəm, lakin ümidvaram ki, O daha böyük meydan üçün yaranmışdır. Onun düşüncələri bizimki kimi deyil. Onu rahat buraxın”.[[219]](#footnote-219)

Mən Onun həyat tarixində İsa Məsihlə digər oxşar cəhətlər də tapdım: “Həzrət İsa şagirdlərinin ayaqlarını yuduğu kimi Həzrət Bəhaullah da bəzən Öz ardıcıllarına yemək hazırlayır və digər xırda-para işlər görürdü. O, Allah bəndələrinin nökəri idi və bu xidməti ilə fəxr edirdi. Lazım gələndə quru döşəmə üstündə yatmaqla kifayətlənər, bəzən ancaq su və çörəklə dolanar, Özünün dediyi kimi “İlahi qida” ilə, başqa sözlə desək, aclıqla keçinərdi. Onun mükəmməl mütiliyi pərəstiş etdiyi təbiətdə, insan ləyaqətlərində, xüsusilə də Müqəddəs peyğəmbərlərə və şəhidlərə münasibətdə özünü büruzə verirdi. Onun üçün ən miskindən tutmuş ən böyüyədək hər şey Allah barədə danışırdı”.[[220]](#footnote-220)

Onun Missiyası, Yezekel və Məsihin öncədən xəbər verdiyi kimi, Şərqdə başlamışdı. Danielin dediyi kimi, İranda, Həzrət Babın öncədən xəbər verdiyi kimi Tehranda başlamışdı. Bu Missiya məhz Həzrət Babın bəyanından doqquz il sonra başlamışdı.

Həzrət Bab yazmışdır:

“*Həqiqət Günəşinə nəzər salın!..Bu, həqiqətən, Mənim sizə vəd etdiyimdir... doqquz il keçməyincə məxluqatın həqiqi varlığı aşkara çıxmayacaq... Mən Ona itaət edənlərin birincisiyəm...”[[221]](#footnote-221)*

Bu sözləri heç kim başqa cür qəbul etməsin deyə Həzrət Bab aşağıdakı sözləri yazmışdır:

“*Sübhansan, ey Mənim Allahım! Sən şahidsən ki, bu Kitabla Mən öz hökmranlığımın əhdindən qabaq bütün şeylərdən Sənin üzə çıxaracağın Kəsin hökmranlığının əhdini aldım...”[[222]](#footnote-222)*

Və nəhayət:

“*O andan (1853-cü il) sonra siz əmri mütləq biləcəksiniz...”[[223]](#footnote-223)*

Mən aşkar etdim ki, Həzrət Bab doqquz ildən sonra, 1853-cü ildə gələcək böyük Messiyanı dəfələrlə xatırlayır. Onun sözlərinə görə, “Allahın Ən Böyük Adının və Ən Böyük Müjdənin daşıyıcısının” qədəm qoyduğu İran torpağı izzətlənəcəkdir.

Bu ikinci dərəcəli dəlil deyildi, tamamilə konkret sübut idi. Onun yoxlamaq mümkün idi.

# **6. Allahın İzzəti**

Həzrət Babın ilk dəfə Öz Missiyasını bəyan etdiyi şagirdin (Molla Hüseynin – tərcüməçi) nəql etdiyi hekayəti diqqətlə öyrəndim. O da Həzrət Bab tərəfindən gəlişi vəd olunmuş Kəsi axtarırdı. O, Tehrana yollanır və Onu adamlardan soruşmağa başlayır:

* Bu şəhərdə əxlaqına və xarakerinə görə sayılıb seçilən bir şəxs varmı?

Ona cavab verilir ki, bir nəfər belə şəxs var.

* O nə işlə məşğuldur?
* Kimsəsizlərə arxa durmaqla və acları doyurmaqla.
* Onun vəzifəsi və rütbəsi nədir?
* O, kasıbların ümidi və qəriblərin pənahıdır.
* Onun adı nədir?
* Hüseyn Əli.
* Onun neçə yaşı var?
* 28 yaşı var.[[224]](#footnote-224)

Beləliklə, mən öyrəndim ki, Onun adı Hüseyn Əlidir, necə ki, Məsihin adı İsa idi. İsa “Məsih” (“Məsh olunmuş”) adı ilə tanındığı kimi, Hüseyn Əli də “Bəhaullah” (Allahın İzzəti)[[225]](#footnote-225) adı ilə tanınmışdı.

Həzrət Bəhaullah Daniel peyğəmbərə başçı Mikaelin – “Allahabənzər”in göründüyü həmin o məmləkətdə, İranda anadan olmuşdu.

Daniel peyğəmbərə axır-zamana kimi “Kitabı möhürləmək” göstərişi veriləndə, Ona bu sözlər də deyilmişdi:

*“O dövrdə xalqına mənsub olanların dayağı baş mələk Mikael qalxacaq...”[[226]](#footnote-226)*

Həzrət Bəhaullahın vətəni – Mazandaran əyalətidir. İranın bu hissəsi qədimlərdən “Bəxtiyar yer” kimi tanınmışdır. Mazandaran haqqında bu sözlər yazılmışdır: “Bu əyalət haqqında çoxlu əfsanələr var. Söyləyirlər ki, orada budaqları buludlara dəyən səma ağacı bitəcək. Bu ağacın meyvələri xalqlara həyat verəcək. Bir çoxları həmin ağacı tapmaqdan ötrü bu diyara səfər edirdilər. Başqa bir əfsanədə deyilir ki, Mazandaranın yüksək dağlarının birində nifrət və müharibə hökmdarı məhbəsə salınıb”.[[227]](#footnote-227)

Yuxarıdakı parçanın müəllifi sonra izah edir ki, ibrətli hekayələr bu əyalətdən bəşəriyyətə sülh gətirəcək Dahi Şəxsiyyətin gəlişinin rəmzi ifadəsidir.

Oxşar hekayələr Vəhy Kitabında və Danielin kitabında da göstərilmişdir. Daniel peyğəmbərin Kitabında Mikaelin – Allahabənzərin axır-zamanda insanları iztirablardan qurtaracağından danışan həmin fəslində deyilir ki, onda *Böyük Dirilmə günü* gələcək. Özünün ikinci zühuru zamanı *Dirilmə günü* Məsih tərəfindən də vəd edilmişdir.

Yəhudi kəhanətlərinin tədqiqatçısı F. Hudgings “*Sionizm kəhanətlər işığında*” kitabında bugünkü günü nəzərdə tutaraq yazır: “Görünür, biz doğrudan da Daniel peyğəmbərin görüntülərinə tam uyğun olaraq “axır-zamana” çatmışıq”.

Hüseyn Əli, Bəhaullah. Qəribə addır. Mən bu ada alışana kimi bir müddət keçdi. Mən Onun həyatı ilə tanış olduqca inamsızlığın ilkin buzu tədricən əriyirdi. Bəli, Onun adı Yaxın Şərq üçün səciyyəvi adi ad idi. Mən, əlbəttə, anlayırdım ki, mənim ilk reaksiyam “Nazaretlinin kultunu məhv etdiyinə” görə imperatorun tərifini göylərə qaldıran roma tarixçisinin reaksiyasına oxşayırdı. Qərb adamı kimi, yad şərq adı onu da çiyrindirirdi. Halbuki əslində bütün Peyğəmbərlər şərqdə zühur etmiş və qəribə səslənən adlar daşımışlar.

Həmin vaxt mənim əlimə çox maraqlı bəyanat keçdi. Hər halda o mənə belə görünürdü. Həmin bəyanatın müəllifi nə Həzrət Babın, nə də Həzrət Bəhaullahın ardıcılı deyildi. O, Oksford Universitetindən Bibliya tədqiqatçısı, yaxşı tanınmış xristian keşişi idi. O, yazırdı: “əgər son zamanlar peyğəmbər zühur etmişsə də, O, şübhəsiz, Bəhaullahdır. O, insanların ən yüksək tipinə – peyğəmbərlərə aiddir”.[[228]](#footnote-228)

Dr. C. Estlin Karpenterin “*Dinlərin müqayisəsi*” kitabında birbaşa sual verilir: “İztirablar içində batan İran sonradan dünya dininə çevriləcək dinə həyat verə bilərmi?”.

İndi heç nə məni öz tədqiqatımdan imtina etməyə məcbur edə bilməzdi. Ola bilsin, mən artıq *baş verməmiş zühurun* sirrinin açılması ərəfəsində idim. Doğrudanmı məni də əsrlər boyu başqaları kimi məyusluq gözləyir?

Hər halda onlarla müqayisədə mən daha əlverişli mövqedə idim. Mənim əlimdə Messiya taxtına iddia edən kəsin həqiqiliyini sübuta yetirmək üçün həyata keçəcək konkret şərtlərin geniş siyahısı vardı.

Artan həvəsimi cilovlamaq çətin idi. İndiyə qədərki həyəcan qiymətli cəvahirlər mədənini aşkar etməkdən çox daha həyəcanverici idi. Bu, özünü davam etdirə bilərdimi?

Mən anlayırdım ki, qəti an yaxınlaşıb. *Şərtlərdən* ibarət siyahını qarşımda qoyaraq, onları bir-bir Həzrət Bəhaullahın tərcümeyi-halı ilə yoxlamağa başladım. Mən hər biri ayrılıqda götürülmüş şərti bu şəxsin həyatı ilə yanaşı qoyaraq təhlil etməyə hazırlaşırdım.

Mən Onun haqqında çox şey öyrəndim və mənə bəlli oldu ki, Məsih kimi O da hakim dairələrin əlinə keçərək, dəhşətli təhqirlərə və alçalmalara məruz qoyulmuşdur.

Əvvəlcə Amulun evində qəddarcasına qamçılanır. Həzrət Babın edamından iki il sonra onu həbs edərək, əsgərlərin mühafizəsi altında ayağı yalın və başı açıq halda piyada Tehrana aparırlar. Yol boyu Onu lənətləyir, hər tərəfdən Ona daş atırdılar, çünki üləmaların fitvasına əsasən O, ölkənin, dinin və şahın yeganə düşməni sayılırdı.

Həmin dövrün bir tarixi sənədində belə təsvir olunmuşdur: “Siyahçala çatanda gözləri qəzəbdən parlayan bir qoca qadın lənət və qarğış edə-edə irəli çıxdı və əlindəki daşı Həzrət Bəhaullahın üzünə vurmaq istədi, lakin məmurlar buna mane oldular. Qarı dedi: «Sizi İmam Hüseynə and verirəm, qoyun bu daşı ona vurum!».

Həzrət Bəhaullah qadının Onun arxasınca tələsdiyini gördü. O, gözətçilərə dedi: «*Bu qadını məyus etməyin. Allahın gözündə təqdirəlayiq bildiyi bu əməli etməkdə onu rədd etməyin*»”.[[229]](#footnote-229)

Həzrət Bəhaullahı Onun sözünün sehrli gücündən məhrum etməkdən ötrü Onu şagirdlərindən ayrırlar. O, doğma vətənindən sürgün olunur. Silahlı əsgərlərin nəzarəti altında O, İran sərhədindən İraq ərazisinə ötrülür. Onun hara aparıldığını eşidəndə yəqin ki, siz də mənim kimi həyəcanlanacaqsınız.

Dəclə-Fərat vadisinə!

Həmin O yerdə ki, Yezekel peyğəmbər “Allahın İzzəti”ni görüntülərində görmüşdü.

Əlbəttə, Babil! “Bəhaullah” adı “Allahın İzzəti” deməkdir.

Üzərində “Həll” yazılmış qovluğu kənara qoydum. İri konvertin üz hissəsində qalın sual işarəsi çəkdim. Və sonra bütün diqqətimi kəhanətlərin üzərində cəmləşdirdim. *Baş verməmiş zühur haqqında İşin* nəticəsi indi baş verənlərdən asılı olacaqdı.

# **III HİSSƏ – DƏLİL**

# **1. Məşriqdən gəlmiş hökmdar**

Dərindən tədqiq etdikcə, Həzrət Bəhaullahın gəlişi ilə Messiyanın şərqdən gəlməsi haqda kəhanətin həyata keçməsinə dair daha çox dəlillər əldə edirdim. Müəyyən etdim ki, O, tanınmış nəsildəndir, İran isə İsraildən şərqdə yerləşir.

Xristian keşişi Con Kamminq “*Ağır sınaq*” adlanan axır-zaman haqda kitabında Zərdüşt peyğəmbərin Messiya haqda öncə görmələrindən danışır. Həmin öncə görmədə Allah Elçisinin İranın Nur torpağından gələcəyi göstərilir.

Nur Mazandaran əyalətində yerləşir. O, Həzrət Bəhaullahın vətənidir. Onun atası Mirzə Buzurq Nurdan olub, hökumətdə nazir vəzifəsini tuturdu.

Nateqin “*Din haqda mübahisə*” kitabında da Şərqdən gələcək Kəs haqda Zərdüşt peyğəmbərin dedikləri verilmişdir:

1. “Allahın köməkliyi ilə sizdə (İranda) hər şey yaxşı olar”.
2. “Hətta dünyanın axırına bir an qalsa belə, mən bu xalqın içindən dinə yeni həyat verəcək bir nəfəri göndərəcəyəm”.
3. “O zaman ki, İran və başqa ölkələr ərəblər tərəfindən zəbt olunacaq, Mən İran şahlarının nəslindən bir nəfəri seçəcəyəm və O, Şərqdən tutmuş qərbə kimi bütün dünya xalqlarını Tək Allaha itaət etməyə çağıracaq”.

Daha bir neçə sənəd əldə etdim: “Onun (Həzrət Bəhaullah), yaşı min üç yüz ildən çox olan və kökü qədim İran şahlarının nəslinə kimi gedib çatan, nəsil şəcərəsinin izləndiyi əlyazma tapılmışdır”.[[230]](#footnote-230)

Böyük Messiya haqqında kəhanət buddistlərə də məlumdur. Bu kəhanət hətta Budda Qautamanın Özünə aid edilir və orada deyilir ki, zamanı gələcək və “Maitreya adlı Budda – ümumdünya qardaşlıq Buddası”[[231]](#footnote-231) zühur edəcək.

Buddistlərin dediyinə görə bu Messiya *şərqdən deyil, qərbdən* gələcəkdir.

XIX əsrin 40-cı illərində “zühur həyəcanı” zamanı Məsihin gəlişini səbirsizliklə gözləyən ingilis keşişi Edvard İrvinq yazır: “...əvvəllər heç bir xristianın ayaq basmadığı Himalay dağlarının ətəklərində müqəddəs gölün sahillərində olmuş dostum müəyyən etmişdir ki, orada da həmçinin *qırx il* sonra qərbdən gəlib, bütün dünyanı fəth edəcək bir təlim gözləyirlər...”[[232]](#footnote-232)

Həzrət Bəhaullah İrandan gəlmişdir, hansı ki, İsraildən şərqdə, Hindistandan isə qərbdə yerləşib. O, xidmətinin başlanğıcından Yerdəki həyatının son günlərinə kimi *qırx il* ərzində Öz Missiyasını icra etmişdir.

Suriya və Fələstinin peyğəmbərləri Vəd olunmuş Messiyanın *şərqdən* gələcəyini xəbər verirdilər. Hindistan və Uzaq Şərq ölkələrindən olan peyğəmbərlər və görücülər isə Onun *qərbdən* gələcəyini söyləyirdilər. Həzrət Bəhaullahın vətəni İran məhz ortada yerləşdiyindən hər iki hala uyğun gəlir.

“Xanokun sirrlər Kitabı”nda axır-zaman Messiyasının İsrailin şərq tərəfindən, indi İran adı altında tanınan ölkədən gələcəyi haqqında öncədən xəbərdarlıq vardır. Xanok xəbərdarlıq edir:

*“Həmin günlər mələklər bir yerə toplanacaq və şərqə, Parfiya və Midiya xalqlarına tərəf çevriləcəklər ki, hökmdarların rahatlığını pozsunlar və onların üzərinə səbatsızlıq ruhu ensin və onlar öz taxtlarında otura bilməsinlər”.[[233]](#footnote-233)*

Parfiya və Midiya – Həzrət Bəhaullahın anadan olduğu indiki İranın bir hissəsidir.

Yəhudilərin müqəddəs kitabı – Sibillin Kitablarında da Messiyanın *şərqdən* gələcəyi haqda məlumat verilmişdir:

*“Və o zaman Allah şərqdən hökmdar göndərəcək ki, hər torpağı ölüm saçan müharibələrdən qurtarsın... O, Qüdrətli Allahın göstərişini yerinə yetirəcək”.[[234]](#footnote-234)*

Cozef Klauzner öz kitabında yazır: “Şərqdən gəlmiş hökmdar, şübhəsiz ki, Hökmdar – Messiyadır”.

Yezekel peyğəmbər də Messiyanın Müqəddəs Torpağa, İsrailə şərqdən gələcəyini öncədən xəbər vermişdi. O, hətta Onun tanınacağı adı da demişdir – “*Allahın İzzəti*” [və ya Rəbbin İzzəti]. Yezekel axır-zamanla bağlı görüntülərini belə qeyd edirdi:

“*Mən gördüm ki, şərq yolundan İsrail Allahının izzəti gəlir...”[[235]](#footnote-235)*

Başqa bir yerdə Yezekel deyir:

“*Rəbbin izzəti şərqə baxan darvazanın yolundan məbədə girdi”.[[236]](#footnote-236)*

Mənə artıq bəlli idi ki, “Bəhaullah” tərcümədə “*Allahın İzzəti*” və ya “*Rəbbin İzzəti*” mənasını verir.

Onun sələfinin adı Bab idi. Bu ad tərcümədə “*Qapı*” mənasını bildirirdi.

Həzrət Bab həmin Qapı idi ki, Həzrət Bəhaullah, “Allahın İzzəti” oradan keçərək insanların ürəyinə daxil olmuşdu. Həzrət Bəhaullah şərqdə yerləşən İrandan İsrailə gəlmişdi.

Əldə etdiyim tapıntılar məni sevindirirdi. Mən öyrəndim ki, Həzrət Bəhaullahın gəlişi dəqiqliqlə Yeşaya, Yeremeya, Yezekel, Daniel, Malaki, Zərdüşt, Budda, Məhəmməd peyğəmbərin söylədiklərinə, həmçinin çoxsaylı dünya əhlinin bu Tək Çobanın “tək sürü” zamanında haradan və nə vaxt gələcəyi haqda öncədən verilmiş xəbərdarlıqlarına dəqiqliklə uyğun gəlir.

Ona görə də birinci xəbərdarlıq qarşısında qeyd etdim: *Yerinə yetdi.*

# **2. Qədim sirrlər torpağı**

İkinci şərt qədim sirrlər torpağı Babilə aid idi. Əldə etdiyim ilkin şərtlərdən belə görünürdü ki, axır-zamanda Xilaskar nə vaxtsa Babil adlanan torpaqdan, Dəclə-Fərat çayları vadisindən gələcəkdi.

İnsanlar şikayət edəndə ki, onları xilas edəcək Xilaskarları yoxdur, Mikeya peyğəmbər onları töhmətləndirdi. Lakin eyni zamanda xilasın Babildən gələcəyini xəbər verdi. O, onları inamsızlıqda ittiham edərək demişdir:

*“İndi nə üçün uca səslə çağırırsan?Məgər sənin yanında padşah yoxdur?”[[237]](#footnote-237)*

Sonra Mikeya peyğəmbər onlara başlarına gələcək hadisələrdən danışır:

*“Ey Sion qızı, ağrıdan qovrul, doğan qadın kimi bərkdən qışqır, çünki şəhəri tərk edib, çöldə qalacaqsan, Babilə qədər gedəcəksən; düşmənlərinin əlindən qurtaracaq...”[[238]](#footnote-238)*

Mikeya axır-zaman haqda danışır, çünki O, bu fəsli bu sözlərlə başlayır:

*“Son günlərdə Rəbbin evi olan dağ...”[[239]](#footnote-239)*

Demək, bu yəhudi xalqının “bir yerə toplandığı” və millətlər “qılınclarından kotan düzəltdiyi” zaman baş verəcəkdi.

Bir detektiv kimi mənim vəzifəm Həzrət Bəhaullahın həyatındakı faktları Mikeyanın kəhanətləri ilə müqayisə etmək və yoxlamaq idi:

1. Həzrət Bəhaullah Babildə nəyəsə “həyat” vermişdimi?
2. Sonra O, şəhəri tərk etmişdimi?
3. O, çöldə yaşamışdımı?
4. O, Babilə qayıdıb, insanların Xilaskarına çevrilmişdimi?

Mən artıq bilirdim ki, Həzrət Bəhaullahın dini 1844-cü ildə yaranıb və Həzrət Bəhaullahın Özü İrandan 12 yanvar 1853-cü ildə sürgün edilib, silahlı mühafizəçilərin nəzarəti altında Dəclə-Fərat çayları vadisinə kimi müşayət olunub. O, Bağdadın köhnə məhəllələrinin biri olan Qərq məhəlləsində Özünə sığınacaq tapır.

Buranın qədim Babil torpağı olmasına şübhə yox idi. Bristoldan olan yepiskop Tomas Nyuton özünün “*Kəhanətlər haqqında dissertasiya*” (1754) kitabında yazır ki, tanınmış səyyah Tavernye danışır: “Bağdadın yaxınlığında, haradakı Dəclə qollara ayrılır, qədim şəhərin qalıqları qalıb. Üzərində altı minik arabasının hərəkət edə biləcəyi qala divarlarının ayrı-ayrı hissələri görünür. Bu qala divarları 10 fut uzunluğunda və 3 fut enində bişmiş kərpicdən hörülüb; ölkənin xronikasında deyilir ki, burada qədim Babil şəhəri olub”.

“*Hanveyin Səyahətləri*” kitabında müəllif Hanuey məşhur Bağdad şəhəri haqqında yazır ki, onun qonşuluğunda bir vaxtlar “dünyanın ən qədim və ən qüdrətli monarxiyalarından birinin paytaxtı dayanırdı. Yer ümumiyyətlə Bağdat və ya Bağdad adlanır, baxmayaraq ki, bəzi yazıçılar Babilin qədim adını saxlayırlar”.

Vill Dürant “*Din Əsri*” kitabında Bağdad haqqında belə yazır: “Nə vaxtsa burada, Babilin yaxınlığında Babil şahlığının şəhərlərindən biri yerləşirdi; Navuxodonosorun adı yazıldığı kərpiclər burada, Dəclə çayının altından tapılıb”.

Mən aydınlaşdırdım ki, Həzrət Bəhaullah Dəclə çayının sahilində yerləşmiş Bağdad şəhərinə gəlib. Mən həmçinin müəyyən etdim ki:

1. Orada, Dəclə-Fərat çaylarının vadisində, qədim Babildə Həzrət Bəhaullah

əzab və iztirablara dözərək yeni dinin əsasını qoydu.

1. Mikeya peyğəmbərin öncədən xəbər verdiyi kimi, Həzrət Bəhaullah 10 aprel 1854-cü ildə “şəhəri tərk edərək” Kürdüstan dağlarına gedir, necə ki, vaxtilə Məsih səhraya getmişdi.
2. Mikeya peyğəmbərin öncədən xəbər verdiyi kimi, O, həqiqətən “çöldə yaşadı. Həmin dövrün sənədi Həzrət Bəhaullahın Kürdüstanın geniş çöllərində tək-tənha dolaşdığını və Özünü gələcək sınaqlara hazırladığını təsdiq edir.
3. Bu “çöllük yerdən” Həzrət Bəhaullah “Babilə” qayıdır. O, Bağdada gələrək, açıq şəkildə Özünün axır-zaman üçün vəd edilmiş Xilaskar olduğunu bəyan edir.

Yezekelə şərqdən gəlmiş “Allahın İzzəti” görüntüsü ayan olanda O, Babil torpağında sürgündə idi. O, deyir:

*“...mən Kevar çayı sahilində, sürgündə yaşayanlar arasında olanda göylər açıldı və Allahdan gələn görüntüləri gördüm”.[[240]](#footnote-240)*

Həmin fəsildə Yezekel səmada göy qurşağını – Allahın Nuh peyğəmbəri vasitəsilə bütün canlılarla bağladığı Əhdin əlamətini görür. Bu da Kevar çayının sahilində baş verir. Yezekelə insan vücudunu görmək də müyəssər olur:

“*Bu, Rəbbin izzətinə bənzər bir görüntü idi. Bunu görəndə mən üzüstə yerə yıxıldım və danışan bir Şəxsin səsini eşitdim...*”[[241]](#footnote-241)

Mən Kevar çayı haqqında məlumat topladım. Qədimlərdə coğrafiyaçılar onu “Xabar” adlandırırdılar. Onun başqa adları da var idi. O, mənbəyini Bağdaddan qərbdə götürür və qədim Babilin qala divarları yaxınlığında Fərat çayına tökülürdü. Bu, Həzrət Bəhaullahın Öz Missiyasını bəyan etdiyi həmin yer idi.

Yezekel peyğəmbər öz görüntüsünü daha sonra belə təsvir edir:

“*Sonra Ruh məni yuxarı qaldırdı və arxamdan böyük bir gurultu eşitdim: “Rəbbin izzətinə Öz yerində alqış olsun”...mən qalxıb gəzintiyə çıxdım. Orada da Kevar çayının sahilində gördüyüm izzət kimi Rəbbin izzəti durmuşdu. Mən üzüstə yıxıldım*”.[[242]](#footnote-242)

Həzrət Bəhaullah Kevar çayının sahilinə, qədim Babil torpağına gəlir. Onun adı “Allahın İzzəti” və ya “Rəbbin İzzəti” mənasını verir.

Mən bu dəfə Hindistandan olan daha bir kəhanət əldə etdim. Orada da Vəd olunmuşun axır-zamanda Babildə zühur etməsindən danışılırdı. Həmin hekayət “Qırmızı libas haqqında əfsanə” adlanırdı. Onun məzmunu belə idi: “Danışılır ki, VIII əsrdə Hindistanda bir müsəlman övliyası yaşayırmış. O, “Allahın Böyük Günü”nün gəlməsi haqqında danışar və bəyan edərdi: “həmin gün Vəd Olunmuş Qərb torpağında yaşayacaq. O, çayın sahilində gəzəcək və Onun əynində dərviş əmmaməsi və *qırmızı libas* olacaq. O, öz şagirdlərinə həmin çayın sahilində moizə oxuyacaq. Kaş Onun hüzurunda olaydım və Onun yolunda öz qanımı axıdaydım”.[[243]](#footnote-243)

Öyrəndim ki, Həzrət Bəhaullah doğrudan da əyninə qırmızı libas geyirdi. Bu libası O, Kürdüstan dağlarında olarkən, Onun yolunu gözləyən həyat yoldaşı və qızı qırmızı “tirmix” parçasından tikmişdilər. Həmin libas indi də durur.

Həzrət Bəhaullah Dəclə çayının sahilində ardıcıllarına təlim verirdi.

Onun Bağdadda yaşadığı məhəllə Kərx məhəlləsi adlanırdı. Bura qədim Babil torpağı idi. Doğrudan da, bu son dərəcə heyrətləndirici hadisədir!

# **3. Babildə dünyaya gəlmiş**

Mənə ikinci *şərtə* və Babilə dair daha bir neçə əlavə tapıntı əldə etmək müyəssər oldu.

İslamın kəhanətləri, aralarında İsa Məsihin Ruhunun qayıdışına istinadlar olan, Bağdaddan (qədim Babil) bəhs edirdi. Quran o şəhəri Allahın Özünün “çağırdığı” “Sülh Yurdu” kimi göstərirdi. O şəhərə, həmin Kitabda, ayədə bu işarə edilmişdi:

*“Allah sülh yurduna çağırır... O gün onların hamısını toplayacaq”.[[244]](#footnote-244)*

Yeşaya peyğəmbər Babil və insanların bir yerə “toplandığı” axır-zaman haqda danışır. Babillə bağlı kəhanətlə sona çatan kitabının sonuncu fəsillərində Yeşaya bəyan edir:

1. “*Ey dünyanın bütün ucqar yerlərində yaşayanlar, Mənə tərəf dönün və xilas olun! Çünki Mən Allaham və başqası yoxdur!”[[245]](#footnote-245)*
2. *“Qulaq asın Mənə, ey Yaqub nəsli, Ey İsrail nəslinin sağ qalanları!..Mən sizi aparacağam, Mən sizi yaratdım, Mən daşıyacağam. Bəli, Mən sizi aparacağam və xilas edəcəyəm”.[[246]](#footnote-246)*
3. *“Bizi Satınalan İsrailin Müqəddəsidir, Onun adı Ordular Rəbbidir*”.[[247]](#footnote-247)

Sonra Yeşaya hamını Rəbbin Babildə onların arasından seçdiyi Kəsi dinləməyə çağırır:

1. *“Hamınız toplaşın, dinləyin! Bütlərdən hansıdır bu şeyləri bəyan edən? Rəbbin sevdiyi adam Babildə Onun məqsədini yerinə yetirəcək, Onun əli Xaldeylilərə qarşı qalxacaq”.[[248]](#footnote-248)*
2. *“Mən, bəli Mən dedim, Onu Mən çağırdım, Onu gətirdim, O öz yolunda uğurlu olacaq”.[[249]](#footnote-249)*
3. *“Mənə yaxın gəlin...Xudavənd Rəbb indi Məni və Ruhunu göndərdi”.[[250]](#footnote-250)*
4. *“Səni Satınalan, Rəbb...belə deyir:...getdiyin lazın olan yolla səni aparıram”.[[251]](#footnote-251)*

Yeşaya söhbətini bu sözlərlə yekunlaşdırır:

1. “*Babildən çıxın, Xaldeylilərin torpağından qaçın, Sevinc səsi ilə bəyan edin, bunu bildirin, Dünyanın ən uzaq yerlərinə bu xəbəri çatdırın, Deyin: «Rəbb qulu Yaqub nəslini satın aldı*»”.[[252]](#footnote-252)

Həm Yeşaya, həm də Mikeya İsrailin Babildə satın alınacağını xəbər verirdilər.

Həzrət Bəhaullah Bağdada (Babilə) gəldi və oradan dünyaya Öz Missiyasını bəyan etdi. O, həqiqətən, “Babildən” arzuolunmaz və qəbul olunmaz kimi “çıxdı”, “Xaldeydən uzaqlaşdı” və Müqəddəs Torpağa gəldi və bura Onun dininin mərkəzinə çevrildi. Bu hadisələr Yeşaya peyğəmbər tərəfindən həmin fəsillərdə öncədən xəbər verilmişdi:

“*Mən bunları dedim, mütləq yerinə yetirəcəyəm, Mən niyyət etmişəm, bunu icra edəcəyəm...Qurtuluşum ləngiməyəcək, Siona xilası, İsrailə izzəti bəxş edəcəyəm*”.[[253]](#footnote-253)

Qeyd edim ki, yalnız Zəkəriyyənin Kitabında axır-zamanda Böyük Satınalanın Babildən gələcəyinə dair ən heyrətamiz dəlillər tapdım. Zəkəriyyə peyğəmbərə “*Mən Yerusəlimə qaytarıldım*” ifadəsini işlədən Kəsin görüntüsü ayan olanda, O iki zetun ağacını da görür. Zəkəriyyə Allahdan bu iki zeytun ağacının görüntüsünün izahını istəyir.

“...*bunların nə olduğunu bilmirsən*?” – Allah ondan soruşur.

“...*yox, ağam bilmirəm*” – Zəkəriyyə cavab verir.

Onda Allah onların mənasını izah edir. Zəkəriyyə bunu bu cür təsvir edir:

“*O mənə cavab verdi: Zerubbabilə Rəbbin sözü budur...”[[254]](#footnote-254)*

Bu adın hökmdara məxsus olmasından savayı, “*Zerubbabil”* sözündə, əgər onun Zəkəriyyənin Kitabındakı bu ayələrdə verilən həqiqi mənasını nəzərə alsaq, hansısa xüsusi rəmzi məna daşıdığına əmin olarıq.

Bibliyanın King Ceyms versiyası ingilis dilinə tərcüməsinin Oksford nəşrində “*Zerubbabil”* sözü “Babildə dünyaya gələn” mənasında verilir. Digər mənbələrdə başqa versiyası– “*Babildə səpələnən*” verilmişdir. Kruden “*Bibliya kəlamlarının tam şərhi*” kitabında sübut etməyə çalışır ki, bu sözün mənası “Babilə sürgün olunan” və ya “Yadelli Babildə” (başqa nəşrlərdə “Babildə dünyaya gələn”) mənasındadır.

Bütün bu təsvirlər Həzrət Bəhaullaha uyğun gəlir. O, Babilə İrandan sürgün olundu. O, bu ölkədə “yadelli”idi və Babildə Onun dini “dünyaya gəldi”. Nəhayət O, Allahın İbrahim peyğəmbər və onun nəslinə vəd etdiyi qədim Kənan torpağına gələnə qədər Öz ardıcılları ilə birgə “səpələnən” vəziyyətdə idi.

Həm Həzrət İbrahimin, həm də Həzrət Bəhaullahın dini Babildə “dünyaya gəlib”. Orada hər ikisinin üzərinə Müqəddəs Ruh enib. Bu qədim torpaqda Onlar ətrafa nur saçıblar. Bunu da Zəkəriyyə öz görüntülərində öncədən xəbər verib:

“*Mənə Rəbbin sözü nazil oldu: “Bu evin təməlini Zerubbabilin əlləri qoydu, onun əlləri də bunu sona çatdıracaq. Onda biləcəksən ki, Ordular Rəbbi məni sizin yanınıza göndərmişdir*”.[[255]](#footnote-255)

“*Allahın Kəlamı*” İbrahim Babildə İsrail evinin özülünü qoydu. “*Allahın İzzəti*” Bəhaullah onu “qurtardı” və onu reallığa çevirdi. Hər ikisi “Babildə dünyaya gəlmişlər”. Beləliklə, “Zerubbabil” adı altında birləşmiş hər ikisinə, Zəkəriyyə Rəbbin müraciətini yönəldir:

“*O mənə cavab verdi: “Zerubbabilə Rəbbin sözü budur: “Güclə, qüdrətlə yox, yalnız Mənim Ruhumla iş görəcəksən” deyir Ordular Rəbbi*”.[[256]](#footnote-256)

Səhv etməməkdən ötrü Zəkəriyyə bir daha iki zeytun ağacının mənasını soruşur. Allah ona cavab verir:

“...*bunlar bütün yer üzünün Sahibinin önündə duran məsh olunmuş iki nəfərdir*”.[[257]](#footnote-257)

Bu iki *zeytun ağacı*, Babildə Allahın təkliyini (tövhidi – tərcüməçi) elan edən İbrahim peyğəmbər və Allahın təkliyini və vahid din anlayışlarını Babildə həyata keçirmiş Həzrət Bəhaullahdır. İki zeytun ağacı anlayışının başqa şərhləri də ola bilər: bunlar “Aləmlərin Rəbbinin qarşısında duran” *Həzrət Bab* və *Həzrət Bəhaullahdır*.

Mən Həzrət Bəhaullahın Öz Missiyasını bəyan etdiyi şəhərin adının, “Bağdad” sözünün də mənasını tapdım. Bu “Allah bəxşişi” mənasını verir.

Həzrət Bəhaullah Müqəddəs Yazılarda verilmiş vədi bir daha həyata keçirdi. Messiyanın Babilə gəlməsi, səhraya getməsi və sonra da bu qədim torpaqdan Öz Missiyasını bütün dünyaya bəyan etməsi haqda Mikeya, Yeşaya, Zəkəriyyənin kəhanətləri, həmçinin İslam və Hind kəhanətləri həyata keçdi.

Mən ikinci şərtin qarşısında qeyd etdim: *Yerinə yetdi*.

# **4. Valehedici Mikeya**

Əhdi-Ətiqə daxil olan, həcmcə kiçik Kitabların birində mən bir-birinin ardınca bir sıra dəlillər əldə etdim. Onlar Messiya tarixini əvvəldən sona kimi izləyirdilər. Onların özü başqa mənbələrə müraciət etmədən axır-zaman Messiyasının mövcudluğuna sübut üçün kifayət edirdi. Ona görə də bu dəlilləri əldə etdiyim Kitabı nazil etmiş peyğəmbəri “valehedici Mikeya” adlandırmaqdan özümü saxlaya bilmədim.

Mikeyanın Kitabının elə birinci fəslinin ilk cümlələrindən bu dəlilləri görmək mümkün idi:

“*Budur, Rəbb göylərdəki taxtından enir, Yer üzünü dağların zirvəsi ilə gəzir*”.[[258]](#footnote-258)

Mən müəyyən etdim ki, Həzrət Bəhaullahın həyatı, həm birbaşa, həm də rəmzi mənada, bu ayədə deyilənlərə uyğun gəlir.

*Rəmzi mənada*. O, İbrahim peyğəmbərin izzətləndirdiyi torpağa gəlib. O, yəhudilər, xristianlar və müsəlmanlar üçün müqəddəs sayılan İsrail torpağına sürgün olub. O, Məsihin və ondan əvvəlki peyğəmbərlərin gəzdiyi yerlərdə gəzib.

*Birbaşa mənada*. Öz Missiyasını insanlara bəyan etməmişdən əvvəl O, bir çox aylar Kürdüstan və İraq dağlarında dua və düşüncələr içində yaşayıb. Həyatının son illərini O, *Kərmil dağının* ətəklərində keçirib. Həmin dağı “Allahın dağı”, həmçinin “Peyğəmbərlərin yuvası”, “Ağca dağ” da adlandırırlar.

Orada, həmin müqəddəs dağda, İlyas Peyğəmbərin mağarasının üstündə Həzrət Bəhaullah bu sözləri nazil edib:

“*Sionu çağır, Ey Kərmil və bu şad müjdəni çatdır: “Fani gözlərdən gizli qalmış Kəs gəlmişdir*”.[[259]](#footnote-259)

Sonrakı fəsildə Mikeya öncədən xəbərdarlıq edir:

“*Ey Yaqub övladları, Mən mütləq hamınızı bir yerə yığacağam, İsrailin sağ qalanlarını toplayacağam. Sizi ağıldakı qoyun-keçi kimi bir yerə yığacağam. Otlaqlardakı sürü kimi ölkəniz adamlarla dolacaq*”.[[260]](#footnote-260)

Bu kəhanətin 1844-cü ildən, Həzrət Bəhaullahın dininin yarandığı ildən həyata keçməyə başlaması mənə artıq məlum idi. 1844-cü ildə dini dözümlülük haqda Fərman imzalanır. Bu fərman Yaqub övladlarına on iki əsrlik sürgündən sonra İsrailə azad və təhlükəsiz qayıtmaq imkanı yaradır.

Həzrət Bəhaullahın Müqəddəs torpağa gəlişindən bir müddət sonra yəhudilərin kütləvi şəkildə qayıdışı başlayır. Bu da 1948-ci ildə müstəqil İsrail dövlətinin yaranması ilə başa çatır.

Həzrət Bəhaullahın Özü yaxın gələcəkdə əhəmiyyətli hadisələrin baş verəcəyini xəbərdarlıq edib. Bu haqda sionizm tarixinin tədqiqatçısı Karl Alpert yazmışdır. Onun “*Rikonstrakşnist*” jurnalındakı məqaləsində mən aşağıdakıları aşkar etdim: “Yetmiş beş il əvvəl, hələ Əkkada həbsxanada olarkən Həzrət Bəhaullah yazmışdır: «*İsrailin sürgün olunmuş övladları bir yerə toplanıb dövlət yaradacaqlar. Onlar, öz düşmənlərində və dostlarında paxıllıq və heyranlıq yaradacaqlar; onların ruhani və praktiki fəaliyyətlərində nailiyyətlər o qədər yüksək olacaq ki, onların iki min illik alçaldılması yaddan çıxacaq»*”.[[261]](#footnote-261)

Mikeyanın Yazılarına qayıdaq. Şübhə yoxdur ki, O, Məsihin birinci deyil, *ikinci* *zühuru* haqda danışır. Çünki, o deyir ki, bütün bunlar *axır-zamanda* baş verəcək:

“*Son günlərdə Rəbbin evi olan dağ dağların zirvəsində möhkəm duracaq, təpələrdən yuxarı ucalacaq. Xalqlar ona sarı gələcək*”.[[262]](#footnote-262)

Mən Kərmil dağının ətəyində Həzrət Bəhaullahın Müjdəçisinin uyuduğu Məqamda oldum. Mən həmçinin Onun Dininin həmin dağda yerləşmiş ümumdünya inzibati mərkəzinə də baş çəkdim. Mən hər gün insanların “*ona sarı gəldiyinin*” şahidi oldum. Kitabımı başa çatdırmaqdan ötrü bu yerin tarixini öyrənərkən, bu müqəddəs yerlərdən üç saat ərzində iki mindən çox insanın keçdiyini gördüm. Mən öyrəndim ki, hər gün belə olur. İnsanlar bundan ötrü dünyanın hər yerindən bura səfər edirlər; demək olar ki, “*dünyanın hər yerindən*”.

Həmin bu fəsildə Mikeya vəd edir ki, həmin axır-zamanda “*Rəbbin* *evindən*” “*qanunlar*” və “*Rəbbin Kəlamı*” çıxacaq. İnsanlar Messiyanın həqiqətini dərk edəndə, onlar “*qılınclarından kotan düzəldəcək*”.

İsraildə olarkən mən öyrəndim ki, Həzrət Bəhaullahın “qanunu” Rəbbin evindən “çıxmış” və Onun təlimini “Rəbbin Kəlamı” kimi qəbul edən dünyadakı 8000 civarında məntəqədən olan ardıcılları 250 ölkəyə yayılmışdır. [Kitabın ilk nəşri 1961-ci ilə aiddir və statistika o dövrün gerçəkliyini əks etdirir.]

Mən Həzrət Bəhaullahın nazil etdiyi dinin Ali inzibati orqanı Ümumdünya Ədalət Evinin tikinti meydanında oldum, haradan ki, gələcəkdə “*qanun*” dünyanın hər yerinə səpələnmiş Milli və Yerli Ədalət evlərinə “*çıxacaq*” (Ümumdünya Ədalət Evinin üzvləri 1963-cü ildə seçilmişdir).

Bu fəsillərdə Mikeya həm *birinci* və həm də *ikinci* zühur haqda danışır, Messiyanın birinci dəfə Bet-Lehemdən, ikinci dəfə isə Aşurdan gələcəyini öncədən xəbər verir. Birinci zühur hadisəsindən sonra İsrail övladları saysiz-hesabsız bəla və iztirablara düçar olacaqlar:

“*Buna görə də sizin üzünüzdən Sion tarla kimi şumlanacaq, Yerusəlim daş qalağına, məbədin tikildiyi dağ meşəli təpələrə çevriləcək*”.[[263]](#footnote-263)

Bizim eranın 70-ci ilində imperator Titin orduları Yerusəlimi dağıtdılar. Eramızın 132-ci ilində Bar-Koxbanın başçılıq etdiyi yəhudilərin üsyanı darmadağın edilir və imperator Adrianın əmri ilə şəhər kotanla şumlanır.

Burada Mikeya Bet-Lehemdən olan peyğəmbər haqqında danışır:

*“Hamilə qadın doğana qədər Rəbb Öz xalqını təslim edəcək. İsrail övladlarının yanına qalan qohumları qayıdacaq”.[[264]](#footnote-264)*

Mikeya deyir ki, “*hamilə qadın doğana qədər*”. Bəs o harada doğmuşdur? Mikeyanın xəbərdarlığında deyilir ki,

*“...Babilə qədər gedecəksən. Lakin Rəbb orada səni satın alıb düşmənlərinin əlindən qurtaracaq”.[[265]](#footnote-265)*

Bu zaman Mikeya Messiyadan söz açır:

“*Bu hökmdar Allahı Rəbbin əzəmətli adı ilə duracaq...*”[[266]](#footnote-266)

Mikeya bildirir ki, Messiya ikinci dəfə Aşşur torpağından gələndə, tək Çobanın tək sürüsü zamanı da gələcək və o zaman

“*Millət millətə qarşı qılınc qaldırmayacaq, artıq dava etməyi öyrənməyəcək*”.[[267]](#footnote-267)

Bibliya mətnlərinin tədqiqatçılarına Aşşur, Elam və İran haqda kəhanət yaxşı məlum idi, lakin onlar bunu şərh edə bilməmişdilər. İkinci Messiya probleminə həsr olunmuş və “Rəbb gəlir” adını almış xüsusi konfransda çıxış etmiş on dörd keşişdən biri olan keşiş Boner demişdir: “Xeyir-dua və dirçəliş üçün seçilmiş daha bir xalq vardır. Bu Elamdır. Bu, mənə elə gəlir ki, axır-zamanda yer Məsihə miras olaraq verilən zaman Allahın əvvəllər görünməmiş hikməti-ilahiyyəsinin xüsusi əlamətləridir”11. Bonar Aşşur, Elam və İranla bağlı kəhanəti inkar etmir, lakin onun dediyi kimi, bu yerlərin “Axır-zamanda” hansı səbəbdən bəxtiyar olacağı ona aydın deyil.

Həm Məsih, həm də Mikeya Onun *qayıdış* gününün tamamilə eyni olan əlamətlərini göstərirlər. Məsih deyir, O, Şərqdən (Aşşurdan) gələcək, o zaman ki...

“*Ölkədə Allaha sadiq adam qalmadı, insanlar arasında doğru adam tükəndi. Hamı qan tökmək üçün pusquda durur, qardaş qardaşa tələ qurur. Pis işlərə əlləri zirək olur, rəislər, hakimlər rüşvət tələb edir, dövlətlilər istədiklərini edir, hamısı hiylə ilə iş görür. Bunların ən yaxşısı tikandan dəyərsizdir, ən salehi də alaq otundan pisdir”.[[268]](#footnote-268)*

Məsih bu gün haqqında danışarkən, “*Oyaq durun*!” buyurmuşdur, çünki Rəbb “*gecə gələn oğru*” kimi gələcək və inamsızın evinin “*altını qazacaq*”. Mikeya bu saat haqda belə buyurur:

*“Cəza günü gəldi. İndi siz çaşbaş qalmısınız”.[[269]](#footnote-269)*

Sonra Mikeya kəhanətlərin sarsıdıcı selini bizim üzərimizə axıdır. O, Rəbbin hansı yolla İsrailə gələcəyini və bu zaman hansı hadisələrin baş verəcəyini öncədən xəbər verir. Heç bir detektivin əlində bu qədər “dəlil” olmayıb. Mikeya xəbər verir ki,

1. O, Aşşurdan gələcək.
2. O, möhkəmləndirilmiş şəhərlərdən gələcək.
3. O, qaladan çıxıb çaya gələcək.
4. O, dənizdən dənizə gələcək
5. O, dağdan dağa gələcək.
6. Onun gəldiyi yer çöllük olacaq.
7. O, Öz sürüsünü Kərmil dağında otaracaq.
8. O, yəhudilərin Misirdən çıxma müddətində (yəni qırx il – tərcüməçi) möcüzələr göstərəcək.

Açığı, mən düşünürdüm ki, bu kəhanətlərin həyata keçməsi Messiyanın həqiqiliyi sübuta yetirmək üçün kifayət idi. Lakin Həzrət Bəhaullahın gəlişi ilə təkcə bunlar deyil, Messiyanın gəlişi ilə bağlı Mikeyanın nazil etdiyi başqa kəhanətlər də icra olunmuşdur. Bunlar aşağıdakılardır:

1. O, Allahın Elçisi kimi gələcək və “yerin yüksəklik zirvəsinə ayaq basacaq”.

2. O, İsrail övladları öz doğma torpaqlarına toplanan zaman gələcək.

3. Öz evini dağda yüksəldəcək.

4. Dünyanın hər yerindən insanları ümumi məhəbbət axınında Özünə cəlb edəcək.

5. Öz məhəbbət müraciətini bu dağdan ucaldacaq.

6. Babilə yollanacaq.

7. Şəhəri tərk edəcək.

8. Səhra və çöldə yaşayacaq.

9. İsrail övladlarını satın alacaq şeyi Babildə nazil edəcək.

Onu “Valehedici Mikeya” adlandırmağımda təəcüblü heç nə yoxdur. Mənə elə gəlirdi ki, Həzrət Bəhaullahın gəlişi ilə bu səkkiz əlavə kəhanət həyata keçmişdir və mən həqiqətən, indi öz tədqiqatımın sonuna yaxınlaşa bilərdim. Etiraf etməliyəm ki, *baş verməmiş zühur haqqında İşi* açmaqdan ötrü artıq mənim əlimdə kifayət qədər dəlil var idi.

# **5. Səkkiz fövqəladə addım**

İnamsızlar və düşmənləri Mikeyanı əla salaraq Ona deyirlər:

*“Allahın Rəbb haradadır?”[[270]](#footnote-270)*

Mikeya sarsılmaz inamla onlara cavab verir:

*“Mən isə Rəbbə baxacağam, Məni xilas edən Allahı gözləyəcəyəm. O məni xilas edəcək, Allahım məni eşidəcək”.[[271]](#footnote-271)*

Bu zaman Mikeya bir sıra kəhanətləri nazil edir. Həmin kəhanətlərdə Messiyanın gəlişi bəyan edilir – hər “görən” “göz” dərk etsin ki, O, artıq onların arasındadır.

1. *“... şəhərlərindən... sənin yanına qayıdacaq...”[[272]](#footnote-272)*

Müəyyən etdim ki, Həzrət Bəhaullah Bağdaddan – Dəclə-Fərat çayları vadisindən şəhər-qala İstanbula sürgün olunub.

Onu və Onun dini təlimini məhv etməkdən ötrü İran və Türkiyənin hakim dairələri birləşərək Həzrət Bəhaullahı *istehkam şəhər* Əkkaya sürgün ediblər.

1. “*O... şəhərlərindən... çayına qayıdacaq...”[[273]](#footnote-273)*

Həzrət Bəhaullah Əkka qalasının həbsxanasında iki il məhbus kimi saxlandı. Bu qala elə möhkəm idi ki, onu hətta Napoleon ala bilməmişdi; Onun bu cəhdindən yadigar olaraq qala divarında top mərmisi ilişib qalmışdır. Həzrət Bəhaullahı qaladan və şəhər-türmə Əkkadan buraxanda, O, Namay çayının adalarından birinə yollanır.

1. *“O... dağdan dağadək qayıdacaq...”[[274]](#footnote-274)*

Mənə məlum olduğu kimi, hələ Bağdadda olarkən Həzrət Bəhaullah Kürdüstan dağlarındakı *Sar-Qalu dağına* yollanır ki, Özünü tam əzablarla dolu həyata hazırlasın. İki il sonra O, bu dağı tərk edərək Bağdada qayıdır və oradan növbəti sürgünə göndərilir. Bu dəfə sürgün Onun üçün bəxtəvər *Kərmil dağının* ətəklərində qurtarır. Həmin dağa birinci zühuru zamanı Məsihin də ayağı dəymişdi.

1. *“O... dənizdən dənizədək... qayıdacaq”.[[275]](#footnote-275)*

Mən Həzrət Bəhaullahın İraqdan İsrailə sürgün yolunu izlədim. Şəhər-qala İstanbula səfər zamanı yolun bir hissəsi Qara dənizin sahili boyunca keçirdi. Şəhər-qala Əkkaya sürgün olunan zaman da yolunun sonuncu hissəsi Aralıq dənizinin sahilindən keçirdi.

1. *“Yer üzü viran olacaq*”.[[276]](#footnote-276)

Həzrət Bəhaullah şəhər-məhbəs Əkkaya – virana qalmış ucqara sürgün olunur. Bu yer o qədər viranə idi ki, Onun orada məhv olacağını və Onun haqqında heç kimin bir daha eşitməyəcəyini güman edirdilər. Əkkanın suyu və havası çirkli, ərazisi isə yoluxucu xəstəliklər və zərərli həşaratlarla dolu idi. Əkka haqqında deyirdilər ki, bu şəhərin havası o qədər üfunətlidir ki, quş üstündən uçanda yerə ölü düşür. Ətrafda yatalaq, malyariya, difteriya və dizenteriya tüğyan edirdi. “Bayquşlar paytaxtı”[[277]](#footnote-277) adlanan bu torpaq, o dövrün tarixçilərinin dediyinə görə, “məskunlaşmamış və barsız” bir yer idi.

Peyğəmbər Mikeyanın vəd etdiyi kimi, həmin zamanda Messiya

1. “*... sürünü – Öz xalqını çomağıyla... Kərmil dağında otaracaq*”.[[278]](#footnote-278)

Mənim məlumatıma görə, ömrünün son illərində Həzrət Bəhaullah məhbəsdən azad olduqdan sonra, Kərmil dağının ortasında, boş və daşlı dağ yamacında Öz çadırını qurub. Orada O, Öz Müjdəçisi – Həzrət Babın məqbərəsinin tikiləcəyi yeri göstərib. Orada O, Öz ardıcıllarına nəsihət verib. O, Öz xalqını və Öz sürüsünü məhəbbət və xeyirxahlıq sözləri ilə yedizdirib.

“*Dünya bir vətəndir və bütün insanlar isə onun vətəndaşı... İnsanlar təkcə öz vətənlərini sevməklə deyil, bütün dünyanı sevməklə fəxr etməlidirlər”.[[279]](#footnote-279)*

Burada, Kərmil dağında O, Öz missiyasının Həzrət İsanın missiyası ilə əlaqəsini göstərib. Həzrət İsanın qədəmlərinin dəydiyi, bu müqəddəs dağa O, bu sözlərlə müraciət edib:

“*Ey Kərmil, öz Rəbbinə şükür et! Məndən ayrılığın odunda yanan zaman vüsal dənizinin dalğaları üzünün qarşısında dalğalandı, bununla da sənin və bütün mövcudatın gözlərinə işıq gəldi, gizli və aşkar olan hər şeyi sevinc bürüdü...həqiqətən, O, Öz taxtını qurduğu, qədəmləri ilə təşrif gətirdiyi, hüzuru ilə şərəfləndirdiyi, nidasını ucaltdığı və göz yaşını axıtdığı yeri sevir”.[[280]](#footnote-280)*

Mikeyanın sonuncu kəhanəti, şübhəsiz ki, ən təəccüblüsü idi. O, Allahın “həmin günlərdə” Messiyanın üzərinə Öz həqiqətini tökəcəyi vaxtın dəqiq müddətini öncədən xəbər vermişdi:

1. *“Misirdən çıxdığım günlərdəki kimi onlara möcüzələr göstərəcəyəm”.[[281]](#footnote-281)*

Misirdən çıxma *qırx il* çəkib. Musa peyğəmbər yəhudilər Kənan Torpağına çatana kimi, öz xalqını *qırx il* səhrada gəzdirib. Həmin müddətə bərabər, yəni qırx il ərzində Qüdrətli Allah axır-zamanda Öz Elçisinin sözləri ilə “möcüzələr” göstərəcəkdi.

Josef Klausner “*İsraildə Messiya İdeyası*” kitabında R. Eliezerə istinadən yazır: “Messiyanın günləri *qırx il* sürəcək...”

Həmçinin Zəburda da yazılmışdır:

*“Qırx il bu nəsildən zəhləm getdi...”[[282]](#footnote-282)*

Bibliya tədqiqatçısı, xristian keşişi Edvard İrvinq “dünyanı qırx il tutacaq”[[283]](#footnote-283) din haqqında Hindistandan gəlmiş kəhanətə diqqət yetirmişdi.

Huper Harris “*Dərslər*” kitabında yazır: “Həmin bu qırx il, qismətinə iztirablar yükünü daşımaq düşmüş hansısa Böyük İnsanın sürgün edilməsi, təqib olunması və həbsə salınması ilə bilavasitə bağlıdır və lakin bu zaman bunlara baxmayaraq, Rəbbin təlimi bütün dünyanı daşqın tək örtəcəkdir”.

Həzrət Bəhaullah Musa peyğəmbər kimi, öz ailəsi və şagirdləri ilə birgə *qırx il* səyyahlıq və sürgün həyatı yaşamışdır. Öz doğma torpağından qovularaq, həbs olunmuş və qədimlərdə Kənan torpağı kimi tanınan *qala-məhbəs* Əkkaya göndərilmişdir. Bu torpaq Allahın Əhdinə uyğun olaraq, İbrahim peyğəmbərin nəslindən bir nəfərə çatmalı idi. Səyyahlıq, sürgün və məhbusluq həyatından ibarət bu *qırx il* Həzrət Bəhaullahın yerdəki xidməti dövrünün dəqiq vaxtıdır.

O, 1852-ci ilin avqustunda Tehranda “Siyah-Çal” (Qara çala) kimi tanınan yeraltı həbsxanaya salınır. Bir neçə həftə sonra O, bu həbsxanada, Onun sözlərinə görə, aşağıdakıları yaşamalı olur:

*“...Birdən Sübhanın nəsimləri Mənim üzərimə əsdi və Mənə bütün şeylərin elmini öyrətdi. Bu, Mənim tərəfimdən deyil – yox, Qüdrətli və hər şeyi Bilən Kəs tərəfindəndir... Bu, elə bir yarpaqdır ki, onu Qüdrətli və Tərifəlayiq Rəbbinin iradəsinin yelləri hərəkətə gətirir. Həmin pak yellər əsərkən, o, tərpənməz qala bilərmi?!...”[[284]](#footnote-284)*

Həzrət Bəhaullah bu həbsxanadan buraxıldıqdan sonra Onun ölkədən sürgün edilməsi və yeni məhbusluq dövrü başlandı. Buna yalnız Onun 1892-ci ilin mayında Müqəddəs Torpaqda ölümü son qoydu.

Beləliklə, Onun missiyasının başlanğıcından həyatının son günlərinə kimi “*Misirdən çıxdığım günlərdəki kimi*” *qırx il* keçdi.

Mən ixlaslı həyəcanla “valehedici Mikeyanın” bütün on yeddi kəhanətinin qarşısında bu sözləri qeyd etdim: *Yerinə yetdi*!

Kimsə nə vaxtsa belə bir şey eşidibmi? Təəssüflər olsun ki, dünyada hələ heç kim bu cür “başlıqları” oxumayıb.

# **6. Nə günəşə... ehtiyacı vardır**

“Zühur həyəcanı” günlərində Bibliyanın bir çox tədqiqatçıları “Allahın İzzəti” adlı Messiyanı axtarırdılar. “Bəhaullah” adının “Allahın İzzəti” olması mənə artıq məlum idi. Lakin bu adla bağlı daha bir əlavə sübut aşkar etdim.

Peyğəmbər Yeşaya axıra kimi sədaqətli qalacaq İsrail Evinin həmin oğullarına xəbərdarlıq edirdi:

*“...Rəbbin izzəti sizə arxa olacaq. Sizdən törənənlər qədim dağıntıları tikəcək...”[[285]](#footnote-285)*

Həzrət Bəhaullahın İsrail torpağında ayağının dəydiyi yerlərdə *qədim dağıntılar tikilmiş və bəzədilmişdir*. Onun adı “Allahın İzzəti” mənasını verir.

Yeşaya yenə buyurur:

“*Satınalan Siona... gələcək*”.[[286]](#footnote-286)

Növbəti ayədə O bəyan edir:

“*Budur Mənim onlarla əhdim: bunu Allah deyir*”.[[287]](#footnote-287)

Növbəti ayədə Yeşaya elan edir:

“*Qalx, işıqlan, çünki nurun gəldi, Rəbbin izzəti üzərinə gəldi*”.[[288]](#footnote-288)

Həzrət Bəhaullah Siona (İsrailə) şərqdən gəldi. O, “Əhd Kitabı” adlanan xüsusi kitab yazmışdır. Orada O, Öz dininin uzun dövr üçün gələcəyini göstərmişdir. Onun dininin Ümumdünya mərkəzi “Allah dağının” ətəklərində yerləşib. Onun adı “Allahın İzzəti” mənasını verir.

Daha bir yerdə Yeşaya deyir:

“*Budur Allahımız...O, gəlib sizə qurtuluş verəcək. hər yan gül açacaq, şadlanacaq, sevincdən nəğmə oxuyacaq. Livanın gözəlliyi, şan-şöhrəti, Kərmilin və Şaronun cah-calalı ona veriləcək. Hamı Rəbbin izzətini, Allahımızın əzəmətini görəcək*”.[[289]](#footnote-289)

Həzrət Bəhaullah Öz çadırını Kərmil dağında qurdu. Oradan gümüşü rəngə çalan Əkka şəhərinin mənzərəsi açılır və onun arxasında Şaron düzlüyü yerləşmişdir. Onun adı “Allahın İzzəti” mənasını verir.

Başqa bir fəsildə Yeşaya tək Çoban və tək sürünün zamanından söhbət açır:

“*Budur, Xudavənd Rəbb Öz qüvvəsi ilə gəlir... Öz sürüsünü çoban kimi otaracaq; quzuları qucağına alacaq...”[[290]](#footnote-290)*

Yeşaya xəbərdarlıq edir ki, həmin zaman gələndə

“*Rəbbin əzəməti aşkar olunacaq, bütün bəşər bunu birlikdə görəcək. Bu sözlər Rəbbin ağzından çıxıb*”.[[291]](#footnote-291)

Həzrət Bəhaullah İsrailə gəldi və bəyan etdi ki, bütün insan nəsli – tək müqəddəs sürünün quzularıdır və Onun missiyası səpələnmiş Allahın “quzuları”nı bir ailədə – bəşəriyyətdə toplamaqdan ibarətdir.Onun adı “Allahın İzzəti” mənasını verir.

Peyğəmbər Yezekel demişdir:

“*Mən gördüm ki, şərq yolundan İsrail Allahının izzəti gəlir. Onun səsi gur axan suların səsi kimi idi, izzətindən yer parıldayırdı*”.[[292]](#footnote-292)

Yenə də:

“*Rəbbin izzəti şərqə baxan darvazanın yolundan məbədə girdi...”[[293]](#footnote-293)*

Məsih də tək sürünün böyük Çobanı haqqında danışırdı:

“*Fəqət qapıdan girən qoyunların çobanıdır*”.[[294]](#footnote-294)

Məsih həmçinin demişdir:

“*Zira İnsan Oğlu Atasının izzətində Öz mələkləri ilə gələcək...”[[295]](#footnote-295)*

“Atasının izzətində” – bu başqa cür deyilmiş “*Allahın İzzəti*”dir. Həzrət Bəhaullah *şərqdən* gəldi, Onun üçün “qapılar” Həzrət Bab idi. Onun adı “*Allahın İzzəti*” və ya “*Rəbbin İzzəti*” mənasını verir.

Yeşayada olduğu kimi, Vəhy Kitabında da Məsihin həm *birinci*, həm də *ikinci* zühuru xatırlanır; ikinci zühur haqda danışılan yerdə “Allahın İzzəti” sözü ortaya çıxır. Müqəddəs Yəhya öz görüntülərini belə təsvir edir:

“*Sonra mən, yeni bir səma və yeni bir yer gördüm. Zira əvvəlki səma və əvvəlki yer keçdi...Və mən, müqəddəs şəhəri, yeni Yerusəlimi gördüm. O,...göydən, Allahın yanından enirdi. Şəhərin nə günəşə, nə də aya ehtiyacı vardır ki, ona işıq saçsınlar. Zira Allahın izzəti onu işıqlandırır...”[[296]](#footnote-296)*

Məsihin Özü də “*Atasının izzətində”* qayıdacağı zamanYeni Yerusəlimin həmin gününü xəbərdarlıq etmişdi. Məsih samariyalı qadına onun xalqının qədimlərdən ibadət etdiyi yerdə deyil, başqa yerdə ibadət etməyi göstəriş verəndə o etiraz etməyə başlayır:

“*Atalarımız bu dağda ibadət ediblər, lakin siz deyirsiniz ki, ibadət etmək yeri Yerusəlimdədir*”.[[297]](#footnote-297)

Məsih ona cavab verir:

*“...Mənə inan, elə vaxt gəlir ki, o zaman Ataya nə bu dağda, nə də Yerusəlimdə ibadət edəcəksiniz*”.[[298]](#footnote-298)

Araşdırmalar əsasında mən müəyyən etdim ki, *Yeni Yerusəlim* Peyğəmbər və ya Messiya ilə birgə göydən yerə endirilmiş– Allahın Qanunudur. Onun harada sakin olmağından asılı olmayaraq, həmin yer *yeni Sion Dağıdır*. “Yerusəlim” – “rahatlıq torpağı”, “Sion” isə “ucaldılmış abidə”deməkdir.

Vəhy Kitabında deyilir ki, Rəbb

“*...göydən, Allahın yanından aşağı enən müqəddəs şəhəri, Yeruşalaimi mənə göstərdi;orada Allahın izzəti vardı; oranın nuru, büllurlaşan yəşəm daşına bənzər çox qiymətli daşa oxşayırdı*”.[[299]](#footnote-299)

Xanokun Kitabı *axır-zamanda* aşkara çıxacaq yeni addan söhbət açır:

“*Onlar razılıq etdilər və izzətləndirdilər, tərifini göylərə qaldırdılar, çünki İnsan Oğlunun adı onlara açıqlandı*”.[[300]](#footnote-300)

Orada həmçinin deyilir:

“*Allah müqəddəs Mikaelə müqəddəs adı onlara açmağı göstəriş verdi ki, bu adın sirri onlara məlum olsun*”.[[301]](#footnote-301)

Xanok deyir ki, bu *yeni ad* “müqəddəs Mikael vasitəsilə”18 nazil olmuşdur. Bu həmin *Mikaeldir* ki, Daniel peyğəmbər Onu axır-zamanda Allah oğullarının müdafiəsindən ötrü zühur edəcək Allahabənzər, İranın Başçısı adlandırmışdı. Daniel bunun baş verəcəyi tarixi də göstərir – 1844-cü il.

Həzrət Bəhaullah “*Kərmil Lövhü*”ndə *yeni Yerusəlimin* *yeni* *Sion Dağında* zahir olduğunu bəyan edir. O, deyir:

“*Tələs, ey Kərmil, çünki Allahın, Adlar Səltənəti Hökmdarının və səma Qurucusunun üzünün nuru sənin üzərindən ucalmışdır... Sevin bu Gün Allah Öz taxtını sənin üzərində qurub*”.[[302]](#footnote-302)

Həmin Lövhdə Həzrət Bəhaullahın yazdığı bu sözlər də vardır:

“*Sionu çağır, Ey Kərmil... Allahın səmadan enmiş Şəhərinin ətrafında təvaf et...”[[303]](#footnote-303)*

Sonra buyurur:

“*Ehtiyatlı olun ki, Onun əhəmiyyətini anlayasınız və yolunu azmışların sırasında olmayasınız!*”

Habaqquq peyğəmbərin Kitabında bildirilir:

“*Sular dənizi necə doldurursa, dünya da Rəbbin izzətinin biliyi ilə elə dolacaq*”.[[304]](#footnote-304)

Biləndə ki, dünya bütövlükdə Həzrət Bəhaullahın zühurundan xəbərsiz olduğu halda, dünyanın 250 ölkəsinə və adalara səpələnmiş 8000-dən çox yaşayış məntəqəsində bu dinin ardıcıllarının var, çox təəccübləndim. Mən Bəhai dininin yayıldığı yerlərlə nöqtələnmiş dünya xəritəsini diqqətlə öyrəndim. [Bu məlumat 1961-ci ilə olan məlumatı əks etdirir. Hazırda 130.000-dən çox yaşayış məntəqəsinə yayılıb.]

Habaqquq bildirir ki, onun *Allahın İzzəti* ilə bağlı görüntüləri axır-zamanda baş verəcəkdir. O, deyir:

“*Rəbb mənə belə cavab verdi: görüntünü yaz, lövhələrdə açıqla ki, qoy hər kəs tez onu oxuya bilsin. Çünki bu görüntü müəyyən vaxt üçündür, başa çatmağa tələsir və yalan deyil. Sanki gecikir, amma gözləyin, çünki hökmən gələcək, gecikməyəcək*”.[[305]](#footnote-305)

Habaqquq həmçinin xəbərdarlıq edir ki, insanlar bu heyrətli həqiqəti görə bilməzlər, lakin onlar onun qarşısına çıxdıqda öz qulaqlarına və gözlərinə inanmayacaqlar. Axır-zamanda, “Allahın İzzəti” “Onun Müqəddəs Məbədində” olan zaman baş verəcək hadisələri Habaqquq bu cür təsvir edir:

“*Baxın...gördüklərinizə tamamilə mat qalacaqsınız; sizin vaxtınızda elə işlər görəcəyəm ki, sizə danışsaydılar, inanmazdınız...”[[306]](#footnote-306)*

Doğrudanmı mən Rəbbin “etdiyi” “işi” tapmışam? Bir məsələdə şübhəm yox idi. *Şərt* – Onu “Allahın İzzəti”adı altında tanıyacaqlar – *Yerinə yetdi* yaza bilərdim.

# **7. Yerin ailələri xoşbəxt olsunlar**

Yoxlanması tələb olunan *şərtlərdən* biri də “İbrahim peyğəmbərin ailəsi” ilə bağlı idi. Bibliya tədqiqatçıları bir məsələdə yekdil idilər ki, gələcək Messiya bu müqəddəs nəsildən olacaqdır. Bu kəhanətin yerinə yetdiyini yoxlamaqdan ötrü mən Həzrət Bəhaullahın nəsil şəcərəsini öyrəndim.

Mən İbrahim peyğəmbəri Həzrət Bəhaullah ilə təəccüblü şəkildə bağlayan bir hadisə aşkar etdim: bu haqda III fəsildə artıq danışıldı. İndi mən onların əlaqəsini təsdiq edən daha bir dəlil əldə etdim. Həmin dəlilə görə Həzrət Bəhaullah Möminlərin Atasının (Həzrət İbrahim) nəslindəndir. Orada deyilirdi: “*O, mənşəyinə görə bir tərəfdən arvadı Qetura vasitəsilə İbrahim peyğəmbərə, digər tərəfdən Zərdüşt peyğəmbərə, eynilə Sasanilər sülaləsinin sonuncu şahı Yezdəgirdə bağlı idi. Bundan əlavə, O (Həzrət Bəhaullah), Yesseyin nəslindən idi və Öz atası, Mirzə Buzurq kimi tanınan Mirzə Abbas vasitəsilə...Mazandaranın ən qədim və tanınmış ailələrindən birinə mənsub idi*”.[[307]](#footnote-307)

Beləliklə, Həzrət Bəhaullah İbrahim peyğəmbərin üçüncü arvadı Qeturanın nəslindən olmaqla “İbrahim ailəsindən” idi. Bu faktın özü olduqca böyük maraq kəsb edirdi, çünki Britaniya israilşünaslarının, həmçinin bəzi Bibliya tədqiqatçılarının kitablarında *bizim günlərin Messiyası* öz mənşəyini İbrahim peyğəmbərin üçüncü arvadı Qeturadan götürməsi haqda qeydlərə rast gəlmək mümkündür.

İbrahim peyğəmbər Qeturanı həyatının *son günlərində* özünə arvad etmişdi. Onun Evinin, İsrailin son günlərində isə Qeturanın oğulları onun ailəsindən olan gənc aslanlarla birgə, vəd edildiyi kimi, Rəbbin adı ilə ayağa qalxacaqlar.

Bu hekayə Yezekelin kəhanətinə əsaslanır. Həmin kəhanətdə Armagedonda baş verəcək savaşdan danışılır. Şimaldan Qoq və Maqoq (İslam mənbələrində Yəcuc və Məcuc – tərc.) torpaqlarından böyük şər başçıları “İsrail xalqının” üzərinə hərəkət etdiyi zaman, Rəbb vəd edir ki,

*“Səba, Dedan, Tarşiş tacirləri və bütün kəndlərinin əhalisi sənə (Qoqa) deyəcək: «Qarət üçünmü gəldin? Talan etmək, qızıl-gümüş götürmək, mal-qara və əşya aparmaq, bol qənimət ələ keçirmək üçünmü qoşun topladın?»”[[308]](#footnote-308)*

O zaman Rəbb öz vəfalılarının köməyi ilə Qoqu məğlub edəcəyini vəd edir:

*“Onun, ordularının və yanında gələn çoxlu xalqın üstünə leysan yağış, iri dolu dənələri, od və kükürd yağdıracağam*”.[[309]](#footnote-309)

*Son günlərin* bu cür təsviri, o zaman ki, “*Rəbb gecə gələn oğru kimi gələcək*”, həm Vəhy Kitabında, həm də *həvari Peterin ikinci məktubunda* verilmişdir. Rəbblə İsraildə bir yerdə olacaq *Səba və Dedanın* gənc aslanları isə İbrahimin üçüncü arvadı Qeturanın xətti ilə vəd edilmiş nəsillərdir. Onların mənşəyi Yaradılış kitabında verilmişdir:

*“İbrahim başqa bir arvad aldı. Onun adı Qetura idi. Qetura ona bunları doğdu: ... Yoqşan... Yoqşandan Səba və Dedan törədi*”.[[310]](#footnote-310)

Yezekelə görə bu hadisələr “son illərdə”[[311]](#footnote-311) baş verəcək. *Səba* və *Dedanın* nəsillərindən bəhs edən fəsildən öncəki fəsildə Yezekel hər iki İsrail nəslinin o zaman birləşəcəyini xəbər verir. Yezekel bildirir ki, bu Allahla İbrahim arasında bağlanmış qədim Əhdin yerinə yetməsinin bir hissəsidir. Bu kəhanətdə son günlərdə təkcə Yəhudeya və İsrailin yenidən fiziki birləşməsinə deyil, iki böyük dinin – Yəhudilik və Xristianlığın rəmzi birləşməsinə də eyham vardır.

Allah Yezekelə deyir:

*“Sonra onlara söylə ki, Xudavənd Rəbb belə deyir: İsrail övladlarını yanlarına getdikləri millətlərin arasından götürəcək, onları hər yerdən toplayıb öz torpaqlarına qaytaracağam. Onları ölkədə, İsrail dağları üzərində vahid bir millət edəcəyəm. Hamısının vahid padşahı olacaq. Daha iki ayrı millət olmayacaq, iki padşahlığa bölünməyəcəklər...*”[[312]](#footnote-312)

Həzrət Bəhaullahın dininin nazil olduğu həmin il (1844) İsrail övladlarına Müqəddəs Torpağa toplanmasına imkan verən Fərman imzalandı. Həzrət Bəhaullahın məhbus kimi İsrailə gəlişi ilə Müqəddəs Torpağın müstəqil dövlət və *tək xalq* olmasının əsası qoyuldu. Həzrət Bəhaullahın təlimində bildirilir ki, Onun dininin prinsiplərindən biri bəşəriyyətin birliyi, o cümlədən yəhudilərlə xristianların və müsəlmanların birliyidir.

Yezekel öz kəhanətini Messiyanın məbədini İsraildə əbədi quracağını vəd edən Allahın sözləri ilə bitirir:

*“Mən onlarla sülh əhdi bağlayacağam. Bu onlarla əbədi bir əhd olacaq. Onları orada yerləşdirəcək və saylarını çoxaldacağam. Müqəddəs məkanımı əbədi olaraq onların arasında quracağam*”.[[313]](#footnote-313)

Həzrət Bəhaullahın Məqamı – təsvirəgəlməz gözəllik məkanıdır və onlar İsrail torpağının ürəyində yerləşmişdir.

Yeşaya da həmin böyük “toplantı” haqqında danışır. O, xəbərdarlıq edir:

*“Qaldır başını, bax ətrafına, hamı yığılıb yanına gəlir! Oğulların uzaqdan gəlir, qızların qucaqda gətirilir”*.[[314]](#footnote-314)

Həmin 60-cı fəslin əvvəlində Yeşaya xəbərdarlıq edir ki, bu “toplantı” baş verən zaman Allah müqəddəs dağa aşağıdakı sözlərlə müraciət edəcək:

*“Qalx, işıqlan, çünki nurun gəldi, Rəbbin izzəti üzərinə gəldi!”[[315]](#footnote-315)*

Daha bir yerdə Yeşaya bu böyük “toplantı”dan danışır:

*“Rəbbin satın alınmış adamları qayıdacaq, sevinclə nəğmə deyərək Siona gələcək”.[[316]](#footnote-316)*

Yeşaya həmin fəslin ikinci ayəsində bu “toplantı” baş verərkən aşağıdakı hadisələrin baş verəcəyini xəbərdarlıq edir:

*“... Kərmilin və Şaronun cah-calalı ona veriləcək. Hamı Rəbbin izzətini, Allahımızın əzəmətini görəcək”.[[317]](#footnote-317)*

Daha bir yerdə Yeşaya böyük “toplantı”nın baş verəcəyini xəbərdarlıq edir:

*“O Öz sürüsünü çoban kimi otaracaq, quzuları qucağına alacaq...”[[318]](#footnote-318)*

Həmin fəsildə beş ayə öncə Yeşaya bu “toplantı”nın nə zaman baş verəcəyini xəbərdarlıq edir:

*“... Rəbbin əzəməti aşkar olunacaq, bütün bəşər bunu birlikdə görəcək”.[[319]](#footnote-319)*

Ayələrdən göründüyü kimi, İsrail övladlarının “*toplanma*” vaxtı “*Allahın İzzəti*”nin gəlməsi ilə əlaqələndirilir.

Bu *toplanma* və ya *qayıtma* 1844-cü ildə başlamışdır. Bu proses 1948-ci ildə İsrail dövlətinin yaranması ilə başa çatmışdır. Məhbus kimi İsrailə gətirilmiş Həzrət Bəhaullahın Özü bu hadisənin baş verəcəyini öncədən xəbər verirdi. Onun adı, bizə məlum olduğu kimi “Allahın İzzəti” mənasını verir.

Yezekel xəbərdarlıq edir:

*“Mənim məskənim onların arasında olacaq... Müqəddəs məkanım əbədi olaraq onların arasında yerləşəndə...”[[320]](#footnote-320)*

Həzrət Musanın harada dəfn olunduğu heç kimə bəlli deyil. Həzrət İsanın qəbri ilə bağlı çoxlu şübhələr və mübahisələr mövcuddur. Həzrət Bəhaullahın Məqamının, “hərəminin” yeri dəqiq məlumdur. O, “*əbədi*” olaraq İsraildə “*yerləşdirilmişdir*”. Hər il minlərlə insan bu müqəddəs yerə ziyarətə gəlir. Xristian yazıçısı Artur Mur onu “dünyanın hər yerindən gələn insanların ziyarət yeri” adlandırır. “Hayfa şəhərinin müxtəlif dini etiqaddan olan sakinləri bazar və bayram günləri istirahət və gəzinti məqsədilə ora baş çəkirlər...”[[321]](#footnote-321)

Mən Həzrət İbrahimlə Həzrət Bəhaullahın qohumluğu ilə bağlı məsələni qurtarmaq istəyəndə, əlimə *baş verməmiş zühur haqda İşə* xeyli kəskinlik gətirən bir sıra olduqca maraqlı və düşünməyə məcbur edən kəhanətlər keçdi.

# **8. Yeni Eranın Rəbbi**

Bir fəsildə Yeşaya İbrahimin “nəsli” ilə bağlı üç aşkar xəbərdarlıq etmişdir:

1. Rəbb “*əsir düşmüş İsrail övladlarını yığacaq, dağılmış Yəhudalıları dünyanın dörd bucağından bir yerə gətirəcək*”.[[322]](#footnote-322)
2. “*Bayraq qaldıracaq*”[[323]](#footnote-323) ki, bütün millətlər görsün.
3. Bu “*Yesseyin kötüyündən yeni bir fidan çıxan*”[[324]](#footnote-324) zaman baş verəcəkdir.

Zəkəriyyə peyğəmbər də bu fidanın İbrahimdən[[325]](#footnote-325) törəyəcəyini söyləmişdi.

*Son günlərdən* danışılan fəsillərində o xəbərdarlıq edir:

*“Buna görə də Rəbb belə deyir: Mən mərhəmətlə Yerusəlimə qayıtdım...”[[326]](#footnote-326)*

Sonra:

“*Rəbb belə deyir: Siona qayıtdım...*”[[327]](#footnote-327)

Zəkəriyyənin sözlərinə görə, Messiyanın dağı həmin zamanda “müqəddəs dağ” adlanacaq.

Burada Allahın İbrahim peyğəmbərə lap əvvəldən vəd etdiyi zaman nəzərdə tutulur, o zaman ki, onun “nəsli” bu torpağa sahib çıxacaqdı. Allah həzrət İbrahimə demişdi:

*“... öz belindən gələn övladın sənin varisin olacaq... bu torpağı sənə irs olaraq vermək üçün səni xaldeylilərin Ur şəhərindən çıxaran Mən Rəbbəm... bu torpaqları sənin nəslinə verirəm...”[[328]](#footnote-328)*

İbrahim peyğəmbər Allahdan soruşur:

*“Ya Xudavənd Rəbb, onu irs olaraq alacağımı necə bilim?”*

Bu dəfə Allah eyhamla cavab verir:

*“Mənim üçün bir üçyaşlı düyə, bir üçyaşlı keçi, bir üçyaşlı qoç, həmçinin bir qumru və bir göyərçin balası gətir*”.[[329]](#footnote-329)

İbrahim peyğəmbərin sualına Allahın bu nə qəribə cavabı idi? F. Hudgings “*Sionizm kəhanətlər işığında*” kitabında bu sirrin maraqlı izahını verir. O, bu zahiri rəmzlərdə gizlənmiş batini həqiqətə diqqət yetirməyi təklif edir. Bu zaman, onun fikrincə, “qeyri-adi və maraqlı bir şey açılacaq. Burada heyvanların və quşların özləri deyil, onların yaşı əhəmiyyətlidir. Bütün heyvanlar üçyaşlıdır, quşlar isə, əgər onların yaşını göyərçin balasının yaşına bərabər görürsək – bir yaşlıdır. Beləliklə, onların ümumi yaşı on ilə bərabərdir. İzahı budur ki, İbrahim peyğəmbərin qisməti Kənan torpağına sahib olmaqdır, onun nəsli isə bütün dünyaya on bir ildən sonra sahib olmalıdır. “Hər günü bir ilə bərabər” on bir rəmzi il.

On bir ili üç yüz altımışa vursaq 3960 il alarıq. Yəni Allahın vədi 3960 ildən sonra yerinə yetəcəkdir.

Bu vədin İbrahimə verildiyi il məlum deyil. Bununla belə, bizə məlumdur ki, bu vəd İshaqın dünyaya gəlişi ərəfəsində verilmişdi.

İshaqın təvəllüdü ilə bağlı nüfuzlu tədqiqatçıların mülahizəsi haçalanır, lakin son tədqiqatlara əsasən bunun e.ə. 2007-ci il olduğu güman edilir. 2007-ni 3960-dan çıxsaq miladi təqvimi ilə 1953-cü il alarıq.

İndi mənim əsas vəzifəm 1953-cü ilin Həzrət Bəhaullahın dini üçün xüsusi əhəmiyyət kəsb edib-etmədiyini öyrənmək idi. Araşdırmalarımın nəticəsi gözlədiyimdən də yüksək oldu.

1953-cü il Həzrət Bəhaullahın Missiyasının başlanmasının yüzilliyinin ildönümü idi. Həmin il Onun dininin “pionerləri” – mübəlliğlər, Allah övladlarının bu *son günlərdə* *bir yerə toplamaqdan* ötrü, onların nəzərlərini və qəlblərini Həzrət Bəhaullahın dininin Ümumdünya Mərkəzinə çevirməkdən ötrü dünyanın dörd bir tərəfinə axışdılar.

1953-cü ildə Həzrət Bəhaullahın dininin tərəfdarları tərəfindən bütün dünya üzrə böyük ruhani yürüşə qərar verildi. Bu yürüşün kulminasiya nöqtəsi *Ümumdünya Ədalət Evinin* yaradılması olmalı idi ki, Yeşayanın buyurduğu kimi, “Allahın Qanunu” Siondan yayılsın.

Bu hadisədən 100 il əvvəl, 1853-cü ildə Həzrət Bəhaullahın sürgün həyatı başlamışdı. O, Dəclə və Fərat çayları vadisinə yollanmış, oradan isə İbrahim Peyğəmbər kimi qədim Kənan torpağına sürgün olunmuşdu.

Həzrət Bəhaullahın təlimində 1953-cü ilin əhəmiyyəti həmin il “*Yerdə İlahi Səltənətin başlanması*”[[330]](#footnote-330) haqda inamın olmasıdır.

Həmin 1953-cü ilin unikal tarixi həmçinin Böyük Piramidanın kəhanətlərində verilən mühüm tarixlərdən biridir. Uort Smit “*Əsrlərin möcüzəsi*” kitabında 1953-cü il haqqında aşağıdakıları söyləyir: “Bu «dünyanın öz çirkabından təmizlənəcəyi» bir dövr olacaq və Yerdəki insanları «Məsihin min illik Səltənətinin» həqiqi gəlməsinə hazırlayacaqdır...”

Əldə etdiyim daha bir məlumatda deyilir ki, Həzrət Bəhaullahın dini 1953 və 1954-cü illər ərzində 100 yeni ölkəyə yayılmışdır. Bu barədə də, kəhanətlərdə öncədən xəbər verilir.

“*Altay-Himalay*” kitabında, professor Roerixin beşillik ekspedisiyasının gündəliyində qeyd edilir ki, bütün Şərqdə – Hindistan, Monqolustan və hətta Sibirdə belə, Messiyanın nazil edəcəyi Böyük İlahi Təlim haqqında kəhanətlər yayılmışdır. Roerix deyir ki, bu kəhanətlərdə bu yeni eranın özünü necə göstərəcəyi barədə danışılır.

Bu kəhanətlərin bəzisi haqqında:

1. “Öncə bütün xalqların görünməmiş müharibəsi baş verəcək”.

Bu kəhanət İkinci dünya müharibəsinin başlaması ilə, şübhəsiz ki, yerinə yetmişdir.

1. “Sonra Müəllimlər gələcək və yerin bütün guşələrində həqiqi təlim eşidiləcək”.

Həzrət Bəhaullahın dininin tarixindən mənə məlum idi ki, İkinci dünya müharibəsi başa çatdıqdan sonra bəhailər (Həzrət Bəhaullahın ardıcılları) Həzrət Bəhaullahın dinini yaymaq məqsədilə yeddi illik plan həyata keçirmişlər. Nəticədə o qərb yarımkürəsində və Avropada yayılmışdır. Sonra isə 1953-cü ildə On illik yürüş elan edilir ki, bu müddət ərzində Həzrət Bəhaullahın müjdəsi dünyanın hər bir guşəsinə yayılır.

Şərqdən olan başqa kəhanət belədir:

1. “İnsanlar bu həqiqi sözə cəzb olunacaqlar, lakin qaranlıq başlanğıcla dolu olanlar və cahillər əngəl törədəcəklər... Təlimə (dünyanın bu ruhani hökmdarına) hətta təsadüfən kömək etmiş kəslər belə yüz qat mükafatlandırılacaqlar”.

Allah naminə qoyulmuş istənilən cəhdin yüz qat mükafatlandırılması Həzrət Bəhaullahın Yazılarında vəd edilmişdir.

Şərqdən olan digər kəhanətdə deyilir:

1. “Yalnız bir neçə il keçəcək və hamı Yeni Eranın Rəbbinin qüdrətli yerişinin səsini eşidəcək”.

Həzrət Babın şəhidliyi dövründə Onun dininin ardıcılları yalnız iki ölkədə var idi. Həzrət Bəhaullah süud edəndə (1892) Onun dini 15 ölkəyə yayılmışdı. Lakin *mübəlliğlərin* 1953-cü il yürüşündən sonra Həzrət Bəhaullahın dini 235 ölkədəki 3000 məntəqədə möhkəmləndi.

Professor Dr. V. Lesni Həzrət Bəhaullahı “*İyirminci Əsrin Xilaskarı*” adlandırmışdı.

Həzrət Bəhaullahı *Yeni Eranın Rəbbi* də adlandırırdılar. Onun təliminin şərh edildiyi kitab, “*Bəhaullah və Yeni Era*” dünyanın ən geniş yayılmış dillərinə tərcümə edilmişdir.

Şərqdən olan kəhanətlər belə davam edir:

1. “Artıq qeyri-adi insanları görmək olar. Artıq onlar (mübəlliğlər) bilik qapılarını açır və yetişmiş meyvələr ağacdan yerə tökülür”.

Mən bu “qeyri-adi” bəhailər haqqında xeyli qeydlər tapdım. Birləşmiş Ştatların Ali Məhkəməsinin hakimi Uilyam O. Duqlas onları son dərəcə yüksək məqsədlərə xidmət edən insanlar kimi qiymətləndirirdi. Ayova ştatında dini məktəbin müəllimi, protestant keşişi Markus Bax “Xristian Əsri” jurnalı üçün yazdığı “Bəhailər: yaxından baxış” məqaləsində yazırdı: “Əgər bəhailərin işləri bu cür davam etsə, onlar ölkəni zəbt edəcəklər”. Oxşar sözləri bir axşam söhbət zamanı mən onun öz dilindən eşitdim: “Tox həyatın İncilini” moizə edənlər qoy ehtiyatlı olsunlar! Ola bilsin tezliklə bəhailər burada peyda olsun...Onlara nə pul, nə ehtiram lazımdır. Onlar verməkdə daha maraqlıdırlar, nəinki almaqda...Onlara diqqətlə nəzər salanda şübhə etmirsən ki, möminlərin bu cür fədakarlığı və səmimiliyi sayəsində o (Həzrət Bəhaullahın dini) geniş yayılacaqdır. Bu keşiş “əgər bəhailərin işləri bu cür davam etsə, onlar ölkəni zəbt edəcəklər”[[331]](#footnote-331) deməkdə görünür haqlı idi.

Şərqdən olan son kəhanət belə idi:

6. “Onu (Messiyanı) qəbul edən kəslər sevinəcək. Onu inkar edənlərin canına lərzə düşəcək... Fatehlər (mübəlliğlər) isə Maitreyanın bayrağı altında addımlayacaqlar”.

Balla və Şpilgelberq “*Dünyanın Bibliyası*” kitabında yazırlar ki, Şərqin Müqəddəs kitablarında *Maitreya* – “uzaq gələcəkdə zühur edəcək mərhəmətli Buddadır. Onun gəlişi Qautama tərəfindən müjdələnmişdir, necə ki, Məsih Öz ikinci zühurunu vəd etmişdi”.

Güman edilirdi ki, Maitreya, “cahanşümul qardaşlığının” Buddası Hindistana qərbdən, İsrailə isə şərqdən gələcək; Həzrət Bəhaullahın vətəni İran onların arasında yerləşib. Həzrət Bəhaullahın müraciəti – “ümumdünya qardaşlığı”na və dinlərin, millətlərin və irqlərin birliyinə çağırışdır.

Yeşaya da Messiyanın təlimini bütün dünyanın dinləyəcək zamanı öncədən xəbərini vermişdi:

“*Ey bütün yer üzündə yaşayanlar! Ey dünya sakinləri! Dağların zirvəsinə bayraq dikələndə baxın!*”[[332]](#footnote-332)

O həmçinin xəbər verir:

“*...Onu intizarla gözləyənlər nə bəxtiyardır!...Rəbb sizin üçün lütfkar olacaq... O bir daha Mürəbbinizi sizdən gizlətməyəcək, Onu gözünüzlə görəcəksiniz*”.[[333]](#footnote-333)

F. Hudgings irəli sürdüyü nəzəriyyəyə görə, İbrahim nəslinin Kənan torpağını irsən alması 1914-cü ildə yerinə yetmişdir. O, bunu o zaman sionizmə marağın artması ilə izah edir. Aydın idi ki, 3960 ilin hansı tarixdən hesablanmasından asılı olmayaraq, Allahın İbrahim peyğəmbərə “Kənan”la bağlı vədinin yerinə yetməsi Həzrət Bəhaullahın yüksəliş dövrünə düşür. F. Xacinqsin göstərdiyi il Həzrət Bəhaullahın dini üçün də əlamətdar ildir. Həmin 1914-cü ildə Həzrət Bəhaullahın oğlu Həzrət Əbdül-Bəha Kərmil dağının ətəklərində Hayfa şəhərinin gələcəyindən xəbər vermiş, onun tezliklə iri liman şəhəri olacağını, Əkka şəhərinə ikitərəfli avtomobil yolu ilə birlşənə qədər eninə böyüyəcəyini söyləmişdir. Bu kəhanət artıq yerinə yetmişdir.

O, həmçinin müqəddəs Kərmil dağının elektriklə işıqlandırılacağını və Həzrət Bəhaullahın dini üçün müqəddəs olan bu yerlərin dənizdən uzaqdan görünəcəyini də öncədən xəbər vermişdi. Bu da yerinə yetmişdir.

Davudun Zəburunda xəbər verildiyi kimi, həqiqətən, Rəbb “Sionu bərpa edəcək”:

“*Rəbb Sionu yenidən bərpa edəcək, əzəmətində görünəcək*”.[[334]](#footnote-334)

Yeşaya peyğəmbər xəbərdarlıq edir:

“*Əcnəbilər divarlarını tikəcək...*”[[335]](#footnote-335)

Bu Yesseyin kötüyündən çıxan fidan, “İbrahimin nəslindən olan Kəs” Yerdə görünən zaman baş verəcəkdir. Bu zaman Yeşaya bu müqəddəs dağ haqqında aşağıdakıları söyləyir:

*“... çünki Rəbbin izzəti üzərinə gəldi...”[[336]](#footnote-336)*

Həzrət Bəhaullah İsrailə gəlmişdir. Onun adı *“Allahın İzzəti”* mənasını bildirir. O, İbrahim peyğəmbərin üçüncü arvadı Qeturanın nəslindəndir. Onun məqbərəsi Müqəddəs Torpaqda əbədi olaraq ucaldılmışdır. Qısa vaxt ərzində Onun dininin *mübəlliğləri* “sular dənizi doldurduğu kimi” dünyanın hər bir tərəfini “doldurdular”.

Bütün bu kəhanətlərdən sonra indi mən tərəddüd etmədən qeyd edə bilərdim: *Yerinə yetdi.*

# **9. Ümidlər qapısı**

Mənim növbəti vəzifəm Messiya Hayfa və Əkka şəhərlərində görünəndə orada hansı möcüzəli hadisələrin baş verəcəyini öyrənmək idi. Məlum oldu ki, verilmiş vəd təkcə Kərmil dağına deyil, Şaron düzlüyü və Əkkaya da aiddir.

Huşənin Kitabında vəd edilir:

“*Orada ona üzüm bağları verəcəyəm, Akor vadisini ümid qapısına çevirəcəyəm. Cavanlıq günlərində olduğu kimi...*”[[337]](#footnote-337)

Nə vaxt bu baş verəcək? Görünür, İsrail Messiyanı Onun *birinci* zühuru zamanı inkar etməsi bağışlandığı və Onun həqiqətini Onun *ikinci* zühuru zamanı qəbul etdiyi *son günlərdə* baş verəcəkdir. Onda Huşə deyir,

“.*..mərhəmət tapmamış dediyimə mərhəmət edəcəyəm. “Xalqım deyil” dediyimə “Xalqımsan” deyəcəyəm. O, isə Mənə “Allahımsam” deyəcək*””.[[338]](#footnote-338)

Huşə bunun *axır-zamanda* baş verəcəyini öncədən xəbər verir. Öncə Akor vadisi ümid və sığınacaq yeri olacaq, sonra İsrail öz imansızlığını kənara qoyub Yesseyin nəslində (İbrahimin nəslindən) olan Məhbubunu (Davudu) axtaracaq. Huşə bəyan edir:

“*Sonra İsrail övladları dönüb özlərinin Allahı Rəbbi və padşahı Davudu axtaracaq. Son günlərdə lərzə içində Rəbbə və Onun xeyirxahlığına doğru yönələcəklər*”.[[339]](#footnote-339)

Mən artıq bilirdim ki, “*son günlər*” və “*axır-zaman*” anlayışları sinonimlərdir. Mən onu da bilirdim ki, bu vaxt öz başlanğıcını 1844-cü ildən, Həzrət Bəhaullahın dininin yaranma və yəhudilərin İsrailə, Müqəddəs Torpağa *dönmə* tarixindən götürür.

Yeşayanın Yazılarında gələcək hadisələrin analoji izahını görürük:

“*Yaqubdan törəyənlərin sayını artıracağam, Yəhuda nəslindən dağlarıma varis çıxacaq, seçilmiş xalqım oranı irs alacaq. Mənim qullarım orada məskunlaşacaq. Məni axtaran xalqım üçün Şaron sürülərin otlağı, Akor vadisi mal-qaranın rahatlandığı yer olacaq*”.[[340]](#footnote-340)

Beş ayədən sonra Yeşaya bizə deyir – bu o zaman baş verəcək ki, Allah,

“...*Öz qullarına başqa ad vecək...*”[[341]](#footnote-341)

Başqa bir yerdə O xəbərdarlıq edir:

“*Rəbbin ağzından çıxdığı, Sənə verdiyi yeni adla çağrılacaqsan*”.[[342]](#footnote-342)

Allahın satınaldığı Messiyanın şəhəri isə

“..*.Allahın axtardığı, tərk olunmamış şəhər*”[[343]](#footnote-343) adlanacaqdır.

Yezekel bu şəhəri “tək sürünün” və “Allah sürüsünün” Böyük Çobanı kimi yada salır. O deyir ki, bu şəhərin, *yeni Yerusəlimin* adı

“...*Rəbb oradadır!*”[[344]](#footnote-344) olacaq.

Sonra məlum oldu ki, sən demə heç kim Akor vadisinin dəqiq yerini bilmir. “*Bibliyanın Vestminister tarixi atlası*”nda onun Ölü dənizdən qərbdə Yəhudeya səhrasında Hirkania ilə Hilqalom arasında yerləşdiyi güman edilirdi. C. A. Smitin “Müqəddəs Torpağın tarixi atlası”nda isə onun Əriha və Qilqal arasında, Ölü dənizin arxasında İordan çayına tökülən Qelt çayının sahilində yerləşdiyi göstərilmişdir. Lakin hər iki fərziyyə şübhə doğururdu.

Akan və onun ailəsi daş-qalaq edilib Akor vadisində dəfn edildiyi zamandan bəri, bu yerlər insanlar tərəfindən tərk edilmişdir. Onların cəzalandırılması Allah əmrlərinə itaətsizliyi törətdi.

Akor “qəm”, Akor vadisi isə “qəm vadisi” mənasını bildirir. Şübhə yox idi ki, bu yəhudilərin Messiyaya tərəf döndükdən sonra iztirab və əzablarının *son günlərdə* başa çatacağına rəmzi işarə idi. Bu dövr Nun oğlu Yeşua tərəfindən öncədən xəbər verilmişdir. O, Akor vadisi haqqında demişdir ki,

“*bundan sonra Rəbbin qəzəb alovu söndü*”.[[345]](#footnote-345)

*Son günlərdə* Həzrət Bəhaullah məhbus və sürgün edilmiş kəs tək əvvəldə Akko, qədimlərdə Ptolemaida, səlib yürüşləri zamanı St. Jean d’Acre adını daşımış Əkka qalasına sürgün olunmuşdur. Səyyahlar onun “dözülməz havasından” və “üfunətli suyundan”danışırdılar. Burada, nə vaxtsa *Kənan* torpağı adlanan bu torpaqda Həzrət Bəhaullah ağır iztirablara və osmanlı hakimləri tərəfindən aparılan amansız təqiblərə dözməli olmuşdur. Həqiqətən, bura “qəm vadisi” idi. Həzrət Bəhaullah onun haqqında bu sözləri demişdir:

“*Bilin ki, Biz bu Məkana yetdiyimizdə onu “Ən Böyük Məhbəs” kimi adlandırmağa qərar verdik. Başqa ölkədə zəncirlərə və qandallara məruz qalsaq da, Biz onu həmin adla adlandırmaqdan imtina etdik. De: buna görə də, siz ey başa düşənlər, düşünün*”.[[346]](#footnote-346)

Başqa bir halda Həzrət Bəhaullah Əkka həbsxanası haqqında yazırdı:

*“Qüdrətli, Hər şeyi Bilən Allahdan başqa heç kim Bizim başımıza gələnləri bilmir!”[[347]](#footnote-347)*

Məhz bu “qəm vadisində” Həzrət Bəhaullah Öz “iztirablarının ən yüksək həddə çatdığını” yazmışdır.

Həzrət Bəhaullahın Əkkaya gəlişi və Onun Kərmil dağına sonrakı səfəri haqqında deyilir: “*Həzrət Bəhaullahın İranı tərk etməyə məcbur olmasını və bu Müqəddəs Torpaqda yaşamasını Onun düşmənləri tərəfindən təqib olunması, Onun sürgün olunmasından başqa səbəblə izah etmək çətindir*”.[[348]](#footnote-348)

Həzrət Bəhaullah İsrail torpağına birinci dəfə Hayfada, İlyasın mağarasının bilavasitə yaxınlığında qədəm qoymuşdur. Ardıcılları biləndi ki, Bəha (Calal, İzzət) Müqəddəs Torpağa gəlmişdir, bu onların böyük sevincinə səbəb olmuşdur, çünki Türkiyədən sonra Onun hara göndəriləcəyi heç kimə məlum deyildi.

Nəhayət onun sürgünləri bitdi. “Allahın İzzəti” İsrail torpağına gəldi. Onun sürgünü, israillilərin Misirdən cıxışı kimi, müqəddəs Torpağa gəlişi ilə başa çatdı.

XVI əsrdə Venesiyada Samuel ben Yəhuda Valerio tərəfindən nəşr etdirilmiş kitabda çox maraqlı kəhanət vardır. O, XVI əsrin ikinci yarısında Venesiyada nəşr olunan *Daniel kitabına* şərh yazan bir Bibliya şərhçisi idi. Onun hesablamalarına görə yəhudilərin sürgünü yəhudi təqvimi ilə 5628-ci ildə və ya xristian təqvimi ilə 1868-ci il başa çatacaqdı.

Qəribə də olsa, məhz 1868-ci ildə Həzrət Bəhaullah İsrailə, Müqəddəs Torpağa gəlmişdir. Beləliklə, 1868-ci il Onun İrandan sürgün olunandan sonra uzun sürən sərgərdanlığının başa çatması ilə əlamətdardır. Nəhayət O, “peyğəmbərlərin pənahgahına” gəlir. O, İsrail oğullarının ruhani sürgününə də rəmzi olaraq son qoyur.

Belə bir mülahizə var ki, Onun bu gəlişi Davud peyğəmbərin Zəburunda öncədən xəbər verilmişdir:

“*Ey darvazalar, başlarınızı qaldırın, Ey qədim qapılar, açılın, Əzəmətli Padşah içəri daxil olsun! Bu əzəmətli padşah kimdir? – Ordular Rəbbi, Odur əzəmətli Padşah!*”[[349]](#footnote-349)

Həzrət Bəhaullah qədimlərdə Qaliley adlanan, Məsih və ondan əvvəlki peyğəmbərlərin izzətləndirdiyi torpağa qədəm qoyur. O, bura *dəniz yolu* ilə gəlmişdir.

Yeşaya daha bir yerdə Messiyanın həm *birinci*, həm də *ikinci* gəlişini öncədən xəbər verir və əbədiyyat Atasının *dəniz yolu* ilə gələcəyini vəd edir.

“*Lakin əzab çəkmiş xalq qaranlıqda qalmayacaq.*  *Keçmişdə Zevulun və Naftali bölgələri alçaldılsalar da, gələcəkdə dənizkənarı yolu, İordan çayının o biri tayı və müxtəlif millətlər yaşayan Qalileya şərəfə çatacaq*”.[[350]](#footnote-350)

Beləliklə, Yeşaya Məsihin Zevulun və Naftali bölgələrində olduğu *birinci* zühurundan deyil, məhz dəniz yolu ilə gələn *ikinci* zühurundan danışır. Bunu növbəti ayələrdən də görmək mümkündür:

“*Çünki bizim üçün körpə doğuldu, Bizə oğul verildi, Hakimiyyət onun çiyinləri üzərinə qoyulacaq, Onun adı Ecazkar, Məsləhətçi, Qüdrətli Allah, Əbədi Ata, əmin-amanlıq Hökmdarı olacaq. Hakimiyyətinin və əmin-amanlığının artmasının sonu olmayacaq. O, Davudun taxtı və səltənəti üzərində hökm sürəcək, O, hakimiyyətini ədalətlə və salehliklə indidən əbədi olaraq quracaq. Ordular Rəbbinin qeyrəti bunu edəcək*”.[[351]](#footnote-351)

Bibliya tədqiqatçıları bu kəhanətin Məsihə aid olduğunu güman edirdilər və bununla belə açıqca etiraf edirdilər ki, kəhanətlərdən bəziləri həyata keçməmişdir və onlar yalnız *axır-zamanda* Onun *ikinci gəlişi* zamanı baş verəcəkdir. Məsələn,

1. “Hökmdarlıq” “Onun çiyinlərində” deyildi. Məsih Özü deyirdi:

*“...qeysərinkini qeysərə, Allahınkını Allaha verin*”.[[352]](#footnote-352)

“*Mənim Padşahlığım bu dünyadan deyil*”.[[353]](#footnote-353)

1. Məsihin adı *Qüdrətli Rəbb* mənasını vermir. Məsih açıq-aydın Allah və Onun müxtəlif mahiyyətlər olduğunu deyirdi:

*“...nə üçün Məni yaxşı adlandırırsan? Allahdan başqa kimsə yaxşı deyil*”.[[354]](#footnote-354)

1. Məsih *əbədiyyət Atası* deyildi. O, tez-tez təkrar edirdi ki, Ata ayrıdır və Ondan fərqlidir. Ata və O məqsədlərinə görə “birdirlər”. O deyirdi:

“*Onları (quzuları) Mənə verən Atam, hamıdan böyükdür; Atanın əlindən qapmağa heç kimin gücü çatmaz Mən və Ata birik*”.[[355]](#footnote-355)

“*...Atanın gördüyü şeylərdən başqa Oğul Özündən bir şey edə bilməz, çünki O, nə şeylər edərsə, Oğul da onları edər*”.[[356]](#footnote-356)

1. Məsihi “*Sülh Hökmdarı*” adlandırsalar da, O, bunu təsdiq etmirdi:

“*Sanmayın ki, Yer üzünə sülh gətirməyə gəlmişəm; Mən sülh deyil, qılınc gətirməyə gəldim*”.[[357]](#footnote-357)

O, həmçinin deyirdi:

“*Elə düşünürsünüz ki, Mən dünyaya sülh gətirməyə gəlmişəm? Yox, deyirəm sizə, əksinə ayrılıq gətirməyə gəlmişəm*”.[[358]](#footnote-358)

1. Məsih Öz ölümündən sonra *hökmranlığının və sülhün artacağını* gözləmirdi. O, demişdir:

“*Çünki bundan sonra bir evdə yaşayan beş nəfər bir-birindən ayrı olacaqdır: üçü ikisinə qarşı və ikisi üçünə qarşı*”.[[359]](#footnote-359)

Həmin fəsildə Məsih “gecə gələn oğru” kimi qayıdacağı *son günlərdən* söhbət açır.

Beləliklə, mən aşağıdakıları öyrəndim:

1. *Hökmranlıq* Həzrət Bəhaullahın *çiyinlərində* idi. Onun Yazılarında Onun dininin saxlanmasından ötrü yerli, milli və beynəlxalq səviyyədə təsisatların qurulması və bütün dünyada insan haqlarının qorunması nəzərdə tutulmuşdur.
2. “*Məsləhətçi*” sözü Həzrət Bəhaullaha tətbiq edilə bilər, çünki onun qanunlarına görə bu idarəetmə orqanlarının fəaliyyəti üçün məşvərət prinsipi təyin edilmişdi.
3. Məsih “Oğul” adını daşıdığı kimi, Həzrət Bəhaullah “Ata” adını daşıyırdı və Onun missiyası Atanın missiyası idi: insan ailəsini bir evə toplamaq və bütün planeti bu evə çevirmək. Həzrət Bəhaullah bütün xalqları, irqləri və dinləri birləşdirməyi Özünün məqsədi elan etmişdi. O, bütün dinlər, irqlər və xalqlar üçün eynə dərəcədə Ata idi.
4. Məsihdən fərqli olaraq Həzrət Bəhaullahın missiyasının ən böyük məqsədi məhz dünyaya sülh gətirmək idi. O, *Sülh Şahzadəsi* idi. Bunu Onun professor E. Braun ilə Müqəddəs Torpaqda söhbətindən də görmək mümkün idi. Mən bu görüş haqda Braunun öz yazdıqlarından oxumuşam: “...mülayim, ləyaqətlə ifa edilmiş səs məni oturmağa dəvət edərək, bunun ardınca dedi: «*Allaha şükür olsun ki, sən gəldin! Sən məhbusu və sürgün olunmuşu görməyə gəldin... Dünyaya firavanlıq və xalqlara xoşbəxtlikdən başqa Biz heç nə arzulamırıq;...Əgər bütün millətlər bir din ətrafında birləşərsə və bəşər oğulları bir-birinə qardaş olarsa, insanlar arasında bir-birinə bağlılıq və birlik yolları möhkəmlənərsə, dini və irqi ayrı-seçkilik ləğv edilərsə burada zərərli nə var ki*? ...*Onsuz da bu baş verəcəkdir: mənasız çəkişmələr və viranedici müharibələr keçmişdə qalacaqdır və böyük Sülh bərqərar olacaqdır...»”[[360]](#footnote-360)*
5. Həzrət Bəhaullahın *hökmranlığının artmasına* gəldiksə isə bu həqiqətən baş vermişdir. Onun dini yarandığı gündən yüz il ərzində demək olar ki, dünyanın hər bir guşəsinə yayılmışdır. Həzrət Bəhaullahın hökmranlığı ildən-ilə artır. Bu tərəqqi Həzrət Bəhaullahın nəvəsi, Əmrin Vəlisi Şövqi Əfəndi Rəbbaninin canişinliyi dövründə (1921-1957) və Onun Dininin Ali İnzibati və Ruhani Təsisatı Ümumdünya Ədalət Evi qurulduqdan sonra daha da (1963) sürətlənmişdir.

Dürüst olaq. Mən özümə dediyim kimi, sən də öz-özünə demirsənmi: “Nə qədər, həqiqətən də, qeyri-adi bir hekayədir?” “Baş verməmiş zühur haqqında iş”ə detektiv kimi həvəsim heç vaxt bu qədər böyük olmamışdı.

Bütün bunlar İsraildə, Müqəddəs Torpaqda, vəd edilmiş “Akor vadisində” baş vermişdir. Bütün bu hadisələr “Şaron düzlüyünə” tərəf çevrilmiş “Kərmil dağının” ətəklərində cərəyan etmişdir.

Mən öyrəndim ki, Həzrət Bəhaullahın Yazıları yüz cild həcmindədir. O, hökümət başçılarına və dini liderlərə çoxlu sayda müraciətlər göndərmişdir. Məgər Zəburda bunlar vəd olunmamışdır:

“*Qüsursuz, gözəl Siondan Allah Öz nurunu saçır. Allahımız gəlir, sakit dayanmaz...*”[[361]](#footnote-361)

Həzrət Bəhaullahın Dininin İnzibati Mərkəzi, Ümumdünya Ədalət Evi Kərmil dağının şimal yamacında, İsrailin ən gözəl yerlərindən birində yerləşmişdir. Beləliklə, bu *yeni* Sionun zahir olması ilə Zəburda *axır-zaman* üçün vəd edilmiş kəhanətlər həyata keçdi:

“*Allahımızın şəhərində, Öz müqəddəs dağında Rəbb çox əzəmətlidir, bol həmdlərə layiqdir. Şimala tərəf böyük Padşahın şəhəri – Sion dağı ucalığı ilə gözəldir, dünyanın sevincidir*”.[[362]](#footnote-362)

Mən, Kərmil dağı, Həzrət Bəhaullahın şəhəri Hayfa şəhəri, Onun həbs yeri Əkka haqqında ətraflı öyrənmək qərarına gəldim.

# **10. Yoxsulların hakim olduğu Cənnətdə**

İlk öncə, bu məşhur dağ haqqında mən aşağıdakı məlumatı əldə etdim: “Kərmil dağı yəhudi tarixindən yaxşı məlumdur və Peyğəmbərlərin nitqində onun adı tez-tez çəkilir”.[[363]](#footnote-363)

Onun adı Əhdi-Ətiqin aşağıdakı Kitablarında çəkilir: *Yeşua, 1 Padşahlar, 2 Padşahlar, Süleymanın Məsəlləri, Yeşaya, Yeremya, Amos, Mikeya, Nahum* və s.

Mən həmçinin aşağıdakıları öyrəndim:

1. Kərmil dağı orada İlyas peyğəmbərin İsrail xalqını Yehovaya (Allaha) sədaqət andı içdirməsi və Baal kahinlərini öldürməsi ilə məşhurdur.
2. Kərmil dağında Əlyəsə peyğəmbər Şunemli qadının oğlunu diriltmişdir.[[364]](#footnote-364)
3. “Yəhudi Ensiklopediyasında” deyilir: “Güman etməyə əsas vardır ki, hələ qədimlərdən Kərmil dağı müqəddəs yer sayılmışdır”.[[365]](#footnote-365)
4. Baal kultunun qəbuluna qədər Yehovanın (Allahın) qurbangahı Kərmil dağında olmuşdur.[[366]](#footnote-366)
5. Əlyəsə peyğəmbər Kərmil dağına Ərihadan gəlmiş və orada məskən salmışdır.[[367]](#footnote-367)
6. *Kərmil dağı* özünün “müqəddəs yer” şöhrəti ilə Pifaqorun da diqqətini özünə cəlb etmişdir.[[368]](#footnote-368)
7. Roma tarixçisi Tasitin verdiyi məlumata görə, imperator Vespasian *Kərmil dağının* ətəklərində məskən salmış orakul falçılarından məsləhət almaqdan ötrü ora gəlmişdir.[[369]](#footnote-369)
8. İlyas peyğəmbər *Kərmil dağını* xalq yığıncağının yeri kimi seçmişdi.[[370]](#footnote-370)
9. Həqiqəti təsdiq etməkdən ötrü Kərmil dağına göydən atəş enmiş və “sübut edilmişdir ki, İsrailin Allahı həqiqi Allahdır”.[[371]](#footnote-371)
10. Kərmil dağının ətəyində indi də İlyas peyğəmbərin mağarasını görmək mümkündür. Bu mağara *axır-zamanda* Allahın böyük Messiyasının Müjdəçisi kimi gələcək həmin İlyas peyğəmbərindir.

*Kərmil dağı* və *axır-zamanla* bağlı daha bir maraqlı kəhanət vardır. Mən onu yəhudilərin Midraş apokalipsislərindən olan *İlyasın Kitabında* aşkar etdim.

Silver, *İlyasın Kitabı* haqqında mühakiməsini “*İsraildə messianik spekulyasiyalar*” kitabında irəli sürmüşdür. O, yazır: “İlyasa cənnətin yerini göstərən Mələk Mikael, Kərmil dağında Ona axır-zaman haqqında danışmışdır”.[[372]](#footnote-372)

Kərmil dağı ilə bağlı daha bir neçə kəhanət:

1. Messiya *Kərmil dağında* yaşayacaq;
2. O, öz sürüsünü Öz Təliminin çomağı ilə *Kərmil* *dağından* idarə edəcək;
3. *Kərmil dağı* Allahın İzzətini, Messiyanı görəcək.

Kərmil dağı və Əkka şəhəri haqqında artıq səslənən çoxsaylı kəhanətlərlə yanaşı başqa dinlərin Müqəddəs Kitablarında mən bəzi maraqlı məlumatlara rast gəldim. Məlum oldu ki, həmin mənbələrdə Əkka şəhəri ümidin vəd olunmuş məkanı kimi xatırlanmışdır.

Məsələn, Məhəmməd peyğəmbərin hədislərində Əkka şəhəri dəfələrlə xatırlanmışdır:

1. *Allahın xüsusi mərhəmət göstərdiyi bir şəhər.[[373]](#footnote-373)*
2. *Mən sizə dənizin sahilində olan, bəyaz və bəyazlığı Allah-taala tərəfindən bəyənilən bir şəhərin müjdəsini verirəm ki, ona Əkka deyirlər.372*

İslamın kəhanətlərində həmçinin Əkka haqqında bunlar yazılıb:

1. *Xoş Əkkanı ziyarət edənin halına və xoş Əkkanı ziyarət edəni ziyarət edənin halına.372*
2. *Kim orada azan verərsə, onun səsi Cənnətə ucalar.372*
3. *Əkkanın yoxsulları Cənnətin hökmdarları və onun ağalarıdır.372*
4. *Əkkada keçirilən ay, başqa yerdə keçirilən min ildən yaxşıdır.372*

Və nəhayət, Həzrət Babın şəhadəti və Həzrət Bəhaullahın şəhər-məhbəs Əkkaya sürgün tarixini izləsək, bütün kəhanətlər içərisində ən maraqlısı olanı üzə çıxır. Həzrət Bəhaullahın üzə çıxdığı yer haqqında müqəddəs yazılarda belə deyilir:

“*Birindən başqa onların hamısı (Qaimin əshabələri) öldürüləcək və o qalan Kəs isə Allahın Ziyafət Zalı olan Əkka ovalığına yetişəcək”.[[374]](#footnote-374)*

Kembric Universitetindən olan E. Q. Braun Həzrət Bəhaullahı Əkka vadisində 1890-cı ildə ziyarət edir. O, öz xatirələrini belə təsvir etmişdir: “...burada mən beş unudulmaz gün oldum. Bu müddət ərzində mən ölüm yuxusuna qərq olmuş insanların oyanmasına istiqamətlənmiş görünməyən, lakin daim artan ruhani gücün qüdrətli və möcüzəli mənbələri olan kəslərlə görünməmiş və gözlənilməyən ünsiyyət imkanından həzz aldım. Həqiqətən, bu qeyri-adi və valehedici görüş idi, lakin qorxuram, bu təsürratın kiçicik bir hissəsini belə sizə çatdırmaq qüdrətində olmayım. Bəhaullahın ardıcıllarını əhatə edən ruh elədir ki, ona məruz qalan hər kəsə güclü təsir etməyə bilməz... ona məhəl qoymamaq və ya onu nəzərə almamaq olmaz. Görməyənlər istəsələr, mənə inanmasınlar; lakin, əgər bu ruh bir dəfə özünü onlara göstərsə, onlar unutmayacaqları bir hiss yaşayacaqlar”.[[375]](#footnote-375)

Professor Braun Həzrət Bəhaullahla təklikdə görüşən zaman, onun sözlərinə görə “heyrət və dərin hörmət” həyəcanı yaşamalı olmuşdur. Sonra O, yazırdı: “Mənim gözlərim qarşısında dayanmış O Kəsin üzünü mən heç zaman unuda bilmərəm, hərçənd ki, Onu təsvir etmək gücünə də qadir deyiləm. Bu bəsirətli gözlər sanki insanın qəlbini oxuyurdu; Onun hündür alnı qüvvət və hakimiyyət nuru saçırdı. Kimin qarşısında olduğumu soruşmağa artıq ehtiyac yox idi. Kralların qibtə etdikləri, imperatorların nahaq yerə içlərini çəkdiklərini, belə məhəbbət və ehtiram mərkəzinə çevrilmiş Kəs qarşısında mən baş əydim”.374

Professor Braunun Həzrət Bəhaullahla görüşdüyü imarət O, Əkkada məhbəsdə olarkən hələ tikilirdi.

Həzrət Bəhaullah Məsih kimi İsrail torpağında rəiyyət tək ulağın belində hərəkət edirdi. Deyirlər ki, bir dəfə varlı ərəb, Udi Hammar üçün tikilən evin yanından keçərkən, Həzrət Bəhaullah oğlu Həzrət Əbdül-Bəha Abbasa göz eləyib deyir: “Maraqlıdır, görən bu evi kimin üçün tikirlər?”

Tikinti başa çatmamış əyalətdə vəba xəstəliyi baş verir. Sakinləri evi atıb qaçırlar və Həzrət Əbdül-Bəha onu çox cüzi qiymətə icarəyə götürür.

Həzrət Bəhaullah həbsdən azad edildikdən sonra bu evə köçür. Udi Hammarın ağlına Həzrət Bəhaullahın otağına qalxan pilləkənin üzərinə, indiyə kimi qalmış aşağıdakı sözləri yondurmaq gəlir:

*“Salam və salavat olsun bu Evə! Onun gözəlliyi əbədi artacaq. Onun divarları arxasında dünyanın bütün qələmlərinin təsvir etməkdə gücsüz olduğu qəribə və qeyri-adi hadisələr baş verəcək”.*

Bu evdə Həzrət Bəhaullah yerdəki həyatının son illərini keçirmişdir. O, bu evdə 1892-ci il mayın 29-da dünyasını dəyişmişdir. İndi bu müqəddəs yerə dünyanın hər yerindən zəvvarlara gəlirlər.

Burada, Əkka vadisində, müqəddəs Kərmil dağının yaxınlığında Yeşayanın Kitabının 53-cü fəsli büsbütün həyata keçmişdir.

Yeşaya peyğəmbər öncədən xəbər verirdi:

1. “*Adamlar ona həqarətlə baxıb rədd etdi. O dərdli, xəstəlikləri görən insan idi...*”[[376]](#footnote-376)

Həzrət Bəhaullah öz həmvətənləri tərəfindən rədd edildi və sürgünə göndərildi. Onun həyatı “*dərd və xəstəliklərlə*” dolu idi.

1. “*Adamlar ondan üz döndərdi, xor baxdı. Biz ona qiymət vermədik*”.375

İmperator Frans İosif Həzrət Bəhaullahın əzab çəkdiyi həbsxananın yanından keçib. Lui Napaleon Onun müraciətinə istehza ilə cavab verib: “Əgər bu adam Allahdandırsa, onda mən iki qat Allahdanam!”. Ona qarşı münasibətdə başqa müasirləri də özlərini bu cür aparıb.

1. “*Əslində xəstəliklərimizi o çəkdi, dərdlərimizi öz üzərinə götürdü*”.[[377]](#footnote-377)

Mən Həzrət Bəhaullahın aşağıdakı sözlərini oxudum. O, orada məruz qaldığı təqibləri və əzabları təsvir etmişdir: “*Baxmayaraq ki, yorğunluq Mənə üstün gəlir və aclıq əzab verir və quru daş mənim çarpayımdır və vəhşi heyvanlar – Mənim yol yoldaşımdır, Mən şikayətlənməyəcəyəm, yalnız itaətlə səbir edəcəyəm...nə olursa olsun, Allaha şükür edəcəyəm... Biz dua edirik ki, Öz səxavəti ilə* – *tərifi göylərə ucalsın* – *O, Öz qullarını qandallardan azad etsin...*”[[378]](#footnote-378)

Yeşayanın kəhanəti aşağıdakı sözlərlə davam edir:

1. “*Bizim asiliyimizə görə Onun bədəni deşildi, Şər əməllərimiz naminə əzildi, Bizim əmin-amanlığımız üçün o cəza aldı, Onun yaraları ilə biz şəfa tapdıq*”.[[379]](#footnote-379)

Həzrət Bəhaullah iki dəfə daş-qalağa məruz qalmış, bir dəfə qamçılanmış, üç dəfə Onu zəhərləməyə cəhd edilmiş, boynunda sümüyünə kimi kəsmiş yüz funtluq zəncirin çapığı qalmışdır. Həbsxana və sürgünlərdə O, demək olar ki, yarım əsr vaxt keçirmişdir.

1. “*Ədalətsizliklə məhkum olunaraq...*”[[380]](#footnote-380)

Tehrandakı “Siyah-Çal” həbsxanasından Həzrət Bəhaullahı hakimlərin məhkəməsinə gətirirlər. Hər an Onun üçün edam hökmünün çıxarılacağı gözlənilirdi. Lakin O, İraqa sürgün olunur və bir müddət sonra sürgün yeri İsraillə əvəz olunur. Şəhər-məhbəs Əkkada Həzrət Bəhaullah nəql edir ki, bir dəfə “evi başda qubernator olmaqla siyirmə qılıncla silahlanmış əsgərlər mühasirəyə aldılar. Bütün əhali, həmçinin hərbçilər böyük təşviş içində idi. Hər tərəfdə kütlənin qışqırıq və səs-küyü eşidilirdi. Həzrət Bəhaullah qubernatorun iqamətgahına gətirilir. O, orada sorğu-suala tutulur və birinci gecə həbsdə saxlanılır... Tezliklə qubernator Onun buraxılması haqqında sərəncam verir və Ondan üzr istəyir”.[[381]](#footnote-381)

1. “*Qəbri pis adamların yanında quruldu, dövlətli adamın yanında dəfn olundu*”.[[382]](#footnote-382)

Həzrət Bəhaullah vaxtilə sahibi varlı müsəlman olmuş Bəhçi İmarətində dəfn olunmuşdur. O, düşmənləri ilə əhatə olunmuşdu; ölümündən sonra ona xəyanət edən və dəfn olunduğu yerə bitişik evlərdə yaşayan öz ailə üzvləri də bu düşmənlərin arasında idi.

1. “*...nəslini görəcək...*”[[383]](#footnote-383)

Həzrət Bəhaullah həqiqətən Öz “nəslini” gördü. O, “Kitabi-Əhd” adlanın xüsusi sənəd hazırladı. Həmin sənəddə O, Öz böyük oğluna ölümündən sonra Əhdin Mərkəzi olmağı vəsiyyət etdi. Bu hadisə Zəburda öncədən xəbər verilmişdir. Orada deyilir:

“*Mən də ilk oğul haqqını ona verəcəyəm... sadiq qalıb əhdimi pozmayacağam*”.[[384]](#footnote-384)

Həzrət Bəhaullahın “ilk oğlu”nun adı “Əbdül-Bəha”, yəni “Bəhanın qulu” idi. “Vəsiyyətnaməsində” Həzrət Bəhaullah onu Öz varisi elan etdi. O, Əbdül-Bəhanı “Əhdin Mərkəzi” adlandırdı.

Professor E. Braun Həzrət Əbdül-Bəha haqqında aşağıdakıları söyləmişdir: “Zahiri məndə böyük təsürat yarada bilən adamlara mən nadir hallarda rast gəlirəm...Bəlağətli danışığı olan, predmetin mahiyyətini açıqlayan lazımi arqumenti öz məqamında ortaya qoyan, yəhudilərin, xristianların və müsəlmanların Müqəddəs Kitablarında Onun kimi səlahiyyətli kəsi tapmaq çətindir. Təəccüblü deyil ki, Onun qürurlu qaməti ilə uzlaşan bu keyfiyyətlər sayəsində, eyni zamanda sadə və şən görkəmi ilə O, hətta Atasının ardıcılı olmayan kəslərin ehtiramını qazanmışdı. Bu insanla rastlaşan istənilən kəsdə, Onun böyüklüyünə və gücünə şübhə qalmırdı”.[[385]](#footnote-385)

Oksford Universitetinin tanınmış Bibliya tədqiqatçısı keşiş Dr. T. Ç. Çeyn Həzrət Əbdül-Bəhanın Mançestrdə – Oksfordun kollecində açıq çıxışını təşkil edir. Dr. Çeyn Oksford qəzetində elan verib, iştirak etmək istəyənləri görüşə dəvət edir. “*İrqlərin və dinlərin barışığı*” kitabında Çeyn macar alimi Vamberin də Həzrət Bəhaullahın ardıcılı olduğunu xatırlatmışdır. Öz məsləki haqqında Çen bu cür söyləmişdir: “mən bəhailərin rəhbərinə tərəfdarlığımı daha coşqun sözlərlə bildirməliydim”.

Həmin kitabın titul vərəqində Dr. Çeyn nədənsə “Bəhai icmasının” üzvü kimi təqdim edilmişdir.

Bu xristian keşişi və Bibliya tədqiqatçısı həmin kitabda bu sözləri yazmışdır: “... əgər son dövrdə peyğəmbər gəlmişsə də – bu Bəhaullahdır. İnsana əməllərinə görə qiymət verilir. Bəhaullah peyğəmbərə bərabər yüksək dəyəri olan insan idi”.[[386]](#footnote-386)

Yenə Yeşayanın kəhanətlərinə qayıdaq:

1. “*Nəslini görəcək, ömrü uzanacaq. Rəbbin istəyi onun əli ilə uğur tapacaq*”.[[387]](#footnote-387)

Həzrət Bəhaullah uzun ömür yaşamışdır. O, 1817-ci ildə Tehranda anadan olmuş, 1892-ci ildə Müqəddəs Torpaqda dünyasını dəyişmişdir. Ömrünün son illəri O, həbsxanadan azad edilir, şəhər-məhbəs Əkkadan Kərmil dağının ətəklərinə gəlir. Davud peyğəmbərin duasında deyildiyi kimi, yanında olmaqdan və öz məhəbbətləri ilə Onu əhatələməkdən ötrü dünyanın hər bir yerindən ardıcılları Onun yanına gəlirdilər:

“*Canımı zindandan qurtar, qoy isminə şükür edim! Onda salehlər məni əhatə edəcək, çünki mənə comərdlik etdin!*”[[388]](#footnote-388)

Əkka vadisi və oradakı möhkəmləndirilmiş qala-həbsxana Vaiz Kitabında (4:14) izzətləndirilmişdir:

“*Zindana düşsə də, çıxıb padşah ola bilər*”.

Həzrət Bəhaullah deyirdi ki, “Kitablarda öncədən deyilənlər açıq və aydın şəkildə həyata keçmişdir”. O, bəyan edirdi ki, Əbədi Gözəllik “Davudun taxtından idarə edir” və “Ən Böyük Qanun”[[389]](#footnote-389) qüvvəyə minmişdir.

“Şaron düzlüyü”, “Akor vadisi” və “Kərmil” dağı ilə bağlı kəhanətlərin siyahısı qarşısında mən yazdım: *Yerinə yetdi*.

# **11. Çiçəklənən səhra**

Mən daha bir *şərti* yoxlamalı idim. Deyilmişdi ki, Messiyanın gəlişi ilə “səhra nərgiz kimi çiçəklənəcək”. Bu haqda Yeşayanın kitabında aşkar yazılar vardır:

“*Səhra və quru torpaq sevinəcək, çöl şadlanacaq, nərgiz kimi çiçəklənəcək...*”[[390]](#footnote-390)

Yeşayanın bu kəhanətinin növbəti ayəsində isə deyilir ki, bu baş verəndə *Kərmil* və *Şaron* *Allahın İzzətini* görəcək.

Kərmil və Şaron Allahın İzzəti, Həzrət Bəhaullahı gördülər, lakin onlar nərgiz kimi çiçəkləndimi?

Mənə məlum oldu ki, Həzrət Bəhaullahın ardıcılları O, hələ həbsxanada olarkən Onun yanına gəlməyə başlamışdılar. Onlar bilirdilər ki, Həzrət Bəhaullah uşaqları, yaşıl çəmənlikləri, ağac və gülləri sevir. Həzrət Bəhaullahın doqquz il qumlu səhralarla əhatə olunmuş şəhər-həbsxanada qalması və oranın “üfunətli” havası ilə nəfər alması onları çox narahat edirdi.

Həzrət Bəhaullahın ardıcılları İrandan gül və ağaclar gətirir, oğlu həzrət Əbdül-Bəha isə onlardan ibarət yaxınlıqda bağ salırdı. O günlərin şahidi yazır: “Bu zəvvarlar necə də qəribə insanlar idi! Onlar çoxsaylı təhlükələrə, düşmən münasibətə və əlverişsiz iqlimə baxmayaraq, bu uzun və çox çətin yolu piyada gəlir və bütün bu çətinliklərə sinə gələrək böyük xəzinə tək sevimli Müəllimlərinin bağı üçün bitki gətirirdilər. Onlar dəfələrlə bitkini nəmləndirməkdən ötrü özlərini yeganə qurtum sudan məhrum edirdilər!”[[391]](#footnote-391)

Mən özüm şəxsən Əkka yaxınlığında Namayn adasındakı bu bağa baş çəkdim. Torpaq orada istidən qurumuşdu, lakin bu səhranın ortasında gözəl bağ salınmışdı. O bağ haqqında Lorens Olifant da öz kitabında yazmışdır: “Uzunluğu iki yüz, eni yüz yard olan bu bağ çiçək ləklərindən, dekorativ kollardan və meyvə ağaclarından ibarətdir. Özünü burada sanki sehrli ölkədə olduğu kimi hiss edirsən”.[[392]](#footnote-392)

Olifant bu bağ haqqında görün daha nə yazır: “Kiçik çayı sallaq söyüdlər əhatələmişdi; bu yerin özü isə suyunun bolluğu, qalın kölgəliyi, yasəmən və portağal çiçəyinin rayihəsi ilə yayın bürküsündən qorunmaqdan ötrü ideal sığınacaq idi. Həm mənzərə, həm də səslər burada xəyallar doğurur...”[[393]](#footnote-393)

Əkkanın qumsal düzənliyindən mən Kərmil dağına kimi getdim. Müqəddəs dağın ətəyində gözəl bağlar salınmış, qaya üzərində isə məharətlə yollar və cığırlar yolunmuşdu.

Hələ Romadan Müqəddəs Torpağa uçarkən mənim diqqətimi “Britiş Eyrveyz” aviakampaniyasının bukleti cəlb etdi. Bukletin üz qabığında Kərmil dağındakı Bəhai bağlarının giriş hissəsinin şəkili gözə çarpırdı və orada bu sözlər yazılmışdı: “Bütün Yaxın Şərqdə nə füsunkar yer”.

Yamacboyu yuxarıya doğru uzanmış bağların arasında dağın yarısına kimi geniş şosse yolu salınıb. Dünyanın hər yerindən gələn zəvvarlar darvazadan keçərək oraya daxil olurlar. Onların sevincinin həddi-hüdudu yox idi və dini nəğmənin xoş sədaları ətrafa yayılırdı. Yeşaya peyğəmbər bunu da öncədən görmüşdü:

“*Orada bir yol olacaq, o yol “Müqəddəs yol” adlanacaq. O yol qurtuluş tapanların yoludur. Ancaq qurtuluş tapanlar o yol ilə gəzəcək. Rəbbin satın alınmış adamları qayıdacaq, sevinclə nəğmə deyərək Siona gələcək*”.[[394]](#footnote-394)

Bu gözəl məbədlər portağal, limon və narıncı ağacları ilə əhatələnmişdi. Ağ və qırmızı daşlardan salınmış cığırlar müxtəlif rəngli güllərin, gözəl qazon və kolların arası ilə dolanır. Həzrət Bəhaullahın ayağının dəydiyi hər bir yerdə bu cür möcüzəli bağlara rast gəlmək mümkündür.

Həzrət Bəhaullahın məbədi, Onun dəfn olunduğu sərdabə – qeyri-adi gözəlliyi olan yerdədir O, böyük dairənin mərkəzində yerləşmişdir və ora çoxlu sayda yollar gedir. Nə vaxtsa səhra və boşluq olan bu yerlər indi gül-çiçəyə qərq olmuşdur. Hər tərəf qızılgül, qiasint, jasmin və ətirşahın ətri ilə dolmuşdur. Məbədin düz girəcəyinə Qaliley dənizinin sahillərindən gətirilmiş çaydaşlarından salınmış yol uzanır. Üç al-qırmızı rəngli təpə onu küləklərdən qoruyur. Bu müqəddəs yeri Livan sidri, şam, ağcaqayın, kiparis, şümşad və zeytun ağacları əhatələyir.

Yeşaya peyğəmbərin öncədən dediyi kimi:

“*...məskunlaşdığı yer izzətlə dolacaq*”.[[395]](#footnote-395)

Başqa bir yerdə deyilir:

“*Qalx, işıqlan, cünki nurun izzəti gəldi, Rəbbin izzəti üzərinə gəldi*”.

Bir neçə ayə sonra aşağıdakı öncə görmədə deyilir:

“*Livanın şan-şöhrəti olan şam ağacı, çinar və sərv ağacları müqəddəs məkanımdakı yeri gözəlləşdirmək üçün birgə yanına gətiriləcək, ayaq qoyduğum yeri şərəfləndirəcəyəm*”.[[396]](#footnote-396)

Həzrət Bəhaullahın adı “*Allahın İzzəti*” mənasını verir. *Onun “məskunlaşdığı” yer*, Onun ayaq basdığı yer kimi də mədh olunmuşdur.

Yeşaya peyğəmbər sonra bildirir:

“*...səhranı gölməçəyə, quraq torpağı bulaqlara çevirəcəyəm. Səhrada sidr, əbrişim, mərsin və zeytun əkəcəyəm. Quru torpaqda şam, çinar və sərv ağacını bir sırada salacağam. Beləcə insanlar görüb bilsin, Fikirləşib başa düşsün: Bunu edən Rəbbin əlidir, bunu yaradan İsrailin Müqəddəsidir*”.[[397]](#footnote-397)

Əlimdə olan daha bir kəhanətdə deyilirdi ki, *Allahın İzzəti*, İsrailin “Müqəddəsi” Siona qayıdan zaman, iqlimin dəyişməsi baş verəcək və quru torpaq çiçəklənəcək. Onun “məskəni” və “məbədi” bəzədilən zamanda vaxtılə səhra olan yerlərdə su şırnaqla axacaq.

Müasir İsrailin inkişafının ilk dövrlərinin tədqiqi zamanı əlimə aşağıdakı hesabat keçdi: “Fələstinin (İsrailin) hətta iqlim şəraiti yaxşılığa doğru nəzərə çarpacaq dərəcədə dəyişmişdir. Əsrlərlə quru vəziyyətdə olan Süleyman anbarları su ilə dolmağa başlamışdır. Hətta Fələstinin Ali Komisarına bu möcüzüyə görə “Allaha təşəkkür” rəsmi gününün elan edilməsi xahişi ilə müraciətlər olmuşdur. Anbarlarda suyun miqdarı altmış milyon qallona (1 qalon = 4,5 litr – tərcüməçi) kimi artmışdır. Bibliya zamanlarında Fələstində ildə yağıntıların bol düşdüyü iki mövsüm olardı: “payız yağışı və yaz yağışı dövrü”. Lakin bir çox əsrlər ərzində “payız yağışları” çox cüzi idi, “yaz yağışları” və səhər şehi isə tamamilə yoxa çıxmışdı. İndi onlar yenə peydə olmuş, torpağı canlandırmış, ildə iki və ya üç məhsul götürməyə imkan yaratmışdı”.[[398]](#footnote-398)

Beləliklə, Yoel peyğəmbərin dedikləri həyata keçmişdir:

“*...Ey Sion xalqı, Allahınız Rəbdə sevinin və şadlanın, çünki payız yağışını sizə kifayət qədər verir. Əvvəlki kimi payız yağışı ilə yaz yağışını yağdırır*”.[[399]](#footnote-399)

Zəkəriyyə peyğəmbərin də dediklərində buna işarə vardır:

“*Rəbb belə deyir: Siona qayıtdım... xalqın sağ qalanları ilə əvvəlki kimi rəftar etməyəcəyəm...göylər şehini verəcək. Bunların hamısı bu xalqın sağ qalanlarına mülk olaraq verəcəyəm*”.[[400]](#footnote-400)

Budur, 1878-ci ildə səhranın ortasında, Həzrət Bəhaullahın bağında yerin altından su fontanı vurur.

Quru torpaqları bolluca bəhrələndirmiş su, bu gün Yeşaya peyğəmbərin görüntülərində dəqiqliklə verildiyi kimi həm Əkkada, həm də Hayfada, Kərmil dağının ətəklərində gözəl yaşıl çəmənlikləri, ağacları və gülləri qidalandırır:

“*...səhrada bulaqlar fışqıracaq, quru torpaqda çaylar axacaq. Qızğın qum hövuza, susuz torpaq su bulaqlarına çevriləcək*”.[[401]](#footnote-401)

Həmin bu fəsildə Yeşaya peyğəmbər bir daha qeyd edir ki, bu möcüzələr yalnız *Kərmil* və *Şaron* Allahın İzzətini gördüyü zaman baş verəcək.

Həzrət Bəhaullahın bağlarındakı bulaqlar bir səyyah xristian tərəfindən təsvir edilmişdir: “Mərkəzində suyu bağın hər bir yanına çatdırılan su fəvvarəsi vururdu. Çiçək ləkləri yonulmuş daşlarla çərçivəyə alınmışdı və suvarma kanallarından aşağıda yerləşdirilmişdilər. Fəvvarədən gələn sular mərmər yatağın üzərindən geniş bir axınla aşağı doğru süzülərək zövq bağçasına tökülür. Orada iki nəhəng və qocaman tut ağacı Belus çayının suları üzərində uzanan, bütün bir tərəfi boyunca oturacaqları olan bir platformanın üzərinə qatı kölgə salır. Bu platforma barmaqlıq ilə qorunur. Belus çayı burada 14-15 fut enində və təxminən 3 fut dərinliyində şəffaf bir axınla çınqıllı yatağın üzərindən axır. Çayda xeyli böyük və qorunduğu bəlli olan balıqlar qorxmadan ora-bura şütüyür və ya yemlənmək üçün pilləkənlərə yaxınlaşırlar...”[[402]](#footnote-402)

Həzrət Bəhaullahın gəlişi ilə bu qəribə kəhanətlərdə deyillərin hamısı həyata keçdi. İsrail torpağına gəldiyi gündən, bu ölkənin gözəlliyi dəfələrlə artmışdır. Onun yaşadığı və ayağının dəydiyi yerlər qeyri-adi gözlləyi ilə diqqəti cəlb edən bağlara çevrilmişdir. Həqiqətən, insan yaşamayan quru ölkə “nərgiz kimi çiçəklənmişdir”. Mən öz gözlərimlə vaxtilə səthi daşlı, indi isə müxtəlif növ qızılgüllərin ətrafa xoş ətir yaydığı sahələr gördüm.

*Şərtə* görə Messiyanın gəlişi ilə səhra nərgiz kimi çiçəklənməli idi. Mən bu şərtin qarşısında qeyd etdim: *Yerinə yetdi*.

# **Səma atəşi!**

*Şərtin* yalnız axırıncı bəndi qalmışdı. Məsihin Özü bəyan edirdi ki, Messiya, Həqiqət Ruhu gələndə Onun, Məsihin adını izzətləndirəcək. Həzrət Bəhaullah bunu etdimi?

Bu sonuncu dəlilə çatmaqdan ötrü, mən daha iki başqa vacib şərti bir müddət kənara qoymalı oldum:

1. “*O, Kitabların möhürünü açacaq*”.
2. “*O, ədalətsiz hökmdarları taxtından salacaq*”.

Bu iki şərtin yerinə yetməsi özlüyündə elə cəlbedici və dramatik hadisə idi ki, mən nəinki hər birinin qarşısında “yerinə yetdi”qeydini yazdım, həm də hər birinə ayrı-ayrılıqda kitab yazmaq qərarına gəldim. Məqsədim o idi ki, bu heyranedici hadisələri özüm üçün açarkən keçirdiyim sevinc hissini sizə də bəxş edə bilim.

Kitablardan birini “*Heyrət şərabı*” adlandırdım. Həzrət Bəhaullah Öz missiyasını elan etməmişdən öncə “Kitabı-İqan”ı yazmışdı. Həzrət Bəhaullahın dediyinə görə bu Kitab bəşəriyyətə ağzı müşklə möhürlənmiş “Zərif Şərab” təklif edirdi. Daniel peyğəmbərin dediyi kimi, o, “Kitab”dan “möhürü” qoparır və qisməti “axır-zamana”1 kimi bağlı qalmaq olan “sözün” mənasını açırdı.[[403]](#footnote-403)

Bütün həyatı boyu Həzrət Bəhaullahın yazdıqları yüz cild təşkil edirdi. “Kitabi-İqanı” O, iki gün və iki gecə ərzində yazdı. Onun kəlamlarına “çox sürətli axın” deyirdilər.

Həzrət Bəhaullahın zamanında Bağdadda yaşamış bir tarixçi[[404]](#footnote-404) təsdiq edir ki, “Onun dodaqlarından qopmuş” sözlər “bir gün bir gecə ərzində” böyük bir cild təşkil edirdi. Bundan başqa: “O ki, qaldı Onun deyib yazdırdığı və ya Özü yazdığı ayələrə gəldikdə isə onlar təkcə sayı ilə deyil, gözəlliyi, zənginliyi, həmçinin mövzu müxtəlifliyinə görə də heyranedici idilər”.[[405]](#footnote-405)

Mən Həzrət Babı və Həzrət Bəhaullahı tanıyan bir şahidin, Şirazdan olan tacirin[[406]](#footnote-406) hekayətini aşkar etdim: “Mən təsdiq edirəm ki, Həzrət Bəhaullahın nazil etdiyi ayələr həm yazılma sürətinə, həm yüngüllüyünə, həm də aydınlığına, dərinliyinə və zərifliyinə görə Həzrət Babın nazil etdiklərindən üstün idi. Əgər hətta Həzrət Bəhaullahın böyüklüyü başqa bir şeylə ifadə olunmasaydı, bütün dünya və bütün insanlar üçün Onun qələmindən həmin gün nazil olanlar kifayət edərdi”.404

Öz Yazılarında Həzrət Bəhaullah həqiqətin “möhürünü qopartmış” və əsrlərlə insan düşüncələrini narahat edən və təşvişə salan şeylərin “gizli” mənalarını açmışdır. Bunlar aşağıdakılardır:

*Haqq-hesab günü*

*Ölülərin qalxması*

*Vəftiz*

*Rəbbin süfrəsi*

*Üçlük*

*Reinkarnasiya*

*Dünyanın yaradılması*

*Allahın mövcudluğunun dəlilləri*

*Ölümdən sonrakı həyat*

*Ruhun əbədiliyi*

*Adəm və Həvvanın hekayəsi*

*Xeyir və şər*

*Allahın oğlu*

*Göydəki Ata*

*Cənnət və cəhənnəm*

*Ulduzların tökülməsi*

*Ayın və günəşin qaralması*

*Allahın Günü*

*Allahın Şəhəri*

*Peyğəmbərlərin möhürü (Xatəmül-ənbiya)*

*Qayıdış (Məsihin)*

Həzrət Bəhaullah bu və digər anlayışların həqiqi mənasını açmış və Onun, özünün orijinallığı və aydınlığı ilə seçilən şərhləri, elm və mədəniyyətlə ziddiyyət təşkil etmir və bəşəriyyətin dünyagörüşünü genişləndirirdi. Bu haqda “*Heyrət şərabı*” kitabında daha ətraflı yazılmışdır.

Axır-zamanda gələcək Messiya haqqında danışarkən Xanok vəd edir:

“*Bu İnsan Oğludur... O Kəs ki, bu günə kimi məlum olmayan bütün xəzinələri aşkar edəcək*”.[[407]](#footnote-407)

İkinci kitabı mən “Səma atəşi”[[408]](#footnote-408) adlandırdım. Orada Həzrət Bəhaullahın dünya hökmdarlarına müraciətindən söhbət açılır. Həzrət Bəhaullah dünya hökmdarlarına aşağıdakı sözlərlə müraciət edir:

“*Ey hökmdarlar tayfası! Biz görürük ki, siz hər il məsrəflərinizi artırır və bunu rəiyyətin boynuna qoyursunuz. Bu isə böyük bir zülmdür. Bu Məzlumun ahından və göz yaşlarından qorxun, rəiyyətin boynuna taqətlərindən artıq yük qoymayın, özünüzə saraylar ucaltmaqdan ötrü onları soymayın, özünüzə rəva bildiyinizi onlara da rəva görün. Əgər siz anlayansınızsa, bununla Biz sizə faydası olan şeyləri bəyan edirik. Belə ki, onlar sizin xəzinələrinizdir. Məbada Allahın hökm etmədiklərini onlara hökm edəsiniz və məbada onları oğruların əlinə tapşırasınız. Siz onlara hökmranlıq edirsiniz, onlardan yeyirsiniz, onların sayəsində qalıb gəlirsiniz, bununla belə, onlara təkəbbürlə baxırsınız. Həqiqətən, bu, qəribə, çox qəribə bir işdir!*”[[409]](#footnote-409)

Başqa bir yerdə Həzrət Bəhaullah şahlara və hakimlərə bu cür yazır:

“*Öz aranızda sülh yaradın və əsgərlərinizi azaldın ki, bununla da məsrəflərinizi azaldıb rahatlıq və sakitlik tapasınız. Əgər aranızdakı ixtilaflara son qoysanız, yalnız şəhərlərinizi və ölkələrinizi qorumaq üçün lazım olan miqdardan savayı, çoxlu qoşunlara ehtiyac qalmaz. Allahdan çəkinin, heç bir şeydə mötədilliyi aşmayın və israfçılardan olmayın*”.[[410]](#footnote-410)

Və yenə:

“*Əgər siz zalımın zülmünə mane olmasanız və məzlumun haqqını müdafiə etməsəniz, bəndələr arasında hansı haqqla öyünə bilərsiniz? Onda nə ilə fəxr edə bilərsiniz?*”[[411]](#footnote-411)

Həzrət Bəhaullah hökmdarların nəzərinə onlarla kimin adından danışdığını da çatdırmışdır:

“*Mən Yeşayanın vəsf etdiyi, adı ilə Tövrat və İncilin zinətləndiyi Kəsəm...”*[[412]](#footnote-412)

Həzrət Bəhaullah Öz müraciətini aşağıdakı hökmdarlara və liderlərə göndərmişdir:

*Avstriya imperatoru Frans İosif*

*Fransa kralı III Napoleon*

*Almaniya kayzeri I Vilhelm*

*Rus çarı II Aleksandr Nikolayeviç*

*Türkiyə sultanı Əbdül-Əziz*

*İran şahı Nasirəddin*

*Britaniya kraliçası Viktoriya*

*Qərbin prezident və hökmdarları*

*Xristian, yəhudi, müsəlman və zərdüşti dini liderləri*

*Həzrət Məsih, Həzrət Musa və Həzrət Məhəmmədin ardıcılları*

*Dünya xalqlarına*

Həzrət Bəhaullahın məktubunu almış III Napoleon onu həqarətlə kənara atmış və demişdir: “Bu adam əgər Allahdırsa, onda mən ikiqat Allaham!”.

Tezliklə, III Napoleon hakimiyyətdən salındı və Həzrət Bəhaullahın öncədən söylədiyi kimi, alçaldıcı həbsxana həyatı yaşadı və öz günlərini sürgündə başa çatdırmalı oldu.

Hökmdarlardan yalnız bir nəfər Onun məktubuna cavab verdi. Bu Böyük Britaniya kraliçası Viktoriya idi. Budur, nə vaxtsa hökmdarlıq etmiş qüdrətli monarxlardan yalnız onun sülaləsi hakimiyyətdə qalmışdır.

Kraliça Viktoriya səhhətindəki problemlərə və ərinin alman olması səbəbindən xalq arasında nüfuzunun aşağı düşməsinə baxmayaraq, Həzrət Bəhaullahın vəd etdiyi kimi uzun və uğurlu hakimiyyət sürdü. Onunla bağlı daha bir maraqlı fakt. Onun nəvəsi, Rumıniya kraliçası Mariya Həzrət Bəhaullahın ardıcılı kimi tanınmışdır. Mən Mariyanın Həzrət Bəhaullah və Onun nazil etdiyi din haqqında dediklərini “Toronto Deyli Star” qəzetinin 4 may 1926-cı il tarixli nömrəsində oxudum: “Bu (Həzrət Bəhaullahın dini), Məsihin müraciətinin yenidən təqdim edilməsidir...Bu kitabı oxuyan kəs özündə yaxşı olmaq istəyinə qələbə çalmaq gücündə deyil. Mən sizin hamınızı Ona tərəf yönəldirəm”.

“Fladelfiya İvninq Bulletin” qəzetinin 1926-cı il 27 sentyabr sayında Mariya qeyd edir: “Bu kitablar (Həzrət Bəhaullahın Yazıları) mənim ruhumu gözlədiyimdən də artıq dərəcədə möhkəmləndirdi... Bəhai təlimi sülh və anlaşma gətirir”.[[413]](#footnote-413)

Həzrət Bəhaullah yoxsul və sadə təbəqələrin hüquq və rifahına laqeyd yanaşan ədalətsiz hökmdarların “tezliklə devriləcəyini” bəyan etmişdi. Onların nümunəsində, Onun sözlərinə görə, bütün dünyaya “əyani dərs” veriləcəkdi.

Yuxarıda adı çəkilən hökmdarlardan üçü öldürülmüş, ikisi sürgün edilmiş, biri istisna olmaqla, hamısının taxt-tacı devrilmişdi.

Bu hadisələr gələcək Messiyanın gəldiyi zaman üçün öncədən vəd edilmişdi və o Bibliya tədqiqatçılarına baş verəcək zühurun dəlillərinin bir hissəsi kimi məlum idi. Müqəddəs Kitablarda bu Messiya haqqında deyilir:

1. Zəbur: “*O, hökmdarların nəfəsini kəsər, dünya padşahlarını vahimələndirər*”.[[414]](#footnote-414)
2. Əyyub: “*İstintaq etmədən güclü insanları qırır*”.[[415]](#footnote-415)
3. Yeşaya: “*Rəbb pis adamların dəyənəyini, hökmdarların əsasını qırdı*”. [[416]](#footnote-416)

“*O gün Rəbb yuxarıda – göydəki orduları, aşağıda – yer üzünün padşahlarını cəzalandıracaq*”.[[417]](#footnote-417)

Danielin Kitabında, haradakı O, *axır-zamandan* söhbət açır, bu sözlər deyilib:

“*...budur, bəşər oğluna bənzər birisi göyün buludları ilə gəlir...*”[[418]](#footnote-418)

Daniel həmçinin deyir:

“*Nəhayət, mən gördüm ki, taxtlar quruldu və Əzəldən Var Olan oturdu...*”[[419]](#footnote-419)

Müqəddəs Yazılarda mən Messiya gələndə yerdəki hökmdarların devrilməsinə dair iyirmidən artıq xatırlama tapdım.

Xanok da Daniel peyğəmbər kimi *axır-zamanla* bağlı “Bəşər oğlundan” söhbət açır:

“*Bu sənin gördüyün Bəşər Oğludur... O, günahkarların dişini sındıracaq və şahları öz taxtından və hakimiyyətindən devirəcək...*”[[420]](#footnote-420)

Xanok bu “Bəşər Oğlunun” *axır-zamanda* dünyanın hansı hissəsindən gələcəyini də xəbər verir:

“*Həmin günlərdə mələklər bir yerə toplanacaq və başlarını şərqə, Parfiya və Midiya xalqlarına tərəf çevirəcəklər ki, şahları vəlvələyə salsınlar və narahatçılır ruhu onları çulğalayacaq və onları taxt-tacdan salacaq*”.[[421]](#footnote-421)

Həzrət Bəhaullahın ən çox toxunduğu mövzu yoxsulların və məzlumların rifahı və xoşbəxtliyi idi. O, aclıq çəkənlərə və məzlumiyyətə məhkum olunlara qarşı qayğı və məhəbbətlə yanaşırdı. O, varlılara xəbərdarlıq edirdi:

“*Ey yer üzünün varlıları! Aranızdakı yoxsullar mənim əmanətimdir. Elə isə əmanətimi yaxşı saxlayın. Yalnız öz rahatlığınıza can atmayın*”.[[422]](#footnote-422)

Həzrət Bəhaullahın kəlamları 1844-cü ildən başlayaraq Yerdə tüğyan edən, hökmdarları devirən, bütöv sülalələri məhv edən və şah nəsillərini kökündən qoparan həmin fırtına girdabını qabaqcadan xəbər verirdi:

“*Allah zalımın zülmünə göz yummamış və heç vaxt da yummayacaqdır. Xüsusilə də bu Zühurda O, zalımların hamısından bir-bir intiqam alacaqdır...*”[[423]](#footnote-423)

Hökmdarların süqutu və kəhanətlərin həyata keçməsi haqqında bu qəribə və müfəssəl hekayə özünün tam dramatikliyi ilə “*Səma atəşi*” kitabında təqdim olunmuşdur.

İki *kəhanət* altında – 1) Messiya Kitabların möhürünü açacaq və 2) O, zalım hökmdarları taxtdan salacaq, – mən aşağıdakı sözləri yazdım: *Yerinə yetdi*.

# **13. Məsihi izzətləndirəcək**

İndi ən sonuncu *şərt* qalırdı. O, Messiya *Məsihi izzətləndirəcək*. Məsihin Özü vəd etmişdi ki, Messiya gələndə:

1. O, “*Məni izzətləndirəcəkdir*...” (İncil, Yəhya 16:14).
2. O, *“...gəldiyi zaman dünyanın günah...səhvlərini ifşa edəcəkdir...çünki Mənə iman etmədilər*”. (İncil, Yəhya 16:8,9).
3. O, “*...Mənim Özümdən götürəcək və sizə bildirəcəkdir*”. (İncil, Yəhya 16:15).
4. O, “..*.sizə söylədiyim hər şeyi sizə xatırladacaqdır*”. (İncil, Yəhya 14:26).

Həzrət Bəhaullah bütün bunları etdimi?

*Baş verməmiş zühur haqqında İşdə* axırıncı şərtə dair mənim tərəfimdən ən inandırıcı cavab alınmışdı. Mən Həzrət Bəhaullahın İsa Məsih haqda aşağıda dediklərini tapdım:

“*Onun qüsursuz, Onun həqiqəti söyləyən, Onun etibarlı dilindən nə süzülmüşsə, heç vaxt dəyişə bilməz*”.[[424]](#footnote-424)

Həzrət Bəhaullah çarmıxda şəhid edilmiş Məsih haqqında düşündüklərini bu cür ifadə edir:

“*Bil ki, İnsan Oğlu ruhunu təsil edəndə bütün xilqət hönkürtü ilə ağladı. Lakin Özünü fəda etməklə, bütün yaradılmışlara yeni qabiliyyət əta edildi. Bunun əlamətləri yer üzünün bütün xalqlarında müşahidə olunduğu kimi, sənin qarşında da aşkardır*”.[[425]](#footnote-425)

Dünya hökmdarlarına müraciətində Həzrət Bəhaullah bütün dünyanı Məsihə inamsızlıqda ittiham edirdi. Bildirirdi ki, Onun Özünü də Məsihin birinci gəlişi zamanı qarşılandığı kimi qəbul ediblər:

*“Odur ki, Mən Öz izzətimlə onların yanına gələndə, onlar Məndən üz döndərdilər. Bil ki, onlar etibardan düşmüşlər. Bu, Ruhun sizə xəbər verdiyi şeydir. O, haqq ilə gəldiyi zaman yəhudi alimləri ona etiraz etdilər və hətta elə işlər tutdular ki, Müqəddəs Ruh bunu görüb nalə çəkdi və Allaha yaxın kəslər göz yaşı tökdü*”.[[426]](#footnote-426)

Həzrət Bəhaullah bütün Yazılarında insanları Məsihin sözlərini yada salmağa çağırır. O, Məsihin vəd etdiyi kimi hərəkət edir – “... *Mənim Özümdən götürəcək və sizə bildirəcəkdir*”. Həzrət Bəhaullah dünya xalqlarına müraciət edir:

“*Bütün dinlərin ardıcılları ilə dostluq və yoldaşlıq ruhunda ünsiyyət etmək, Turda Danışanın gətirdiklərini bəyan etmək və bütün hallarda onlara riayət etməkdir...*”[[427]](#footnote-427)

Həzrət Bəhaullah İsa Məsihin vəd etdiyi kimi, tez-tez Onun sözlərini xatırlayırdı: “... *sizə söylədiyim hər şeyi sizə xatırladacaqdır”.* Həzrət Bəhaullahın Yazılarında bu sözləri oxudum:

“*Birlik – bütün dünyanın həqiqi mahiyyətidir... İsa Məsih, bu Həzrət – canım Ona fəda olsun – bu birliyi insanlar arasında təbliğ etmişdir. Bu mahiyyət vasitəsilə, İsa Məsihə iman gətirmiş hər bir ruh, həyata qayıdır və dirilir, əbədi şərəf üfüqinə çatır, əbədi həyatı qəbul edir, ikinci doğuluşu yaşayır və xoşbəxtliyin zirvəsinə qalxır*”.[[428]](#footnote-428)

Mən əmin idim ki, Bəhai Yazılarından götürülmüş aşağıdakı sözləri oxuyan istənilən vicdanlı və səmimi xristian Həzrət Bəhaullahı və Bəhai dinini Məsihin və xristianlığın düşməni hesab edə bilməz:

“*İsa Məsih – Allahın Məzhəri idi və Ondan gələn hər bir şey Allahdandır. Onu (Məsihi) tanımaq, Allahı tanımaq deməkdir, Ona itaət etmək – Allahın iradəsinə tabe olmaq deməkdir. O, İlahi məziyyətlərin mənbəyi idi. O, İlahi keyfiyyətlərin inikası idi və bu Güzgü (Məsih) vasitəsilə Rəbbin enerjisi axıb tökülürdü. Allahın bütün Zatı Onda əks olunmuşdur*”.[[429]](#footnote-429)

Özünün bütün xidməti dövründə Həzrət Bəhaullah öz həyatını Məsihin həyatı ilə bağlayırdı. Daşlanmaya, qamçılanmağa və həbsxana həyatına məruz qalmış Həzrət Bəhaullah səsini yüksəldib haray çəkirdi:

“*Ey yəhudilər, əgər siz ikinci dəfə Ruhu (İsa Məsihi) çarmıxa çəkmək istəyirsinizsə, Allaha and olsun, bu həmin ruhdur ki, sizin aranızda zühur etmişdir. Elə isə istədiyinizi edin, çünki O öz canını Allahın yolunda qurban demişdir və əgər göylərdə və yerdə olanların hamısı ona qarşı birləşsələr də, o heç kəsdən qorxan deyil. Buna əmin olun!*”[[430]](#footnote-430)

Allahın bütün Peyğəmbərlərində özünü zahir etdirən Müqəddəs Ruhun vəhdətini bu cür ifadə etməklə, Həzrət Bəhaullah, Özü ilə İsa Məsih arasında paralellər aparır və Məsihin insanlardan çəkdiyi bütün əzabları Öz üzərinə götürməyə hazır olduğunu bildirirdi:

“*Hücum edin Mənə və Məni təqib edin, zira Mən – Onun Sevimlisiyəm, Onun Mahiyyətinin təzahürüyəm, baxmayaraq ki, Mənim adım Onun adından fərqlidir. Mən calal buludlarının kölgəsi altında zühur etmişəm*”.429

Məsihin vəd etdiyi kimi, Həzrət Bəhaullah “dünyanın Hökmdarını (Məsihi) mühakimə” etdiyinə görə dünyanı “pisləmişdir”. Onların əlindən həmin əzabları qəbul etmək arzusunda olduğunu bildirən Həzrət Bəhaullah yazır:

“*Əgər siz zühurunu Ruhun (İsa Məsihin) dili ilə elan edilmiş Kəsin qanını tökmək istəyirsinizsə, budur, O sizin qarşınızda köməksiz və hazır durmuşdur. İstədiyiniz kimi onunla rəftar edin*”. 429

Öz Yazılarında Həzrət Bəhaullah Məsihin adını izzətləndirdi. İsa Məhihin böyüklüyü Həzrət Bəhaullahın söhbət açdığı ən sevimli mövzulardan biri idi:

“*Şəhadət veririk ki, O (İsa Məsih), aləmə gəldiyi anda məxluqata calanının nurunu saçdı. Onun vasitəsilə bütün cüzamlılar cəhalət və inadkarlıq cüzamından sağaldılar. Onun vasitəsilə mənəviyyatsızlar və azğınlar haqqın yolunu tapdılar. Onun Qadir Allahdan olan qüdrəti sayəsində bütün korların gözü açıldı və bütün günahkar qəlblər saflaşdı*”.[[431]](#footnote-431)

Həzrət Bəhaullah Məsihin əzəməti haqqında danışarkən bəyan edirdi:

“*O, aləmi təmizləyən kəsdir. Xoş o kəsin halına ki, nurlu sima ilə Ona üz tutub*”.430

Həzrət Bəhaullahın Yazılarından ibarət külliyatın təkcə bir cildində mən İsa Məsihin gözəlliyindən, böyüklük və həşəmətindən bəhs edən *yüzlərlə* qeydə rast gəldim.[[432]](#footnote-432)

Beləliklə, Həzrət Bəhaullah axırınıcı və ən vacib *şərti* yerinə yetirmişdir. Məsih demişdir – *Həqiqət Ruhu* gələndə “*O, Məni izzətləndirəcəkdir*”.

Mən bu öncə demənin qarşısında yazdım: *Yerinə yetdi.*

# **14. Qar uçqunu qurtardı**

Tədqiqatın bu mərhələsində məndə cüzi də olsa şübhə qalmırdı ki, Həzrət Bəhaullahın sayəsində yüz ildən çox yaşı olan *baş verməmiş zühur haqqında İş* özünün müəyyən həllini tapdı.

*Axır-zamanda gələcək Messiya* haqqında kəhanətlər astronomik dəqiqliklə həyata keçdi və Həzrət Bəhaullahın zühuru ilə bağlı dəlillər çoxluğu ilə göz qabağında idi.

O, beləliklə, Müqəddəs Kitablarda olan növbəti şərtləri yerinə yetirdi:

1. Onun dini 1844-cü ildə nazil oldu.
2. O, şərqdən gəldi.
3. O, İrandandır.
4. O, “Allahın İzzəti” kimi tanınır.
5. O, Dəclə-Fərat çaylarının vadisinə yollandı.
6. O, Öz missiyasını dünyaya qədim Babil torpağında bəyan etdi.
7. İbrahim peyğəmbər kimi O da Babildən Suriya torpağına sürgün olundu.
8. O, Allah tərəfindən İbrahim nəslinə vəd olunmuş qədim “Kənan” torpağına gəldi.
9. O, İsrailə, Müqəddəs Torpağa *dəniz vasitəsilə* gəldi.
10. O, *qaladan qalaya* gəldi.
11. O, *qaladan çaya* gəldi.
12. O, *dağdan dağa* gəldi.
13. O, *dənizdən dənizə* gəldi.
14. Onu, “Allahın İzzəti”ni *Kərmil* və *Şaron* gördü.
15. O, şərqdən *qapıdan* (Həzrət Bab) keçib gəldi.
16. O, Əkkaya, şəhər-məhbəsə gəldi.
17. O, Kərmilin ətəklərində yaşadı.
18. Onun *Qanunu* dağdan nazil oldu.
19. Onun Müqəddəs Torpaqda görünməsi ilə İsrail övladları bir yerə *toplandı*.
20. Allahın dağında *dünyanın bütün xalqları üçün* “ibadət evi” ucaldıldı.
21. *Səhra* nərgiz kimi *çiçəkləndi*.
22. Onun yerdəki xidməti düz qırx il çəkdi.
23. Onun məqbərəsi bəzədildi.
24. Onun ayağının dəydiyi yerlər izzətləndi.
25. O, İbrahimin *nəslindən* idi.
26. O, dünyanın hər yerində ruhani səltənətini qurdu.
27. O, Kitabların *möhürünü qırdı*.
28. O, hökmdarları *taxt-tacından məhrum etdi*.
29. O, Məsihi *izzətləndirdi*.

Lakin kəhanətlərin yerinə yetməsi ilə bu hekayə heç də başa çatmırdı. Bununla belə, Həzrət Bəhaullahın dininin və Onun Özünün kəhanətinin həqiqiliyinə əmin olmaqdan ötrü mənim əldə etmək istədiyim əsas şərtlər bunlar idi.

Onların hər birinin qarşısında mən tam əminliklə “*yerinə yetdi*” ifadəsini yaza bilərdim. Lakin Onun dini ilə bağlı əlimə məndə daha çox maraq yaradan əlavə dəlillər düşməsəydi, *baş verməmiş zühur haqqında İşin* qovluğunu bağlayıb, üzərinə bu sözləri yazardım – “*Həll olundu*”.

Lakin qəribə görünsə də, bu hələ işin bitməsi deyildi. Görən “möcüzələrin” sonu olacaqmı?

Bu hekayəni ümidə susayan, Allahın əlinin onların kədərini və məyusluğunu aradan qaldırmasını arzulayan geniş insan kütləsinə çatdıra bilməyən uzun illərin naməlumluq dövrünə görə çox acı peşman oldum.

# **IV HİSSƏ – SƏMA ƏLAMƏTLƏRİ**

# **1. Səma əlamətləri**

XIX əsrin 40-cı illəri haqqında kitabları və xatirələri, həmçinin həmin əsrə dair digər materialları tədqiq edərkən, mən o dövrün insanlarını narahat edən və Messiyanın həyəcan içərisində intizarına gətirib çıxaran daha bir süjet xətti ilə rastlaşdım.

Bu kəhanətlərdə söhbət Messiyanın zühuretmə vaxtından deyil, həmin ərəfədə baş verəcək dramatik hadisələrdən gedirdi.

Bu hekayələr həm olduqca maraqlı, həm də həyəcanlandırıcı idilər və mən onları qələmə almaq qərarına gəldim. Bu hekayələrdə 1844-cü il yaxınlaşdıqca insanları bürümüş həyəcanın səbəbləri daha aşkar görünürdü.

Vəhy Kitabında vəd edilirdi ki, İbrahimin nəslindən olan bir Kəs axır-zamanda Kitabların möhürünü açacaqdır. Bu *Allahın Quzusu* görüntülərdə *yeddi gözlü* kimi təsvir edilirdi. Bunlar da Allahın bütün dünyaya bu zamana kimi göndərdiyi yeddi Ruhu (dini) kimi göstərilirdi. Messiya da məhz bu yeddi böyük dinin Kitablarının möhürünü qoparmalı idi. Qəribə görünsə də, Bəhai dininin gəlişi ərəfəsində dünyada yeddi böyük ilahi din mövcud idi. Bu kitabda hələ bu haqda söhbət açılacaqdır.

Vəhy Kitabında bildirilir ki, Allahın Quzusu Kitabları açanda və onların gizli mənalarının möhürünü qoparanda, bu möhürlərdən biri Messiyanın gəlişi ərəfəsində göydə görünəcək əlamətlərə aid olacaqdır. Vəhy Kitabındakı məhz bu əlamətlər 1844-cü ilin “həyəcanı” zamanı üzə çıxana qədər əsrlər boyu Bibliya tədqiqatçılarının tədqiqat predmeti olmuşdur. Vəhy Kitabında deyilir:

1. Birinci əlamət – “...*böyük bir zəlzələ baş verdi*...”[[433]](#footnote-433)
2. İkinci əlamət – “...*Günəş qıldan toxunmuş çul kimi qaraldı və bütün ay qana bənzər oldu*”.432
3. Üçüncü əlamət – “*və asiman ulduzları, əncir ağacı güclü külək tərəfindən sarsılıb kal əncirlərini tökdüyü kimi, yer üzünə yıxıldılar*”.[[434]](#footnote-434) Bu sonuncu əlamət və yekun vəd idi və o Messiyanın *son günlərdə* gəlişi ərəfəsində baş verməli idi.

Həzrət Bəhaullah bu səma əlamətləri haqqında Özünün “Kitabi-İqan”ında yazmışdır. O, qeyd edirdi ki, Vəhy Kitabında rast gəlinən bu cür sözlərdə sırf rəmzi mənalar gizlədilib. Bəzi hallarda onların gözlə görünə bilən, fiziki ifadəsi də mümkündür.

Mən özüm üçün haqqında Bibliya tədqiqatçılarının söz açdığı və 1844-cü ilə aid edilən xeyli maraqlı hadisə aşkar etdim. Onlardan bəziləri sadəcə təəccüb doğurur, digərləri isə, şübhəsiz ki, dramatik hadisələr idi. Bütün bu hadisələr nə vaxtsa insanlar arasında görünməmiş həyəcana səbəb olmuşdu.

Vəhy Kitabında adı çəkilən aşağıdakı bu üç əlamət Məsihin qayıdışı ərəfəsində bir-birinin ardınca baş verməli idi:

1. Dəhşətli zəlzələ.
2. Günəş və ay tutulmaları.
3. Ulduzların göydən yerə tökülməsi.

Bu hadisələrin baş verəcəyi Yeşaya, Yoel, Daniel, Zəkəriyyənin Kitabında və Məsihin Əhdi-Cədidində öncədən xəbər verilmişdi. Bu hadisələrin arxasınca “böyük və dəhşətli” Qiyamət baş verəcək və onda dünyanın sonunun carçısı Messiya gələcəkdi.

Bəzi Bibliya tədqiqatçıları hesab edirdilər ki, Vəhy Kitabında söhbəti gedən bütün bu hadisələr eyni vaxtda baş verəcək və adət etdiyimiz bu dünya bir dəfəlik yox olacaqdı. Əksəriyyət isə bu üç hadisənin növbə ilə baş verəcəyini güman edirdi. Bununla belə, bu hadisələrin hər biri Messiyanın yaxınlaşan qədəmlərini göstərəcək və nəhayət sonuncu, yəni ulduzların tökümündən sonra Messiyanın Özü gələcəkdi.

Mən öz şəxsi tədqiqatlarımdam belə yəqinlinlik hasil etdim ki, Yazılardakı “dünyanın sonu” anlayışı təmiz rəmzi məna daşıyır. Haradasa, onu *“tsiklin sonu”* və *“əsrin sonu”* da adlandırırlar.

Müəyyən etdim ki, yunan dilində “dünya” anlayışını bildirən iki söz vardır. Onlardan biri – “kosmos”, digəri isə “eon”dur. “Kosmos” maddi dünya, “eon” isə dövr və ya era mənasını bildirir. Əhdi-Cədiddə “dünyanın sonu” ifadəsinə yeddi dəfə rast gəlinir. Hər dəfə də bu söz yunan orijinalında “kosmos” deyil, “eon” kimi işlədilmişdir. “Eon” ifadəsi şagirdlərinin Məsihə “dünyanın sonu” və Onun qayıtması haqda verdikləri suallarda da işlədilmişdir. Bu sözə Məsihin “*dünyanın sonunda biçin*” haqqında söhbətində də rast gəlinir. Məsih deyəndi ki, “*son o zaman gələcəkdir”,* bu yenə *“eondur”.* Buradan aydın olur ki, Məsihin qayıtması əsrin və ya eranın sonuna işarədir.

Qəribə görünsə də, mənim aşkarladığın dəlillərə görə həmin bu üç hadisə Vəhy Kitabında göstərilən ardıcıllıqla baş vermişdi. İnanılmazdır? Mümkünsüz görünsə də, əslində belədir.

Mən, XIX əsrin 40-cı illərinə kimi tarixi hadisələri tədqiq etmiş bir Bibliya tədqiqatçısının qeydlərini tapdım. Öz tədqiqatının sonunda O, belə bir xülasə yazmışdı:

*“Gördüyümüz kimi, qeyd edilən hadisələr (Vəhy Kitabında) qabaqcadan xəbər verilmiş ardıcıllıqla baş vermişdir”.[[435]](#footnote-435)*

Onun sadaladığı hadisələr aşağıdakılardan ibarət idi:

1. 1755-ci ilin Lissabon zəlzələsi.
2. 1780-ci ilin Qaranlıq Günü.
3. 1833-cü ilin ulduz axını.

Görəsən mən düzgün istiqamətdə idim?

Əmin olmaqdan ötrü mən bu üç hadisəni ayrı-ayrılıqda nəzərdən keçirmək qərarına gəldim.

# **2. Lərzəyə gəlmiş yer**

Mənim birinci dəlilim kifayət qədər sadə idi.

“... budur, böyük zəlzələ baş verdi”.

Bu zəlzələ haqqında bir çox tarixi sənədlərdə bu cür danışılır. Onu

1755-Cİ İLİN LİSSABON ZƏLZƏLƏSİ

adlandırırdılar. Bu, üç əlamətdən birincisi haqqında özünün “*Zəlzələlər*” kitabında tanınmış geoloq, professor Y. Hobbs danışır: “Həm Portuqaliya krallığının tarixində, həm də bir sıra göstəricilərinə görə bütün planetin tarixində 1 noyabr 1755-ci il zəlzələsi bütün tanınmış zəlzələlər içərisində birinci yeri tutur... Altı dəqiqə ərzində 60 min insan həlak oldu”.

Tədqiqatlarımı davam etdirdikcə aşkar görünürdü ki, Bibliya tədqiqatçıları burada zəlzələlərin getdikcə artan gücünü də hesaba alırdılar. Keşiş Con Kamminq “*Yeddinci qab*” kitabında bu dövrü belə təsvir edir: “1800-1865-ci illər arasında, yalnız Roma imperiyasının keçmiş sərhədləri daxilində otuz beşdən çox güclü və dağıdıcı zəlzələ baş verib, hansı ki, tarixçilərin diqqətini cəlb etməyə bilməzdi... Skandinaviya yarımadasında və İslandiya adasında 1700-1850-ci illər ərzində onların sayı 224; İspaniya və Potuqaliyada – 178; Fransa, Belçika və Hollandiyada – 600; ... 1800-1850-ci illər arasında Apenin yarımadası və Aralıq dənizinin şərqində isə 800 zəlzələ baş verib”.

Bu tədqiqatçıların diqqətini o fakt özünə cəlb edirdi ki, hər üç hadisə – zəlzələ, tutulma, ulduz axını, – Portuqaliyadakı dağıdıcı zəlzələdən başlayaraq, bir-birinə son dərəcə yaxın yerləşmişdilər. Lakin (Ceyms Partonun “*Volterin həyatı*” kitabında) Portuqaliyada baş verən zəlzələ özünün dağıdıcı gücünə görə digərlərindən fərqlənirdi: “1 noyabr 1755-ci il Lissabon zəlzələsi ilahiyyatçıları və filosofları çətinliyə saldı... Həmin səhər ona iyirmi dəqiqə qalmış Lissabon öz gözəlliyi ilə bərq vururdu...Üstündən altı dəqiqə keçməmiş şəhər xarabalıqlar içində idi”.

Robert Sirz “*Dünyanın möcüzələri*” kitabında yazır: “1755-ci ilin böyük zəlzələsi dörd milyon kvadrat mil ərazini əhatə edirdi”.

Bu fəlakət Volteri dərindən sarsıtmışdı. O, bu hadisəni bu cür təsvir edirdi: “Həqiqətən, o yerlər üçün bu Qiyamət Günü idi; yalnız suri-İsrafil çatmırdı”1.

Zəlzələ ilə əlaqədar Volterin yeni dram əsərinin premyerası təxirə salındı. Onun bioqrafı Tallentiranın sözlərinə görə, “zəlzələ insanları düşünməyə məcbur etdi. Teatra olan məhəbbətlərini dəyişərək, onlar kilsələrə tələsirdilər”.[[436]](#footnote-436)

Həmin 1755-ci ildə daha bir zəlzələ İranda baş verdi. O, 40 min insanın həyatına son qoydu. Məsih demişdi:

“*...bəzi yerlərdə... zəlzələlər olacaqdır. Bütün bunlar isə yalnız ağrıların başlanğıcıdır...O zaman İnsan Oğlunun əlaməti göydə görünəcək...*”[[437]](#footnote-437)

Əksər Bibliya tədqiqatçılarının gəldiyi nəticə ondan ibarət idi ki, bu möhtəşəm zəlzələ *Apokalipsis* haqqında öncə deyilənlərin yerinə yetməsidir. O, həmin ərəfədə görünməmiş sayda baş verən zəlzələr dalğasının zirvəsi oldu.

Çoxları əmin idi ki, Vəhy Kitabında adı çəkilən *birinci əlamət* həyata keçmişdir. İndi onlar qorxa-qorxa göyə baxır və *ikinci əlamətin* yerinə yetməsini – Günəş tutulmasını gözləyirdilər.

# **3. Suri-İsrafil**

İndi növbə ikinci əlamətə çatdı. Kəhanətdə deyilir: “...*Günəş qıldan toxunmuş çul kimi qaraldı və bütün ay qana bənzər oldu”.*

Bu hadisə haqqında xatırlatmaları mən bir çox sənədlərdə aşkar etdim. Onu belə adlandırırdılar:

1780-Cİ İLİN QARANLIQ GÜNÜ

Bu hadisə insanların diqqətini o qədər özünə cəlb etmişdi ki, onun haqqında təkcə Birləşmiş Ştatların deyil, başqa ölkələrin qəzetləri də bar-bar bağırırdılar.

Görün Dr. Semuel Stirz “*Boston İndependent Kronikl*” qəzetinin 22 may 1780-ci il nömrəsində onun haqqında nə yazır: “Qaranlıq Günəşin tutulması ilə əlaqədar deyildi. Çünki bu zaman bizim sistemin səma cisimləri müxtəlif mövqelərdə idilər; Ay bütün üç gün ərzində Günəşdən yüz əlli dərəcə aralıqda dayanmışdı”.

Bu o qədər nadir hadisə idi ki, onu hətta Uebsterin izahlı lüğətinin 1883-cü il nəşrinə daxil etmişdilər:

“1780-ci ilin Qaranlıq Günü – həmin gün Yeni İngiltərənin bütün ərazisində hökm sürən qeyri-adi qaranlıq ilə bağlı bu cür adlandırılmışdır... Bu fenomenin həqiqi səbəbi məlum deyil”.

Semuel Tenni özünün “*Massaçussets tarix cəmiyyətinin qeydləri*” (1792) əsərində yazır: “Qatı zülmət günorta saat birə kimə davam etdi, halbuki bir gün əvvəl göydə bədrlənmiş ay görünürdü”.

Tenninin bu məlumatına Uriya Smit bu cür şərh verirdi: “Ayın səfhələri üzərində müşahidələr Günəş tutulmasının mümkünsüzlüyünü sübut edirdi... Ay vaxtaşarı səmada görünəndə o qan kimi qırmızı idi”.[[438]](#footnote-438)

Bu hadisənin nadirliyinə xüsusi əhəmiyyət verən bir çox alimlər onun adi günəş tutulması olmadığını qeyd edirdilər. Bu, göyün qəfil qaralması idi, həm də bu zaman ay qan rənginə boyanmışdı. Daha mühafizəkar ilahiyyatçılar deyirdilər ki, bu hadisənin təbii olması və ya izahedilməzliyi elə bir əhəmiyyət kəsb etmir. Əsas odur ki, onların sözlərinə görə, *günəş qaralmış, ay isə qan kimi olmuşdur*. Bunun hansı səbəbdən olması – elə bir əhəmiyyət kəsb etmir.

Bu hadisəni izah etməkdən ötrü bir çox cəhdlər edildi. Lakin Bibliya tədqiqatçılar onlardan yalnız biri ilə razılaşdı: əsas kəhanətin yerinə yetməsidir, onun necə yerinə yetməsi elə əhəmiyyət kəsb etmir. Bəzilər etiraz edib bildirirdilər ki, heç də bütün dünya “Qaranlıq Günün” şahidi olmamışdır. Başqaları cavab verirdi: bu hadisənin bütün insanların görməsi vacib deyil, axı Vefleyem ulduzunu da yalnız Yaxın Şərqdə görmüşdülər. Mübahisə və ehtirasların gərginliyi günü-gündən artırdı. Həm də Məsihin qayıtması ətrafında ehtiraslar bu mübahisələrin kəskinliyi artdıqca daha da güclənirdi.

“Massaçusetts Spay” qəzeti məlumat verirdi: “Gündüzün qaranlığı daha çox vahimə yaradır, nəinki gecənin; ayın bədərlənməsinə baxmayaraq, təbii işıqlanma şəraitində bir şey görmək mümkün deyildi...Bəziləri bunun arxasınca Qiyamətin baş verəcəyini güman edirdilər”.

Barber “*Konnektikut ştatının tarixi məktubları*” kitabında Hartfordda, ştatın qanunverici məclisində baş vermiş hadisə haqqında məlumat vermişdi. O, bunu belə təsvir edirdi: İclas getdiyi zaman qəfil qaranlıq çökdü. Qorxuya düşmüş iştirakçılar Qiyamətin baş verdiyini bildirirlər və təklif olunur ki, iclas dayandırılsın.

Lakin polkovnik Deyvenport üzünü millət vəkillərinə tutub bu sözləri deyir: “İkisindən biridir: ya bu Qiyamətdir, ya da yox. Əgər bu Qiyamət deyilsə, iclası təxirə salmağa nə ehtiyac; əgər Qiyamətdirsə, istərdim ki, məni öz vəzifəmi yerinə yetirərkən yaxalasınlar. Ona görə də zala şamlar gətirilsin”.

Şair Uitter həmin dəhşətli gün haqqında öz təəssüratlarını bu cür təsvir edir:

“Həm torpaq, həm də günorta səması

Qorxunc zülmətə büründü...

İndi Qiyamət üçün surun səslənəcəyini

Qorxu içində gözləyir hamı...”[[439]](#footnote-439)

Məsih deyirdi:

“*... günəş qaralacaq, ay işığını verməyəcək... o zaman İnsan Oğlunun əlaməti göydə görünəcək*”.[[440]](#footnote-440)

O dövrün Bibliya tədqiqatçılarına bu hadisə güclü təsir bağışladı. Onların çoxu əmin idi ki, *Böyük Zəlzələnin* arxasınca baş vermiş *Qaranlıq Gün* Vəhy kitabında yazılmış iki kəhanətin ardıcıl yerinə yetməsidir və bu hadisələr Messiyanın yerdə zühuruna xəbərdarlıq idilər.

Bu hər iki hadisə Qərbdə baş vermişdi. İnsanlar həyəcanla nəzərlərini səmaya tikib üçüncü kəhanətin – *ulduzların səmadan tökülməsini* gözləyirdilər.

# **4. Ulduzlar qar dənəcikləri kimi yerə töküldüyü zaman**

Etiraf etməliyəm ki, *baş verməmiş zühur haqqında İşin* istintaqını aparan detektiv kimi, bütün bu hadisələr mənə son dərəcə maraqlı görünürdü. Xüsusən də – *üçüncü* əlamət. Vəhy Kitabının üçüncü kəhanətində deyilirdi:

“*Və asiman ulduzları, əncir ağacı güclü külək tərəfindən sarsılıb kal əncirlərini tökdüyü kimi, yer üzünə yıxıldılar*”.

Məhz belə bir hadisəni mən aşkar etdim. Onu belə adlandırırdılar:

1833-CÜ İLİN ULDUZ AXINI

Bu hadisə o qədər qeyri-adi idi ki, Klark “*XIX əsrin astronomiyasının tarixi*” kitabında yazır ki, “...tökülən ulduzların fırtınası Yerə hücum etdi”.

XIX əsrin 40-cı illərinin ilahiyyatçılarına görə Vəhy Kitabının 6-cı fəsildə verilən *üçüncü əlamət* 1833-cü ilin 12 noyabrında gecə radələrində baş vermişdi.

Klark həmin gecə haqqında belə yazır: “1833-cü ilin ulduz axının nəticəsi o oldu ki, meteoritlərin tədqiqi astronomiyanın ayrılmaz hissəsinə çevrildi”. Sonra o qeyd edir: “Əsas zərbəni Şimali Amerika öz üzərinə götürdü. Meksika körfəzindən tutmuş Halifaksa kimi bütün məkanda səma bütün istiqamətlərdə parıldayan izlərlə cızılmış və iri alovlu kürələrin saçdığı işığa qərq olmuşdu. Yalnız açılan səhər, dərhal olmasa da, buna son qoydu.

Bu hadisə haqqında Yel Universitetinin professoru Denison Olmsted belə yazırdı:

“...“tökülən ulduzlar” fenomeni (çox güman ki, insanlığın tarixi ərzində ən iri miqyaslı və ən parlaq) səbəbindən 1833-cü il 13 noyabrın səhəri unudulmaz oldu...Yəqin ki, ilk mühacirlərin bu ölkəyə gəlişindən bəri heç bir səma hadisəsi seyrçilərin bir hissəsi tərəfindən bu dərəcədə heyranlıq və şadyanalıq, digər hissəsi tərəfindən eyni dərəcədə təəccüb və qorxu ilə qarşılanmamışdı. “Meteorit fenomeni” uzun müddət söhbətlərin əsas mövzusu idi”.

Fransız astronomu Flammarion “*Hər kəs üçün astronomiya*” jurnalında yazırdı: “Bostondan olan müşahidəçi Olmsted meteorit axınını qar düşməsinə bənzədirdi”.

Professor Olmsted bir saatda 34640 ulduzun düşdüyünü hesablaya bilmişdi. Həm də nəzərə almaq lazımdır ki, hansısa hesablamaları aparmaqdan ötrü o, ulduz tökümünün bir qədər zəifləməsini gözləməli olmuşdu.

Merilend ştatı Annapolis şəhərində Müqəddəs Yəhya kollecinin prezidenti Dr. Hemfriz “*Amerika elmi jurnalı*”nda nəşr olunmuş məqaləsində qeyd edirdi: “Onlar qar kimi yağırdılar – bunu başqa cür ifadə etmək mümkün deyildi”.

Sonra həmin jurnalda bu sözlər yazılmışdı: “Baxmayaraq ki, ay yox idi, biz onları birinci dəfə müşahidə edəndə, onların parlaqlığı o qədər yüksək idi ki, arabir adi şriftli yazını çətinlik çəkmədən oxumaq mümkün idi. Onların saçdığı işıq yer səthinin qarla örtülü olduğu şaxtalı qış gecəsi ayın saçdığı işıqdan parlaq idi”.[[441]](#footnote-441)

“*Nyu-York Cornal of Kommers*” yazırdı: “filosofların və ya alimlərin heç birinin yazılarında dünən səhər baş verənlərə bənzər nəyəsə rast gəlmək mümkün deyil. Əgər özümüzə zəhmət verib araşdırsaq, görərik ki, “tökülən ulduzlar” və “ulduz axını” eyni məna daşıyır və bu hadisə on səkkiz əsr əvvəl peyğəmbərlər tərəfindən böyük dəqiqliklə öncədən xəbər verilmişdir”.[[442]](#footnote-442)

İngiltərəli Tomas Milner “*Təbiətin Qalereyası*” jurnalında qeyd edirdi ki, təkcə Amerika deyil, bütün dünya bu hadisənin dərin təəssüratı altında idi. O, yazırdı: “Bir çox yerlərdə əhalinin çox hissəsi təlaş içində idi, bir qədər biliklilər güclü küləyin kal əncirlər kimi yerə tökdüyü ulduzların apokaliptik axınından heyrətlənmişdilər”.

Dəqiq araşdırmalardan sonra astronomlar belə bir nəticəyə gəldilər ki, bu cür meteorit hadisələr hər otuz üç ildən bir baş verir. Bununla belə 1833-cü il fenomeni öz dramatikliyinə görə nadir idi; nə 1866-cı, nə də 1899-cu ilin ulduz axınları onunla müqayisə oluna bilməzdi.

Hər halda, ilahiyyatçı alimlərin sözlərinə görə, bu əlamətin əhəmiyyəti ondan ibarət idi ki, o, *zəlzələ* və *Qaranlıq Günün* arxasınca baş vermişdi. Onlardan bir çoxu səmalardan və Məsihin gəlməsi əlamətindən bəhs edən Vəhy Kitabındakı fəsildə yazıldığı kimi kəhanətin yerinə yetməsinin dəqiqliklə və lazımi ardıcıllıqla baş verməsini səbəb göstərirdi:

*Birincisi*:1755-ci ilin böyük zəlzələsi.

*İkincisi*: 1780-ci ilin Qaranlıq Günündə günəş qaraldı, ay qan kimi oldu.

*Üçüncüsü*: 1833-cü ildə ulduzlar yerə töküldü.

Həmin fəsildə həm də deyilir ki, Messiya gələcək hökmdarları öz taxtından devirəcək, çünki Rəbbin böyük günü gəlmişdir. Məsih deyirdi:

“*... ulduzlar göydən düşəcək... O zaman İnsan Oğlunun əlaməti göydə görünəcək...*”[[443]](#footnote-443)

Bibliya tədqiqatçıları kəhanətlərin 1844-cü ildə son dərəcə dəqiqliklə yerinə yetməsini qeyd edirdilər. İndi, üç səma əlaməti, necə ki, Vəhy Kitabında vəd olunduğu kimi Məsihin qayıtmasını xəbərdarlıq etməli idi, yerinə yetdikdən sonra, onların həlledici saatın yaxınlaşmasına olan inamını daha da möhkəmləndirdi.

Keşiş L. D. Fleminq 1842-ci ildə qələmə aldığı “*Məsihin 1843-cü ildə ikinci qayıdışının xeyrinə dəlillərin icmalı*” yazısında bildirirdi: “Kəhanətlərin əksər nüfuzlu tədqiqatçıları çox oxşar nəticələr əldə etdi... Bir neçə il əvvəl bütün dünyanı heyrətə salmış bu möcüzəli hadisəni – tökülən ulduzları və meteoritləri axır-zamanın əlaməti deyil, özgə nə cür izah etmək olardı?”. Sonra müəllif bir daha bir neçə il əvvəl “göydən asılmış” o qəribə “gecə işıqlanmasını” yada salır. O, öz mühakiməsini aşağıdakı sözlərlə bitirir: “Allah sizə oyaq qalmaqda kömək olsun!”

Maraqlıdır ki, nəhəng ulduz axını 12 noyabr gecəsi, Həzrət Bəhaullahın anadan olduğu gün baş vermişdi.

Daha hansı əlavə dəlillərə ehtiyac var?

# **5. Səma yığıncağı**

Bu dəlillər var idi! Onlar olduqca çox idi!

Bəhai dininin nazil olduğu 1844-cü il ərəfəsində görünən əsas səma möcüzələrinə əlavə olaraq, bu dövrdə müşahidə edilmiş başqa, daha spesifik hadisələri aşkar etmək mümkün oldu.

Emersonun dostu Marqaret Fuler (Ossoli) bir dəfə belə bir mühakimə irəli sürmüşdü: “Həyəcanın cəmiyyətin bütün təbəqələrini əhatə etməsi bu dövrün ən qabarıq cəhəti idi”.[[444]](#footnote-444)

O dövrlə bağlı başqa qeyddə deyilir: “Görünür, səmada qəribə əlamətlərin tez-tez göründüyü dövr başlayır...”[[445]](#footnote-445)

“*Konnektikut Obzerver*” qəzetinin 25 noyabr 1833-cü il nömrəsində bu sözlər yazılmışdı: “Güman edirik ki, keçən həftə çərşənbə səhəri müşahidə etdiyimiz alov yağışı dəhşətli hadisədən xəbər verir, o şübhəsiz ki, Altıncı Möhür (Vəhy Kitabından) qoparılan zaman yerdə yaşayan insanların önündə duracağı böyük və qorxulu günün müjdəçisi və əlamətidir. Haqqında təkcə Əhdi-Cədidin deyil, Əhdi-Ətiqin də söz açdığı Zaman artıq yetişmışdır”.

1833-cü il yağış axınından sonra axır-zamanla bağlı kəhanətlərə olan maraq günbəgün deyil, ta 1843-1844-cü illərdə özünün ən yüksək nöqtəsinə çatana qədər, saatbasaat artmağa başladı.Təşviş və həyəcanın artmasının katalizatoru kimi bu dəfə, mətbuatda verilən xəbərlərə görə, Günəş ətrafında dairələrin, yəni halonun, 1843-1844-cü illərdə görünməsi oldu.

Əlamətlər və kəhanətlər Massaçusetts ştatından olan keşiş Çarlz Fitçi o qədər təsirləndirdi ki, o “hamını sonun yaxınlaşdığını xəbərdar etməyi özünə borc bildi. Nəticədə o öz kilsəsindən uzaqlaşdırıldı”.

Fitçin özü bu haqqda belə deyirdi: “Mən bir növ pörtülmüş keşişə çevrildim. Əvəzində xilasa nail oldum”.[[446]](#footnote-446)

Hər halda bununla mənim səma əlamətlərindən ibarət siyahım bitmirdi. Mən Həzrət Bəhaullahın hər dəfə yerdə Messiya görünəndə səmada yeni ulduzun yanması haqda yazılarını oxudum. Həzrət Bəhaullahın “Kitabi-İqan”ında deyilir ki, Allah Elçisini yerdə iki ulduz müşayət edir. Onun sözlərinə görə birinci ulduz, rəmzi ulduz olub, Müjdəçi insandır, ikinci ulduz isə maddi – səma cismidir.

Bu həqiqəti Bibliya da təsdiq edir. Orada İbrahim peyğəmbərin zühurunu Nəmruda, Musanın gəlişini firona xəbərdarlıq edən, Hirodu Məsihdən qorxmağa məcbur edən Bet-Lehem ulduzundan danışılır. Oxşar “ulduz” əhvalatları Zərdüşt peyğəmbər və Allahın digər böyük Elçiləri ilə də bağlı danışılır.

Peyğəmbərlərin hər birinin Müjdəçisi – Onların gəlişini hazırlayan insan olmuşdur, Məsihin Müjdəçisi Vəftizçi Yəhya kimi. Ona görə də, əgər *axır-zaman* yetişibsə və eyni vaxtda iki Allah Elçisi görünübsə, onda Onların yerdə iki Müjdəçisini və göydə iki əlamətini axtarmaq lazımdır.Bu fikir mənə bir qədər fantastik görünürdü, lakin Müqəddəs Yazılara müraciət etsək, belə də olmalı idi. Mən artıq istənilən gözlənilməz hadisəyə hazırlıqlı idim.

İranın tarixindən göründüyü kimi, hər şey məhz bu cür baş vermişdi. Həm Həzrət Babın, həm də Həzrət Bəhaullahın, Onların gəlişini göncədən xəbərdarlıq edən, müjdəçisi olmuşdur. Bu müqəddəs insanların adı Şeyx Əhməd və Seyid Kazım idi. Demək yerdə iki rəmzi ulduz (iki insan) vardı, bəs göydə qoşa ulduz vardımı?

Qəribə görünsə də, məhz bu dövrdə “qoşa” ulduzların və ya “əkiz ulduzlar”ın tədqiqinə marağın artdığını aşkar etdim. “Qoşa ulduzların parametrlərinin sistemetik ölçülməsinin və öyrənilməsinin əsasını qoyduğuna görə” biz ilk növbədə iki insana – Uilyam Gerşel və Uilyam Struveyə minnətdar olmalıyıq. Struve öz işini Dorpatda 1835-ci ildə bitirmişdi7.

Təxminən həmin vaxt Şeyx Əhməd və Seyid Kazım iki Allah Rəsulunun *axır-zamanda* zühur edəcəyini dünyaya bəyan edirdilər. Seyid Kazım, ondan əvvəl isə Şeyx Əhməd İran xalqına müraciət edərək, gəlməkdə olan qoşa Messiyanı qarşılamaq üçün hazır olmağa çağırırdılar. Seyid Kazım deyirdi:

“*Həqiqətən deyirəm: vəd olunmuş Dan Yerindən sonra vəd olunmuş Günəş çıxacaq...*”[[447]](#footnote-447)

Mən qoşa ulduzlarla bağlı daha bir faktı əldə etdim. Siriusun göydə ən parlaq ulduz olması yaxşı məlumdur. Astronom Bessel tərəfindən Siriusun qoşa ulduz olması nəzəriyyəsi irəli sürülüldü. Bu 1844-cü ildə baş verdi. Sirius “müstəsna tarixi marağın” *qoşa ulduzu* adlandırıldı.

Bu Bibliya tədqiqatçısının nöqteyi-nəzərindən də düzgün idi. Bessel öz hipotezini 1844-cü ildə, Həzrət Bab Öz Missiyasını bəyan etdiyi və Bəhai dininin yarandığı il elan etdi.

Siriusun hərtərəfli tədqiqindən sonra astronom Elven Klark Besselin nəzəriyyəsini düzgün hesab etdi. Sirius – həqiqətən, *qoşa ulduz* idi. Klark onu 1862-ci ildə, Həzrət Bəhaullah Özünü Həzrət Babın Vəd etdiyi Kəs olduğunu bəyan etməzdən bir-neçə ay öncə təsdiq etdi.[[448]](#footnote-448)

Bütün bunlar sadəcə heyranedici idi, lakin bu yalnız başlanğıc idi. Mənə aydın idi ki, Həzrət Bəhaullaha aid bütün kəhanətlər kimi, bu kəhanət də sadəcə yerinə yetməmişdi, necə deyərlər, artıqlaması ilə – “kasanı doldurmaqla” yerinə yetmişdi.

Bu kəhanətlərlə bağlı bir tədqiqatçının dediyi sözlərlə razılaşmamaq mümkün deyildi: “Axtaran üçün bulaq və ya kiçik çayı, bəzən də çayı tapmaq asan deyil, lakin kim okeanı görməyə bilər?”

# **6. Gecə qonağı**

Səma əlamətləri arasında təsdiqini tapmaq istədiyim ən əhəmiyyətli tarix Həzrət Bəhaullahın dininin yaranma vaxtı idi. Bunu da tapmaq çətinlik yaratmadı. Onun əlaməti nəhəng kometa idi.

Tanınmış astronom ser Jeyms Cins özünün “Məkan və zamandan keçməklə” adlı məşhur kitabında yazırdı: “...vəziyyət elə gətirib ki, bir çox komet hadisələri ya əhəmiyyətli tarixi hadisələrlə üst-üstə düşür, ya da onları bir qədər qabaqlayır”.

Qəzetlərdəki bu cür başlıqlar buna sübutdur:

GÜNÜN GÜNORTA ÇAĞI NƏHƏNG

ALOVSAÇAN KOMETANIN QƏFİLDƏN

SƏMADA GÖRÜNMƏSİ

Bu kometa 1843-cü ildə, Həzrət Bəhaullahın dininin yaranmasından bir il əvvəl, bu hadisəni “qabaqlamaqla” göründü. Bu nəhəng kometa idi: onun quyruğu 105 milyon mil məsafəyə uzanırdı. O, Günəşin ətrafında iri dairələrin, halonun çoxlu sayda fərziyyə və şərhlərin törətdiyi həmin zamanda ortaya çıxmışdı (əvvəlki hissəyə bax).

“*Bizim birinci yüzillik*” kitabında bu hadisə aşağıdakı kimi təsvir edilir: “1843-cü ilin kometası, mümkündür, dövrümüzün ən nadir hadisəsi kimi qiymətləndirilir: onu hətta gündüz də müşahidə etmək mümkün idi. O, günəşin çox yaxınlığından keçirdi, onun quyruğu qeyri-adi idi və ona olan ümumi və dərin marağı isə görünməmiş adlandırmaq olardı”.

“*Nyu-York Tribyun*” və “*Amerikan Cornal of Sayens*” 1843-cü ilin böyük kometasına xüsusi bölmələr həsr etmişdilər, “*Amerikan Cornal of Sayens*” onun haqqında həm də bu cür ifadə işlətmişdi; “1843-cü ilin böyük kometası”.

Apardığım araşdırmalar nəticəsində məlum oldu ki, həmin dövrdə səma daha maraqlı hadisələr nəql etmişdi. Söhbət daha bir kometadan gedirdi. Onu 1845-ci ildə müşahidə etmişdilər. O, zahirən həmin il səmada görünmüş başqa kometalardan (sayı üç yüzdən çox) fərqlənmirdi. Əvvəllər o artıq dəfələrlə tədqiqatın predmeti olmuşdu. O, 1846-cı ildə hələ də səmada görünürdü.

Bununla belə, həmin dövrdə o nadir kometalardan biri hesab olunurdu. Məhz onda o öz inkişafının həlledici və doğrudan da dramatik fazasına qədəm qoydu. Onu birinci aşkar edən şəxsin adı ilə “Biela” adlandırdılar. “*Amerika ensiklopediyası*”nın 1944-cü il nəşrində bu hadisə aşağıdakı kimi şərh edilirdi: “O, bir daha 1845-ci il noyabrın axırında göründü və növbəti ay ərzində astronomiya tarixində qeyri-adi fenomenlərdən biri – kometanın bölünməsi üzərində müşahidə aparıldı. Bu proses zamanı onun quyruğu görünmürdü. Kembric Universitetində Nortumberlend teleskopu vasitəsilə səmada müşahidə aparan Professor Çellis 1846-cı il yanvarın 15-də bir kometanın bir an ərzində iki kometaya çevrilməsinin şahidi olur. O, əvvəlcə gördüklərinə inanmır, sonra teleskopun nasaz olmasından şübhələnir. Lakin bu qoşa kometa idi. Halbuki əvvəllər buna oxşar nə görən, nə də eşidən olmuşdu. Çellisin müşahidələrini başqa alimlər də təsdiq etdilər”.

Ser Ceyms Cins bu kometa haqqında yazırdı: “Üzərində 1846-cı ildə müşahidə aparılarkən iki hissəyə parçalanan Biela kometasının başına gələni ən maraqlı hadisə adlandırmaq olar”.[[449]](#footnote-449)

Professor Çallis səhv edirdi. Sirius yeganə qoşa ulduz olmadığı kimi, Biela kometası da bəşəriyyətin tarixində yeganə qoşa kometa deyildi. Astronomiya tarixində Bet-Lehem ulduzundan başqa digər parlaq ulduzlar, həmçinin başqa yeni ulduzlar və səma cisimlərinin bir-birinə yaxınlaşmasına dair digər faktlar vardır. Kəhanətlər üçün bu hadisənin əhəmiyyəti onun nadir olması deyil, zaman baxımından üst-üstə düşməsi idi.

Biela kometası 1846-cı ildə yox oldu. 1852-ci ilin avqustunda isə yenidən göründü. Məhz həmin ilin həmin ayında Həzrət Bəhaullah Tehranda yeraltı zindana atıldı. Bu Onun yerdəki *qırx illik* xidmətinin başlanğıcı oldu. Bu müddət 1892-ci ildə Onun süuduna kimi davam etdi; həmin qırx il müddətində, peyğəmbər Mikeyanın öncə görmələrinə görə, Allah Messiyanı zühur etdirməli idi.

Həmin 1852-ci il əbcəd təqvimi ilə 1269-cu ilin əvvəli ilə üst-üstə düşürdü. Bu Həzrət Babın Həzrət Bəhaullahın zühuru ilə bağlı kəhanətindən doqquz il sonra idi. Həzrət Bab yazırdı:

“*Bu Əmrin əvvəlindən doqquz il keçməyincə məxluqatın həqiqi varlığı aşkara çıxmayacaq...O, andan sonra siz əmri mütləq biləcəksiniz*”.[[450]](#footnote-450)

Qoşalaşmış kometa 1852-ci ilin avqustunda bir daha görünəndə, onun yarısı xeyli arxada qalmışdı. Səmada onun digər yarısı indi aydın görünürdü. Eynilə Həzrət Bab, Həzrət Bəhaullahın Müjədəçisi, şəhidliyi qəbul edib tarixə çevrildi. Lakin gəlişini müjdələdiyi Kəs, Həzrət Bəhaullah isə üzərinə qoyulmuş Missiyanı qəbul etdi.

Bu kometanın yenidən görünməsini belə təsvir edirlər: “1852-ci il avqustun sonlarında kometanın böyük hissəsi, üç həftə sonra isə yol yoldaşından az parlaq şəklində bir qədər kiçik hissəsi görünməyə başladı”.[[451]](#footnote-451)

Ser Jeyms Cins yuxarıda deyilənləri təsdiqləyərək, əlavə edirdi ki, artıq 1852-ci ildə kometanın hissələri bir-birindən milyon yarım mil məsafədə idilər.

Qoşa kometalar səmada süzərkən Həzrət Bəhaullah Tehranın yeraltı həbsxanasında zəncirlənmiş halda idi. Sonralar O, xatırlayır:

“...*birdən Sübhanın nəsimləri Mənim üzərimə əsdi və Mənə bütün şeylərin elmini öyrətdi. Bu, Mənim tərəfimdən deyil – yox, Qüdrətli və hər şeyi Bilən Kəs tərəfindəndir. O, Mənə yerlə göy arasında Öz nidamı ucaltmağı əmr etdi...”[[452]](#footnote-452)*

Həmin saatda, İordan sularında göyərçin Məsihin üzərinə endiyi kimi, alova bürünmüş qanqal otu Musaya gördüyü kimi Müqəddəs Ruh da Həzrət Bəhaullaha nazil oldu. O, bu hadisəni belə nəql edir:

“*Canıma and olsun, Mən Özüm Özümü zühur etdirməmişəm. Məni Allah Öz istəyi ilə zühur etdirib...Bu elə bir yarpaqdır ki, onu Qüdrətli və Tərifəlayiq Rəbbinin iradəsinin yelləri hərəkətə gətirir. Həmin pak yellər əsərkən, o, tərpənməz qala bilərmi?!*”[[453]](#footnote-453)

İki hadisəni – Həzrət Bab və Həzrət Bəhaullahın zühuru xəbərini çatdıran kometa – bir daha görünməməkdən ötrü yox oldu. Ser Jeyms Cinsin sözlərinə görə, “...onların (qoşa kometadan) heç birini bir daha kometa formasında müşahidə etmədilər, onların yerini isə Andromedidlər adlanan milyonlarla xırda meteoritlər tutdu. Vaxtaşırı onlar yerin orbiti ilə kəsişərək, bizə nəhəng meteorit yağışı bəxş edirlər...”[[454]](#footnote-454)

Beləliklə, qoşa kometalar artıq sərbəst səma cismi deyil, bir işıq mənbəyində birləşdiyi kimi, Həzrət Bəhaullahın və Həzrət Babın dinləri də vəhdət təşkil edərək, dünyaya işıq saçırdılar.

Həzrət Bəhaullahın dini ilə Həzrət Babın dininin birliyini ifadə edən daha bir nadir hal mövcud idi. Onlar hətta yarandıqları ölkənin təqvimi vasitəsilə bir –biri ilə sıx bağlı idilər.

Hicri təqviminin tətbiq edildiyi İranda onların anadan olduğu günlər Missiyalarının ardıcıllığına uyğun olaraq biri-birinin arxasınca gəlirdi.

Qərb təqvimi ilə Həzrət Bab oktyabrın 20-də, Həzrət Bəhaullah isə noyabrın 12-də anadan olmuşdu. Lakin əbcəd təqvimi ilə Həzrət Babın anadan olduğu gün məhərrəm ayının 1-ə, Həzrət Bəhaullahınkı isə məhərrəm ayının 2-ə düşürdü.

Hər iki mövlud İranda *bir* böyük *qoşa* bayram kimi qeyd edilir.

Həzrət Bəhaullah və Onun dininin nazil olmasına aid səma əlamətlərinin əldə etdiyim siyahısı məni razı salırdı.Bu siyahı təsir buraxırdı:

1. 1833-cü ilin ulduz axını və daim Həzrət Bəhaullahın anadan olduğu noyabr ayında vaxtaşırı baş verən meteorit yağışı.
2. “Qoşa ulduzların” tədqiqinə başlanması.
3. Günəşin ətrafında 1843-cü ildə halonun yaranması.
4. 1843-cü ilin böyük kometası.
5. 1844-cü ilin qalosu.
6. 1845-ci ildə görünmüş kometanın 1846-cı ildə iki hissəyə ayrılması və sonda parçalanaraq vahid meteorit axınında birləşməsi.
7. Ən parlaq ulduz – Siriusun qoşa ulduz olması haqda hipotezin 1844-cü ildə irəli sürülməsi. Bu hipotezin 1862-ci ildə, Həzrət Bəhaullah tərəfindən Öz Missiyasını irəli sürməsi ərəfəsində, təsdiq olunması.

Bütün bu həyəcanlandırıcı hadisələr – zəlzələ, Günəşin tutulması, ulduzların yerə tökülməsi, kometalar və başqa səma əlamətləri Həzrət Bəhaullahın, *Allahın İzzətinin* gəlişinə aid edilsə də, onlar əslində Zəburdakı sözlərin,

*“Göylər Allahın əzəmətini (izzətini) bəyan edir...”[[455]](#footnote-455)* tam təsdiqi idi.

Mən bütün bunların Bəhai dini təliminə aid olub-olmadığını dəqiqləşdirməli idim. Bunlar XIX əsrdə Məsihin qayıdışını gözləyən xristianların “messianlıq həyəcanını” qızışdıran təbii hadisələr idi. Mənim müəyyənləşdirdiyimə görə, Bəhai dinində “ulduzların tökülməsi” və digər başqa əlamətlərə rəmzi mənada baxılır.

İndi mən qəzetçilərin o fikri ilə tam razı idim ki, əgər Məsihin qayıtması haqqında hekayə olduğu kimi dərc edilsə idi, o insanlığa söylənilən ən həyəcanlandırıcı hekayə olardı. Mən hiss edirdim ki, bu hekayəni danışmaq vaxtı çatmışdır.

“Messiyanın gəlişi haqqında həm göylərdə, həm də yerdə danışılacaq” *kəhanəti* altında mən “*yerinə yetdi*” sözlərini yazdım.

Əslində, bununla da mən öz qovluğumu bağladım. *Baş verməmiş zühur haqqında İşin* bu hissəsi bitmişdi.

Yalnız bir maneə qalmışdı. Məsihin xəbərdarlığını dərk edən hər bir kəs bu maneəni aşmalıdır:

“*Beləliklə, oyaq olun; çünki Rəbbinizin hansı gün gələcəyini bilməzsiniz*”.[[456]](#footnote-456)

Əgər bu maneəni müvəffəqiyyətlə aşmaq mənə müyəssər olarsa, Məsihin qayıdışının çoxəsrlik sirrini mən şübhəsiz ki, bir dəfəlik həll edərəm.

Bu maneənin sözlə ifadəsi belə idi: “Yalançı peyğəmbərlərdən qorunun!”

# **V HİSSƏ – SON DƏLİL**

# **1. Yalançı peyğəmbərlərdən qorunun**

Məsih Onun *qayıdışına* kimi haqq yolundan azdırmağa imkan verməsinlər deyə, şagirdlərini yalançı peyğəmbərlərdən qorunmağa çağırırdı. O, deyirdi:

*“...diqqətli olun ki, kimsə sizi aldatmasın;çünki bir çoxları: “Məsih mənəm” – deyə Mənim Adımla gələcək və çox adamları aldadacaqlar*”.[[457]](#footnote-457)

O, yenə deyirdi:

“*Əgər o zaman kimsə sizə: “budur, Məsih buradadır”, yaxud “oradadır”, deyərsə, inanmayın*”.[[458]](#footnote-458)

İsa şagirdlərini xəbərdarlıq edir ki, bir deyil, çox sayda yalançı məsihlər və yalançı peyğəmbərlər olacaq. Onlar

“*...böyük əlamətlər və xariqələr göstərəcəklər ki, mümkünsə, seçilmiş olanları da aldatsınlar*”.[[459]](#footnote-459)

Öz ardıcıllarını səhvdən qorumaqdan ötrü Məsih onlara Özünün qayıdışı ilə bağlı üç böyük vəd vermişdi:

1. İncil dünyanın hər yerində təbliğ olunacaq;
2. “kafirlərin zamanı” sona yetəcək;
3. bəşəriyyət Daniel Peyğəmbərin haqqında danışdığı “viranəliyi” görəcək.

Məsih onlara “oyaq qalmağı” və öz ruhani “gözləri” və “qulaqları” ilə bu şərtləri axtarmağı həvalə etdi ki, haqq yolundan azmasınlar. Məsih bilirdi ki, yalnız ruhu pak olanlar gəldiyi gün Onu tanıya biləcəklər. O, bilirdi ki, peyğəmbərlərin heç biri öz zamanında qəbul edilməmişlər. Bu Onun Özünə də aid idi. Axı, zamanında müasirlərinin böyük əksəriyyəti Onu “yalançı peyğəmbər” hesab edirdi. Yəhya İncilində yazılıb:

“*Xalq arasında Onun haqqında çoxlu dedi-qodu var idi. Bəziləri: yaxşı adamdır, başqaları: xeyir, xalqı aldadır – deyirdilər*”.[[460]](#footnote-460)

Sadə kasıb insanlar Məsihin missiyası haqda həqiqəti öyrənməkdən ötrü öz ravvinlərinin yanına gedəndə, onlara deyilirdi ki, Məsih yalançı peyğəmbərdir. Ravvin onları Ona qarşı qaldırırdı. Bütün göstərdiyi möcüzələrə və əlamətlərə baxmayaraq, ixtiyar sahibləri Onu inkar etməkdə davam edirdilər. Yenə Yəhya İncilində deyilir:

“*Mühafizlər cavab verdilər: İnsanlar arasında bu Adam kimi söyləyən əsla olmamışdır. Fəriseylər onlara dedilər: yoxsa siz də aldandınızmı?*”.[[461]](#footnote-461)

Məsihə bir ovuc sadiq insanla Onu inkar edənlərin böyük əksəriyyəti arasında yaranmış təfriqəni aşağıdakı sözlərdən də görmək mümkündür:

“*Beləliklə, İsanın üzündən xalq arasında fikir ayrılığı çıxdı*”.[[462]](#footnote-462)

Xalqa elan olundu ki, cəmiyyətin yalnız tör-töküntüləri Məsihə inanır, nüfuzlu, bilikli və müdrik insanlar isə Məsihin – həqiqi peyğəmbər olmadığını bilir. Ona inanmaq istəyən həmin ağılsızlara isə deyildi:

“*Məgər, rəislərdən, yaxud fəriseylərdən biri Ona iman etdimi?*”[[463]](#footnote-463)

Dəfələrlə bəyan edilmişdi ki, Məsihə yalnız Musanın qanunlarından bixəbər cahillər inanır. Bu cür insanlar yolunu azmış və öz Peyğəmbərləri kimi yalançı hesab olunurdular:

“*Qanundan bixəbər olan bu xalq isə məlundur*”.[[464]](#footnote-464)

Fələstində əksəriyyətin Nazaretdən olan İsaya inanmamasının əsas səbəbi, Onun Messiyanın gəlişi ilə bağlı onların anlayışına uyğun gəlməməsi idi.

Onları öz tərəfinə çəkməyə cəhd edən Məsihin ardıcıllarına insanlar ikrahla Onun, Məsihin yalançı peyğəmbər olduğunu söyləyirdilər. Sübut olaraq Müqəddəs Yazılardakı kəhanətləri göstərirdilər.

“Messiya Davudun taxtında oturmalı idi”, – onlar deyirdilər – “hanı bu Nazaretlinin taxtı?”.

“Messiya zahir olanda Sion dağı rəqs etməliydi. Məgər kimsə bu möcüzəni gördümü?”

“Messiya dəmir qılıncla hakimlik etməli idi. Bu İsanın heç əl ağacı da yoxdur”.

“Messiya Davudun oğlu olmalı idi. Siz isə deyirsiniz ki, Onu bakirə qız dünyaya gətirib. O, bu kəhanətə uyğun gəlmir”.

“Daniel peyğəmbər demişdi ki, Messiya hökmdar olacaq, bu İsa isə əsilzadə hökmdar deyil, adi dülgərdir”.

“Müqəddəs Yazılarda deyilir ki, Messiya ağacdan asıla bilməz, Nazaretli isə ağac çarmıxa çəkilib”.

“Qanunun Təkrarında aydın şəkildə deyilir:

“*meyiti gecə ağacda asılı qoymayın... çünki asılan adam Allahın lənətinə düçar olub*”.[[465]](#footnote-465)

Xristianlara bütün bunları göstərən yəhudilər onlardan soruşurdular: “Müqəddəs Kitabın lənətlədiyi kəsə biz necə səcdə edə bilərik?”

Xristianların cavab verməkdə çətinlik çəkdiyi suallardan biri də, Messiyanın səpələnmiş İsrail oğullarının bir yerə yığması ilə bağlı kəhanət idi. Yəhudilər deyirdilər: “Messiya haqqında yazılıb ki, O, bizi xalqların arasından yığacaq, lakin biz səpələnməmişik, biz buradayıq. Onda o, necə həqiqi peyğəmbərdir? Əgər biz ayrılmamışıqsa O, bizi necə bir yerə yığa bilər?”

Sonradan, Yerusəlim şəhəri 70-ci ildə dağıdıldıqdan və yəhudilər pərən-pərən salındıqdan sonra bu suala cavab vermək daha da çətinləşdi. Çünki yəhudilər bu cür cavab verirdilər: “Messiya gələndə bizi bir yerə yığacaq. Məsih gəldi və bizi doğma torpaqlardan qovdular. Messiya isə əksinə etməli idi. Ona görə də biz Onu yalançı peyğəmbər hesab edirik. Bizim Ona inam gətirəcəyimizə ümid etməyin”.

Məsihin şagirdi Filip dostu Natanaellə görüşüb, ona deyir: “Biz haqqında Musanın Qanununda yazılmış Kəsi tapdıq. O, Nazaretli İsadır”.

Cavabında Natanael Müqəddəs Kitabdan sitat gətirir: “Nazaretdə nə isə xeyirli bir şey ola bilərmi?”

Nikodim fariseylərə müraciət edərək, İsa haqqında bunları deyir: “bizim qanun insanı öncə dinləmədən və nə etdiyini bilmədən məhkum edirmi?”

Fariseylər ona Müqəddəs Kitabdan sitat gətirməklə cavab verirlər: “Sən Qalileydənsənmi? Yaxşı baxsan görərsən ki, Qalileydən peyğəmbərlər çıxmır”.

Fələstindən olan insanlar səmimiyyətlə sual verirdilər: “Onda Nazaretdən olan bu İsa necə peyğəmbər ola bilər?”

O dövrlərdə insanlar peyğəmbərlərə, xüsusən də Qalileydən gələnlərə şübhə ilə yanaşırdılar. Roma hakimiyyətinə qarşı üsyan qaldırmış Messiya roluna iddia edən Qalileyalı İuda həmin dövrün insanlarının yaxşı yadında idi. Hərbi əməliyyatlar nəticəsində Qalileyada on minlərlə insan həlak oldu. Roma tarixçisi İosif Flavi bu hadisələrdən belə nəticə çıxartdı: “...Allah qalileyalıları romalıların pəncəsinə verdi”. Onlar düşünürdülər ki, bəlkə, Qalileyadan olan bu İsa da yalançı məsihlərdən biridir. Yaxşısı budur, Ona əhəmiyyət verməyək.

İsanın ardıcılları insanlara izah edirdilər ki, Məsihlə bağlı kəhanətlər “açıq” deyil, “gizlin” yerinə yetmişdir və bu kəhanətləri *hərfi mənada* başa düşmək lazım deyil, onların *rəmzi mənalarını* axtarmaq lazımdır. Bununla belə, bu cür izahat insanları razı salmırdı.

Məsihin bəzi ardıcılları belə, sonda Onu yalançı hesab etdilər, çünki Onun məsəllərinin rəmzi mənasını anlaya bilmirdilər.

İsanın sözlərinə görə, onlar *zahiri formanı* deyil, *batini həqiqəti* dərk etməlidirlər:

“*Həyat verən ruhdur; cismani təbiət heç bir şeyə yaramaz; sizə söyləmiş olduğum sözlər ruhdur və həyatdır*”.[[466]](#footnote-466)

Lakin onlar hiss edirdilər ki, onlara deyilən sözlər nəsil bə nəslə onların xalqına öyrədilənlərlə tamamilə ziddiyyət təşkil edir və ona görə də deyilmişdir:

“*Bu zamandan etibarən şagirdlərdən bir çoxu geri dönüb, artıq Onunla gəzmirdi*”.[[467]](#footnote-467)

Çoxları Məsihin Özünü bir neçə əsr yalançı peyğəmbər hesab edirdilər. Yəhudilər, o cümlədən bəşəriyyətin böyük hissəsi bu günə kimi Onu Messiya kimi tanımaqdan imtina edirlər.

Roma tarixçisi Tasit yazır ki, imperator Neron “bəşəriyyətə düşmən olduqlarına” görə xristianları kütləvi şəkildə edam edirdi. Onlar “nümunəvi cəzaya layiq cinayətkar...” sayılırdılar. O, həmçinin yazır ki, xristianlıq – “ziyanlı mövhumatdır”.

Digər Roma tarixçisi və filosofu Svetoni, Məsihin Müqəddəs dinini “yeni və ovsunlayan mövhumat” kimi səciyyələndirir. “Bu dinin ardıcılları,” – o yazır – “daim qarışıqlıq törədirlər...”

Roma alimi Selsus II əsrdə böyük məcmuə hazırladı və həmin əsərə İsanın müqəddəs şəxsiyyətini ləkələyən hər cür dəhşətli uydurmalar və yalan hekayələr daxil etdi. Selsus yazırdı ki, Həzrət İsa qeyri-qanuni doğulub. O, rəzil hərəkətləri ilə seçilən alçaqboylu uğursuz bir şəxs idi. O, yoxsul həyat keçirirdi və bu səbəbdən də Misirə yollanır, orada muzdla işləyir və cadugərliyi öyrənir. O, çox vaxt dilənməklə vaxt keçirmiş, ətrafına Özü kimi bir qrup şər adamları toplamışdı.

Neo-platonist məktəbin filosoflarından biri Porfiri də buna oxşar kitablar yazırdı. Lakin sonralar bu kitablar Xristianlığı qəbul etmiş iki imperatorun əmri ilə məhv edildi.

Xristianların Dönük kimi tanıdığı imperator Yulian da öz yazılarında Məsihi və Xristianlığı özünə hədəf seçmişdi.

İmperatorlardan birinin mürəbbisi Fronto Xristianlığa qarşı çıxışlarını qələmə almışdı.

Mirzə Əbül-Fəzlin tədqiqatlarına görə, Məsih və Onun dinini inkar edənlərin əsrlər boyu yazdıqlarını toplamaq mümkün olsa idi, onların təkcə siyahısı qalın cild təşkil edərdi.

Görünür, Messiyanı tanımaq yalnız “görmək üçün gösləri olanların” qismətidir. Bu yüksəlmiş ruhlar öz şəxsi axtarışları vasitəsilə Onun təlimində və Onun həyatında həqiqəti əldə etməlidirlər. Dərrakəsi olan kəs Messiyaya qara yaxanların mövqeyində durmamalıdır.

Həqiqi axtaran, hər halda, necəsə əminlik əldə etməlidir? Axı, Allah Öz övladlarına azmamaqdan ötrü səmt göstərən bir şey verməli idi.

# **2. İnsanların düşməni**

Məsih həmin bu imansızlığın Onun qayıdacağı gün insanların düşüncələrində hökm sürəcəyini bilirdi. O, Öz şagirdlərini Onun, Məsihin adından göstərilən zahiri, maddi möcüzələrə inanmamağa, həlimlik və məhəbbət Ruhunu qəlbində yaşadan Kəsi axtarmağa səsləyirdi.

Allah Elçisi – istər İsa, Musa, Zərdüşt, Budda, Məhəmməd, istərsə də Bab və Bəhaullah olsun, Yerdə görünəndə, qəflətdə olanlar Onu “yalançı peyğəmbər” adlandırmışlar.

Bu təzə məsələ deyil. Bu adı Məsihə də və Bəhaullaha da yapışdırmışlar. Bu məsələ dünyanın özü kimi qədimdir.

Özünün qayıdış vaxtını dəqiqliklə göstərdiyi Matta İncilinin həmin fəslində Məsih *son günlərin yalançı peyğəmbərlərindən* də çəkinməyə çağırır:

“*Əgər sizə: budur, səhradadır,* – *desələr də, çıxmayın; budur, daxili otaqlardadır – desələr də, inanmayın*”.[[468]](#footnote-468)

Məlumat var ki, Məsih çarmıxa çəkildikdən sonra əlli il ərzində bir çoxları özlərini Messiya elan etməyə cəhd edirdilər.

Yalançı messiyaların bu cür çıxışları sonrakı əsrlərdə də kifayət qədər olmuşdur. Lakin yalançı peyğəmbərlərin və yalançı messiyaların ortaya çıxmasına baxmayaraq, yəhudi mütəfəkkiri Maymonid, Düranın “*İman dövrü*” kitabında deyildiyi kimi, “messianlıq ideyasını Sürgün zamanı yəhudi ruhu üçün əvəzsiz dayaq hesab etmiş və onu Yəhudiliyin on üç əsas prinsipindən biri etmişdi”.

Baxmayaraq ki, həm xristianlar, həm də yəhudilər Messiyanın gəlişini səbirsizliklə gözləyirdilər və gələcək Səltənət hətta hər iki dinin gündəlik dualarında xatırlanırdı, dindarların əsas hissəsi ona marağını itirmiş və biganə yanaşmağa başlamışdılar.

Burada məni bir sual düşündürdü: Həzrət Bəhaullahın həqiqi peyğəmbər olduğunu yoxlamaqdan ötrü görən konkret vasitə varmı?

Xoşbəxtlikdən belə bir vasitə vardır. Onu bizə Məsihin Özü verib. O, bütün xristianlara istənilən peyğəmbərin həqiqiliyini səhvsiz yoxlamaqdan ötrü vasitə verib. O, deyirdi:

“*Yalançı peyğəmbərlərdən qorunun; onlar yanınıza qoyun cildində gələrlər, fəqət daxildə vəhşi qurddurlar*”.[[469]](#footnote-469)

Məsih vəd edirdi ki, əgər biz “zahiri” təzahürü deyil, “daxili” həqiqəti axtarsaq, onda həqiqi olanı yalandan fərqləndirə bilərik, çünki

“*Fəqət qapıdan girən qoyunların çobanıdır... onların qarşısında gedir; və qoyunlar ardınca gedərlər; ona görə ki, səsini tanıyırlar*”.[[470]](#footnote-470)

Məsih, şübhəsiz ki, Özünün qayıdışı haqqında danışır:

“*Bu ağıldan olmayan başqa qoyunlarım vardır ki, onları da gətirməliyəm. Mənim səsimi eşidəcəklər; və tək sürü, tək Çoban olacaqdır. Ata Məni ona görə sevir ki, Mən öz canımı, sonradan geri alım deyə, verirəm*”.[[471]](#footnote-471)

“Yalançı peyğəmbərlərdən qorunun” deyə, Məsihin şagirdlərini xəbərdarlıq etdiyi həmin kəhanətdə, O, onlara *həqiqi* olanı *yalandan* fərqləndirməkdən ötrü vasitə də verir. O, hər bir insana istənilən peyğəmbərin həqiqiliyini müəyyən etməkdən ötrü səhvsiz meyarlar təklif edirdi.

Mən bu meyarları Mattaya görə Müjdənin yeddinci fəslində tapdım. Məsih bu Müjdənin yalnız bir fəslində həm yalançı peyğəmbərlərdən qorunmağı xəbərdarlıq edir, həm də onları təyin etməyin meyarlarını verirdi.

Mən anladım ki, nə mənə, nə də Məsihin istənilən ardıcılına bu həqiqəti bilməmək bağışlanılmazdır, çünki o Onun məşhur dağüstü moizəsindən götürülmüşdür.

“*Yalançı peyğəmbərlərdən qorunun; onlar yanınıza qoyun cildində gələrlər, fəqət daxildə vəhşi qurddurlar. Onları meyvələrindən tanıyacaqsınız. İnsanlar tikanlardan üzüm, yaxud qızılyarpaqlardan əncir toplarlarmı? Beləcə də hər yaxşı ağac yaxşı meyvə verər; fəqət çürük ağac pis meyvə verər. Yaxşı ağac pis meyvə verə bilməz; çürük ağac da yaxşı meyvə verə bilməz... Beləliklə, onları meyvələrindən tanıyacaqsınız*”.

Ona görə də mən Məsihin məsləhətinə uyğun olaraq öz mühakimələrimdə bu möhkəm əsasdan çıxış etmək qərarına gəldim. Mən Həzrət Bəhaullah haqqında Onun meyvələri əsasında mühakimə yeridəcəkdim. Mən Həzrət Bəhaullahı Məsihin verdiyi meyarlar əsasında qiymətləndirəcək, yalnız bu yolla Həzrət Bəhaullahın Özünü Messiya adlandırmağa haqqı olub-olmadığını sübut edəcəkdim.

Əgər *meyvələr* yaxşıdırsa, demək *ağac* da yaxşıdır və peyğəmbər *həqiqidir*. Mənim yoxlamam bu cür olacaqdı.

Mənim nəzərimcə, bu ən əsas dəlillərdən biri olmalı idi, belə ki, hiss edirdim ki, *baş verməmiş zühur haqqında İşin* açılması bundan daha çox asılı idi, nəinki başqasından.

# **3. Həyat ağacı**

Məsih xəbərdarlıq edir ki, axır-zamanda Onun adı ilə gələn Kəs “Həqiqət Ruhu” olacaq:

“*O... sizə hər həqiqətə yol göstərəcək...*”[[472]](#footnote-472)

Başqa bir yerdə O, deyir:

“*O, sizə hər şeyi öyrədəcək və sizə söylədiyim hər şeyi sizə xatırladacaqdır*”.[[473]](#footnote-473)

Bir daha:

“*Mənim Özümdən götürəcək və sizə bildirəcək*”.[[474]](#footnote-474)

Mən Məsihin sözlərinin zahiri mənaları altında gizlənmiş həqiqətə çatmaq əzmində idim, çünki başqa yerdə belə deyilirdi:

“*...Son gündə ona hökm edəcək olan söylədiyim sözdür*”.[[475]](#footnote-475)

Həzrət Bəhaullahın qələmə aldıqları yüz cild təşkil edir. Bu kitabda Onun təlimindən yalnız az bir hissəsini, özü də qısa xülasə şəklində qeyd etmək mümkündür. Bu, dəryadan fincanla su götürməyə bənzəyir.

Alim Çarlz Boduen özünün “*Müasir araşdırmalar*” kitabında Həzrət Bəhaullahın təlimini təsvir edərkən qeyd edir ki, “bu etik kodeksdə İsanın və bütün peyğəmbərlərin öyrətdiyi məhəbbət qanunu hakimdir. Praktiki həyatda bu qanun hərtərəfli şərhə məruz qalır. Həzrət Bəhaullahın şərhi, şübhəsiz ki, hər şeyi əhatə edən, daha uca və müasir düşüncəli insana daha çox uyğundur...”[[476]](#footnote-476)

Çexoslovakiya respublikasının keçmiş prezidenti Eduard Beneş Həzrət Bəhaullahın təliminə bu cür rəy bildirmişdir: “Bəhailər şübhəsiz ki, müasir dünyanın ən güclü mənəvi və sosial qüvvələrindən biridirlər”.[[477]](#footnote-477) Beneş həmçinin yazırdı: “Həzrət Bəhaullahın təlimi – bu mübarizədə ruhani olanın maddiyyat üzərindən qələbəsindən ötrü bu gün mütləq gərəkli olan ruhani qüvvələrdən biridir... Bəhai təlimi – mənəviyyat və insanlığın qəti qələbəsindən ötrü lazım olacaq ən böyük vasitələrdəndir”.476

Tanınmış alim, Qlenn E. Şuk Həzrət Bəhaullahın təlimini bu cür qiymətləndirmişdir: “Bu nəhəng bilik axınıdır. O, həm alimi, həm də adi insanı özünə cəlb edir. Bəhai təlimi müasirliyin istənilən çağrışına cavab verməyə və sağlam və əsaslandırılmış həlli yollarını göstərməyə qabildir. Bu təlim mənim üçün qiymətsiz kəşf idi. Bir insan kimi o mənə təskinlik vermiş və məni zənginləşdirmişdir”.[[478]](#footnote-478)

Rumıniyanın kraliçası Mariya Kanadanın “*Toronto deyli star*” qəzetinin 1926-cı il 4 may nömrəsində çağrış edirdi: “Əgər nə vaxtsa sizə Həzrət Bəhaullahın adı və ya Onun oğlunun (Həzrət Əbdül-Bəhanın) adı rast gələrsə, Onların yazdıqlarına biganə qalmayın. Onların kitablarını əsaslı surətdə öyrənin ki, onların sülh daşıyıcı və məhəbbət doğuran valehedici sözləri və öyüd-nəsihətləri mənim ürəyimi alovlandırdığı kimi, sizin də ürəyinizi alovlandırsın”.[[479]](#footnote-479)

Səkkiz il sonra Mariya yenə yazırdı: “Bu kitablar məni son dərəcə möhkəmləndirdi və indi mən istənilən gün ölməyə hazıram... Həzrət Bəhaullahın təlimi əminlik və anlama verir... O, əvvəlki bütün böyük Peyğəmbərləri tanıyır və başqa dinləri inkar etmir və bütün qapıları açıq qoyur...Əminlik axtaran kəslər üçün Atanın kəlamı uzun müddət səhrada dolaşanlar üçün bulaq kimidir”.[[480]](#footnote-480)

Budur, Həzrət Bəhaullahın sözləri, mən elə gəlir ki, onlar Onun təliminin tam ruhunu əks etdirir:

“*Allah Əmrini və Onun Dinini canlandıran təməl məqsəd bəşər aləminin maraqlarının qorunması və onun birliyinin irəlilədilməsi, insanla arasında ittifaq, məhəbbət və ülfət ruhunun bəslənməsidir*”.[[481]](#footnote-481)

Bu andan etibarən mən, Həzrət Bəhaullah *ağacının meyvələrini* Onun *həqiqi* Peyğəmbər olduğunu müəyyən etməkdən ötrü sistematik öyrənməyə başladım.

Mən, Həzrət Bəhaullahın, mənim nəzərimcə, mənə və istənilən kəsə doğma olan sözlərini axtarırdım. Bu mövzular hər bir kəsin həyatında, mənim fikrincə, böyük əhəmiyyət kəsb etməlidir:

1. Ev və ailə.
2. Vətən.
3. Din.
4. İnsanın özü.

Beləliklə, mənim yoxlamaq istədiyim *birinci meyvə* ev və ailə idi.

# **4. Birinci meyvə: ev və ailə**

Həzrət Bəhaullah insanın ev və ailəsini müqəddəs elan edir. Həyatın dəyərli və faydalı olmasından ötrü bu sərvətə malik olmaq olduqca vacibdir. Həzrət Bəhaullah bəşəriyyəti nikahın müqəddəsliyinə ehtiramla yanaşmağa çağırır.

O, öz ardıcıllarına rahib həyatı keçirməyi qadağan edir. Onun təliminə görə, bizim günlərdə tərkidünya olub, məziyyətlərə malik olmaq kifayət deyil. Biz xeyirxahlıqları başqaları ilə birgə etməliyik. Tamdəyərli ailə həyatı, Həzrət Bəhaullah bəyan edir, cəmiyyətin təməlidir.

Həzrət Bəhaullah deyir:

“*İzdivac edin ki, sizin törəmələriniz sizdən sonra yerinizi tutsunlar. Həqiqətən, Biz pozğunluğu sizə qadağan etmişik və sədaqəti sizə tövsiyə etmişik*”.[[482]](#footnote-482)

Həzrət Bəhaullahın təlimini təhlil edən Dr. C. E. Esslemont yazır: “Əgər keçmiş zamanlarda tərkidünyalıq həyatına bəraət qazandırmaq üçün nə isə bir bəhanə tapmaq olardısa, Həzrət Bəhaullah bəyan edir ki, hal-hazırda belə həyat keçirməyə heç bir əsas yoxdur. Doğrudan da aydındır ki, çoxsaylı dindar və mömin adamların başqa adamlarla ünsiyyətdən imtina etmələri və valideynlik vəzifəsindən və məsuliyyətindən yayınmaları bəşəriyyətin mənəvi yoxsulluğuna gətirib çıxara bilər”.[[483]](#footnote-483)

Həzrət Bəhaullahın təlimində deyilir:

*“Bəhailərin həqiqi nikahı budur ki, ər və arvad həm cismən, həm də ruhən birləşsinlər, ta ki, onlar həmişə bir-birinin ruhani həyatını inkişaf etdirsinlər və Allahın bütün aləmlərində əbədi birlikdən həzz alsınlar. Bu, bəhai nikahıdır”.[[484]](#footnote-484)*

Həzrət Bəhaullah deyir ki, insanlar izdivac etməlidirlər ki, onların Allahın adını izzətləndirən və bəşəriyyətə xidmət edən övladları dünyaya gəlsin. Həzrət Bəhaullah ardıcıllarına ev və ailə ilə bağlı belə bir tövsiyə edir:

“*Bu əzəmətli Əmrdə ailə qurmuş qız və oğlanın həyatı səma mələklərinin həyatına bənzəməlidir – fərəh və ruhani sevinclə dolu həyat, birlik və razılıq içində sürülən həyat, həm mənəvi, həm də fiziki dostluq. Ev nizam-intizamlı və mütəşəkkil olmalıdır. Onların ideyaları və fikirləri həqiqət günəşinin şüaları və göylərdəki ulduzların parıltısı kimi olmalıdır. Hətta iki quştək onlar yoldaşlıq və harmoniya ağacının budaqları üzərində cəh-cəh vurmalıdırlar. Onlar həmişə fərəh və şadlıqdan şövqlənməli və başqalarının qəlbləri üçün xoşbəxtlik mənbəyi olmalıdırlar. Onlar öz yoldaşları üçün nümunə olmalı, bir-birinə qarşı həqiqi və səmimi məhəbbət nümayiş etdirməli və uşaqlarına elə tərbiyə verməlidirlər ki, ailələrinin şan-şöhrəti şölə saçsın... Fikir verin, birlik olan ailədə bu ailənin işləri necə də asanlıqla idarə olunur; bu ailənin üzvləri necə tərəqqi edir, onlar dünyada necə irəliləyirlər. Onların işləri qaydasındadır, onlar rahatlıqdan və dinclikdən həzz alırlar, onlar təhlükəsizlikdədirlər, onların vəziyyəti etibarlıdır, hamı onlara həsəd aparır. Belə bir ailə gün keçdikcə inkişaf edir və onun əbədi şərəfi artır... Əgər bir ailədə məhəbbət və razılıq zahir olarsa, o ailə inkişaf edəcək, nurlu və ruhani olacaqdır; lakin orada ədavət və nifrət olarsa, dağılma və pərən-pərənlik qaçılmazdır”.*

Həzrət Bəhaullahın oğlu Həzrət Əbdül-Bəha 6 noyabr 1911-ci ildə Paris şəhərində evlərin birində nitq söyləmişdir. O, demişdir: “Həqiqətən, bu bəhai evidir” və O, bu evə toplananlara bildirmişdi ki, hər dəfə icmada bu cür ev yarananda, bu haqda xəbər dərhal hamıya bəlli olur, çünki insanlar oradan ətrafa yayılan yüksək ruhaniyyət və məhəbbəti hiss edirlər.

O, demişdir: *“Ey Allahın dostları! Əgər Allah kəlamına qane olub, güclü olsanız; əgər Həzrət Bəhaullahın vəsiyyətlərinə əməl edib, xəstələrə şəfa versəniz, yıxılanları qaldırsanız, kasıblara və möhtaclara qayğı göstərsəniz, evsizlərə ev versəniz, məzlumları müdafiə etsəniz, dərdlilərə təskinlik versəniz və bütün qəlbinizlə bəşəriyyəti sevsəniz, onda həqiqətən sizə deyirəm, bu görüş yeri bol məhsul toplayacaq...lakin sizin möhkəm bünövrəniz olmalı, sizin məqsəd və niyyətiniz icmanın hər bir üzvünə tam aydın olmalıdır”.*

Bu məqsəd və niyyətlər isə aşağıdakılardır:

1. Bütün bəşəriyyətə mərhəmət və sülhsevərlik nümayiş etdirmək;
2. Bəşəriyyətə xidmət etmək;
3. Zülmətdə olanları haqqın yoluna yönəltməyə və maarifləndirməyə səy

göstərmək;

1. Hər bir kəsə və hər bir canlıya xeyirxahlıq və məhəbbət göstərmək;
2. Rəbbə münasibətdə itaətkar olmalı, hər gün Ona yaxınlaşmaqdan ötrü

daim dualarla Ona müraciət etməli;

1. Rəftarında dürüst və səmimi olmalı, icmanın hər bir üzvü doğruçuluq,

məhəbbət, sədaqət, xeyirxahlıq, səxavət və cəsarət kimi keyfiyyətlərin

təcəssümü kimi ad çıxarmalıdır. Bütün bunlardan özünü kənara çəkmək

– Allahdan deyil”.[[485]](#footnote-485)

Bu şərtləri yerinə yetirən ev və ailə, Onun sözlərinə görə, Həzrət Bəhaullahın təliminə sədaqətli hesab olunur.

Həzrət Bəhaullahın *ağacının meyvələrindən* biri belə idi. İndi siz onun əsasında Həzrət Bəhaullah haqqında mühakimə söyləyə bilərsiniz.

# **5. İkinci meyvə: vətən**

Mənə məlum olduğu kimi, Həzrət Bəhaullahın təlimində aşağıdakılar xüsusi olaraq vurğulanır:

“*Allahın birbaşa və müqəddəs hökmünə uyğun olaraq, böhtan bizə qadağan olunub, bizə hökm olunub ki, sülh və dostluq nümayiş etdirək, bizə nəsihət edilib ki, dünyanın bütün tayfaları və xalqları ilə davranışımızda dürüst, düzgün və harmoniyada olaq*”.[[486]](#footnote-486)

Hər bir bəhainin borcu – öz hökumətinə sədaqət və itaətkarlıq göstərməkdir.[[487]](#footnote-487)

Həzrət Bəhaullahın təliminə görə, ədalətli hökumətə itaətsizlik Allahın özünə itaətsizlikdir. Hər bir bəhainin müqəddəs borcu, Həzrət Bəhaullahın təlimində deyildiyi kimi, “...*öz hökumətinin və xalqının başlıca maraqlarını ən səmərəli şəkildə müdafiə etməkdir*”.486

Bəhai Yazılarına uyğun olaraq, hər bir sədaqətli ardıcılın arzusu,

“...*diqqəti cəlb etmək üçün deyil, həqiqi təmənnasız xidmət, əsl vətənpərvər kimi isə, öz doğma ölkəsinin ali maraqlarıdır*”.486

Bəhailər onlardan Allaha məhəbbətdən və Həzrət Bəhaullahın ruhani qanunlarından imtina etməyi tələb etməyən hökumətin yolunda bütün enerjilərini sərf etməyə, hətta öz həyatlarını fəda etməyə hazırdırlar.

Həzrət Bəhaullahın təlimində aparıcı prinsip – xalqların və irqlərin birliyi olsa da, Onun kəlamlarında sağlam vətənpərvərliyi mühakimə edən, öz doğma diyarını sevən kəslərin təbii və isti duyğularını təhrif edən sözlər yoxdur.

Həzrət Bəhaullahın təlimində xüsusi olaraq qeyd edilir ki, Onun dünya hökuməti və bəşəri birlik haqqında müraciəti,

“... *hər hansı fərd tərəfindən öz ölkəsinə olan vəfa və sədaqətin pozulmasına cəhd kimi baxılmamalıdır və əslində baxmaq da mümkün deyil; nə də ki, bu, hər hansı ayrıca götürülmüş bir dövlətin və ya millətin qanuni cəhdləri, hüquqları və vəzifələri ilə ziddiyyət təşkil edir. Bu sözlərin nəzərdə tutduğu və bəyan etdiyi odur ki, cəmiyyətin iqtisadi həyatını əhatə edən fundamental dəyişikliklər işığında sadəcə vətənpərvərlik kifayət deyil və nəqliyyat və rabitə vasitələrində olan inqilablar hesabına dünyanın sanki balacalaşmasına gətirən millətlərin qarşılıqlı asılılığı – bütün bu şərtlər İsa Məsihin və ya Məhəmmədin zamanında mövcud deyildi və ola da bilməzdi. Bu daha geniş bir loyallığa çağırır ki, kiçik miqyaslı loyallıqlarla ziddiyyət təşkil etməməlidir və edə də bilməz. Onlar elə bir sevgi aşılayır ki, bu sevgi öz miqyasına görə bir kəsin vətəninə olan sevgisini nəinki istisna etmir, əksinə, bunu da ehtiva edir. Bu sözlərin çağırdığı loyallıqla, onların ruhlandırdığı sevgi vasitəsilə üzərində dünya vətəndaşlığı konsepsiyasının qurulacağı və dünyanın birləşməsinin mexanizminin söykəndiyi yeganə təməl qurulur. Lakin bu sözlər, milli nəzərlərin və xüsusi maraqların bütövlükdə bəşərin imperativ və birinci dərəcəli tələblərinə tabe etməyi tələb edir, çünki qarşılıqlı asılı olan millətlər və xalqlar dünyasında xüsusinin rifahının ümumun rifahı vasitəsilə əldə edilməsi daha yaxşıdır*”.[[488]](#footnote-488)

Həzrət Bəhaullahın təliminin ardıcıllarına təkcə öz hökumətlərinə münasibətdə loyal olmaq tələb olunmur. Onlara həmçinin pozuculuqla məşğul olan siyasi və ictimai hərəkatlara qoşulmaq qəti şəkildə qadağan edilir.

Fələstinin keçmiş Ali Komisarı Viskont Semuel, bu ərazi Britaniyanın mandatı altında olanda, Həzrət Bəhaullahın dini haqqında bu sözləri yazmışdır: “bəhailər, bilikli, intizamlı və təhsilli olub, əhalinin ən ədəb-ərkanlı hissəsidirlər və ən əsası isə onlar daha çox etibarlıdırlar. Onlar dövlət və kommersiya işlərində yüksək etibarlı olmaları ilə seçilirlər...onlar gözəl davranışları və nəzakətli olmaları ilə fərqlənirlər”. Semuelin sözlərinə görə, Bəhai dini ətrafdakıların hörmət və xeyirxah münasibətini qazanmışdır.[[489]](#footnote-489)

Hər bir bəhainin istənilən ölkənin vicdanlı, faydalı və arzu olunan vətəndaşı olması Həzrət Bəhaullahın Öz ardıcıllarına aşağıdakı öyüd-nəsihətindən də görmək mümkündür:

1. “*Bu Gün hər kəsə vacibdir ki, bütün millətlərin və ədalətli hökumətlərin tərəqqisini irəlilədən və məqamlarını yüksəldən işlərdən möhkəm yapışsın”.[[490]](#footnote-490)*
2. “*Əməllərində bütöv və dürüst ol*”.[[491]](#footnote-491)
3. “*Bu gün insan o kəsdir ki, özünü bütün bəşər nəslinə xidmətə həsr edir*”.[[492]](#footnote-492)
4. “*Ey insanlar, dilinizi doğruluqla zinətləndirin, ruhlarınızı isə dürüstlük naxışı ilə bəzəyin. Çəkinin, ey insanlar, heç kəsə xəyanət etməyin və camaat arasında Allahın etibarlı kəsləri və Onun səxavət nişanələri kimi tanınaraq, yaxşılardan olun”.[[493]](#footnote-493)*

Bu daha bir *meyvə* idi ki, Onun əsasında Həzrət Bəhaullahın ağacı haqqında öz fikirinizi deyə bilərsiniz.

# **6. Üçüncü meyvə: din**

Həzrət Bəhaullah yazır:

“*Allahın dini sevgi və birlik üçündür, Onu düşmənçilik və ya nifaq vasitəsinə çevirməyin... Bu gün bütün məzhəblər birlik və ittifaq nuru ilə nurlanmalıdırlar”.[[494]](#footnote-494)*

Həzrət Bəhaullah öyrədir ki, bir halda ki, *Allah birdir*, onda *din* də birdir. Allahın Zühurları, bütün böyük Peyğəmbərlər bu *vahid dini* təbliğ etmişlər. Həzrət Bəhaullah deyir ki, xilas yalnız ayrıca götürülmüş hinduist, yəhudi, zərdüştü, buddist, xristian, müsəlman və ya bəhai üçün mövcud deyil.

Bəhai dini təriqət deyil, müstəqil dindir. Tanınmış tarixçi Arnold Toynbi Həzrət Bəhaullahın dini barədə verilmiş suala cavab verərkən demişdir: “Mənim fikirim belədir: 1.Bəhailik – şübhəsiz ki, dindir; 2. Bəhailik – müstəqil dindir. O, İslam, Xristianlıq və digər danınmış dünya dinləri ilə bir sırada durur. O, hər hansı dinin tərkibində təriqət deyil; O, ayrıca götürülmüş dindir və onun da istənilən tanınmış din kimi statusu vardır.

“Bu mülahizə həm mənim bəhai dini ilə bağlı apardığım tədqiqatlara, həm də bu dinin ardıcılları ilə şəxsi tanışlığıma əsaslanır”.[[495]](#footnote-495)

Bütün bu pak və müqəddəs dinlər Rəbbin əbədi mövcud vahid dəyişməz dininin hissələridir. Ayrıca götürülmüş heç bir din müstəsnalığa malik deyil və Qüdrətli Allahın son həqiqətinə iddia edə bilməz.

Hər bir din həqiqidir, gözəldir və təsir gücünə malikdir. O, yarandığı dövr üçün Allahın müraciətidir. O, həmin konkret dövr üçün yeganə həqiqətdir, lakin sonuncu həqiqət deyil. O, yalnız Allhın böyük, daim inkişaf edən, keçici olmayan vahid dininin bir hissəsidir, onun nə əvvəli, nə də sonu vardır.

Baxmayaraq ki, Allah Kəlamı (Müqəddəs Ruh) vahiddir, bu Kəlamın Daşıyıcıları (Elçilər) – çoxdur. O, çoxlu çıraqda yanan eyni işığa bənzərdir.

Bütün böyük dünya dinlərində bir *qızıl qayda[[496]](#footnote-496)* ayırmaq mümkündür:

*Hinduizm*: Yada da doğma kimi baxılmalıdır.

*Yəhudilik*: Özünə istəmədiyini qonşuna arzulama.

*Zərdüştilik*: Sən necə davranarsan, səninlə də o cür davranarlar.

*Xristianlıq*: İnsanlardan gözlədiyiniz qədər onların özlərinə verin.

*İslam*: Qardaşına qarşı ona xoş olmayan hərəkətə yol vermə.

*Bəhai Dini*: Mərhəmət axtarırsansa, öz xeyrini axtarma, başqalarının xeyrinə çalış. Ədalət axtarırsansa, başqalarına özün üçün seçdiyini seç.[[497]](#footnote-497)

Bəhai təlimində dini böyüyən bitkiyə bənzədirlər.Uzun illər Bəhai dinini tədqiq etmiş Dr. Esslemont yazır: “Allahın dini – birdir və bütün Peyğəmbərlər insanlara bunu öyrətmişlər. O, cansız və dəyişməz deyil, əksinə o, canlı və daim inkişaf etməkdə olan orqanizmdir. Musa peyğəmbərin təlimində biz dini toxumdan cücərən halda, İsa Peyğəmbərin Təlimində tumurcuq, Məhəmməd Peyğəmbərin Təlimində çiçək, Həzrət Bəhaullahın Təlimində isə meyvə halında görürük. Çiçək tumurcuğu dağıda bilmədiyi kimi, meyvə də çiçəyi dağıtmır. Onlar bir-birini məhv etmirlər, əksinə bir-birini tamamlayırlar. Tumurcuğun qabığı çatlamalıdır ki, qönçə çiçəklənə bilsin, çiçəyin ləçəkləri tökülməlidir ki, meyvə əmələ gəlsin və yetişsin. Məgər tumurcuğun qabığı və çiçəyin ləçəkləri sonra düşüb töküldüyünə görə onları lazımsız bir şey hesab etmək olarmı? Xeyr, onların hər biri öz dövründə faydalı və zəruri idilər: onlarsız meyvə yetişə bilməzdi. Müxtəlif Peyğəmbərlərin Təlimləri ilə də həmin proses baş verir: onların zahiri forması əsrdən-əsrə dəyişir, lakin hər bir yeni Vəhy əvvəlki Vəhyi tamamlayır. Onların arasında ziddiyyət, fikir ayrılığı və uyğunsuzluq yoxdur, əksinə, onlar əvvəlcə toxumdan cücərən, sonra tumurcuğa və çiçəyə çevrilən, indi isə meyvələri yetişmək mərhələsində olan Vahid Dinin müxtəlif inkişaf dövrlərini təmsil edirlər”.[[498]](#footnote-498)

Beləliklə, bir addımın böyüklüyü digərinin böyüklüyünü üstələmir; addımlardan heç biri müstəsna ola bilməz. Mərhələlərdən heç biri sonuncu deyil, hətta “meyvə” mərhələsi belə. “Meyvə” – toxumun təcəssümüdür. Bu tsiklin tamamlanmasıdır, lakin bu “meyvə” daha böyük tsikl üçün “toxum” verir. Allahın dini daimi və sonsuzdur, o, bəşəriyyətin üzərinə daim həyatverici nəmlik yağdıran əbədi yağışa bənzəyir.

Bu birlik və ruhani həqiqətin tədrici açılışını Bibliyada da izləmək mümkündür. Öz ardıcıllarının Onun təlimini axıra qədər dərk edə bilməyəcəyini bilən Musa peyğəmbər demişdir:

“*Allahınız Rəbb sizin üçün aranızdan – öz soydaşlarınız içərisindən mənim kimi bir peyğəmbər yetirəcək. Ona qulaq asın*”.[[499]](#footnote-499)

Bununla da Məsihin gəlişi öncədən vəd edilmişdir. Məsih də zamanı çatanda müasirlərinə Musa peyğəmbərin bu sözlərini xatırlatmışdı:

“*Çünki, əgər siz Musaya iman etmiş olsaydınız, Mənə də iman edərdiniz; ona görə ki, o, Mənim haqqımda yazmışdır*”.[[500]](#footnote-500)

Sonra Məsih onları nadanlıqda ittiham edərək, deyir:

“*Fəqət əgər onun yazdıqlarına iman etmirsinizsə, Mənim sözlərimə necə iman edərsiniz?*”[[501]](#footnote-501)

Nəticədə, Musanın sözlərini demək olar ki, təkrar etməklə Məsih öz ardıcıllarına müraciət edir. Məsih bilirdi ki, şagirdləri Onun təliminin tam mahiyyətini anlamayacaqlar. Dəfələrlə, onlar Onun sözlərinin mahiyyətini dərk etməyəndə, O məyus olurdu. O, onlara bir Kəsin gələcəyini və bəşəriyyətə gizli həqiqətləri açacağını vəd edirdi. O, demişdir:

“*Sizə söyləyəcək daha çox sözlərim var; amma indi bunlar ağlınıza sığmaz. Fəqət O, yəni həqiqət ruhu gəldikdə, sizə hər həqiqətə yol göstərəcək...*”[[502]](#footnote-502)

Bununla da, yeni Messiyanın gəlişi öncədən xəbər verilmişdi. Həzrət Bəhaullah gələndə müasirlərinə Məsihin bu sözlərini xatırlatdı.

“*Məgər eşitməmisiniz ki, Ruh (İsa Məsih) söyləyib... “Həqiqət Ruhu gəldiyi zaman sizə doğru yolu göstərəcək...*”[[503]](#footnote-503)

Onda Həzrət Bəhaullah onları nadanlıqda ittiham etdi. O, dedi:

“*Amma O, haqq ilə gələrkən, siz Ona üz tutmadınız...*”502

Həzrət Bəhaullah xristian kilsilərinin başçılarına xüsusi məktub göndərdi. Bu məktub tədqiqat üçün əlçatandır. O, kilsə başçılarını öz sürülərini müqəddəs düzə sürməyə çağırırdı. Bu müraciətlərdə bu cür sözlər də var idi:

“*Yaxın gəlin və bir an belə durmayın!*”[[504]](#footnote-504)

Həzrət Bəhaullah bildirirdi:

“*Həqiqətən sizə deyirəm, Dinin yüksək məqamını alçaldan şey, imansızların azğınlığını artırır*”.[[505]](#footnote-505)

Həzrət Bəhaullah bütün dinlərin ardıcıllarını Məsihin məşhur dağüstü moizəsi zamanı verdiyi göstərişlərə əməl etməyə çağırırdı:

*“Bütün dinlərin ardıcılları ilə dostluq və yoldaşlıq ruhunda ünsiyyət etmək, Turda Danışanın gətirdiklərini bəyan etmək və bütün hallarda onlara riayət etmək...”[[506]](#footnote-506)*

Həzrət Bəhaullah Özünün bütün əsərlərində dinlərin və bütün Peyğəmbərlərin birliyini izah edirdi. O, yazırdı:

“*Yəqin bil ki, Allahın bütün Peyğəmbərlərinin mahiyyəti bir və eynidir. Onların birliyi mütləqdir. Xaliq Allah buyurur: Mənim müjdəmi Daşıyanlar arasında heç bir fərq yoxdur. Onların hamısının ancaq bir məqsədi var; Onların hamısının sirri birdir. Onların arasında fərq qoymaq, birini digərindən üstün tutmaq heç vəchlə yolverilməzdir. Hər bir həqiqi Peyğəmbər Öz Əmrini Ondan əvvəl gələn Peyğəmbərlərin Vəhyi ilə təməldə tam eyni tutmuşdur. Ona görə də, əgər kimsə bu həqiqəti dərk etməkdə aciz olarsa və nəticədə boş və yaramaz sözlər danışmağa başlarsa, baxışı iti və anlayışı nurlanmış olan heç kimsə belə mənasız söhbətlərin onun imanında büdrəməsinə izin verməz*”.[[507]](#footnote-507)

Həzrət Bəhallah müxtəlif dinlərə etiqad edən xalqlara aşağıdakı sözlərlə müraciət edir:

*“Mübarəkdir o kəslər ki, mehribanlıq və şəfqətdən möhkəm yapışırlar, kin və küdurətdən azaddırlar”*.[[508]](#footnote-508)

Həzrət Bəhaullah deyir ki, dinlərin ən böyük faciəsi odur ki, bəşəriyyət Peyğəmbərləri xatırlayır, amma Onların Müraciətini unudub. Sent-Byöv fransuzlara deyirdi ki, onlar xristianlıqdan əl çəksələr də, təriqətçi olaraq qalırlar. Çünki onları işıq deyil, şam maraqlandırır.

Bütün Peyğəmbərlər İlahi Həqiqət günəşinin əks olunduğu güzgüyə bənzəyirlər. Güzgü həqiqətin özü deyil. Həqiqət ondan əks olunan işıqdır. Məsih də bunu qeyd edirdi. O, deyirdi ki, insanlar Ona, İsaya deyil, Allaha inanmalıdırlar:

“...*Mənə iman edən, Mənə yox, Məni Göndərənə iman edir*...”[[509]](#footnote-509)

Həzrət Bəhaullah dünya dinlərini nazil etmiş Peyğəmbər barəsində obrazlara müraciət etməklə böyük məhəbbət və heyranlıqla danışırdı. O, Öz ardıcıllarına müraciət edərək, onları bütün dinlərin ardıcılları ilə dostcasına münasibət göstərməyə çağırırdı. Onlara xatırladır:

“*Hamınız bir ağacın yarpaqları və bir dənizin damlalarısınız”.[[510]](#footnote-510)*

Pavri özünün “*Gələcək Dünya Müəllimi*” kitabında yazır: “Bəhailərdə bir gözəl cəhət vardır: onlar bütün dinlərin qardaşlığına xüsusi əhəmiyyət verirlər, o qardaşlığa ki, onu yalnız Müəllimin köməyi ilə həyata keçirmək mümkündür”.

Həzrət Bəhaullah Öz ardıcıllarını, dinindən və milli mənsubiyyətindən asılı olmayaraq bütün insanların rifahı və xoşbəxtliyi naminə yaşamağa çağırırdı. O, deyir:

“*Bütün hallarda insanların rahatlığına və rifahına səbəb olan işlərlə məşğul olun. Bütün ağlınızı və iradənizi aləm əhlinin tərbiyəsinə sərf edin ki, bəlkə İsmi-Əzəmin köməyi ilə xalqlar arasındakı çəkişmə və ixtilafa son qoyuldu, onların hamısı bir məclisin və bir şəhərin əhli kimi göründü. Qəlbinizi nurlandırın, onu kin və ədavət çör-çöpündən təmizləyin. Hamınız bir aləmin sakinlərisiniz və bir sözdən yaranmısınız. Xoş o kəsin halına ki, bütün insanlarla sonsuz məhəbbət və mehribanlıqla ünsiyyətdə olar!*”[[511]](#footnote-511)

Bu daha bir *meyvədir* ki, onun əsasında siz Həzrət Bəhaullahın *ağacı* haqqında mühakimə edə və Onun həyatını qiymətləndirə bilərsiniz.

# **7. Dördüncü meyvə: həyat tərzi**

Həzrət Bəhaullah izah edir ki, Onun dünyaya gəlişində məqsədi İsa və digər Peyğəmbərlərlə eynidir, yəni

“*Hər bir Vəhyin məqsədi bəşərin bütün xarakterində transformasiya yaratmaq deyilmi, elə bir transformasiya ki, həm zahirən, həm də daxilən təzahür etsin və onun həm daxili həyatına, həm də xarici şəraitinə təsir göstərsin*”.[[512]](#footnote-512)

İstənilən Allah peyğəmbərinin gəlişinin əsas məqsədi, Həzrət Əbdül-Bəhanın dediyinə görə,

“...*insan qəlblərini tərbiyə etmək, yer üzündə yaşayan bütün insanların əxlaqını cilalamaqdır, ta ki, ... mübarək insanlar elə keyfiyyətlərlə meydana çıxsınlar ki, onlar insanın mahiyyətinin bəzəyidirlər*”.[[513]](#footnote-513)

Həzrət Bəhaullah dəfələrlə hər kəsin müqəddəslik və paklıq həyatı yaşamasının mütləq vacibliyini göstərmişdir. Onun təlimində deyilir:

*“Bu gün ən həyativacib vəzifə xasiyyətlərinizi paklaşdırmaq, rəftarınızı düzəltmək və davranışınızı islah etməkdir”.*512

Onun dininin ardıcılları “*Onun yaratdıqları arasında elə bir xasiyyət və davranış göstərməlidirlər ki, onların müqəddəslik rayihələri bütün dünyaya yayılsın*”.512

Həzrət Bəhaullah möminin həyat tərzinə bütöv bir kitab həsr etmişdir. O, “Gizli Kəlamlar” adlanır.

Dublində Müqəddəs Patrik kilsəsinin keşişi Corc Taunşend bu kitab haqqında aşağıdakıları demişdir:““Gizli Kəlamlar” – söyləmələr toplusu və ya qaydaya salınmış ifadələr deyil. O, yeni əsərdir. O, Müqəddəs Rayihələrin cövhəridir. O, keçmişin bütün böyük İşıq Şüalarını vahid İşıqda birləşdirən nöqtədir. Onda Rəbbin keçmiş Günləri bugünki Günə çevrilmişdir. Bu Vəhy bizə özündə keçmişin Ruhani Hökmdarların işini təcəssüm etdirən vahid ruhani qüvvə kimi verilmişdir... İndiyənə kimi bəşəriyyətə bu qədər güclü işıq saçan kitab nazil olunmamış və oluna da bilməzdi. Bu kitab Həzrət Bəhaullahın kəlamı sayəsində onda tamamlanan, yeni qüvvə ilə dolan və mükəmməl vəhdətdə birləşən əvvəlki Vəhylərin məcmusunu özündə birləşdirir”.[[514]](#footnote-514)

Həzrət Bəhaullah “Gizli Kəlamlar” haqqında belə deyir:

“*Bu, İzzət Cəbərutundan qüvvət və qüdrət dili ilə keçmiş peyğəmbərlərə nazil olanlardır. Biz onun cövhərini alıb fəzlimizin bir əlaməti olaraq, möminlər üçün ona müxtəsərlik donu geyindirdik, ta ki, onlar Allahın Əhdinə vəfa etsinlər, öz həyatlarında Onun etibarını doğrultsunlar və ruh aləmində təqva cövhərini əldə etsinlər”*.[[515]](#footnote-515)

Kitabın ikinci ayəsində deyilir:

“*Ey ruh oğlu! Mənim nəzərimdə ən sevimli şey ədalətdir; Məni istəyirsənsə, ondan üz çevirmə. Səndən əmin olmağım üçün ondan qaﬁl olma. Onun köməyi ilə sən başqalarının gözü ilə deyil, öz gözünlə görərsən və ətrafındakıların biliyi ilə deyil, öz biliyinlə dərk edərsən. Bunu ürəyində özün düşün, sən necə olmalısan. Həqiqətən, ədalət Mənim sənə bir bəxşişim və inayətimin bir əlamətidir. Onu gözünün önündə saxla*”.[[516]](#footnote-516)

Möminlik və ədalətin bu ruhu haqqında ABŞ Ali Məhkəməsinin hakimi Uilyam O. Duqlasın “*Hindistandan Qərbdə*” kitabında da xatırlanır. Həmin kitabda müəllif özünün Həzrət Bəhaullah və Onun Dininin vətəni İrana səfərindən danışır. Həzrət Bəhaullahın bu ölkədəki ardıcılları haqqında Duqlas danışır: “Bəhailər arasında xeyli sayda işgüzar insanlar vardır. Tacir kimi, onların hamısı yüksək etibar qazanmışlar. Səbəbi – onların işgüzar münasibətlərdə yüksək mənəvi prinsipləri gözləməsidir. Bazar tacirləri heç vaxt öz xeyirlərini əldən vermirlər: onlar insanları aldadır, saxta və ya keyfiyyətsiz malları onlara satırlar. Bəhailər isə bu məsələdə tamamilə fərqlənirlər. Onlar bütün alış-veriş işlərində son dərəcə prinsipialdırlar, nəticədə, onların nüfuzu artır”.

“Gizli Kəlamlar”dan olan növbəti ayələr Həzrət Bəhaullahın yazdıqlarının ruhunu çatdırmaqda kömək edə bilər:

“*Ey yer üzünün zənginləri! Aralarınızdakı yoxsullar mənim əmanətimdir. Əmanətimi yaxşı saxlayın. Yalnız öz rahatlığınıza can atmayın*”.[[517]](#footnote-517)

“*Ey varlıq oğlu! Necə oldu öz qüsurlarını unudaraq başqalarının qüsurları ilə məşğul oldun? Kim bunu etsə, ona lənətim olsun*”.[[518]](#footnote-518)

“*Ey insan oğlu! Özün günahkar ikən başqalarının günahı barədə nəfəs belə çəkmə*”.[[519]](#footnote-519)

“*Ey bəndəm! Dünya qandalından özünü qurtar və nəfs zindanından ruhunu azad et. Vaxtı qənimət bil, çünki bu vaxtı bir daha görməyəcəksən və bu zamanı heç vaxt tapmayacaqsan!*”[[520]](#footnote-520)

Özünün bütün Yazılarında Həzrət Bəhaullah aşağıdakılarla səsləşən fikirlər bildirir:

“*İmanın cövhəri az söz, bol əməldir...”[[521]](#footnote-521) “Çəkinin, ... sözləri ilə əməlləri bir olmayanların yolu ilə getməyin”.[[522]](#footnote-522) “İnsan ağaca bənzəyir. Əgər meyvə ilə bəzənsə, o hər zaman tərif və təqdirə layiq olmuş və olacaqdır. Meyvəsiz ağac isə ancaq oda yarar”. [[523]](#footnote-523) Öz əməllərinizlə insanlara doğru yol göstərin... Məhz əməlləriniz sizi başqalarından fərqləndirə bilər və sizin nurunuzu yer üzündə olanlara aşkar edər”*.[[524]](#footnote-524)

Həzrət Bəhaullahın Təlimləri bu cür fərdi davranışı nəsihət edir:

“*Dostluğunuzu yalnız sözlərdə göstərməklə kifayətlənməyin; qoy sizin ürəyiniz yolunuzun kəsişdiyi hər kəsə qarşı sevgi və iltifatla alışıb yansın*”.[[525]](#footnote-525)

*“Xəstələrə və əzab çəkənlərə son dərəcə mehribanlıq və şəfqət göstərin. Bunun müalicədən daha böyük təsiri var. Xəstə və əziyyət çəkənləri ziyarət edərkən həmişə bu sevgi və məhəbbət düşüncəsində olmalısınız”.[[526]](#footnote-526)*

“*Hərb və Sülh*” əsərinin müəllifi olan böyük Tolstoy Bəhai dininin yazılarını araşdırdıqdan sonra bildirmişdir ki, Bəhaullahın Təlimləri “İndi bizə dini təlimin ən yaxşı və ən saf formasını təqdim edir”.[[527]](#footnote-527)

Hər kim Həzrət Bəhaullahın ardıcılı olarsa, öz fərdi və daxili həyatı üçün aşağıdakı sözləri bir öhdəlik kimi qəbul edir:

*“Siz ey Rəbbin sevimliləri! Bu müqəddəs Zühur Dövründə münaqişə və çəkişməyə heç bir vəchlə izin verilmir. Hər münaqişə salan özünü Allahın fəzlindən məhrum etmiş olur. Hər kəsə gərəkən budur ki, dünyanın bütün xalqlarına və tayfalarına, onlar istər dost olsun, istərsə yad, böyük məhəbbət, davranış düzgünlüyü, safürəklilik və səmimi mehribanlıq göstərsinlər. Məhəbbət ruhu və xeyirxahlıq elə şiddətli olmalıdır ki, aralarındakı ixtilaf nə olursa olsun, yad özünü dost, düşmən isə həqiqi qardaş hiss etsin. Zira hər şeyi əhatə etmək Allahdan, məhdudiyyət isə bu dünyadandır... Eynilə də, Tək Haqqın bəndələrinin məhəbbət və xeyirxah mehribanlığı səxavət və bolluqla bütün bəşəri sarmalıdır. Bununla bağlı məhdudiyyət və hədd heç vəchlə yolverilməzdir.*

*Ona görə də, ey mənim sevimli dostlarım! Dünyanın bütün xalqları, tayfaları və dinləri ilə son dərəcə doğruluq, düzlük, vəfalılıq, mehribanlıq, xeyirxahlıq və dostluqla ünsiyyət edin, ta ki, bütün varlıq aləmi Bəhanın fəzlinin müqəddəs vəcdi ilə dolsun, ta ki, cəhalət, düşmənlik, nifrət və kin dünyadan yox olub getsin və dünyanın xalqları və tayfaları arasındakı qaranlıq və yadlaşma Birlik İşığına yer versin. Başqa xalqlar və millətlər sizə xəyanət etsələr, siz onlara sədaqətlilik göstərin, onlar sizə ədalətsiz davransalar, siz onlara ədalətlilik göstərin. Onlar sizdən uzaq gəzsələr, siz onları cəzb edin, onlar sizə düşmənçilik göstərsələr, siz onlara dost olun, onlar sizin həyatınızı zəhərləsələr, siz onların qəlblərini xoşhal edin, onlar sizə yara vursalar, siz onların yaralarına məlhəm olun. Səmimi olanın sifətləri bunlardır. Doğruçu olanın sifətləri bunlardır”.[[528]](#footnote-528)*

Reverend C. Tyssul Davis “*Dinlər Liqası*” adlı kitabında Həzrət Bəhaullah tərəfindən müəyyən edilmiş fərdi həyat modelindən bəhs etmişdir. O yazır: “Bəhai Dini öz yolunu … dövrünün ehtiyaclarını ödədiyi üçün açmışdır. O, sərt, eksklüziv köhnə inanclardan daha yaxşı şəkildə dövrümüzün daha geniş dünyagörüşünə uyğun gəlir. Xarakterik xüsusiyyəti onun gözlənilməz azadlığı və tolerantlığıdır. O, bütün böyük dinləri həqiqi, onların müqəddəs yazılarını isə ilham olunmuş qəbul edir. … Onların etik idealları çox yüksəkdir və biz Qərblilərin «Məsihəbənzər» adlandırmağı öyrəndiyimiz tiplərdəndir. «O, düşmənləri ilə nə edir ki, onları öz dostu edir?» – mərhum lider haqqında soruşulmuşdu. Tələbəni təəccübləndirən bu hərəkatın etika və ya fəlsəfəsindəki heç bir şey deyil, əksinə, onun idealının bu qədər çox insanda oyatdığı qeyri-adi reaksiyadır, bu standartın davranış üzərində həqiqətən göstərdiyi güclü təsirdir. «… Onları meyvələrindən tanıyacaqsınız!» Biz bu gənc dinə «Xoş gəldin!» deməkdən başqa bir şey edə bilmərik. Onun fəaliyyətində, Allahın oyaq ruhunun insanların qəlbində fəaliyyət göstərməsinin dövrümüzdəki canlı şahidliyinin daha bir sübutunu görməyə bilmərik…”[[529]](#footnote-529)

Həzrət Bəhaullah Öz ardıcıllarından hər birinin əməl etməsi üçün aşağıdakı şəxsi davranış standartını vermişdir:

*“Sərvətin olanda səxavətli ol, olmayanda isə şükr elə. Başqalarına münasibətdə etibarlı ol, qoy alnın açıq, üzün ağ olsun. Kasıblar üçün xəzinə, varlılar üçün nəsihətçi ol. Köməyə çağırana cavab ver və öz vədinə sadiq ol. İşlərdə insaflı, cəmiyyət arasında təvazökar ol. Zülmətdə çıraq ol, qəmginlərə sevinc gətir, susuzlara dəniz ol, sənə pənah gətirənlərə havadarlıq et, məzlumlara kömək göstər, onların əlindən tut və arxa ol. Əməllərində çəkingən ol. Qəriblərə vətən, xəstələrə şəfa, sığınacaq istəyənlərə qala ol. Korlara göz ol, azanlara yol göstər. Həqiqətin üzünə gözəllik, etibarın vücuduna bəzək, əxlağın evinə dirək, aləmin bədəninə ruh, ədalət qoşunlarına bayraq və yaxşılıq üfüqünə nur ol. Pak torpağa düşən şeh, elm dənizində üzən gəmi ol. Səxavət səmasının ulduzu, hikmətin başının tacı, dünyanın alnının işığı, itaətkarlıq ağacının meyvəsi ol”.[[530]](#footnote-530)*

Həzrət Bəhaullahın budur *ağacından* daha bir *meyvə*. Məsih demişdir: “onları meyvəsindən tanıyacaqsınız”. Bu həmin o meyvələrdən idi ki, mən onun əsasında Həzrət Bəhaullahın həqiqi ya yalançı Peyğəmbər olduğunu söyləyə bilərdim.

# **8. Araşdırıcı göz**

İrland alimi Corc Taunşend təsdiq edir ki, müasir mütəfəkirlər dünya hökuməti, kollektiv təhlükəsizlik, beynəlxalq dil, dünya məhkəməsi və insan haqları haqqında fikir söyləyəndə, onlar Həzrət Bəhaullahın yüz əlli il əvvəl dediklərini sadəcə təkrar edirlər.

Sonrakı bölmələrdə Həzrət Bəhaullahın dünyasında əkilmiş canlı ağacdan mənim tərəfimdən yığılmış, başqa meyvələrdən ibarət yalnız kiçik seçmələr verilmişdir.

“*Hər bir insan həqiqəti heç kimdən asılı olmadan müstəqil axtarmalıdır*”.

Həzrət Bəhaullah bizim problemlərin həlli yollarının axtarışından ötrü elmi metodlardan istifadəni nəinki bəyənir, onu hərtərəfli təşviq edir. Dr. Esslemontun yazdığına görə, “Həzrət Bəhaullah heç kimdən Onun izahatlarını və dəlillərini kor-koranə qəbul etməyi tələb etmirdi, əksinə, Öz Təlimində O, ilk növbədə şəxsiyyətlərə kor-koranə inamın qarşısını qətiyyətlə alır və hamıdan tələb edir ki, qulaqlarını və gözlərini “açsınlar” və həqiqətin meydana çıxarılması üçün kənar təsirlərdən asılı olmayaraq çəkinmədən öz şəxsi fikirlərini müəyyənləşdirsinlər. O, Öz təlimi ilə hərtərəfli tanış olmağı tələb edir və çəkinmədən Missiyasının ən yüksək dəlili kimi insanların həyatını və xarakterini dəyişən sözlərini və əsərlərini təklif edir”.[[531]](#footnote-531)

Həzrət Bəhaullahın Özü deyirdi:

“*Hər şeyə araşdırıcı gözlə bax...*”[[532]](#footnote-532)

Hər bir şəxsiyyət ruhani həqiqəti müstəqil axtarmalıdır. Ona görə şəxsiyyətin özündən başqa heç kim Allah qarşısında məsuliyyət daşımır. İnsan başqalarının bilik və təcrübəsini götürə bilər və götürməlidir də, lakin o başqalarının tapdığını dərindən hərtərəfli yoxladıqdan sonra qəti həqiqət kimi qəbul etməlidir.

Ruhani həqiqət axtarışının aramsız cəhdlər tələb etməsi haqqında hələ Bibliyada yazılmışdır. Qanunun Təkrarında deyilir:

“*Amma o yerdə Allahınız Rəbbi axtaracaqsınız. Əgər Onu bütün qəlbinizlə, bütün varlığınızla axtarsanız, tapacaqsınız*”.[[533]](#footnote-533)

Bu haqda Peyğəmbər Yeremya da söhbət açır:

“*Məni axtaracaqsınız, əgər bütün qəlbinizlə axtarsanız tapacaqsınız*”.[[534]](#footnote-534)

Məsihin yalançı peyğəmbərlərdən qorunmağa çağırdığı və “siz onları meyvəsindən tanıyacaqsınız” dediyi Mattaya görə Müjdənin həmin fəslində, O, şagirdlərinə cəhdlə axtarmağı həvalə edir:

“*Diləyin, sizə veriləcəkdir; axtarın, tapacaqsınız; qapını döyün, sizə açılacaqdır. Zira hər diləyən alır, axtaran tapır və qapını döyənə açılır*”.[[535]](#footnote-535)

Həzrət Bəhaullahın Yazılarında deyilir:

“*Elə isə canınızın təpəri, ürəyinizin istəyi, ruhunuzun şövqü, iradənizin coşqunluğu və bütün varlığınızın gücü ilə çalışın ki, vüsal bağçasına daxil olub bənzərsiz Gülü iyləyəsiniz və müqəddəsliyin şirin rayihələrini duyasınız və Əbədi hüzurdan öz payınızı alasınız*”.[[536]](#footnote-536)

Həzrət Bəhaullah Məsih kimi bunun asan olmayacağını xəbərdarlıq edir, çünki “dəvət olunanlar çox, seçilənlər isə azdır”. O, deyir:

“*Və elə ki, onun qəlbində axtarış, səy, şövq, vəfa, eşq, valehlik, cazibə və sevgi çırağı yanar və Birlik dənizindən məhəbbət nəsimi əsər, həmin vaxt şəkk və şübhənin azdırıcı zülməti yox olar və elm və yəqinlik nurları onun bütün vücudunu bürüyər*”.[[537]](#footnote-537)

Lakin Həzrət Bəhaullah öyrədir ki, həqiqət axtarışı bütün həyatın mənasına çevrilməməlidir. Elə ki, həqiqət tapıldı, o kənara qoyulmamalıdır. O, onu tapanın ürəyində kök atmalı və onun həyatına meyvələr gətirməlidir, əks təqdirdə o, onun üçün faydasızdır. Həzrət Bəhaullah arzu edir ki,

*“Sadə kölə inamı deyil, ancaq aydın müşahidə və sərbəst düşüncə tərzi onlara xurafat pərdəsini cıraraq, kor-koranə təqlid buxovlarından azad olmaq və Yeni Vəhyin həqiqətlərini başa düşməyə nail olmaq imkanı verir”*.[[538]](#footnote-538)

Həzrət Bəhaullahın təlimində birmənalı şəkildə deyilir: *“Rəbbin insana ən böyük hədiyyəsi – intellektdir”.[[539]](#footnote-539)*

İnsan isə ondan tamlıqla istifadə etməlidir ki, həqiqəti tapsın.

Bu Həzrət Bəhaullahın *ağacından* daha *bir meyvədir*.

# **9. Quşun iki qanadı**

“*Kişilər və qadınlar bütün dünyada bərabər hüquqlara, imtiyaz, təhsil və başqa imkanlara malik olmalıdırlar*”.

Həzrət Bəhaullah bu prinsipə böyük əhəmiyyət verirdi. Onun təlimində qeyd edilir ki, bir halda ki ana uşağın şəxsiyyət kimi formalaşdığı erkən yaşlarında onun birinci müəllimidir, ananın yaxşı təhsilli olması mütləq vacibdir.

Ümumi icbari təhsil həm oğlanlar, həm də qızlar üçün bərabər imkanlar açır.

Bəhai təlimində deyilir ki, əgər hər yerdə qadınlara kişilərlə bir səviyyədə, yüksək mövqe verilərsə, cəmiyyətdə vəziyyət sabitlik və sosial münasibətlərin mənəvi durumu baxımından yaxşılığa doğru əhəmiyyətli dərəcədə dəyişər.

Həzrət Bəhaullahın təlimində həmçinin deyilir:

“*Təhsilli anaların uşaqları da savadlı olacaq. Müdrik ananın uşaqları da müdriklik yolu ilə addımlayacaq. Əgər ana mömindirsə, onda uşaqlar da Allahı necə sevməyi biləcəklər. Əgər ana əxlaqlıdırsa, o, körpələrini düzlük yolu ilə aparacaqdır*”.[[540]](#footnote-540)

Qadının cəmiyyətdə statusunun yüksəldilməsi – Həzrət Bəhaullahın əsas prinsiplərindən biridir.

Onun təlimində deyilir:

*“Bəşər dünyasının iki qanadı var: biri kişi; digəri qadın. Hər iki qanad eyni impulslarla gücləndirildiyi zaman quş irəliləyişin zirvəsinə, göylərə doğru uça biləcək. Qadına öyrənmə, elm və sənətdə özünü təkmilləşdirmək üçün kişi ilə bərabər imkanlar verilməlidir. Allah kişini və qadını bərabər yaratmışdır”.[[541]](#footnote-541)*

Bu Təlimləri Həzrət Bəhaullah o dövrdə vermişdi ki, o zaman dünyanın bütün guşələrində qadınlar cəmiyyətdə ən aşağı mövqe tuturdular, hətta bəzi yerlərdə qadınların heyvandan bir qədər yüksəkdə durduğu hesab olunurdu.

Bəhai dininin ilk mübəlliğlərindən biri qadın idi. Onun adı Tahirə, yəni “pak” idi. O, din yolunda şəhid edilir. Sağlığında Tahirə qadınların azadlığı uğrunda əzmlə mübarizə aparırdı. O, qadınların hüquq bərabərliyi uğrunda həyatını qurban vermiş ilk şəhid idi. Tahirə edam ərəfəsində cəlladlarına cəsarətlə bu sözləri demişdir: “siz istənilən an məni öldürə bilərsiniz, lakin qadınların emansipasiyasının qarşısını ala bilməyəcəksiniz”.[[542]](#footnote-542)

Professor E. Braunun sözlərinə görə, əgər Bəhai dini öz böyüklüyünü başqa şeylərdə göstərə bilməsəydi, Tahirə kimi qəhrəman qadının olması onun ucalığı üçün kifayət edərdi. Ser Valentin Çayrol yazır ki, “Onun xatirəsi görünməmiş ehtiramla xatırlanır və böyük ruh yüksəkliyi doğurur, öz həyatı bahasına qoyduğu iz hələ uzun illər bəşəriyyətin gözəl yarısına xidmət edəcək”4.

Həzrət Bəhaullahın *ağacının* daha bir *meyvəsi* belədir.

# **10. Əsl sərvət**

*Təhsil hamı üçün əlçatan olmalıdır*.

Həzrət Bəhaullah deyir ki, təhsil – bəşəriyyətin əsl sərvəti, müəllim isə sivilizasiyanın təsirli hərəkətvericisidir. Müəllimin əməyi – fəaliyyətin ən yüksək formalarından biridir.

Maarifləndirmə – dünyanın əvvəlindən bütün müqəddəs Peyğəmbərlərin ən böyük məqsədidir. Həzrət Bəhaullahın dinində həmçinin maarifin təxirəsalınmaz əhəmiyyəti və qeyri-məhdud imkanları bəyan edilir. Maarifləndirmə düzgün istiqamət alanda və hamını əhatə edəndə bəşəriyyət dəyişiləcək və yer cənnətə dönəcək.

Həzrət Bəhaullah “elm, sənət və incəsənət haqqında” aşağıdakı sətirləri yazmışdır:

“*Bilik insan həyatının qanadı və onun yüksəlməsi üçün nərdivan kimidir. Onu əldə etməyə hər kəs mükəlləfdir. Lakin o elmlər əldə edilməlidir ki, yer üzü insanlarına fayda gətirsin, daha o elmlər yox ki, sözlə başlayıb sözlə qurtarır. Elm və sənət adamlarının dünya insanlarına böyük haqları keçmişdir. Onun qayıdış günündə Ana Kitab buna şəhadət verir. Eşidən qulaqları olanlar necə də bəxtiyardırlar. Həqiqətən, bilik insanın əsl xəzinəsidir və onun üçün şərəf, nemət, sevinc, ucalıq, şadlıq və fərəh mənbəyidir*”.[[543]](#footnote-543)

Yalnız biliklərə sahib olmaq kifayət deyil. Düzgün qərar qəbul etmək qabiliyyəti ondan az əhəmiyyət kəsb etmir. Ona görə də təhsil xarakterin formalaşmasında olduqca əhəmiyyətlidir. Bilik özü-özlüyündə müdrikliyi təmin etmir.

“Yaddaşın qrammatika, coğrafiya, dilçilik, cəbr və digərlərinə aid məlumatlarla doldurulması”[[544]](#footnote-544) əgər mənəvi tərbiyə ilə müşayət olunmursa, insanın alicənab və faydalı olmasından ötrü son dərəcə məhdud əhəmiyyətə malikdir.

Dr. Esslemont Həzrət Bəhaullahın təlimi haqqında yazmışdır: “Hal-hazırda yaxşı tərbiyə almış adam, həqiqətən ən nadir hadisələrdən biridir, belə ki, hər bir kəs uşaqlıqdan ona aşılanmış yalançı təəssüratları, uydurulmuş idealları, yalnış təsəvvürləri və pis vərdişləri özündə daşıyır. Olduqca az adam tapılar ki, uşaqlıq çağlarında ona Allahı bütün qəlbi ilə sevməyi və həyatını Ona qurban verməyi, bəşəriyyətə xidməti həyatın ali məqsədi saymağı, hamının xeyirxah olmaq və ümumi firavanlığa nail olmaq üçün öz gücünü inkişaf etdirməyə böyük səy göstərməyi öyrətsinlər. Bütün bunlar, əlbəttə, yaxşı tərbiyənin əsas amilləridir”.[[545]](#footnote-545)

Demək olar ki, yüz otuz il əvvəl Həzrət Bəhaullah planetimizdə yaşayan bütün uşaqlar üçün icbari təhsilin həyati zəruriliyini elan etdi. Əgər onların valideynləri kasıb olub, bunu təmin edə bilmirlərsə, onda təhsilin haqqını icma verməlidir. Uşaqlar zərif yaşıl cavan budaqlara bənzəyirlər və əgər onlar lap əvvəldən yaxşı öyrədilsə, onlar düz və möhkəm böyüyəcəklər. Əks təqdirdə onlar zəif və əyri olacaqlar. Həyatın ən əhəmiyyətli illərində alınmış təhsil onlara həyatlarının sonuna kimi təsir göstərəcəkdir.

Həzrət Bəhaullah buyurur:

*“Hər bir ataya oğluna və qızına oxuma və yazma sənətini ... öyrətməsi vacib buyrulmuşdur... Öz oğlunu və ya başqasının oğlunu böyüdən kəs sanki Mənim oğlumu böyütmüşdür...”[[546]](#footnote-546)*

Bu daha bir *meyvədir* ki, onun əsasında siz Həzrət Bəhaullahın *ağacı* haqqında mühakimə edə bilərsiniz.

# **11. Heç kəs yad deyil**

*Beynəlxalq (köməkçi) dil hər bir xalqın doğma dili ilə yanaşı dünyanın hər yerində tədris olunmalıdır.*

Həzrət Bəhaullah göstərir ki, beynəlxalq dil kimi ya mövcud dillərdən biri seçilməli, ya da yenisi yaradılmalıdır. Bu ölkələr və xalqlar arasında mövcud olan anlaşılmazlıq maneələrini aşmaqda kömək edəcək və dünya ticarətinin inkişafına təkan verəcəkdir.

Beynəlxalq dil köməkçi dil rolunda çıxış edəcək. Hər ölkə doğma dilinin gözəllik və füsunkarlığını saxlamaqla yanaşı, beynəlxalq *köməkçi* dili də mənimsəyəcəkdir.

Həzrət Bəhaullah bütün dünyada möhkəm sülhün bərqərar olmasından ötrü bu ümumi dilin zəruriliyini qeyd edir. Bu Onun tərəfindən dünya xalqlarını birləşdirməkdən və onları *son günlərdə* razılıq və əməkdaşlığa gətirməkdən ötrü atdığı daha bir addımdır. Bu dünya dili Müqəddəs Yazılarda Rəbbin bütün xalqları bir yerə toplayacağı *həmin böyük və qorxunc Gün* üçün öncədən vəd edilmişdi.

Əhdi-Ətiqdə deyilir:

“*Çünki Mən millətləri yığmağı Padşahlıqları toplamağı qərara almışam...O zaman Mən xalqların nitqini dəyişib, onlara pak dil verəcəyəm ki, hamı Rəbbin adını çağırsın, Mənə çiyin-çiyinə xidmət etsinlər*”.[[547]](#footnote-547)

Həzrət Bəhaullahın Təlimində deyilir:

“*Həqiqətən, bu qul indi ona görə gəlmişdir ki, dünyanı canlandırsın və bütün yer üzünün sakinlərini bir ittifaqda birləşdirsin. Allahın istədiyi tezliklə baş verəcəkdir və sən yer üzünün Əbha Cənnətinə döndüyünü görəcəksən*”.[[548]](#footnote-548)

Bəhaullah adı heç vaxt bu formadan başqa bir şəkildə heç bir dilə tərcümə edilmir. Musa “Moisey”, İsa “Yeşu”, “Yeşua”, lakin Həzrət Bəhaullah adı isə bütün xalqların dilində həmişə Bə(a)haullah kimi səslənir.

Beləliklə, Zəkəriyyə Peyğəmbərin sözünün gizli mənası açılmışdır:

“*Rəbb bütün dünyanın padşahı olacaq; o gün yalnız Rəbb və Onun adı ucalacaq*”.[[549]](#footnote-549)

O ölkələr ki, bütün dünyanın rifahı onların hökumətlərindən asılıdır, Həzrət Bəhaullah onlara aşağıdakı sözlərlə müraciət edir:

*“...ya hazırda mövcud olan dillərin arasından birini seçsinlər, ya da yenisini qəbul etsinlər, eynilə də ümumi bir yazı seçsinlər və hər ikisi dünyanın bütün məktəblərində tədris edilsin. Beləliklə yer üzü bir ölkə, bir vətən kimi olar”.[[550]](#footnote-550)*

Həzrət Bəhaullahın bu prinsipi dünya xalqları tərəfindən qəbul edilsə, dil fərqləri, həmçinin bu fərqlər səbəbindən yaranmış ixtilaflar bir nəslin həyatı müddətində götürülə bilər.

Həzrət Bəhaullahın “bəşəriyyətin birliyi və vəhdəti” ilə bağlı yazdıqları bunlardır:

*“...birliyə nail olmağın ən böyük vasitələri bütün dünya xalqlarının bir-birilərinin yazılarını və dillərini başa düşmələridir... Bilik ağacının ən gözəl meyvəsi bu uca sözdür: siz hamınız bir ağacın meyvələri, bir budağın yarpaqlarısınız”.*549

Bu daha bir *meyvədir* ki, onun əsasında siz Həzrət Bəhaullahın *ağacı* haqqında mühakimə edə bilərsiniz.

# **12. Tərəqqinin iki təkanverici qüvvəsi**

*Din elm və idraka zidd olmamalıdır, əks halda o cəhalətdir*.

Həzrət Bəhaullahın təlimində aşkar şəkildə deyilir:

“*Elmə uyğun gələn bütün nə varsa, həmçinin dinə də uyğundur. İdraka uyğun gəlməyən şeyi din qəbul etməməlidir. Din və elm əl-ələ yanaşı addımlayırlar. Elmə qarşı çıxan hər hansı din – cəhalətdir*”.[[551]](#footnote-551)

Dr. Esslemontun kitabından Həzrət Bəhaullahın təlimini təhlil edən daha bir sitat: “Həzrət Bəhaullahın Təliminin əsas prinsiplərindən biri də budur ki, həqiqi elm və həqiqi din öz aralarında razılığa gəlməlidir. Həqiqət birdir və hər hansı bir münaqişə həqiqətdən deyil, səhvlərdən yaranır. Bununla belə, nəyi elm və nəyi isə din adlandırmaq məsələsi ətrafında bütün keçən əsrlər boyu amansız mübahisələr baş vermişdir. Lakin çəkişmələrə tam həqiqət işığında nəzər salsaq, həmişə qənaətə gələrik ki, onlar nadanlığın, cəhalətin, təəssübkeşliyin, şöhrətpərəstliyin, tamahkarlığın, əqli məhdudiyyətin, dözümsüzlüyün, tərsliyin və sairənin ucbatından əmələ gəlmiş, yəni həm dinin və həm də elmin yeganə, həqiqi ruhuna yad amillərdən yaranmışdır”.[[552]](#footnote-552)

Həmin nöqteyi-nəzər Tomas Hekslinin sözlərində də ifadə olunmuşdur: “Filosofların böyük əsərləri və fikirləri onların şəxsi intellektinin bəhrəsi olmaqdan daha çox, onların intellektini istiqamətləndirən yüksək dini ruhlarının nəticəsidir. Həqiqət onlara məntiqi mühakimələr sayəsində deyil, daha çox onların dözümü, məhəbbəti, sədaqəti, fədakarlığı sayəsində açıqlanır”.551

Tanınmış riyaziyyatçı alim Bul təsdiq edir ki, “həndəsi induksiyalar öz mahiyyəti etibarilə məhdud insan ağlının sonlu kəmiyyətləri işıqlandırmaq üçün Sonsuz Zəkaya duaetmə prosesidir”.551

Müqəddəs Kitablardakı vəd edilmiş “tək Çobanın tək sürüsü” haqqında Bəhai Təlimlərində deyilir: “*Belə bir Dünya Birliyində bəşəriyyətin iki ən nəhəng qüvvəsi olan din və elm sülhə gələcək və qarşılıqlı yardım şəraitində ahəngdar surətdə inkişaf edəcəklər”.[[553]](#footnote-553)*

“Elm” (science) sözünün özü feilin qeyri-müəyyən formasının kökündən “scire” – “bilmək” sözündən götürülmüşdür. Mövhumatlar həqiqi dinlə yanaşı dura bilməzlər. İnsan həqiqəti maddi və ruhani dünyada axtarmasından asılı olmayaraq, yanlış qənaətə əsaslanan fikirləri kənara atmalıdır. Həzrət Bəhaullahın təlimində elm və dinin vəhdəti tam aşkarlığı ilə ortaya çıxır. Onun ardıcıllarının həqiqət axtarışına necə dəvət edilməsilə yaxından tanış olduqdan sonra bu prinsip tam aydın olur:

“*Həqiqəti tapmaq üçün biz özümüzü xurafatdan və səthi, köhnəlmiş anlayışlardan təmizləməliyik; aydın, fərasətli ağıla malik olmalıyıq. Əgər bizim varlığımızın piyaləsi özünüsevərliklə doludursa, onda orada həyat cövhəri üçün yer qalmayacaqdır. Özümüzü haqlı, bütün qalanları isə yolunu azmış hesab etməyimiz xalqların birliyinə aparan yolda ən böyük maneədir. əgər biz həqiqətə nail olmaq istəyiriksə, onda bu birlik ən əhəmiyyətli məqamdır, çünki həqiqət birdir...”[[554]](#footnote-554)*

*“Heç bir həqiqət başqa həqiqətə zidd deyildir. İşıq hansı lampada yanmasından asılı olmayaraq yaxşıdır! Qızılgül hansı bağda bitməsindən asılı olmayaraq gözəldir!... Biz yalnız bütün bu bağlardan özümüzü azad etdiyimiz və müstəqil əqlimizlə axtarışa başladığımız zaman öz məqsədlərimizə çata biləcəyik”.553*

Din və elm arasında tam harmoniyanın mövcudluğu bəşəriyyətin mükəmməl və ən yaxşı həyatı üçün zəruri şərtdir. Əgər cəmiyyətdə din elmi üstələyirsə, cəmiyyət cəhalət və fanatizmə yuvarlanacaq. Əksinə, əgər elm dinin ziyanına olaraq üstünlük əldə edirsə, cəmiyyətdə materializm və mənəvi tənəzzül hökm sürəcəkdir.

Elmin potensialından düzgün istiqamətdə istifadə etməkdən, həmçinin onun nəhəng gücündən bəşəriyyətin məhvinə deyil, onun inkişafına xidmət etməsindən ötrü ruhani həyatımızın yüksək mənəviyyatı tələb olunur.

Həzrət Bəhaullahın Təlimlərində deyilir:

“*Din mövhumatdan, ənənələrdən və qarışıq ehkamlardan azad olduğu, özünün elmlə uyğunluğunu göstərdiyi zaman dünyada böyük birləşmə və təmizləmə gücü meydana gələcəkdir ki, bu da bütün müharibələri, ixtilafları, çəkişmələri və münaqişələri silib atacaqdır və bəşəriyyət Allah Sevgisinin gücü ilə birləşəcəkdir*”.[[555]](#footnote-555)

Bu Həzrət Bəhaullahın *ağacından* daha bir *meyvə* idi.

# **Göy qurşağının gözəlliyi**

*Bütün insanlar bir Atanın, Rəbbin uşaqlarıdır və onların hamısı insan ailəsində qardaş və bacıdırlar*.

Həzrət Bəhaullahın ardıcıllarına növbəti hökm belədir:

“*Bəşəriyyətə xidmət işində siz Allahın bəndələri, Ona yaxın kəslər, Onun ilahi köməkçiləri olacaqsınız. Bütün bəşəriyyətə xidmətdə! Hər bir insana xidmətdə! Bunu heç zaman unutmayın!”[[556]](#footnote-556)*

Həzrət Bəhaullah yazmışdır:

*“Mübarəkdir o kəs ki, qardaşını özündən üstün tutur”.[[557]](#footnote-557)*

Nə qədər qüdrətli olsa da, istilaçı qəbirə yoxsul vəziyyətdə gedir. O, özündən sonra onun meyidini qəbul etmiş bir qarış torpaq qoyub gedir. Eynilə istənilən sıravi döyüşçü torpağa tapşırılır. Həzrət Bəhaullah bizə öyrədir ki, yer Allaha məxsusdur, insanın orada keçirdiyi ömür bir andır. İnsanın bu dünyada qazandığı yalnız Allaha olan məhəbbət və insanlığa olan məhəbbətdir.

Allahı sevmək, Həzrət Bəhaullah qeyd edir, insanlığa xidmətə həsr olunmuş həyat tərzi keçirmək deməkdir. Allaha xidmət edib, bu zaman insanlara xidmət etməmək mümkün deyil. İnsandan üz döndərməklə biz Allahdan üz döndərmiş oluruq. Məsih demişdir:

*“... siz bu ən kiçiklərdən birinə etmədiyinizi Mənə etməmiş oldunuz”.[[558]](#footnote-558)*

Həzrət Bəhaullahın Təlimlərində, Özündən sonra gələcək Kəs barəsində belə deyən Məsihin sözlərinin əks-sədasını eşidirik: “O Mənim olandan götürüb sizə bildirəcək”.

Həzrət Bəhaullah bizə deyir ki, irqi xurafatlar problemini həll etməkdən ötrü irqi təsəvvürlər aradan qaldırılmalıdır. Biz insanlara sarılar, qırmızılar, qaralar, ağlar kimi deyil, bizim ümumi Atamızın – Allahın övladları kimi baxmalıyıq.

Həqiqətdə, insanlar arasında dərisinin rənginə görə fərqlər insan nəslinin ecazkar müxtəlifliyinin və gözəlliyinin bir hissəsidir və o təəssübkeşlik və parçalanma yaratmamalıdır. Onlar bir bağın müxtəlif rəngləri kimi qəbul edilməlidir ki, onların müxtəlifliyi bütövlüyün gözəlliyini artırır.

Bu tip xurafatlar planetimizin müxtəlif guşələrində özünü müxtəlif formalarda göstərir. Haradasa o, sinfi problem, başqa ölkədə kasta sistemi, digərlərində isə dini və irqi ayrı-seçkilik mahiyyəti daşıyır. Təəssübkeşlik pası insan cəmiyyətinin strukturuna dərindən daxil olmuşdur.

Bunun yalnış olduğuna inanmaq və bunun intellektual xəta olduğu faktını qəbul etmək azdır. Biz öz davranışımızla düzgün anlayış nümayiş etdirməli və mövcud qaydanı düzəltməliyik. Hər bir insan özünü bu cür təəssüblərdən azad etmək gücündədir.

Bəhai Yazıları aydın şəkildə deyir:

“*Hansısa irqin sosial geriliyinə, siyasi cahilliyinə və ya sayca azlığına görə hüququnu tapdalamaq Həzrət Bəhaullahın dininin həyatverici ruhunun görünməmiş pozulmasıdır. Bu dinin ardıcılları sırasında hansısa ayrılma və ya parçalanma onun mahiyyətinə, prinsiplərinə və ideallarına ziddir... Sinfi, ideoloji və irqi əlamətlərinə görə istənilən ayrı-seçkilik təxirə salınmadan kökündən kəsilməli, ona haqq qazandırmaqdan ötrü göstərilən cəhdlərə və ya ictimai rəyin təzyiqinə məhəl qoymadan, heç bir bəhanə ilə onun yeni təzahürlərinə yol verilməməlidir... Şərqdə və ya Qərbdə, demokratik və ya avtoritar, kommunist və ya kapitalist quruluşlu, Köhnə və Yeni dünyadan olmasından asılı olmayaraq, tabeliyində olduğu irqi, dini və ya siyasi azlıqları rədd edən, hüquqlarını ayaq altına atan və ya məhv edən dövlət və xalqlardan fərqli olaraq, Həzrət Bəhaullahın bayrağı altında toplanmış insanlardan təşkil olunmuş icmalar dini, irqi, sinfi və ya milli azlıqları ruhlandırmağı və dəstəkləməyi, onların maraqlarını qorumağı özlərinin ilkin və qaçılmaz vəzifələri hesab etməlidirlər*”.[[559]](#footnote-559)

Hər hansı bir ölkədə Allaha və insana məhəbbət sönəndə, nifrət və xurafatlara yoluxmuş kəslərin zamanı başlayır. Onlar insanların ürəklərindən Allahı qovur və özlərinin uydurduğu yalançı allahlara təriflər söyləyirlər. Bu yalançı allahların adı aşağıdakılardır: Millətin Üstünlüyü, Dinin Üstünlüyü, İrqin Üstünlüyü, Sinfin Üstünlüyü. Bunlar qeyri-sağlam və dağıdıcı ideyalardır. Onlar üstünlük əldə edəndə, bir xalq digər xalqın üzərində hökmranlıq edəcək, bir irqin nümayəndələri digər irqdən olanlardan asılı vəziyyətə düşəcək. Bu ideyalar qaradərililərlə ağdərililər, sarıdərililərlə ağdərilər arasında ədavət toxumu səpir... Onlar bir imtiyazlı sinfin qalanları üzərində hakimiyyətinə haqq qazandırır. Onlar insanın etiqad azadlığını və dini mənsubliyyət hüququnu pozur. Bunlar əxlaqsız, saxta, səhv doktrinalardır. Onları qəbul edən və əlində rəhbər tutan insan, xalq və ya dövlət əvvəl-axır Allahın qəzəbinə tuş gəlib, cəzasına çatacaqdır.[[560]](#footnote-560)

Həzrət Bəhaullah yazır:

“*Bu bir ovuc torpaq olan dünya hamının evidir, qoy o birlik içində olsun*”.[[561]](#footnote-561)

İrqi təəssübün hər növündən azad olmaq bu dövrdə cəmiyyətin şüarı olaraq qəbul edilməlidir. Bütün təəssüblərin aradan qaldırılması Həzrət Bəhaullahın Dininin əsas təlimlərindən biridir.

*“Allah ağ ilə qara arasında fərq qoymaz. Əgər qəlblər pakdırsa, hər ikisi Onun üçün məqbuldur. Allah heç kəsə rənginə və ya irqinə görə fərq qoymaz”.*[[562]](#footnote-562)

*“Allahın nəzərində bütün insanlar bərabərdir; heç bir ruh üçün fərq və ya üstünlük yoxdur”.*561 *“Ətir və rəng önəmli deyil. Qəlb önəmlidir”.*561

*“Bəşəriyyəti sevənlər hansı milliyyətə, irqə və ya etiqada mənsub olmağından asılı olmayaraq ən üstün insanlardır”.[[563]](#footnote-563)*

Həzrət Bəhaullahın *ağacından* olan bu *meyvə* əsasında da siz Onun həqiqi Peyğəmbər olduğunu yoxlaya bilərsiniz.

# **14. Ruhani aləmlər**

*Hər insanda ən mühüm olan – onun ruhudur.*

Həzrət Bəhaullah deyir ki, insanın ruhu ölməzdir. O, Allahın Səltənəti durduqca qalacaq, ona görə də əbədidir. Həzrət Bəhaullah buyurur:

“*İndi də sənin insanın ruhu və ölümdən sonra onun yaşaması barədə sualına dair. Bu həqiqəti bil ki, ruh bədəndən ayrıldıqdan sonra öz tərəqqisini Allahın hüzuruna yetişənə kimi elə bir halda və şəraitdə davam etdirəcək ki, nə dövrlərin və əsrlərin gərdişi, nə də bu dünyanın dəyişiklik və qəzavü-qədəri onu dəyişə bilməz. Allahın Mələkutu, Onun Hökmranlığı, Onun Səltənəti və iqtidarı mövcud olduqca ruh da mövcud olacaqdır. O, Allahın əlamətlərini və Onun sifətlərini təzahür etdirəcək və Allahın inayətini və lütfünü üzə çıxaracaqdır... onların sonrakı həyatı elədir ki, Biz onu təsvir etməyə qadir deyilik”.[[564]](#footnote-564)*

Təkamül prosesi milyon illər ərzində son məqsədə – elə bir varlıq yaratmağa yönəlib ki, özündə “Allahın oxşarını və bənzərini” əks etdirə bilsin.

Xəlqetmənin son həddi, zirvəsi insan olan, fiziki baxımdan – kamil varlığın inkişafında deyil. Xəlqetmənin həqiqi tacı “ruhun” yolunu inkişaf etdirməkdir. İnsan fiziki təkamülün sonu və ruhani təkamülün başlanğıcını ifadə edir.

Fiziki baxımdan kamil varlıq, insan yarananda, o, “ruhu” daşımaq qabiliyyətində oldu. O, birinci varlıqdır ki, həm özünü, həm də Allahı dərk edir.

Təkamülün bu həqiqi əhəmiyyəti haqqında Həzrət Bəhaullah yazır:

*“Dünyanı, onda yaşayan və hərəkət edən hər şeyi yaratdıqdan sonra O, birbaşa Muxtar və Hökmran İradəsi ilə misilsiz üstünlük və qabiliyyət əta edərək Onu tanımaq və sevmək üçün insanı seçdi – bir qabiliyyət ki, bütün xilqətin əsasında dayanan yaradıcı təkan və ilkin məqsəd idi...”[[565]](#footnote-565)*

İnsanın bədəni “ruhun” inkişaf etdiyi məbədə çevrildi. Bədən çıraq, ruh isə bu çırağın işığı idi. İnsanın ruhu varlıqlar içərisində ən kamil fiziki formaya malik varlıqda – insan bədənində inkişaf etmək imkanı əldə etdi. Lakin güzgü sınanda onda əks olunan Günəş itmədiyi kimi, insanın ruhu da bədənin ölməsi ilə itmir.

Ruhun ölümsüzlüyü insan həyatının ən əhəmiyyətli amili olub, o “azad seçimlə” birgə dünyada mənəviyyat və nizamın ən güclü mənbəyidir. O, ruhaniyyətin əsasıdır.

Hər bir insanın fitrətinə fiziki həyatdan da vacib olan nəsə əhəmiyyətli bir şeyə çox təkidli ehtiyac qoyulmuşdur. İnsan instinktiv olaraq o həyata can atır ki, o, orada öz yolunu seçməkdə sərbəstdir. Ruhani həyata bu çox təkidli daxili ehtiyac o qədər güclüdür ki, əsrlər boyu o ortaya çıxmış və insanı bu dərin məsləkdən məhrum etməyə cəhd edən materialist təlimləri rədd etmişdir.

“Yalnız atomlar və vakum realdır” elan edən mexaniki konsepsiyasını inkişaf etdirmiş Levkipp və Demokrit “atomistika” məktəbinin əsasını qoydular. Lakin Sokrat və Platon daha bir yunan fəlsəfi məktəbinə istiqamət verdilər ki, burada yetərincə uzun müddət artıq atom deyil, şüura “Dünyanın ilkin amili” kimi baxılırdı.

Sonrakı əsrlərdə mexaniki determinizmin üstünlük əldə etməsilə insan yenə öz “seçimindən” məhrum edildi. “Heç nəyi görməyən” kilsə başçılarının son dərəcə ortodoksal dərslərinə qarşı üsyan qaldıran elm, yenə ruhun öz iradəsini azad bildirmək üçün yer qoymadığı fatalizm formasına qayıtdı. Bu dəfə “seçimə” sanki bir dəfəlik son qoyuldu.

Lakin XIX əsrin ortalarında yeni ruh qəfildən elm dünyasını öz qoynuna aldı. Nyutonun köhnə “klassik fizikası” öz yerini nüvə fizikasına verdi. Determinizmin yerinə indeterminizm gəldi. Elektronun davranışının eksperimental tədqiqi “qeyri-müəyyənliyin” yeni prinsipinə gətirib çıxartdı.

Fatalizm və materializm küncə sıxışdırıldı. Onlar, bir alimin sözlərinə görə, “məğlub oldular”. Bizim günlərdə həqiqi dinlə həqiqi elmin yanaşı durduğunu və eksperimantal elmin Allaha doğru gedən yolda insanı necə dəstəklədiyini görmək fərəhləndiricidir. Dean Inge yazır ki, “elm dinin müttəfiqi olmuşdur”.

Həzrət Bəhaullah Öz ardıcıllarını insana onun ruhunun ölməzliyini deyən daxili səsə inanmağa çağırırdı. O, Öz ardıcıllarını əmin edirdi ki, bütün həyat qüvvələri – həm ruhani, həm də maddi, əvvəl-axır bu inkarolunmaz həqiqəti təsdiq edəcək.

Müasir dövrün bir çox tanınmış alimləri, öz tədqiqatlarına istinad edərək, bu həqiqəti təsdiq edirlər. Onlar “materiyanın” dağılmaz olduğunu qeyd edirlər. O, “ölmür”, yalnız yeni hala keçir. Belə çıxır ki, o da müəyyən mənada ölməzdir; və onda necə ola bilər ki, qeyri-maddi olan “ruh” və ya qəlb – fani olsun?

Bizim dövrdə, nüvə fizikası dövründə dinsiz, şübhəçi, ateist – geriqalmış kimi görünür. Həqiqət və həyat axını skeptiklərin, qəlizləşdirənlərin və dünyəvi müdriklərin yanından keçir. Onlar “limansız və mayaksız bir quraq sahilə” çevrilmişlər.

Tanınmış bioloq C. C. Hurst yazır: “genetika sahəsində son tədqiqatlara istinadən deyə bilərik ki, canlı genlər praktiki olaraq ölməzdir”.[[566]](#footnote-566)

Fizika sahəsində Nobel mükafatı laureatı A. H. Komptonun sözlərinə görə: “...insan üçün əhəmiyyət kəsb edənin şeyin onunla birgə torpağa basdırıldığını söyləməkdən ötrü elmin əlində inandırıcı dəlil yoxdur”.[[567]](#footnote-567)

O, həmçinin qeyd edir: “Biologiya elminin dili ilə danışsaq, həyat, alma toxumunda və ya insan hüceyrəsinin nüvəsində olmasından asılı olmayaraq, öz mahiyyətinə görə sonsuz və əbədidir...Belə olan halda idrakın, şüur və ya ruhun sonsuzluğundan danışmaq məntiqi olmazdımı?”[[568]](#footnote-568)

Həzrət Bəhaullah yazır:

“*Peyğəmbərlər və Elçilər yalnız insanları haqqın doğru yoluna istiqamətləndirmək üçün gəlmişlər. Onların vəhylərindən məqsəd bu olmuşdur ki, bəndələr tərbiyə alsınlar və dünyalarını dəyişərkən, tam paklıq, müqəddəslik və saflıq halətində Uca Olanın hüzuruna yollansınlar*”.[[569]](#footnote-569)

Məsih Öz şagirdlərinə nəsihət verir:

*“... kim ardımca gəlmək istəyirsə, özünü inkar etsin və çarmıxını götürüb, ardımca gəlsin... Zira, insan bütün dünyanı qazanıb, öz canını itirsə, ona nə fayda olacaqdır?”[[570]](#footnote-570)*

Məsih onlara deyirdi ki, Öz ruhunu xilas etməkdən ötrü onlar Ona, Məsihə inanmalıdırlar. Əgər onlar safqəlbli və sədaqətlidirlərsə, O, onlarla fəxr edəcək, yox, əgər onlar etibarsız və Onun təliminə xəcalət gətirəndirlərsə, O da “Atanın izzətində” gələn zaman onları utandıracaq.

Şagirdləri İsadan soruşur: *“...bəs kim xilas ola bilər?”* Cavab belə idi:

“*Doğrusunu sizə deyirəm ki,... Mənim ardımca gələn sizlər də... əbədi izzət taxtı üzərində oturacaqsınız... və hər kəs əbədi həyatı miras götürəcəkdir...*”[[571]](#footnote-571)

Sonra Məsih ruhani gözə mailk olmağın vacibliyini xatırladır, çünki indi hakimiyyətdə oturanların, lakin inanmayanların bir çoxunu sadə, lakin inamı olan insanlar əvəz edəcək. O, xəbərdarlıq edir:

“*Fəqət çox birincilər sonuncu və sonuncular birinci olacaqlar*”.[[572]](#footnote-572)

Həzrət Bəhaullahın təlimində deyilir ki, Allah Elçisi gəldiyi zaman Ona inanmaq – *yaşamaq*, inanmamaq isə *ölümə* bərabərdir.

Ətrafımızda olan hər şey – daşdan tutmuş insana kimi – yaşayır. Minerallar, bitkilər, heyvanlar və insan Səltənətləri həyata malikdirlər. Hətta atomlarında elektronların protonlar ətrafında daim hərəkət etdiyi daşda da həyat var, lakin insan həyatı ilə müqayisədə daş sanki ölüdür. O biri dünyada möminlərlə inanmayanlar arasında fərq də bu cürdür. Baxmayaraq ki, bütün ruhlar ölümsüzdür və əbədi yaşayır, onların düşəcəyi vəziyyət daşla insan arasındakı fərq qədərdir. Mömin insan ruhani həyatın zirvəsindədir və o *yaşayır*. İnamsız insan isə hətta sağ olsa da, *ölmüş* vəziyyətdədir və onun həyatı daşın həyatına bənzəyir.

Həzrət Bəhaullah ruh haqında yazır:

*“Ruh bütün yaradılmışlar arasında öz Yaradanının aliliyini bəyan edən, Onun calalını etiraf edən, Onun həqiqətinə yapışan və Onun hüzurunda səcdə edənlərin birincisidir. Əgər o, Allaha sadiqdirsə, Onun nurunu əks etdirəcək və axırda Ona qayıdacaqdır. Əks təqdirdə o, öz nəfsinin və ehtirasının qurbanına çevriləcək və nəhayətdə onların girdabında batacaqdır*”.[[573]](#footnote-573)

Bu Həzrət Bəhaullahın *ağacından* daha bir *meyvə* idi.

# **15. Ruhun qidası**

*Dua – həm xeyir-bərəkət, həm də fərzdir.*

Bəhai təliminə görə, dua ruha şəfa verir. O, sevinc və xoşbəxtlik gətirir, insanı sınaq və çətinliklərdə qoruyur. Dua ruhun həyatını mühafizə etməkdən ötrü olduqca zəruridir.

Bədənin gündəlik qidaya ehtiyacı olduğu kimi, ruha da gündəlik qida gərəkdir. Ruh üçün ruhani qida duadır. Qidadan məhrum olmuş bədən taqətdən düşür. O, xəstələnir və ölür. Eyni hal insanın ruhu ilə də baş verir. Onu daim və lazımi qaydada qidalandırmayanda, o gücdən düşür və xəstələnir. O, ölməsə də, köməksiz hala düşür.

Dr. Aleksis Karrel deyir ki, duada şəfaverici qüvvə vardır. Elm bunu təsdiq etsə də izah verməkdə acizdir. Bu qüvvə, Kerrel və başqa tanınmış alimlərin təsdiq etdiyi kimi, şəfa tapma möcüzəsi göstərir.

Məsələn, əgər insan əlini işlətməsə və onu həmişə asılı saxlasa, o, tezliklə hərəkətetmə qabiliyyətini itirəcək. Əl hərəkətsiz və gərəksiz olacaqdır. Əgər insanın ruhu da dua ilə müntəzəm qidalanmasa, həyat qabiliyyətini itirəcək və lazımsız olacaqdır.

Həzrət Bəhaullah bizim üçün çoxlu sayda gözəl dualar nazil etmişdir. Lakin O, yada salır ki, ibadət yalnız dua oxumaq və namaz qılmaqla məhdudlaşmır.

İşləməyin özü, Onun dediklərinə görə, Allaha ibadətdir. Onun sözlərinə görə:

“*Biz bunu – yəni sənin əməyini Allaha ibadətlə bərabərləşdirdik*”.[[574]](#footnote-574)

Onun təlimində həmçinin deyilir:

*“...incəsənət, elm və bütün sənətlər ibadətdir (ibadətə bərabərdir). Özünün bütün qabiliyyətini qoymaqla yazı kağızı vərəqləri istehsal edən və öz əməyinin nəticəsinin təkmilləşdirilməsinə şüurlu surətdə bütün səylərini qoyan insan Allaha dua edir. Qısa desək, insan tərəfindən səmimi qəlbdən təzahür edən bütün səy və cəhdlər əgər bəşəriyyətə xidmət kimi ali motiv və arzudan doğmuşdursa, bu, Allaha ibadətdir”.[[575]](#footnote-575)*

Bəhai Yazılarında həmçinin deyilir:

*“Xəstələrə diqqət və qayğı ilə qulluq göstərən, təəssübdən azad və insan irqinin birliyinə inanan həkim Allahı mədh edir”.*574

Həzrət Bəhaullahın dini öyrədir ki, insan bütün həyatıboyu dua halətində yaşamalıdır. İnsana istiqamətlənmiş istənilən söz, fikir və ya əməl sözün həqiqi mənasında duadır.

Bu da Həzrət Bəhaullahın *ağacında* daha bir *meyvə*.

# **16. Hər kəsin ruhu hökmdardır**

*Uşaq atasının və ya anasının dinini irsən ala bilməz. Allaha inanıb və ya inanmamaq qərarını O, özü verməlidir.*

Həzrət Bəhaullah öyrədir ki, insanlar hansısa dini valideynləri və yaxınları ardıcılı olduğuna görə qəbul etməməlidir.

Hər bir kəsə sərbəst araşdırmaq və dini qəbul etmək və ya etməmək hüququ verilməlidir.

Bu səbəbdən heç bir uşaq anadan bahai doğulmur. Bəhai olmaq qərarı on beş yaşına çatdıqdan sonra verilə bilər. Həzrət Bəhaullah bu yaşı “ruhani yetkinlik” yaşı adlandırır.

Valideynin borcu – uşağı həm maddi dünya, həm də ruhani dünya ilə tanış etməkdir. Uşağa Allahın bütün böyük müqəddəs Peyğəmbərlərinin təlimləri və əməlləri haqqında danışılmalıdır. Bu ilkin yaşlarından dini xurafatlardan uzaqlaşmağa imkan verəcək və mümkündür ki, dinin gələcək seçimi üçün əsas olacaqdır.

Valideynlər uşağı öz dinlərinə həyat tərzlərinin nümunəsi vasitəsi ilə və Allahın təliminə bağlılıqları ilə cəlb edə bilərlər. Lakin bu məsələdə az da olsa təzyiq göstərilə bilməz. Hər kəsin ruhu öz cığırını seçməkdə sərbəstdir, o, öz ruhani təyinatını müəyyən edən hökmdardır.

Həzrət Bəhaullahın *ağacından* olan daha bir *meyvə* belədir.

# **17. Tək sürü və tək Çoban**

*Xalqların dünya birliyi insan haqlarını müdafiə etməlidir.*

Təqribən yüz qırx il əvvəl Həzrət Bəhaullah dünya hökmdarlarına aşağıdakı sözlərlə müraciət etmişdir:

“*Birləşin, ey yer üzü hökmdarları, bununla sizin aranızdakı ixtilaf yelləri sakitləşər, rəiyyətiniz və ətrafınızda olan kəslər rahatlıq tapar...*”[[576]](#footnote-576)

Başqa bir yerdə O, ümumdünya sülhünə və əmin-amanlığa çatmağın yolunu göstərir:

*“Labüd məsələ budur ki, yer üzündə böyük bir məclis qurulsun, hökmdarlar və sultanlar həmin məclisdə Böyük Sülhün əsasının qoyulması üçün yollar və vasitələr barədə müzakirələr aparsınlar. Onun da yolu budur ki, böyük dövlətlər dünyanın rahatlığı üçün öz aralarında sülhə möhkəm can atsınlar”.[[577]](#footnote-577)*

Allahın yer üzündəki övladlarının rifahını nəzərə almamaqlarının nəticəsi bu kitabın altıncı hissəsi olan “Meydanoxuma”da izah edilir.

Yazılarının hər bir kəlməsi ilə Həzrət Bəhaullah dünyanın birləşdirilməsinin əsasını qoyur ki, bununla da Müqəddəs Kitablardakı kəhanətlər həyata keçsin və bəşəriyyət “tək Çoban və tək sürü”, Yerdə vəd olunmuş sülh zamanından zövq ala bilsin.

Həzrət Bəhaullah deyir ki, bəşəriyyət dinc yolla bu böyük birliyə nail ola bilər. Əgər bəşəriyyət bunu etməzsə, onun vəziyyəti düzgün istiqamət seçməyənə qədər getdikcə ağırlaşacaq. O, vahid dünyaya nail olmağın yolunu göstərsə də, ona çatmağın məsuliyyəti bəşəriyyətin üzərinə düşür.

Həzrət Bəhaullah bütün millətlərin və xalqların rifahını təmin etməkdən ötrü planet miqyasında böyük ümumdünya qurumunun yaradılmasının zəruriliyini qeyd etmişdir. Bu orqan həm böyük, həm də kiçik xalqların mənafeyini müdafiə etməli və hər bir şəxsin hüquqlarına təminat verməlidir.

Dünya hökmdarlarına və şahlarına, o cümlədən ABŞ prezidentinə və Qərbin digər ölkələrinin dövlət başçılarına ünvanladığı müraciətində, Həzrət Bəhaullah belə bir təsisatı yaratmaqdan imtinanın uğursuz nəticələrini də xəbərdarlıq edirdi. Onsuz, O, yazırdı, bədbəxtliklər bir-birinin ardınca dünyanın üzərinə töküləcək.

Həzrət Bəhaullahın cızdığı plana uyğun olaraq bu dünya təşkilatının, dünya xalqları tərfindən azad şəkildə seçilmiş *Dünya parlamenti*, *dünya paytaxtı*, *beynəlxalq polis qüvvələri*, *dünya tribunalı* və *məhkəməsi* də olmalıdır.

Xalqların bu dünya ittifaqı yanız Qərbin və ya Şərqin maraqlarını müdafiə etməyəcək. Onda heç kim – nə ağlar, nə qalara, nə varlılar, nə də yoxsullar xüsusi imtiyaza malik olmayacaq. Dünya xalqlarının bu toplantısının yalnız bir məqsədi olacaq: bütövlükdə insan cəmiyyətinin rifahı, hər bir insanının ayrılıqda hüquq və imtiyazları.

Həzrət Bəhaullah nəinki belə bir ümumdünya orqanının zəruriliyini qabaqcadan görürdü, O, həmçinin bu təsisatın strukturunu, qanun və prinsiplərini də təklif edirdi.

Bu ümumdünya orqanı ölçü və çəkinin vahid sistemini, həmçinin ümumi pul vahidini təyin etməlidir. O, dünyanın təbii resurslarından istifadəyə nəzarət edəcək və dünya bazarını tənzimləyəcək.

Bu təşkilat istedad və təşəbbüslər sayəsində yaranan təbii və əsaslandırılmış fərqləri aradan götürmədən ifrat varlılıqla yoxsulluğu bir-birindən ayıran sərhədləri yox etməyə kömək edəcəkdir.

O, qarşılıqlı mənfəəti qorumaq, həm sahibkarın və həm də işçinin hüquqlarını müdafiə etməklə əməklə kapital arasında münasibətləri tənzimləyəcək.

O, beynəlxalq köməkçi dilin yayılmasına yardımçı olacaq.

Bir sözlə, o, sülhsevər, mütərəqqi, çiçəklənən, ruhani dəyərlərə istiqamətlənmiş bəşər ailəsinin yaradılmasından ötrü bütün tədbirləri görəcəkdir. Bu, Musa, İsa və keçmişin digər Peyğəmbərlərinin öncədən xəbər verdiyi dünya xalqlarının ailəsi, “tək Çoban və tək sürünün” zamanı olacaq.

Bu mənim Həzrət Bəhaullahın *ağacından* dərdiyim sonuncu *meyvə* idi. Ağacın üzəri hələ də başqa meyvələrlə də dolu idi. Onların əsasında Həzrət Bəhaullah haqqında fikir söyləmək mümkündür.

Məsih demişdir:

“*Yalançı peyğəmbərlərdən qorunun...Onları meyvələrindən tanıyacaqsınız...Yaxşı ağac pis meyvə verə bilməz; çürük ağac da yaxşı meyvə verə bilməz. Beləliklə onları meyvələrindən tanıyacaqsınız*”.[[578]](#footnote-578)

Bu, Həzrət Bəhaullahın dininin bol məhsulundan götürülmüş bir-neçə meyvə idi. Lakin bu Onun Təliminin ruhu haqqında mühakimə yeritməkdən ötrü kifayət edərdi. Həzrət Bəhaullahın Özü “Kitabi-Əqdəsdə” bu Təlimi Öz “ağacının” “meyvəsi” adlandırmışdır.[[579]](#footnote-579)

Bu meyvələr əsasında, Məsihin göstərişinə uyğun olaraq, indi siz Həzrət Bəhaullahın həqiqi və ya yalançı Peyğəmbər olduğunu söyləyə bilərsiniz.

Uzun illər tədqiqat və axtarışlardan sonra *baş verməmiş zühur haqqında İşi* mən bu cür sonluqla bitirdim. Sonuncu dəlillər də toplanmışdı və indi onlar geniş oxucu kütləsinin mühakiməsinə verilə bilərdi, çünki mən öz işimi qurtarmışdım.

Sonralar, Həzrət Bəhaullahın dinini daha dərindən öyrəndiyim zamanlar, mən bildim ki, bu təlimdə kəhanətlərin yerinə yetməsinə deyil, məntiq və düşüncəyə daha çox əhəmiyyət verilir. Bununla belə bu hadisələr o qədər təəccüblü və kəhanətlərlə o qədər heyrətləndirici dərəcədə uyğun idilər ki, geniş oxucu kütləsini bu faktlarla tanış olmaqdan məhrum etmək mənim tərəfimdən səhv hərəkət olardı. “Tək Çoban və tək sürü” zamanı çatdığı gün, bu kəhanətlərin həm birbaşa, həm də məcazi mənada həyata keçdiyi bəlli olacaq.

İndi siz mənim yüz ildən çox tarix olan bu sirri açmağım haqqında öz fikirinizi söyləyə bilərsiniz. Bu sizin işinizdir. Mənim isə öz problemim vardır. İnsan üçün ən çətin məsələ seçim etməkdir. İnsan həyatda yalnız bir dəfə onun qarşısında durmalı olur.

Mən onu “Meydanoxuma” adlandırdım.

# **VI HİSSƏ – Meydanoxuma**

# **1. Əgər o günlər qısaldılmasaydı...**

“İş”, mənim istəyimə uyğun olaraq, tamam açılmışdı. İndi mən onu kənaramı qoymalıyam? Onunla nə edim? Onu unudummu?

Uzun illərin araşdırma və tədqiqatları mənə bir acı həqiqəti öyrətdi. Dini hərəkatlar da, insanlar kimi ardıcıl olaraq uşaqlıq, gənclik, yetkinlik, qocalıq mərhələlərindən keçir və hətta ölürlər. Böyük dinlərin həyatı min illərlə davam etdiyinə görə, onların qocalığı bəzən əsrlər boyu uzanır. Ölüm elə yavaş baş verir ki, bütöv nəsillər onu görə bilmir. Əgər Məsihin sözləri doğrudursa, dini təsisatlar, onları yaratmış yaradıcı ruh onları tərk etdikdən sonra hələ uzun illər öz mövcudluqlarını davam etdirirlər.

Bir tanınmış filosof dinlərin inkişafında üç mərhələ ayırmışdır:

***Birinci mərhələ*:** Allah insan üçün real və yaxındır. Allahın Ruhu hər addımda insanın həyatında özünü göstərir. Bu din canlıdır.

***İkinci mərhələ*:** Tədricən insana mədəniyyət Allahdan yaxın olur. İlahiyat dindən yüksəyə qalxır. Həqiqət daxili qənaətlə deyil, şüurla qəbul edilir. Zəvvarlar və müqəddəslər kənarlaşdırılır, onların yerini ruhani həqiqətləri axtaranlar deyil, gözəllik və romantika axtaran sənətkarlar və macəra həvəskarları tutur.

***Üçüncü mərhələ*:** Bu sonuncu mərhələdə maddi fürsətlər və fiziki həzzlər əsas amilə çevrilirlər. Nə Allah, nə də mədəniyyət başda durmur. Ən vaxtsa canlı və təsirli dindən yalnız zahiri örtük qalmışdır. Allah Elçisinin dini təlimi qoca adamın qan damarları kimi ətalətsizləşmişdir. Din zamanə ilə ayaqlaşa bilmir. O, dünyada baş verənləri anlamaq və izah etmək gücündə deyil. Din yalnız keçmişlə yaşayır, bununla əlaqədar, o, insanda yalnız ətalətli və konservativ olana müraciət edir. Nə vaxtsa, zəvvarların və sənətkarların keçdiyi yolarda, indi ruhaniyyət və gözəllik axtaranlar deyil, yalnız həzzlər və kəskin duyğular axtaran turistlər addımlayırlar.

Qərb sivilizasiyası şübhəsiz ki, üçüncü mərhələyə gəlib çatmış və onda ilişib qalmışdır. Dinin gözdən düşməsində təəccüblü bir şey yoxdur. İnsanlar sinaqoq, kilsə və məscidə, ürəklərində inanmadan nəzakət xatirinə gedirlər.

Əgər vəziyyət bir qədər başqa olsa idi, *baş verməmiş zühur haqda İşin* bu hissəsi ilə bağlı yalnız ən yaxın dostlarımla bölüşərdim. Lakin bizim cəmiyyətin yavaş-yavaş təhlükə girdabında batdığını görəndə, bu haqda hamının eşitməsini vacib bildim. Sonra kimin necə hərəkət edəcəyi onun öz işidir.

Hər halda bu haqda bir dəfə, aydın və birmənalı formada mütləq danışılmalıdır. Dostunla kələ-kötür dağ yolu ilə hərəkət edərkən, onun sükan arxasında mürgülədiyini görəndə, ona və özünə görə onu oyatmağa borclu deyilsənmi? Qonşu evdə adamlar yatan vəziyyət olarkən ev alışıb yanırsa, bu hadisəni görən insan, ölüm təhlükəsi ilə üzləşmiş qonşularını xilas etməkdən ötrü irəli atılmalı deyilmi?

Messiyanın gəlişi ilə bağlı hadisələrin tədqiqinə başlayarkən mən xristian idim. O zaman bu tədqiqatın məni haralara apacağı haqda təsəvvürüm yox idi. Lakin tədqiqatım bitdikdən sonra mən bu dəfə əvvəllər olduğu kimi yenə, lakin xristianlıqla bağlı daha dərin biliklərə sahib xristian idim.

Mən həmçinin Həzrət Bəhaullahın ardıcılı oldum. Mən indi bəhai idim. Mənim başqa seçimim yox idi. Mən ya Həzrət Bəhaullahı qəbul etməli, ya da Məsihi rədd etməli idim.


Nəyisə sübut etməyin dörd qaydası vardır:

1. şüurla (məntiqlə və ekspimentlə);
2. duyğularla (təcrübə ilə)
3. ənənələrə və ya kəhanətə uyğun olaraq (vədlərin yerinə yetməsi ilə);
4. ilhamla və ya intuisiya ilə (duyğu və məntiqdən yüksəkdə duran daxili etiqadla).

Həzrət Bəhaullah barəsində düşünərkən, mən hər dörd üsuldan istifadə etdim. Mənim iddiam tədricən azaldı və mən özümü Günəşə baxmaqdan ötrü yuvasından çıxmış qarşqa kimi hiss etdim.

Həzrət Bəhaullah zühur edəndə bütün kəhanətlər sadəcə astronomik dəqiqliklə həyata keçdi. O, məntiqi olaraq layiq olduğu taxtına çıxmışdı. O, həqiqəti eksperimentin köməyi ilə elmi metodlarla axtarmağı tapşırdı. Onun həyatı, bu haqda başqa kitabda – “*Calal Sultanı*” kitabında ətraflı danışılır – o qədər gözəlliklərlə və ilhamla doludur ki, hətta bir xristian keşişi və Bibliyanın tanınmış tədqiqatçısı birdirmişdir: “Əgər son dövrdə peyğəmbər gəlmişsə də, O, şübhəsiz ki, Həzrət Bəhaullahdır”.[[580]](#footnote-580)

Mən bəhailərin Həzrət Musa və Həzrət İsanı nəcib hisslərlə sevmələrinin səbəbini öyrəndim. Həzrət Musa və Həzrət İsanı inkar etmək Həzrət Bəhaullahı inkar etməyə bərabər olardı. Onlar daşıdıqları Müqəddəs Ruhda birdirlər. Allahı Günəşə, Musa, İsa, Bəhaullah və digər peyğəmbərlər isə güzgüyə bənzəyirlər. Onlar eyni həqiqəti əks etdirirlər. Onlar sadəcə müxtəlif tarixi dövrlərdə gəlmişlər.



Mən Həzrət Bəhaullahı qəbul etməyə bilməzdim, çünki Onu inkar etməklə, mən Məsihi inkar etmiş olardım. Onlar həqiqətən birdirlər. Hər güzgüdə eyni İlahi işıq əks olunur. “Bəhai” sözü mənim üçün aydın, sadə, istilik və məhəbbətlə dolu söz oldu. Onun mənası “Həzrət Bəhaullahın ardıcılı” deməkdir. Necə ki, xristian, yəni məsihi olmaq, Məsihin ardıcıl olmaq deməkdir.

İndi, mən bəhai olduqdan sonra, bu kitabı ola bilsin ki, başqa cür yazardım. Lakin o bəhai deyil, itmiş Messiyanı axtarmaq həvəsinə düşmüş xristian tərəfindən yazılmışdır. Onu bilirəm ki, indi mən Məsihi xristian olduğum dövrdə sevdiyimdən də qat-qat artıq sevirəm. Həzrət Bəhaullah mənə Məsihin gözəlliyini və böyüklüyünü anlatdı.

Bu tarixçəni axırda sizinlə bölüşmək qərarına gəldim. Bütün bu qəribə şeylər haqqında bildikdən sonra mənim üçün susmaq qeyri-mümkün oldu. Təəssüflər ki, dünya bu haqda çox az bilir! Biləndə ki, bu haqda dünyaya danışmalıyam, mən məsuliyyətin ağır yükünü öz daxilimdə hiss etdim. Görünür, Həvari Pavel də Məsihin birinci gəlişi zamanı eyni hisslər keçirmişdi:

*“... əgər Müjdəni yaymıramsa, vay halıma!”[[581]](#footnote-581)*

Artıq yüz əlli ildən çoxdur, bəşəriyyət bu qiymətli fürsətə laqeyd yanaşır. 1844-cü ildən başlayaraq bu günə kimi insanlar Həzrət Bəhaullah və Onun ardıcıllarının müraciətinə qulaq asmaq istəmirlər. Ona görə də elə bir gün gələ bilər ki, onda çox gec olar və Allahın bəşəriyyətin üzərinə göndərdiyi bəlaların qarşısını almaq artıq mümkün olmaz. Əgər tezliklə böyük sayda insan Onun Ruhunu bütün bəşəriyyətə çatdırmaqdan ötrü Onun bayrağı altına toplanmasa, bəşəriyyətin gələcəyi zülmət içində görünəcək.

Bununla belə, hər bir mömünün bizim günlərin Allah Elçisinin çağrışına cavab verməkdən ötrü vaxtı vardır. “Eşitmək” üçün qulağı olan, “görmək” üçün gözü olan hər bir kəs ayağa qalxıb Qüdrətli Allaha xidmət edə bilər. O, “iki nəfərin götürldüyü və bir nəfərin qaldığı” axır-zamanda ruhani nəsihətin vəd edildiyi *seçilmişlər* içərisində ola bilər. Məsih demişdir:

“*Əgər o günlər qısaldılmasaydı, heç bir insan xilas olmazdı; fəqət seçilmiş olanlar naminə o günlər qısaldılacaq*”.[[582]](#footnote-582)

Məsih ardıcıllarının *son günlərdə* başqa adla adlandırılacağı barədə, Yeşayanın öncədən xəbər verdiyi həmin fəsildə, O, həmçinin vəd verir ki, Allah *axır-zamanda* Öz *seçilmişlərinə* qarşı mərhəmətli olacaq ki,

“*...onların hamısı məhv olmasın*”.[[583]](#footnote-583)

Əgər Allah yoxdursa, insan isə qısa müddətə torpaqdan yaranmış hansısa varlıqdırsa, bütün bunların heç bir əhəmiyyəti yoxdur. Yox əgər, danılmaz faktlara uyğun olaraq, insan – ruha malik ruhani varlıqdırsa, onda bu ruhun Allahla olan əlaqəsi insana yerdə verilmiş ən əhəmiyyətli bilik və nemətlərin ən qiymətlisidir.

Növbəti fəsillərdə hər bir insanın ən yaxın gələcəkdə rastlaşmalı olacağı, mənim tədqiqatlarımdan açıq-aydın görünən, iki alternativin izahı verilir. Düşünmək üçün vaxt yoxdur. Püşk atılmışdır. Döyüş sıraları artıq düzülmüşdür. Kim seçilmişlər arasında olacaq?

# **2. Nüvə nəhəngləri, mənəvi cırtdanlar**

Bizi “nüvə nəhəngləri və mənəvi cırtdanlar” irqi adlandırırlar. Biz maddi baxımdan hədsiz dərəcədə böyümüş və mənəvi baxımdan dəhşətli dərəcədə balaca qalmışıq.

Biz xərçəng xəstəliyinin inkişafını dayandıra, vərəmi müalicə edə, səsdən sürətlə uça, atomu parçalaya bilirik, lakin biz öz emosiyalarımızı idarə edə bilmirik.

Biz insanları irqinə, milli bayrağının rənginə, pul kisəsi və yaxud dua kitabına görə bir-birindən ayıran xurafatlar qarşısında acizik. Biz şübhəlilik və nifrət qızdırmasını zəiflədə bilən siyasi penisillin kəşf edə bilməmişik. Rüşvətxorluq və korrupsiyaya qarşı dərman icad olunmayıb. Biz biganəlik mikrobu ilə mübarizə apara bilmirik. Biz öz ölkələrimizdə şərə qarşı peyvənd etmək və onu cərrahiyə yolu ilə kənarlaşdırmaq gücündə deyilik.

Belə görünür ki, biz, materiya ilə münasibətimizdə öz şəxsi dühamızın və insanlarla münasibətdə isə öz ağılsızlığımızın qurbanıyıq.

Texnikanın inkişafı bizim planeti tenis topunun ölçülərinə kimi sıxmışdır. İstənilən qitə bizə göz qırpımı məsafəsində görünür. Göydən yerə kölgə düşəndə, heç kim deyə bilməz ki, bu dostdur, yoxsa düşmən. Bu il hamının əl çaldığı və qəzetlərin təriflədiyi millət, gələn il lağa qoyula və fitə basıla bilər.

Qorxudulmuş bəşəriyyət darlaşmış bu oval şəkilli dünya –teatra, uşaq qədim nağıla baxan kimi baxır. Ümumdünya iclas zalının qapılarına təlaş və qorxu ilə dolu baxışlar zillənmişdir: oradan kim çıxacaq – gözəl yoxsa bədheybət?

İnsan hara müraciət etməlidir? Nəyə ümid etməlidir?

Həzrət Bəhaullah yazır ki, insan heyvan deyil, o – ruhani varlıqdır. Onun ürəyi əgər Allaha, ruhani başlanğıca yönəlibsə, o, eyni zamanda həm nüvə nəhənginə, həm də ruhun nəhənginə çevrilə bilər. Lakin onun ürəyi yalnız özünə çevrilərsə və yalnız özünün maddi istəklərinin ödənilməsinə cəhd edərsə, o, mənəvi eybəcərə çevriləcəkdir. Onda heyvanı olanlar daha çox olacaq, nəinki insanı. O, maddi istəklərə o qədər bağlı olacaq ki, hətta ruhani təzahürləri belə görməyəcək. Əksinə, o, bu təzahürlərə güləcək, onları fanatizm, keçmişin qalıqları hesab edəcəkdir.

Həzrət Bəhaullah öyrədir ki, insanın malik olduqları içərisində, yalnız bir şey həqiqətən hər bir kəsin sərvətidir və heç kim insanı ondan məhrum edə bilməz. Bu onun ruhu, onun qəlbidir. Həzrət Bəhaullah Məsihin çox-çox əvvəllər dediyi sözləri təkrar edir:

“*Fəqət özünüzə göydə xəzinələr yığın ki, orada nə güvə, nə pas məhv edər və oğrular oraya nə girərlər, nə də çalarlar. Çünki xəzinən haradasa, ürəyin də oarada olacaqdır*”.[[584]](#footnote-584)

Lakin insan “fani olandan” yapışır. Hətta bizim cəmiyyətin vəziyyətinə ən səthi nəzər belə bu acı həqiqəti açır:

1. Hər il biz alkoqollu içkilərə milyardlarla dollar artıq pul xərcləyirik, nəinki təhsilə;
2. Hər il biz kosmetikaya milyardlarla dollar artıq pul xərcləyirik, nəinki təhsilə;
3. Hər il biz əyləncələrə milyardlarla dollar artıq pul xərcləyirik, nəinki təhsilə;
4. Hər il biz müxtəlif cür həzzlərə milyardlarla dollar artıq pul xərcləyirik, nəinki təhsilə;
5. Bizim köhnə avtomobillər bazarı müxtəlif formalı və rəngli limuzinlərlə dolu olduğu halda, minlərlə insanın normal mənzili yoxdur;
6. Biz alkoqollu və qazlaşdırılmış içkilərə külli miqdarda pul sərf etdiyimiz halda, bir çox ailələr öz uşaqlarını süd ilə təmin edə bilmirlər.

İntihar halları katastrofik həddə çatmışdır, hər gün deyil, hər saat, hər dəqiqə kimsə özünə qəsd edir. İntihar halları yaşlılar, zəif və köməksizlər arasında deyil, bütün həyatı sanki qabaqda olan gənclər arasında sürətlə yayılmaqdadır. Onlar özləri üçün gələcəyi görmürlər, onlar intihardan başqa özgə çıxış yolu da tapa bilmirlər. Onlar “fani olandan” məyus olmuşlar.

1959-cu ilin mayında Detroytda, Miçiqan ştatında olarkən, bir televiziya proqramına baxdım. Orada deyilirdi ki, bizim klinikalar tam mənası ilə ruhu xəstələrlə dolmuşdur. Bir çox ehtiyacı olanlar üçün yer artıq yoxdur. Xəstələr axıra kimi müalicə olunmadan xəstəxanalardan buraxılırlar. Onlar psixi pozulmuş halda, müalicəni tam başa çatdırmadan geriyə, onları tam dəyərli həyatdan məhrum etmiş dünyaya qaytarılırlar.

Başqa bir hesabatda deyilirdi ki, hazırda ruhi xəstələrin sayı bütün xəstələrin birgə sayından çoxdur. Həmçinin məlumat verilirdi ki, alkoqolizm elə təhlükəli həddə çatmışdır ki, hətta psixi xəstəlikləri də ötüb keçmişdir. Alkoqolizmdən müalicəyə ehtiyacı olanların sayı bütün ruhi xəstələrin sayından çoxdur. Onların sayı o qədər çoxdur ki, hamıya lazımi müalicəni vermək mümkün deyil. Xəstəxanaya daxil olan alkoqolikləri sadəcə geriyə qaytarırlar.

Biz həqiqət deyil, həzzlər arxasınca qaçan insanlara çevrilmişik. Əslində hər ikisi axtarılmalıdır. Biz həyatda həm heyranlıq, həm sevinc, həm də sitayiş tapmağı bacaran təmkinli, yetkin insani varlıqlar olmalı, həyatda ailəmizin məhəbbət və istiliyinin əhatəsində dolğun, zəngin, faydalı və xoşbəxt yaşamağı bacarmalıyıq.

Bizim sivilizasiyada ən mühüm olan insanların firavanlığını təmin etmək deyil, gəlir əldə etməkdir. Biz Allahdan üz çevirmişik, eynilə, öz yaxınımızdan da. Qərb cəmiyyəti materialzm xəstəliyinə mübtala olub, bu az imiş dünyanın qalan hissəsini də bu xəstəliyə yoluxdurur. Bunu dayandırmaq artıq mümkün deyildir. Biz Allah, doğma ev, ailə, məhəbbət kimi çox sadə arzu və sevinc mənbələrinə qarşı hissiyatsız olmuşuq.

# **3. Cəng arabaları küçələrdən qaçır...**

Biz – həmin insanlarıq və bizim günlər – həmin o günlərdir ki, gəlişi qorxunc *axır-zaman* kimi öncədən xəbər verilmişdi. Məhz bizim günlər haqqında Əhdi-Cədiddə bəlağətli ifadələrlə danışılır:

“*Bunu bil ki, son günlərdə çətin anlar gələcəkdir. Zira insanlar xudbin, pulpərəst, lovğa, təkəbbürlü, küfr edən, valideynlərinə itaət etməyən, nankor, qüdsiyyətdən məhrum, şəfqətsiz, barışmaz, böhtançı, nəfsini saxlamayan, azğın, rəhmsiz, yaxşılığın düşməni, xain, ehtiyatsız məğrur, zövqü Allahdan çox sevən, bir din şəklini tutan, bunun qüdrətini isə inkar edən olacaqlar*”.[[585]](#footnote-585)

Həmçinin peyğəmbərlik edilmişdir ki, biz “etibarsız” və “sülhü pozanlar” olacağıq.

Avtomobil yollarında biz daha çox insan öldürdürür və yaralayırıq, nəinki döyüş meydanlarında. Avtomobil qəzalarında qurbanların sayı bütün hərbi əməliyyatların baş verdiyi ərazilərdə itkin düşənlərin sayından dəfələrlə çoxdur. Müqəddəs Kitablarda *son günlər* üçün bu da öncədən deyilmişdir. Son günlərdə, Yazılardan bildiyimiz kimi, insanlar Messiya ilə yanaşı yaşayacaq, lakin Onun sözlərini eşitməyəcək, onları lağa qoyacaqlar. Öncədən deyildiyi kimi:

“*Döyüş arabalarının dəmirləri necə də parıldayır...Döyüş arabaları küçələrdən dəlicəsinə qaçır, meydanlarda ora-bura yüyürür; məşəllər kimi parıldayır, şimşək kimi cəld qaçır*”.[[586]](#footnote-586)

İstənilən şəxs ümummilli bayram gününün axşamı avtomobildə evə qayıtmağa cəhd edərkən buna bənzər səhnələrin şahidi ola bilər. Yollarda insanlar məşəllər kimi parıldayan, işıq topası saçan bizim yüyürən cəng arabalarımızın altında qalıb həlak olurlar, biz isə dərk etmirik ki, *Onun hazırlıq zamanı çatmışdır* və bizim üçün Onun məhkəməsinin zamanı yetişmişdir.

Messiya o məqsədlə gəlmişdir ki, “Tək Çoban və tək sürü” zamanı yetişə bilsin, lakin görünür Allah bəşəriyyətin Çobanı ola bilməmişdir. Sürü Onun səsini daha eşitmir. Onların qulaqları başqa mahnılara qulaq asır.

Həzrət Bəhaullah yazır:

“*Dünyanın bütün bölgələrində imanın gücü və bünövrəsi zəifləyib – Onun sağaldıcı dərmanından başqa heç nə onu bərpa edə bilməz. Allahsızlıq pası insan cəmiyyətini daxildən yeyir – Onun qüdrətli Vəhyinin İksirindən başqa nə onu təmizləyə və cana gətirə bilər?*”[[587]](#footnote-587)

Məsih hər bir kəsin şüuruna müraciət etməklə, bəşəriyyəti Öz qayıdışının böyük gününə hazırlayırdı. O, deyirdi:

“*...ardımca gəlin, Mən sizi insan balıqçıları edəcəyəm*”.[[588]](#footnote-588)

Həzrət Bəhaullah kollektiv şüura müraciət edir:

*“...ardımca gəlin ki, Biz sizi bəşəriyyəti canlandıranlar edək”.[[589]](#footnote-589)*

İnsanın fərdi şüuruna müraciət etməklə Məsih insanlar arasında fərdi münasibətlərdən danışır:

“*...kim sənin sağ yanağına vurarsa, ona o birisini də çevir*”.[[590]](#footnote-590)

Həzrət Bəhaullah insanların kollektiv şüuruna onların hökmdarları və şahları vasitəsilə müraciət edir. O, deyir:

“*Birləşin, ey yer üzü hökmdarları, bununla sizin aranızdakı ixtilaf yelləri sakitləşər, rəiyyətiniz və ətrafınızda olan kəslər rahatlıq tapar. Əgər sizlərdən biri digərinə hücum edərsə, hamınız onun əleyhinə qalxın, zira bu, aşkar bir ədalətdir*”.[[591]](#footnote-591)

Dağüstü vəzində Məsih fərdi şüura müraciət etmişdir:

“*Tövbə edin, çünki Göylərin Padşahlığı yaxındadır*”.[[592]](#footnote-592)

Məsih vəd etmişdi ki, axır-zamanda, son günlərdə, hər bir kəsin ürəyində dirçəltdiyi Göylərin Padşahlığı yerdəki bütün insanların üyərində qurulacaqdır. Məsihin bu sözləri, eyni zamanda həm dua, həm də kəhanətdir:

“.*..Səltənətin gəlsin, Göydə olduğu kimi, yerdə də Sənin iradən olsun...*”[[593]](#footnote-593)

Həzrət Bəhaullahı Yazılarında deyilir:

“*İncilin ardıcılları, səma qapıları taybatay açılmışdır. O Kəs ki, göyə yüksəlmişdi, indi gəlmişdir. Bu Vəhyin gəlişini bütün bəşərə elan edərək, torpaq və dəniz üzərində səsini qaldırmış Kəsin çağrışına qulaq verin – elə bir Vəhy ki, onun vasitəsilə Əzəmət Dili indi bəyan edir: «Baxın, müqəddəs Vəd yerinə yetmişdir, zira O, Vəd Olunmuş, gəlmişdir!»*”[[594]](#footnote-594)

Başqa bir yerdə Həzrət Bəhaullah insanlara bildirir ki, Məsihin Eleon dağında zahir etdiyi İlahi məhəbbətin yeni izharından başqa heç bir şey bəşəriyyəti dirçəldə və onu maddilikdən ayırıb yenidən ruhani olana yönəldə bilməz.

Bizim günlərdə cəmiyyət Peyğəmbər Yunusun dövründə olduğu kimi eyni meydanoxuma ilə üzləşir. Qüdrətli Allah Yunusu vaizlik etməkdən ötrü Allaha məhəbbəti və ruhaniliyi unutmuş Ninevanın fani şeylərə və həzzlərə batmış günahkar sakinlərinin yanına göndərir. Qərb dünyası materializm səbəbindən bizim günlərin Ninevasına çevrilib.

Allahın Yunusun dili ilə dediyi sözlər bu gün tamamilə bizə də aid edilə bilər:

“*...Qalx, Ninevaya – o böyük şəhərə get və ona qarşı car çək, çünki oradakıların pisliyi gəlib Mənə qədər çatmışdır*”.[[595]](#footnote-595)

Yunus çağırış etdi:” Tövbə edin, yoxsa məhv olacaqsınız”. Nineva törətdiyi günahlara görə tövbə etdi və Allaha tərəf döndü və məhv edilməkdən xilas oldu.

Biz – bu günün Ninevasıyıq. Biz ya öz günahlarımıza görə tövbə etməli ya da öz əllərimizlə hərəkətə gətirdiyimiz qüvvələr tərəfindən qaçılmaz bəlaya düçar olmalıyıq. Həzrət Bəhaullah bizi artıq bu haqda xəbərdarlıq edib.

Gizlənməyə yer yoxdur.

Həzrət Bəhaullah dəfələrlə bəşəriyyətə xəbərdarlıq edirdi ki, özünü məhv etmədən yeganə xilas yolu – dünya xalqlarının birliyidir. Lakin bu birlik, Onun sözlərinə görə, qorxu əsasında deyil, qarşılıqlı məhəbbət əsasında yaradılmalıdır. Bu cür birlik insani vasitələrlə yaradıla bilməz. Ona nail olmaqdan ötrü, insanlar öz nəzərlərini, missiyası məhz bəşəriyyəti birləşdirmək olan Allah Elçisinə tərəf çevirməlidirlər. Qalan digər vasitələr müvəqqəti və məhdud səciyyə daşıyır. Onlar, Həzrət Bəhaullahın sözlərinə görə, sonrakı parçalanmalara və müharibəyə gətirib çıxara bilər. Həzrət Bəhaullah yazır:

“*Bu gün hamı İsmi-Əzəmə üz tutmalıdır – Ondan başqa pənah aparılası sığınacaq yoxdur – və bütün insanları birləşdirməlidir*”.[[596]](#footnote-596)

Başqa bir yerdə:

“*Rəbbin bütün dünyanın sağalması üçün müəyyən etdiyi ən təsirli dərman və ən güclü vasitə bütün dünya xalqlarının bir ümumi Əmrdə, vahid bir Dində birləşməsidir*”.[[597]](#footnote-597)

Həzrət Bəhaullah bəyan edir ki, Allah bir olduğuna görə din də birdir. Yəhudilər, xristianlar, müsəlmanlar, hinduistlər, buddistlər, bəhailər və ya digər böyük dinlərin ardıcılları üçün xüsusi xilas yolu mövcud deyil. Allahın Özü-Özü ilə yarışmasına ehtiyac yoxdur. Onun dini vahiddir. O, bizim hamımızın Atasıdır, biz isə vahid ailənin, bəşəriyyətin övladlarıyıq.

Yalnız birlik şəraitində sağ qalmağın mümkün olduğu dövrdə, təriqətçilik yolverilməzdir.

Həzrət Bəhaullah deyir ki, bu cür birlik yalnız Allah Elçisinin vasitəçiliyi ilə əldə oluna bilər. Bu *Ən Yüksək* təbəəlikdir. Ondan ötrü hamımız dəyərinə görə az əhəmiyyət kəsb edən – öz xalqına, irqinə, sinfinə, dininə təbəəlikdən imtina etməliyik.

Həzrət Bəhaullah yazır:

“*Bu isə yalnız və yalnız mahir, kamil və Allahdan ilham alan Təbibin sayəsində mümkün ola bilər*”.[[598]](#footnote-598)

Həzrət Bəhaullah Öz Müraciətini Dünyanın bütün xalqlarına ünvanlamışdı, lakin O, xalqları İsa Məsih tərəfində bu gün üçün hazırlanmış Qərbin məsuliyyətini xüsusi qeyd edirdi. Xristianlar üçün, O, deyirdi, Məsihin vəd etdiyi həmin böyük gün, “məhkəmə” günü gəlmişdir. Həmin gün onlar qərar verməlidirlər: Allahın Elçisini qəbul edirlər və ya qəbul etmirlər. Həzrət Bəhaullah yazaraq, onların diqqətini Məsihin verdiyi vədə cəlb edirdi:

“*Gəlişini bütün yazıların vəd verdiyi Vəsatətçi indi gəlmişdir ki, sizə bütün elmi və hikməti açsın. Onu bütün yer üzündə axtarın ki, bəlkə tapa biləsiniz*”.[[599]](#footnote-599)

Həzrət Bəhaullah bir daha xristian dünyasına müraciə edərək, Daniel, Yeşaya və Məsihin Özü tərəfindən vəd olunan İnsan Oğlunun axır-zamanda gələcəyini onlara xatırladır. Həzrət Bəhaullah deyir ki, həmin gün axır ki, gəldi, onu gözləmə müddəti bitdi. Məsihin qabaqcadan xəbər verdikləri yerinə yetdi və Ata zahir oldu. Bəşəriyyətin ümüdi ona tərəf yönəlib. Həzrət Bəhaullah bəyan edir:

*“Oğul isə müqəddəs vadidə səsini ucaldıb: “Ləbbeyk, Ləbbeyk, ey Rəbb, Mənim Allahım... Budur, Ata gəlmişdir və Mələkutda sizə vəd edilənlər yerinə yetmişdir!”[[600]](#footnote-600)*

# **4. Göylərdən gələn vahimə**

Əgər bəşəriyyət “tövbə etməkdən” və yenidən Allaha tərəf dönməkdən imtina edərsə, onda onun taleyi necə olacaq?

Həzrət Bəhaullah yazır:

“*Bilin ki, bu dünya, onun zinəti və dəbdəbəsi ötüb keçəcək. Allahın Səltənətindən başqa heç nə qalmayacaq, o Səltənət ki, Qoruyan, Şərəfli və Qüdrətli Hökmdara məxsusdur. Sizin dövranızın bitəcək, sizi məşğul edən şeylər, sizin insanlar qarşısında öyündüyünüz şeylər keçib gedəcək və Onun mələkləri sizi elə bir yerə çağıracaq ki, oarada bütün məxluqatın əzaları titrəyir, zalımların bədəni torpaqda sürünər. Orada siz fani həyatınızda qazandıqlarınız barədə sorğu-suala tutular və etdiklərinizin cəzasını alarsınız. Bu, elə bir gündür ki, mütləq sizin üçün gələr və elə bir saatdır ki, onu saxlamaq olmaz. Hər şeyi Bilənin və doğru Söyləyənin dili buna şəhadət verir*”.[[601]](#footnote-601)

Həzrət Bəhaullah bəyan edir ki, dünya ya birləşməli ya da məhv olmalıdır. Dünya artıq ruhən bir olsa da, bunu dərk etmir. Təkcə ruhani başlanğıc deyil, onun zahiri təzahürləri də bir olmalıdır. İnsanlar ümumbəşəri vicdan əldə edib və onun tələbləri ilə yaşamalıdırlar. Bütün xalqların nümayəndələri tərəfindən tibb və digər elm sahələrində əldə edilmiş nailiyyətlər bütün insan nəslinə xidmət etməlidir. Doğum anından qəbir evinə kimi biz düşüncəsi milli mənsubiyyət və ya sərhədlərlə məhdudlaşmayan ruhən güclü insanların yaratdıqları şeylərlə əhatə olunmuşuq. Bu insanlar həmişə bütün bəşəriyyətin rifahı naminə xidmətin yüksək ideallarını nümayiş etdirmişlər.

Bəhai Təlimlərində deyilir:

*“...o şey ki, insan övladlarından birinə təsir edir... bütün bəşəriyyətə təsir edir. Dünyanın bir hissəsində baş verənlər, digər hissəsindəki insanların işində öz təsirini göstərəcəkdir, çünki bütün insanlar bir böyük insan ailəsinin üzvləridirlər*”.[[602]](#footnote-602)

Həzrət Bəhaullah yazır:

*“Bu bir ovuc torpaq olan dünya hamının evidir, qoy o birlik içində olsun”.[[603]](#footnote-603)*

“*Bütün hallarda insanların rahatlığına və rifahına səbəb olan işlərlə məşğul olun. Bütün ağlınızı və iradənizi aləm əhlinin tərbiyəsinə sərf edin ki, bəlkə İsmi-Əzəmin köməyi ilə xalqlar arasındakı çəkişmə və ixtilafa son qoyuldu, onların hamısı bir məclisin və bir şəhərin əhli kimi göründü. Qəlbinizi nurlandırın, onu kin və ədavət çör-çöpündən təmizləyin. Hamınız bir aləmin sakinlərisiniz və bir sözdən yaranmısınız. Xoş o kəsin halına ki, sonsuz məhəbbətlə bütün insanlar ilə ünsiyyətdə olar!*”[[604]](#footnote-604)

İcrasının başlanğıcında nə qədər parlaq görünsə də Qüdrətli Allaha yer olmayan istənilən planın gələcəyi yoxdur. Xalqların, irqlərin, sinif və dinlərin maraqları nəzərə alınmayan istənilən plan uğursuzluğa məhkumdur. Bir ümumi gecə çökür və hamıya sərinlik gətirir və bir Günəş bəşəriyyəti işıqlandırır və onu həyatverici istiliklə təmin edir. Hətta uzun müddət ərzində atomun daxilində gizlənmiş və indi azadlığa buraxılmış və bütün dünyanı bu cür qorxu altında saxlayan ölümsaçan dağıdıcı qüvvə hansısa bir qrup insanın səyi ilə reallığa çevrilmişdir. O, hansısa xalqın, irqin, din və sinfin işinin nəticəsi deyil. Budur, onun ortaya çıxmasına səbəb olmuş şəxslərin siyahısı:

1. *Rusiyalı* Mendeleyev elementlərin dövrü sisteminin kəşf etmişdir;
2. *İngilis* Corc Tomson elektron nəzəriyyəsini işləmişdir;
3. *Alman* Eynşteyn – nisbilik nəzəriyyəsinin müəllifidir;
4. Radiumun radioaktivliyi *polyak* Mariya Küri tərəfindən müəyyən edilmişdir;
5. *Yeni Zelandiyalı* Ernest Rezerford radium üzərində eksperiment apararaq atomun nüvəsini aşkar etmişdir;
6. *İtalyan* Enriko Fermi ilk dəfə uranın süni parçalanmasını həyata keçirmişdir;
7. *Yapon* Hideki Yukava mezon nəzəriyyəsini işləmişdir;
8. İlk dəfə *alman* Otto Hahn bariumu urandan ayırmışdır;
9. *Danimarkalı* Niels Bohr atomun quruluşunun analizini vermişdir;
10. *Birləşmiş Ştatlardan* Karl Anderson pozitronu kəşf etmişdir;
11. *Böyük Britaniyadan* Ceyms Çedvik neytronu kəşf etmişdir;
12. *Avstriyalı* Miss Lise Meitner uranı neytronlarla bombardman etməyin nüvə parçalanması və nüvə zəncirvari reaksiyası ehtimalı ilə nəticələnəcəyini proqnozlaşdırmışdı.

Sonra Los Alamos, Xirosima, Naqasaki, Bikini, Sibir, yerin süni peyki, “Vanqard”, “Yupiter”, Aya raketlərin göndərilməsi, Günəş ətrafında dövr etmiş raketlərin ixtirası və s. *ad infinitum* (sonsuzluğa kimi). Bu qüvvə bir əqlin, bir insanın və ya bir konkret xalqın və millətin əməyi sayəsində reallığa çevrilməmişdir. Lakin o, indi mövcuddur!

Elm bizim əlimizdə mum kimidir, istəsək ondan gözəl şey və ya istəsək ölümsaçan silah yarada bilərik.

Xilas yolunu harada axtarmalıyıq? Biz ya Allaha müraciət etməliyik və bizim niyyətimiz ruhani və mənəvi olmalı və ürəyimiz şüurumuzla razılıqda olmalı, ya da biz bəlalara qərq olmalıyıq. Həqiqətin ayrı-ayrı adamlar tərəfindən dərk edilməsi kifayət deyil: batan bəşəriyyət ona hay verməlidir. Əks halda – tam tənəzzül baş verəcəkdir

Keşiş, dövlət xadimi, maarifçi deyil, məhz hərbi general Makarti, xətt gəmisi Missuri”də ikinci dünya müharibəsi bitəndən dərhal sonra radio ilə bütün dünyaya müraciətində demişdir: “Biz axırıncı şansımızdan istifadə etdik. İndi bəşəriyyəti yalnız bir şey xilas edə bilər – ruhani dirçəliş”.

Televizorların, kinoteatr ekranlarının və ya radioların olduğu hər yerdə, bəşəriyyət gözəl bir mətbuatın “Dəhşət Göbələyi” adlandırdığı o dəhşətli “göbələk” buludunun qorxunc görüntüsünü və səsini görmüş və eşitmişdir. Yer üzündə rahatlıqla dincələ biləcəyiniz heç bir yer yoxdur, bilmədən ki, birdən, hətta indi bunu oxuduğunuz zaman belə, idarə olunan bir raket bütün ümidlərinizi bir alovlu partlayışda külə çevirmək üçün yolda ola bilər.

1954-cü ilin baharında mərcan adası Bikini Atola hidrogen bombası atıldı. İndi bunu hamı unudub. Təsəvvür edin ki, insan – Allahın xəlq etdiyi bu varlıq bu bombanın dağıdıcı gücündən narazı qalıb. Bu haqda məlumatlar bunlardır:

1. Bir belə bomba 12-14 milyon ton trinitrotoluola bərabərdir.
2. Bir belə bomba ikinci dünya müharibəsi ərzində atılmış bombaların birgə gücünə bərabərdir.
3. Partlayışın hündürlüyü 10 min fut – demək olar ki, 20 mil təşkil etmişdir.
4. Partlayış nəticəsində əmələ gəlmiş zəhərli bulud yüz mil məsafədə ərazini örtüb.
5. Nişan alıb atılmış belə bir bomba bir anın içində 35 milyon insanı məhv etmək gücündədir.

İndi bu bomba köhnəlmiş hesab olunur. Uzaq radiuslu reaktiv bombardımançı təyyarələr və ya qitələrarası raketlər ondan da dağıcı gücə malik bombaları dünyanın istənilən nöqtəsinə çatdıra bilir. “Ölüm barmaqları” kimi, bu raketlər səssiz-səmirsiz halda öz start meydançalarında dayanıblar. Kim bilir, onlar hansı şəhərlərə tuşlanıblar, kimin səhvi və ya qorxusu onları hərəkətə gətirəcək? O zaman heç kimi bu sualı verməyə imkanı olmayacaq: bəlkə Bibliyada “o gecə gələn oğru kimi gələcək” və “alov yağışı göydən töküləcək” deyəndə bu günü nəzərdə tuturdular?

Hələ 1844-cü ildə şair yazmışdı:

“Vaxt yetişəndə, başını qaldırıb görəcəksən

amansız döyüşün baş verdiyinə.

Kəndli qocalar heyrətlə göyə baxır

Bu qəribə quşların döyüş səhnəsinə”.

Bu “quşlar” dəhşət və zülmət gətirərək, sirenaların səsi altında artıq şəhərlərin üzərində uçub, insanları qarışqalar tək yerin altında gizlənməyə məcbur etmişlər. Lakin bu dəfə gizlənməyə yer olmayacaq. Heç zaman bu quşlar uçaraq Məsih və Zəkəriyyənin öncədən xəbər verdiyi “iki nəfərin götürüldüyü və bir nəfərin qaldığı” belə dağıntı törətməyiblər.

Təxminən yüz il əvvəl tanınmış alim Albert Barns belə nəticəyə gəlmişdir ki, Danielin Kitabının IX fəslində dəhşətli “son günlər” haqqında kəhanətlərin daha dəqiq tərcüməsi belə səslənir: “Qanadabənzər nəsə açaraq quşlar, insanlar üzərinə qasırğa kimi viranəlik tökəcək”.

Bu yumurtaya bənzər dəmir parçaları Bibliyanın başqa bir kitabında vəd olunmuş həmin o “daş dolu” deyilmi?

Sizin yaşadığınız şəhərdə radar qurğular öz ekranlarında bu quşun kölgəsini axtarmırmı? Sonar cihazlar onun qanadlarının vıyıltısını tutmağa cəhd etmirmi?

1950-ci ildə Albert Eynşteyn televiziya ilə müsahibəsində bütün dünyaya xəbərdarlıq etmişdir: “Hidrogen bombasını əldə etməkdən ötrü Rusiya ilə ABŞ arasında birincilik uğrunda isterik yarış bizim dünyanın məhvinə gətirib çıxara bilər. Nəticədə Yerin atmosferi zəhərlənəcəkdir”.

Bu sözlər Həzrət Bəhaullahın dediyi sözlərlə səsləşir:

*“Yer üzündə qəribə və heyrətli şeylər vardır... yerin havasını dəyişməyə qadirdir və havanın onlarla zəhərlənməsi ölümə səbəb olar”.[[605]](#footnote-605)*

Atasının Müjdəsini insanlara çatdırmaqdan və bəşəriyyəti müharibə fikirindən döndərməkdən ötrü Qərb ölkələrinə səfərə çıxmış Həzrət Bəhaullahın oğlu Həzrət Əbdül-Bəha 1912-ci ildə Parisdə Həzrət Bəhaullahın bu xəbərdarlığını onların yadına salmışdır. Axırda Həzrət Əbdül-Bəha bildirmişdir ki, bu qüvvə üfüqdə görünən 1914-1918-ci il dünya müharibəsində tətbiq edilməyəcəkdir. O, həmçinin birinci dünya müharibəsinin sonuncu olmacağını və bədbəxtlikdən miqyasına görə ondan da böyük və dəhşətli müharibənin baş verəcəyini qabaqcadan xəbərdarlıq etmişdi. Bəşəriyyət, O, deyirdi, hələ də məhəbbətlə deyil, nifrətlə hərəkət edir. O, əvvəllər olduğu kimi, Həzrət Bəhaullahın onun üçün xilas yolu olan məsləhətlərinə qulaq asmaqdan imtina edir.

O, 1912-ci ildə Həzrət Bəhaullahın sözlərini təkrar etmişdir:

“*Mövcudluqda əzəmətli bir güc var ki, xoşbəxtlikdən insan tərəfindən kəşf olunmayıb. Məhbuba yalvarın ki, insan ağlına ruhani sivilizasiya hakim kəsilənədək bu güc elm tərəfindən kəşf olunmasın. Aşağı maddi təbiətli insanların əlində bu güc bütün dünyanı dağıda bilər*”.[[606]](#footnote-606)

Bu son sözlər Həzrət Bəhaullahın bəşəriyyəti xəbərdarlıq edən sözlərini təkrar edir:

*“Sivilizasiya, mötədillik həddini keçərsə, fəsad mənbəyinə çevrilər, mötədil həddə olduqda isə xeyir mənbəyi olar... Tezliklə şəhərlər onun odundan yanar ...”*

Bunun qəribə təsadüf və ya Allahın xəbərdarlığı olduduğu söyləmək çətindir, lakin Həzrət Əbdül-Bəha “atmosferi zəhərləmək qabiliyyətində olan qüvvə” haqqında bu sözləri həmin “böyük və dəhşətli müharibənin baş verəcəyi” zamanda ilk atom bombasının atıldığı ölkənin, Yaponiyanın səfəri V.Aravakiya demişdir.

İndi ikinci dünya müharibəsi arxada qalıb. Üçüncüsündən canını qurtarmaqdan ötrü bəşəriyyət Allaha tərəf dönəcəkmi? Ən yüksək səviyyədə konfranslar keçirildiyi zaman sexlərin konveyerindən çox sürətlə raket hissələri çıxır. Kosmik tədqiqatlar üçün nəzərdə tutulmuş hər bir paketə on iki ədəd ölümdaşıyan raket düşür. Onların bəzilərinə hələ döyüş başlıqları yerləşdirlməsə də, hədəfləri artıq məlumdur. Bütün bunlardan sonra “O (Məsih), gecə gələn oğru kimi gələcək” ifadəsi yenə də yalnış şərh ediləcəkmi? Vəftizçi Yəhyanın “tövbə edin, zira Göylərin Padşahlığı yaxındadır” sözlərinin sosial mənasına yenə diqqət yetirməməkdə davam edə bilərikmi? Doğrudanmı “görmək üçün göz, eşitmək üçün qulaq” yoxdur?

Yeşaya xəbərdarlıq edir:

“*O gün Rəbb yuxarıda* – *göydəki orduları, aşağıda – yer üzünün padşahlarını cəzalandıracaq*”.[[607]](#footnote-607)

“*Buna görə hamının əlləri yanına düşəcək, hər kəs qorxub ürəyini yeyəcək*”.[[608]](#footnote-608)

Burada söhbət artıq uzaq gələcəkdən getmir. Fəlakət yaxındadır. Yeşaya deyir:

“*Qeyzimlə göyləri titrədəcəyəm, yer üzü lərzəyə gələcək...dünyanın təməlləri sarsılacaq... yer üzününü sakinləri günahlarının cəzasını çəkir, buna görə yanır, çox az adam qalacaq... dünya sərxoş kimi yırğalanacaq...*”[[609]](#footnote-609)

Ürəkaçan alternativ deyil. Atom enerjisi həm şəhərləri işıqlandıra, həm də külünü göyə sovura bilər. Hər şey onu idarəedənin mənəviyyatından asılıdır.

# **5. Vaxt yetişdi**

Artıq bir əsrdən çoxdur ki, bəşəriyyət Həzrət Bəhaullahın Müjdəsinə əhəmiyyət vermir. Bütün Müqəddəs kitablarda Onun zühur gününün vəd edilməsinə və Məsihin birmənalı “*oyaq olun; çünki Rəbbinizin hansı gün gələcəyini bilməzsiniz”* xəbərdarlığına baxmayaraq, insanlar Onun təlimini öyrənmək istəmirlər.

Həzrət Bəhaullah Şərqdəki və Qərbdəki hökmdarlara aşağıdakı sözlərini ünvanlamışdır:

*“Bizim Əmrimizi tədqiq edin, başımıza gələnləri araşdırın, Bizimlə düşmənlərimiz arasında ədalətlə hökm verin!”[[610]](#footnote-610)*

*“Xalqlarınız sizin xəzinələrinizdir. Məbada sizin hökmranlığınız Allahın hökmlərini poza və mühafizəni oğrulara verəsiniz. Siz onların hesabına idarə edir, onların hesabına yaşayır və onların köməyilə fəth edirsiniz. Amma siz onlara necə də xor baxırsınız?! Bu qəribədir, çox qəribədir!”[[611]](#footnote-611)*

Həzrət Bəhaullah Əkkada Ən Böyük Məhbəsə atılanda, Onu mühakimə edən hökmdara, bu cür təqiblərin Onu susdura bilməyəcəyini xəbərdarlıq edirdi. Həzrət Bəhaullah yalnız Qüdrətli Allahın Ona hökm etdiklərini insanlara çatdırmışdır. O, onları heç olmasa bir hökmdarın, bir millətin, bir xalqın Allah Kəlamının müdafiəsinə qalxacağına və insanlara çatdıracağına və beləliklə də bəşəriyyətin əzablarına son qoyulacağına ümidlə demişdir.

Həzrət Bəhaullahın Dünya hökmdarlarına müraciəti təsirli və sadə idi. O, yazırdı ki, əgər insanlar arasında məhəbbət və birlik bağları çoxalmasa, əgər xalqlar dünyada sülhü qurmaqdan ötrü birləşməsə, əgər bütün insanların, xüsusən də yoxsulların və alçaldılmışların hüquqları təmin edilməsi və müdafiə olunmasa və əgər bütün insanlar, xüsusən də onların rəhbərləri Allahın qoyduğu qaydalara uyğun yaşamasa, onların şahlığı, onların sərvəti, onların imtiyazları Üzümlüyün Ağası (Messiya) tərəfindən əllərindən alınacaq, üzümlük (Yer kürəsi) bəşəriyyətin üstünə gəlmiş böyük fəlakətdən sonra seçilmişlərə veriləcəkdir.

“*Biz sizin məmləkətlərinizi tutmaq istəyində deyilik. Biz könülləri tutmaq üçün gəlmişik...”[[612]](#footnote-612)*

*“Xoş o hökmdarın halına ki, Mənim Səltənətimdə Mənim Əmrimin köməyinə qalxar...*”[[613]](#footnote-613)

Həzrət Bəhaullahla səbirlə dünyanın Onun səsini eşidəcəyinə işarə gözləyirdi. O, nəhayət Öz sükutunu pozdu:

“*Ey hökmdarlar, iyirmi ildir ki, hər gün bizə yeni bir bəla üz verir... Allah insanların ixtiyarını sizin əlinizə onun üçün verib ki, siz onlar arasında ədalətlə hökm edəsiniz, məzlumların haqqını qoruyasınız və zalımları cəzalandırasınız. Əgər siz Allahın kitabında əmr olunanlara əməl etməsəniz, sizin adlarınız Onun yanında ədalətlə xatırlanmaz – bu isə, həqiqətən, ən böyük bir ziyandır*”.[[614]](#footnote-614)

O, həmçinin onlara xəbərdarlıq edirdi:

“*Ey yer üzünün zalımları! Zülmkarlıqdan əl çəkin! Zira and içmişəm, heç kəsin etdiyi zülmdən keçməyəcəyəm. Bu bir Əhddir ki, onu Lövhi-Məhfuzda yazmışam və İzzət Möhürü ilə möhürləmişəm*”.[[615]](#footnote-615)

Bir daha, zamanın tez keçməsini yada salaraq, O, hökmdarlara çağırış edir:

*“İnsanlar arasında ayağa qalxın... və xalqlarınızı Allaha tərəf çağırın!*”[[616]](#footnote-616)

Həzrət Bəhaullah deyir ki, Yerə sahiblik hüququ yalnız Allaha məxsusdur, hökmdarlar isə onun yalnız mühafizləridir. O, deyir ki, insanların ürəkləri qiymətli mədəndir. Onlar Allaha sədaqətli olmalı və oğrulara və kafirlərə Allahın, yalnız Ona məxsus olan xəzinəsini oğurlamağa imkan verməməlidirlər.

Məzlumlara Özünün sonsuz məhəbbətində, Həzrət Bəhaullah onların rəhbərlərini hamıya nümunə olmağa çağırırdı. Hökmdarlar Onun çağırışına qulaq asmaqdan imtina edəndə, Həzrət Bəhaullah əvvəlki böyük mərhəmətilə sadə və məzlun insanlara müraciət etdi. O, onları inandırırdı ki, ürəklərini Allaha tərəf çevirməyincə onların bədbəxtlikləri və çətinlikləri daim çoxalacaqdır. İnsanların yüksək dəyərləndirdikləri maddi sivilizasiya onların özlərinə qarşı çevriləcək. O, onlar üçün xoşbəxtlik əvəzinə bəla mənbəyi olacaq. Maddi sivilizasiya bəşəriyyəti dizi üstə çökdürən müharibə alətinə dönəcək. O, isə öz növbəsində bəşəriyyət üçün saflaşdırma kürəsi olacaq və onda ürəklər Allahın müjdəsini qəbul etməyə hazır olacaqlar.

Həzrət Bəhaullah deyir ki, Allah qorxu deyil, məhəbbət Allahıdır. Ona da bu sözləri deməyi hökm edən məhəbbət Allahıdır. Çünki bəşəriyyəti bədbəxtliklərə Qüdrətli Allah deyil, insanın özü düçar edir. Əgər insan Allahın qanunlarına məhəl qoymasa, bu bədbəxtliklərin baş verməsi labüddür. Bəşəriyyət asan yoxsa çətin yolla getməkdə özü seçim edə bilər. Seçim onun özünündür. Onun cavabından asılı olaraq, İlahi Səltənətin yerdə bərqərar olması ya ləngiyə, ya da sürətlənə bilər, lakin onun qurulması labüddür. Əvvəl-axır o, yerdə qurulacaqdır. Əgər o, indi Yerdə yaşayanların əli ilə qurulmasa da, insanların törədəcəyi növbəti fəlakətdən sonra sağ qalanların əli qurulacaqdır.

Hökmdarlar və şahlar Onun müraciətinə cavab verməyəndə, bu Həzrət Bəhaullahı çox kədərləndirdi. Bunun bəşəriyyətin üzərinə gətirəcəyi bədbəxtliklər Ona yaxşı bəlli idi.

“*Hər gün yer üzündə yeni bir bəla baş verir və bu bəlalar getdikcə dərinləşir! “Rəis Surəsi” nazil olandan bu günə kimi nə yer üzündə bir sakitlik bərqərar olur, nə də bəndələr bir rahatlıq tapır: gah mücadilə, gah müharibə, gah da sağalmaz xəstəliklər... Dünyanın xəstəliyi getdikcə tam ümidsizlik həddinə çatır, çünki əsl Təbibin dərdə əlac etməsinə yol verilmir, yalançı həkimlər isə qəbul olunur və sərbəst şəkildə öz işlərini görürlər... İxtilaf tozu qəlbləri bürüyüb və gözləri tutub. Tezliklə onlar Allahın Günündə öz əməllərinin cəzasını görəcəklər. Qadir və Qüdrətli Allahın hökmü ilə hər şeyi bilən Kəs belə xəbərdarlıq edir*”.[[617]](#footnote-617)

Bu xəbərdarlığa bəşəriyyət bu günə kimi diqqət yetirməmişdir.

# **6. Rəbbin Günü**

Bir halda ki, bəşəriyyət Onun məhəbbət və rəhmlilik çağırışına cavab vermədi, Həzrət Bəhaullah tələbkar, lakin məsuliyyətli Ata kimi insanın davam etməkdə olan etinasızlığının nəticəsini göstərirdi. O, deyirdi ki, əgər insan öz keçmişindən üz döndərib, Allaha və öz yaxınına həqiqi məhəbbət zahir etdirməsə, o, gözlənilmədən “qara tüstünün kölgəsi altına”[[618]](#footnote-618) düşəcəkdir. Budur Həzrət Bəhaullahın insanlara Allahdan üz döndərərlərsə, onları gözləyən aqibət haqqında xəbərdarlıqlarından bəzi seçmələr:

“*Qiyamət saatı yetişdi, onlar isə əylənməkdədirlər. Artıq onların kəkilindən tutulub, amma onlar bunu bilmirlər*”.617

“*Gələcək şey qəflətən gəldi, onlar isə ondan qaçırlar! Labüd olan yetişib, onlar isə ondan üz döndəriblər! Bu, elə bir Gündür ki, hər kəs özündən qaçır, nəinki öz yaxınlarından, kaş ki, anlayaydınız. De: Allaha and olsun”Sur çalındı və insanları qarşımızda huşsuz görürük*”.[[619]](#footnote-619)

“*Bu, elə bir Gündür ki, dəhşətdən gözlər bərələr, hər şeyi Bilən və Hikmət sahibi olan Rəbbinin yönəltdiyi kəslərdən başqa yer üzündə olanların hamısı lərzəyə gələr. Rəhmanın nurlu qəlb bəxş etdiyi kəslərdən savayı, hamının üzü qaralar*”.618

“*Qəbirlərdən qalxın, nə vaxta qədər yatacaqsınız? Bu, ikinci Sur səsidir, kimi gözləyirsiniz? Bu, sizin mərhəmətli Rəbbinizdir, siz isə Ondan üz döndərirsiniz. Yer titrədi və öz yüklərini atdı. Siz yenəmi inkar edirsiniz?! De: Məgər görmürsünüz ki, dağlar yun əlçimi kimi olub, insanlar Onun Əmrinin əzəmətindən lərzəyə gəlib? Budur, onların evləri xaraba qalıb, onlar özləri isə darmadağın edilmiş qoşuna bənzəyirlər*”.618

“*Çalışın ki, qalan bu bir neçə nəfəsiniz hədər getməsin. Ömürlər şimşəktək ötüb keçər, başlar torpaq yastığa qoyular. O zaman artıq çarə tapılmaz, işlər əldən çıxar*”.[[620]](#footnote-620)

*“Yaşadığınız günlərin dəyərini bilin”.*

“*Nə qədər ki, vaxt var, qayıt və fürsəti əldən vermə*”.[[621]](#footnote-621)

“*... hara qaçırsınız?! Dağlar dağıldı, səma büküldü, yer Onun ovcundadır... Sizi kim qoruyacaq?! Rəhmandan başqa heç kəs!*”[[622]](#footnote-622)

Özünün əzəmət gücü ilə insanı lərzəyə salan bu sözlər də, demək olar, yarım əsr ərzində bəşəriyyətə zərif məhəbbət nazil edən həmin Qələmdən çıxıb. Həzrət Bəhaullah Öz ailəsini, uşaqlarını, yaşıl çəmənləri, tarlaları, çayları və bütün canlıları sevirdi; bununla belə, yarım əsr ərzində O, təqiblərə və həbslərə məruz qalmışdır. Bütün bunlara baxmayaraq, Onun Qələmindən bəşəriyyətə hər şeyi bağışlayan məhəbbət dolu sözlər axırdı. O, yazırdı:

“*Bu Gün Allahın mərhəmət Dənizinin insanlara nazil olduğu, Onun inayət Günəşinin onların üzərinə işıq saçdığı, Onun səxavət buludlarının bütün bəşərin üzərinə kölgə saldığı bir gündür. İndi kədərli qəlblər məhəbbət və yoldaşlıq nəsiminin ətrini duymalı, mərhəmət və dostluq yağışı ilə yuyulub təravətlənməlidir*”.[[623]](#footnote-623)

Səmaları lərzəyə gətirən həmin qələmlə, aşağıdakı sözlər yazılmışdır:

“*Allahın sevimli kəsləri hər hansı məclisə toplaşanda və bir kimsə ilə qarşılaşanda, Allaha münasibətdə və Onu zikr edib, təriflədikləri zaman elə mütilik və itaətkarlıq göstərməlidirlər ki, ayaqlarının altındakı torpağın hər bir zərrəsi onların səmimiyyətinin və sədaqətinin dərinliyinə şahidlik etsin. O pak könüllərin apardığı söhbətlər elə bir qüvvə ilə canlanmalıdır ki, torpağın həmin zərrələri onların təsirindən həyəcana gəlsin*”.[[624]](#footnote-624)

Xəbərdarlıq edən Qələm əvvəlcə həm də şəfqət Qələmi idi:

“*Hamı bir-birilə səbirlə, mehribanlıq və məhəbbətlə rəftar etməlidir. Əgər sizlərdən kimsə müəyyən bir həqiqəti anlamaqda acizdirsə və ya onu anlamağa çalışırsa, onunla söhbət zamanı fövqəladə mehribanlıq və hədsiz xeyirxahlıq ruhu göstərin. Özünüzü ondan az da olsa üstün və qabiliyyətli saymayaraq ona həqiqəti görməkdə və tanımaqda kömək edin*”.623

Bülbülün nəğməsi yalnız o zaman qartalın qarıldamasına çevrilir ki, həzzgüdənlik arxasınca qaçan insanlar Onun nitqinin şirin nəğməsini eşitmirlər. O zaman səhlənkar bəşəriyyəti qorumaqdan ötrü, Həzrət Bəhaullah tarı bir kənara qoyub, suru əlinə götürürdü. Və O, surun vasitəsilə həyəcan siqnalı çalırdı ki, ruhani yuxuda olan insanları oyatsın.

O, bəşəriyyəti inandırır ki, onlar “görməkdən ötrü gözlərini açmalı” və “eşitməkdən ötrü qulaqlara sahib” olmalıdırlar. O, Qüdrətli Allaha müraciət edərək, yatmış bəşəriyyəti oyatma missiyasının yerinə yetməsində Onun dəlillərinə ümid etdiyini bildirirdi.

*“«Ayələr göydən endimi?» Ona söylə: «Göylərin Rəbbinə and olsun ki, bəli». Kimisi soruşur: «Saat yetişdimi?» «Aydın dəlilləri Açana and olsun ki, gəldi, xeyr, gəldi və keçdi»”.[[625]](#footnote-625)*

*“O, Haqq, dəlil və sübutlarla gəldi”.*624

Həzrət Bəhaullah artıq ömrünün son günlərində Müqəddəs Torpaqdan yazırdı:

*“Biz, həqiqətən, insanlara nəsihət vermək və Qüdrətli və Tərifli Allahın Mənə əmr etdiklərini çatdırmaq vəzifəmizdə yetərsiz olmadıq...” “Bu Zühurda, kim üçünsə bir bəhanə qalmışdırmı? Xeyr, Qüdrətli Taxtın Sahibinə and olsun! Mənim əlamətlərin yer üzünü əhatə etmiş, mənim qüdrətim bütün bəşəriyyəti bürümüşdür”.[[626]](#footnote-626)*

Budur, Onun son sözləri:

*“Rəbb ən böyük izzəti ilə gəlmişdir”.[[627]](#footnote-627)*

*“Məşhər Günü gəlmişdir... O, həqiqətən, O Kəsdir ki, sizlərə Allahın Kitablarında vəd olunmuşdu...”[[628]](#footnote-628)*

“*Görək səyləriniz inqita yolunda ortalığa nə çıxaracaqdır*”.[[629]](#footnote-629)

Beləliklə, məsuliyyət tam həcmdə hər bir şəxsin üzərinə düşür. İnsan Allahın sözlərini dinləyib, tövbə edə bilər, necə ki, Nineva şəhəri Yunusun çağırışına qulaq asdı və xilas oldu; və ya əksinə, yüz il ərzində etdiyi kimi o bu sözlərə laqeyd yanaşa, əla sala, müqavimət göstərə bilər və bununla da öz üzərinə daha böyük bəlalar cəlb etmiş olar. Əgər o, bu yolu seçərsə, onu Əhdi-Ətiq və Əhdi-Cədiddə xəbərdarlıq edilən ən qorxunc bəlalar gözləyir.

Yezekelin Kitabında deyilir:

“*Dənizdəki balıqlar, göydəki quşlar, çöldəki heyvanlar, yerdə sürünən bütün canlılar və yer üzündəki bütün insanlar önümdə titrəyəcək. Dağlar yerlə yeksan olacaq, sıldırım qayalar uçacaq, bütün divarlar yıxılacaq*”.[[630]](#footnote-630)

Həmin Kitabda “Allahın İzzətinin” axır-zamanda İsrailə şərqdən gələcəyini vəd vermiş həmin Peyğəmbər, böyük dağıntıların olacağını da xəbərdarlıq edir:

“*Ölkəni təmizləmək üçün İsrail nəsli yeddi ay onları basdırmaqla məşğul olacaq. Onları bütün ölkə xalqı basdıracaq. Mənim izzətləndiyim gün onlar üçün əlamətdar olacaq. Xudəvənd Rəbb belə bəyan edir*”.[[631]](#footnote-631)

Xanokun Kitabında deyilir:

“*Hamı qorxudulacaq, və görənlər lərzəyə düşəcək, və böyük vahimə və dəhşət onları dünyanın qurtaracağına kimi bürüyəcək*”.[[632]](#footnote-632)

Əhdi-Cədiddə deyilir:

1. “*İnsanların üçdə biri onların ağzından çıxan od, tüstü və kükürtdən, bu üç bəladan öldü*”.[[633]](#footnote-633)
2. “*...göydən atəş və kükürt yağdı və hamını məhv etdi; İnsan Oğlunun zühur edəcəyi gündə də belə olacaqdır. O gündə, özü damın üzərində, əşyası isə evin içində olan adam onları götürmək üçün aşağı enməsin; eləcə də tarlada olan da geri dönməsin... sizə deyirəm: O gecə bir yataqda iki nəfər olacaqdır; biri alınacaq, o biri qalacaqdır*”.[[634]](#footnote-634)

Deyilənlər içərisində, ən zəhmlisi:

“*Rəbbin Günü isə oğru kimi gələcək. O Gün göylər böyük gurultu ilə aradan qalxacaq, ünsürlər yanaraq əriyəcəklər, yer və orada olan hər şey tamamilə yandırılacaqdır*”.[[635]](#footnote-635)

Bu yuxarı qalxan göbələyəbənzər buludun “...*göylər böyük gurultu ilə keçəcəkdir, ünsürlər yanaraq məhv olacaq, yer üzü və onun üstündə hər şey ifşa olunacaq*” – bundan da güclü təsir bağışlayan təsviri sizə rast gəlibmi?

# **7. Yeni günün şəfəqləri**

Armagedonun bu qorxunc təhlükəsindən doğrudanmı qurtarmaq mümkün deyil? Doğrudanmı dünyanın qismətinə Dünya Tufanına bənzər daha bir fəlakətin acısını çəkmək düşüb?

Bizim gələcəyin Əhdin “yerinə yetməsi” və ya “Yaradılışın” əvvəlinə qayıtmaq olması – Həzrət Bəhaullahın nazil etdiyi və ardıcıllarının dünyanın hər bir tərəfinə yaydığı İlahi Müjdəyə bəşəriyyətin cavabından asılı olacaqdır. Yalnız ruhani korlardan və karlardan başqa heç kim indi deyə bilməz ki, bu haqda heç nə eşitməyib. Bu mənim sözlərim deyil, onları Həzrət Bəhaullahın Yazılarında tapmaq mümkündür.

Onun çağırışına cavab vermiş kəslərə, O, aşağıdakıları yazmışdır:

“*Ey Mənim bəndəm, sən Allahın rizasına və məhəbbətinə elə bir Gündə can atırsan ki, bir neçə bəsirət sahibindən başqa hamı Onun Camalından üzaq düşüb. Qoy Allah Öz mərhəməti sayəsində sənə səxavətli, məhv olmayan və əbədi mükafat versin, çünki sən bütün gözlərin kor olduğu bir gündə Onu axtarırsan*”.[[636]](#footnote-636)

Həzrət Bəhaullah Allahı sevənləri materializmin öldürücü tələsindən özünü gözləməyi çağırırdı:

“*Ey insanlar, Onu yanınızda olan gümüşə və qızıla dəyişməkdən çəkinin. Onun məhəbbətini o gün üçün ruhlarınızın sərvəti edin ki, həmin gün Ondan başqa heç bir şey sizə fayda verməz, bütün dayaqlar silkələnər, insanların dərisi soyular və gözləri dəhşətdən bərələr...*”635

Həzrət Bəhaullah bəyan edir ki, insanlar bəsit metala bənzəyir, lakin onlar yalnız Allahın məhəbbət kürəsinə düşəndən sonra Onun istisində yanır və Onun rəngini alırlar. Onlar bu alova məxsus xüsusiyyətləri qəbul edəcək və onda Allah tərəfindən dəyərli bir alət kimi formalaşdırıla biləcəklər. O, Öz ardıcıllarına deyir:

“*Qoy sənin qəlbin dünyanın göbəyindən şölələnən bu sönməz Odla elə alovlansın ki, kainatın suları onun atəşini söndürə bilməsin*”.635

“*Tezliklə dünyanın bugünkü nizamı yığışacaq və onun əvəzinə yeni bir nizam qurulacaq. Həqiqətən, sənin Rəbbin doğru Söyləyən və gizli şeyləri Biləndir*”.[[637]](#footnote-637)

Hətta insan sağdırsa, Həzrət Bəhaullah deyir, Messiyanın gəlişindən xəbəri yoxdursa, o, sanki ölüdür. Hərçənd o gəzir, yaxınları ilə söhbət edir, qida qəbul edir, fərqi yoxdur, o ölüdür.

Məsih demişdir:

“*Qoy ölülər öz ölülərini dəfn etsinlər; sən isə get, Allahın Padşahlığını hər yerdə elan et*”.[[638]](#footnote-638)

O, əlavə etmişdir:

“*Əlini kotan üzərinə qoyub dala baxan kimsə, Allahın Padşahlığına yaraşmaz*”.[[639]](#footnote-639)

Məna aydındır: qoy Messiyanın həqiqətini qəbul etməkdən ötrü ruhən ölü olanlar, fiziki ölənləri dəfn etsinlər, lakin Ona inanlar isə, qoy əlini kotan üzərinə qoyub qələbə yetişənə kimi arxaya baxmasın.

Məsih xəbərdarlıq etmişdir:

“*Özünüzə fikir verin! Qoy ürəkləriniz eyş-işrət və sərxoşluqla, bu həyatın qayğıları ilə yüklənməsin. Qoy qiyamət günü bir tələ kimi üzərinizə qəflətən gəlməsin.  Çünki o gün yer üzündə yaşayanların hamısının üstünə gələcək.  Ona görə də baş verəcək bütün bu fəlakətlərdən qaçıb İnsan Oğlunun önündə dura bilmək üçün hər an dua edərək ayıq olun”.[[640]](#footnote-640)*

Həzrət Bəhaullah Məsih ardıcıllarına müraciət edir:

*“Məbada sizin ibadətiniz bütün ibadətlərin məqsədi olan Kəsdən sizi ayıra yaxud sitayişiniz bütün sitayişlərin məqsədi olan Kəsdən sizi uzaq sala. Boş xəyallarınızın pərdələrini yırtın! Bu sizin, dünyanı canlandırmaq və yer üzündə yaşayanların hamısını birləşdirmək üçün gəlmiş Qüdrətli və Hər Şeyi Bilən Rəbbinizdir. Ey insanlar, Vəhyin səhərinə tərəf dönün və bir göz qırpımı qədər də olsa, gecikməyin. İncili oxuyursunuz, amma hələ də İzzət Sahibi Rəbbinizi tanımaqdan imtina edirsiniz?”[[641]](#footnote-641)*

Sabah günəşin qalxması ilə hər bir insan yuxudan ayılacaq. O, ayağa duracaq, geyinəcək və yeni günün işlərinə başlayacaq.

Hamı belə edir, yalnız ölülərdən başqa.

Həzrət Bəhaullahın günəşinin qalxdığı yeni Gündə hamı ayılacaq, ayağa qalxacaq, Allaha və insanlara xidmət etməkdən ötrü iş paltarını geyinəcək və əlindən gələni edəcək ki, yaxınlaşmaqda olan fəlakətin qarşısını alsın.

Hamı belə edəcək, yalnız ruhən ölü olanlardan başqa.

İnsanın dirilər yoxsa ölülər arasında hesab edilməsi – bu onunla Allah arasında gizli sirdir. Söhbətin bitməsi ilə mənim məsuliyyətim də bitir. Hər kəsin ruhu öz yolunu seçməlidir. Kitabların möhürü qırılmış, qulaqlar və gözlər açılmışdır. Hər kəs özü qərar verməlidir.

Həvari Pavelin sözlərini yada salıb, gələcəyə nəzər yetirək:

*“...bu cür böyük xilasa məhəl qoymasaq, biz necə qurtula bilərik?...”[[642]](#footnote-642)*

İnsan qarşısında ümidsizlik və dağıntıdan başqa heç nə görməyə bilər və yaxud qarşısında *yerdəki İlahi Səltənəti* görə bilər. Hər şey onun dərk etməsindən və onun ruhani göz və qulağa sahib olmasından asılıdır. O, dağın zirvəsi haqqında ibrətli hekayədəki *ataya* və ya *oğula* bənzəyə bilər. Bu onun Həzrət Bəhaullaha müraciət edib-etməməsindən asılıdır. Hekayədə belə nəql olunur:

“Bir gün ata və balaca oğlu evdən uzaqda dağın zirvəsinə qalxıb, orada gecələməli olurlar. Dan yeri ağaranda günəş qaranlığı qovur və qarlı zirvələr çəhrayı rəngə boyanır.

Oğul yuxudan ayılır. O, şölələnən səmanı və dağların alışıb yanan zirvələrini görür. O, hələ çox balaca idi, pəncərə isə bir qədər yüksəkdə yerləşirdi və o, yalnız pəncərənin yuxarısından görə bilirdi. Bu parıltının haradan gəldiyi ona aydın deyildi. Oğlanı həyəcan bürüyür, o anası ilə olduğu dünənki günə qayıtmaq istəyir. O, fikirləşir ki, bu səfərə çıxmasaydı daha yaxşı olardı. Yəqin ki, orada bədbəxtlik və ya yanğın baş verir.

Bu zaman Günəş dağın yamacında qışdan qalmış, uzun müddət yatmış soyuq və cansız qarı qızdırır. O, yumşalaraq gurultu ilə vadiyə doğru hərəkətə gəlir.

Bu dəhşətli gurultudan balaca oğlan daha çox qurxuya düşür, nəinki, göyün alışıb yanmasından. O, atasına tərəf qaçır, onu silkələməyə və oyatmağa başlayır. Atasını oyadaraq qışqırır:

“Ata!Ata! Oyan! Bu dünyanın axırıdır!”

Ata gözünü açır. Hər şey pəncərədən yaxşı görünürdü. O, günəşin bərq vurduğu zirvələri görür. Yaz günəşinin isti şüalarının törətdiyi qar uçqununun səsini eşidir. O, bilirdi ki, aşağıda qurumuş torpaqlar üçün təmiz su olacaq və hər şey yenidən canlanacaq. Bütün bunları o yaxşı dərk edirdi. O, oğlunu sakitləşdirməkdən ötrü qucağına alır.

“Xeyr, mənim balam,” – o deyir – “bu dünyanın axırı deyil. Bu yeni günün gəlməsidir”.

1. E. G. Browne, Lady Blomfield-in *The Chosen Highway* əsərinin ön sözündə sitat gətirilmişdir, 1940, səh. v-vi. [↑](#footnote-ref-1)
2. E. G. Browne, Mirzə Əli Ağa Şiraziyə məktub, Kembric Universitetindən, 9 aprel 1889. [↑](#footnote-ref-2)
3. *The Bahá’í World*, XII cild, səh. 625. [↑](#footnote-ref-3)
4. *The Story of Prophecy*, Henry James Forman, 1936, pp. 310–311. [↑](#footnote-ref-4)
5. *Star of the West*, XIV:10, p. 304. [↑](#footnote-ref-5)
6. *The Story of Prophecy*, Forman, pp. 310–311. [↑](#footnote-ref-6)
7. *Days of Delusion*, Clara E. Sears, 1924, pp. 259–260. [↑](#footnote-ref-7)
8. *The Present Crisis*, James Russell Lowell. [↑](#footnote-ref-8)
9. Əyyub, 38:35 [↑](#footnote-ref-9)
10. Əyyub, 19:25 [↑](#footnote-ref-10)
11. Saylar, 23:23 [↑](#footnote-ref-11)
12. *The Bahá’í World*, V cild, s. 604. [↑](#footnote-ref-12)
13. *Our Day in the Light of Prophecy*, W. A. Spicer, 1925, s. 241. [↑](#footnote-ref-13)
14. *The Pentralia*, Andrew Jackson Davis, Boston, 1846. [↑](#footnote-ref-14)
15. *The Story of Prophecy*, Forman, s. 309–310. [↑](#footnote-ref-15)
16. *The Story of Prophecy*, Forman, p. 310. [↑](#footnote-ref-16)
17. *New York Tribune*, 20 noyabr 1878. [↑](#footnote-ref-17)
18. *New York Tribune*, 20 noyabr 1878. [↑](#footnote-ref-18)
19. İncil, Matta, 24:3. [↑](#footnote-ref-19)
20. İncil, Matta, 24:13-14. [↑](#footnote-ref-20)
21. *Year Book and Guide to East Africa*, Ed. by Robert Hale Ltd., London, 1953, s. 44. [↑](#footnote-ref-21)
22. *Our Day in the Light of Prophecy*, Spicer, s. 308. [↑](#footnote-ref-22)
23. İncil, Mark, 13:10 [↑](#footnote-ref-23)
24. İncil, Mark, 13:33 [↑](#footnote-ref-24)
25. İncil, Mark, 13:26 [↑](#footnote-ref-25)
26. İncil, Luka, 21:7 [↑](#footnote-ref-26)
27. İncil, Luka, 21:24-27 [↑](#footnote-ref-27)
28. *Allah Yanımızdan Keçir*, Şövqi Əfəndi, 1944 (C. Taunşendin yazdığı müqəddimə), səh. iv. [↑](#footnote-ref-28)
29. İncil, Matta, 24:3 [↑](#footnote-ref-29)
30. İncil, Matta, 24:15 [↑](#footnote-ref-30)
31. İncil, Matta, 24:30 [↑](#footnote-ref-31)
32. Müqəddəs Kitab, Daniel, 8:13-14 [↑](#footnote-ref-32)
33. *Bible Reading*, Ed. Review and Herald Pub. Co. (Battle Creek, Michigan), s. 94. [↑](#footnote-ref-33)
34. İncil, Vəhy, 9:15 [↑](#footnote-ref-34)
35. Nəbil Zərəndi, Dan Yerinin Şəfəqləri, III fəsil [↑](#footnote-ref-35)
36. Müqəddəs Kitab, Levililər, 26:28-33 [↑](#footnote-ref-36)
37. Müqəddəs Kitab, Daniel, 4:13-16 [↑](#footnote-ref-37)
38. İncil, Luka, 21:28 [↑](#footnote-ref-38)
39. Müqəddəs Kitab, Yeşaya, 62:2 [↑](#footnote-ref-39)
40. Müqəddəs Kitab, Yeşaya, 65:15 [↑](#footnote-ref-40)
41. İncil, Vəhy, 2:17 [↑](#footnote-ref-41)
42. Müqəddəs Kitab, Yeşaya, 62:12 [↑](#footnote-ref-42)
43. İncil, Vəhy, 3:12 [↑](#footnote-ref-43)
44. İncil, Vəhy, 3:5 [↑](#footnote-ref-44)
45. İncil, Vəhy, 3:5 [↑](#footnote-ref-45)
46. İncil, Vəhy, 3:7-8 [↑](#footnote-ref-46)
47. İncil, Vəhy, 3:22 [↑](#footnote-ref-47)
48. İncil, Vəhy, 3:2,3 [↑](#footnote-ref-48)
49. İncil, Vəhy, 3:1 [↑](#footnote-ref-49)
50. İncil, Vəhy, 2:2 [↑](#footnote-ref-50)
51. İncil, Vəhy, 16:15 [↑](#footnote-ref-51)
52. İncil, Vəhy, 16:15 [↑](#footnote-ref-52)
53. İncil, Vəhy, 2:5, 7, 10, 11, 16, 17, 25, 29; 3:2, 3, 5, 6, 10, 11, 12, 13, 15, 16, 17, 19, 20, 22. [↑](#footnote-ref-53)
54. İncil, Vəhy, 3:12 [↑](#footnote-ref-54)
55. Müqəddəs Kitab, Yeşaya, 35:2 [↑](#footnote-ref-55)
56. Müqəddəs Kitab, Yeşaya, 40:5 [↑](#footnote-ref-56)
57. Müqəddəs Kitab, Yeşaya, 42:18 [↑](#footnote-ref-57)
58. İncil, Vəhy, 21:2, 23 [↑](#footnote-ref-58)
59. İncil, Matta, 16:27 [↑](#footnote-ref-59)
60. Müqəddəs Kitab, Yezekel, 1:28 [↑](#footnote-ref-60)
61. Müqəddəs Kitab, Daniel, 10:15 [↑](#footnote-ref-61)
62. İncil, Matta, 24:30 və Luka 21:27 [↑](#footnote-ref-62)
63. Müqəddəs Kitab, Daniel, 7:13 [↑](#footnote-ref-63)
64. Müqəddəs Kitab, Daniel, 7:25 [↑](#footnote-ref-64)
65. Müqəddəs Kitab, Yeşaya, 58:8 [↑](#footnote-ref-65)
66. Müqəddəs Kitab, Yeşaya, 60:1, 16 [↑](#footnote-ref-66)
67. İncil, Matta, 24:42 [↑](#footnote-ref-67)
68. İncil, Mark, 13:33 [↑](#footnote-ref-68)
69. İncil, Mark, 13:35-36 [↑](#footnote-ref-69)
70. İncil, Luka, 12:39-40 [↑](#footnote-ref-70)
71. İncil, Mark, 13:37 [↑](#footnote-ref-71)
72. Müqəddəs Kitab, Daniel, 12:4 [↑](#footnote-ref-72)
73. Müqəddəs Kitab, Daniel, 12:8 [↑](#footnote-ref-73)
74. Müqəddəs Kitab, Daniel, 12:9 [↑](#footnote-ref-74)
75. Müqəddəs Kitab, Yeşaya, 29:11 [↑](#footnote-ref-75)
76. Müqəddəs Kitab, Yeşaya, 29:11 [↑](#footnote-ref-76)
77. İncil, 1 Korinflilərə, 4:5 [↑](#footnote-ref-77)
78. İncil, 2 Peter, 1:19-20 [↑](#footnote-ref-78)
79. İncil, 2 Peter, 1:21 [↑](#footnote-ref-79)
80. İncil, Yəhya, 16:25 [↑](#footnote-ref-80)
81. İncil, Yəhya, 14:26 [↑](#footnote-ref-81)
82. Müqəddəs Kitab, Daniel, 12:4 [↑](#footnote-ref-82)
83. Müqəddəs Kitab, Yeşaya, 29:11 [↑](#footnote-ref-83)
84. Müqəddəs Kitab, Yeşaya, 29:18, 24 [↑](#footnote-ref-84)
85. Müqəddəs Kitab, Daniel, 12:9 [↑](#footnote-ref-85)
86. Müqəddəs Kitab, Daniel, 7:9, 10 [↑](#footnote-ref-86)
87. İncil, Vəhy, 22:10 [↑](#footnote-ref-87)
88. İncil, Vəhy, 14:14 [↑](#footnote-ref-88)
89. İncil, Vəhy, 19:13 [↑](#footnote-ref-89)
90. İncil, Vəhy, 5:9 [↑](#footnote-ref-90)
91. İncil, Matta, 8:22 [↑](#footnote-ref-91)
92. Müqəddəs Kitab, Yeremya, 5:21 [↑](#footnote-ref-92)
93. İncil, Matta, 13:11, 15, 16 [↑](#footnote-ref-93)
94. İncil, Matta, 11:14 [↑](#footnote-ref-94)
95. İncil, Matta, 11:15 [↑](#footnote-ref-95)
96. İncil, Yəhya, 1:21 [↑](#footnote-ref-96)
97. İncil, Luka, 1:15, 17 [↑](#footnote-ref-97)
98. İncil, Matta, 17:10 [↑](#footnote-ref-98)
99. İncil, Matta, 17:11, 12, 13 [↑](#footnote-ref-99)
100. İncil, Matta, 24:15 [↑](#footnote-ref-100)
101. İncil, 1 Peter, 1:11 [↑](#footnote-ref-101)
102. *Testament of the Twelve Patriarchs*, Asher 7:3. [↑](#footnote-ref-102)
103. *The Dialogue with Trypho*, Əzabkeş Yustin, Fəsil 49. [↑](#footnote-ref-103)
104. *Beyond the Gospels*, Roderic Dunkerley, Pelican Books, 1957, p. 133. [↑](#footnote-ref-104)
105. İncil, Matta, 17:12 [↑](#footnote-ref-105)
106. İncil, Yəhya, 14:18 [↑](#footnote-ref-106)
107. İncil, Yəhya, 14:28 [↑](#footnote-ref-107)
108. İncil, Yəhya, 16:16 [↑](#footnote-ref-108)
109. İncil, Yəhya, 14:3 [↑](#footnote-ref-109)
110. İncil, Yəhya, 16:7 [↑](#footnote-ref-110)
111. İncil, Yəhya, 16:7-8 [↑](#footnote-ref-111)
112. İncil, Yəhya, 16:12, 13 [↑](#footnote-ref-112)
113. İncil, Yəhya, 15:26 [↑](#footnote-ref-113)
114. İncil, Yəhya, 14:24 [↑](#footnote-ref-114)
115. İncil, Yəhya, 14:10 [↑](#footnote-ref-115)
116. İncil, Yəhya, 16:13 [↑](#footnote-ref-116)
117. İncil, Yəhya, 14:26 [↑](#footnote-ref-117)
118. İncil, Matta, 23:39 [↑](#footnote-ref-118)
119. İncil, Yəhya, 4:24 [↑](#footnote-ref-119)
120. İncil, Matta, 24:14 [↑](#footnote-ref-120)
121. İncil, Matta, 24:27 [↑](#footnote-ref-121)
122. İncil, Matta, 24:30 [↑](#footnote-ref-122)
123. İncil, Matta, 24:30 [↑](#footnote-ref-123)
124. İncil, Matta, 24:33 [↑](#footnote-ref-124)
125. İncil, Matta, 24:37 [↑](#footnote-ref-125)
126. İncil, Matta, 24:39 [↑](#footnote-ref-126)
127. İncil, Matta, 24:42 [↑](#footnote-ref-127)
128. İncil, Matta, 24:44 [↑](#footnote-ref-128)
129. İncil, Matta, 24:46 [↑](#footnote-ref-129)
130. İncil, Matta, 24:50 [↑](#footnote-ref-130)
131. İncil, Luka, 21:27 [↑](#footnote-ref-131)
132. İncil, Luka, 21:28 [↑](#footnote-ref-132)
133. İncil, Luka, 21:31 [↑](#footnote-ref-133)
134. İncil, Luka, 21:34 [↑](#footnote-ref-134)
135. İncil, Luka, 21:36 [↑](#footnote-ref-135)
136. İncil, Yəhya, 14:18 [↑](#footnote-ref-136)
137. İncil, Yəhya, 14:28 [↑](#footnote-ref-137)
138. İncil, Yəhya, 14:3 [↑](#footnote-ref-138)
139. İncil, Matta, 16:27 [↑](#footnote-ref-139)
140. İncil, Vəhy, 22:20 [↑](#footnote-ref-140)
141. İncil, Yaqub, 5:7 [↑](#footnote-ref-141)
142. İncil, 2 Saloniklilərə, 2:1-3 [↑](#footnote-ref-142)
143. İncil, 2 Peter, 2:1-2 [↑](#footnote-ref-143)
144. Müqəddəs Kitab, Mikeya, 5:2 [↑](#footnote-ref-144)
145. Müqəddəs Kitab, Mikeya, 7:7, 12 [↑](#footnote-ref-145)
146. Müqəddəs Kitab, Yezekel, 43:2 [↑](#footnote-ref-146)
147. Müqəddəs Kitab, Yeşaya, 41:2 [↑](#footnote-ref-147)
148. İncil, Matta, 24:27 [↑](#footnote-ref-148)
149. *The Messianic Idea in Israel*, J. G. Klausner, 1956, p. 376. [↑](#footnote-ref-149)
150. Müqəddəs Kitab, Daniel, 8:2 [↑](#footnote-ref-150)
151. Müqəddəs Kitab, Yeremya, 49:38 [↑](#footnote-ref-151)
152. *Dan Yerinin Şəfəqləri*, Nəbil Zərəndi, III fəsil [↑](#footnote-ref-152)
153. İncil, 2 Peter, 3:10 [↑](#footnote-ref-153)
154. Müqəddəs Kitab, Yoel, 2:31 [↑](#footnote-ref-154)
155. İncil, Matta, 24:29 [↑](#footnote-ref-155)
156. Müqəddəs Kitab, Yoel, 2:2 [↑](#footnote-ref-156)
157. İncil, Matta, 24:21, 29-30 [↑](#footnote-ref-157)
158. İncil, Vəhy, 6:12 [↑](#footnote-ref-158)
159. İncil, Vəhy, 6:15, 17 [↑](#footnote-ref-159)
160. Müqəddəs Kitab, Daniel, 12:1 [↑](#footnote-ref-160)
161. Müqəddəs Kitab, Daniel, 12:1 [↑](#footnote-ref-161)
162. *The Book of the Secrets of Enoch*, tərc. Charles, s. 48. [↑](#footnote-ref-162)
163. Müqəddəs Kitab, Daniel, 10:13 [↑](#footnote-ref-163)
164. Müqəddəs Kitab, Daniel, 10:14 [↑](#footnote-ref-164)
165. Müqəddəs Kitab, Daniel, 10:21 [↑](#footnote-ref-165)
166. Müqəddəs Kitab, Daniel, 10:21 [↑](#footnote-ref-166)
167. Müqəddəs Kitab, Daniel, 10:15 [↑](#footnote-ref-167)
168. Müqəddəs Kitab, Daniel, 12:1 [↑](#footnote-ref-168)
169. Müqəddəs Kitab, Daniel, 10:14 [↑](#footnote-ref-169)
170. Müqəddəs Kitab, Daniel, 8:17 [↑](#footnote-ref-170)
171. Müqəddəs Kitab, Daniel, 12:9 [↑](#footnote-ref-171)
172. Müqəddəs Kitab, Daniel, 12:4 [↑](#footnote-ref-172)
173. Müqəddəs Kitab, Daniel, 7:10 [↑](#footnote-ref-173)
174. Müqəddəs Kitab, Daniel, 7:13 [↑](#footnote-ref-174)
175. Müqəddəs Kitab, Daniel, 7:22 [↑](#footnote-ref-175)
176. Müqəddəs Kitab, Daniel, 7:25 [↑](#footnote-ref-176)
177. Müqəddəs Kitab, Daniel, 12:7 [↑](#footnote-ref-177)
178. İncil, Matta, 24:33 [↑](#footnote-ref-178)
179. *Dan Yerinin Şəfəqləri*, Nəbil Zərəndi, XXIII fəsil [↑](#footnote-ref-179)
180. *La religion de Bab*, Clément Huart, 1889, pp. 3–4. [↑](#footnote-ref-180)
181. *La religion de Bab*, Clément Huart, 1889, pp. 3–4. [↑](#footnote-ref-181)
182. *Seyyèd Ali Mohammed dit le Bâb*, A. L. M. Nicolas, 1905, p. 375. [↑](#footnote-ref-182)
183. E. G. Browne, *The Chosen Highway*-in müqəddəsiməsində sitat gətirilmişdir, Blomfield, pp. v–vi. [↑](#footnote-ref-183)
184. Şövqi Əfəndi, *Allah Yanımızdan Keçir*, səh. 56 [↑](#footnote-ref-184)
185. *Dan Yerinin Şəfəqləri*, Nəbil Zərəndi, III fəsil [↑](#footnote-ref-185)
186. *Dan Yerinin Şəfəqləri*, Nəbil Zərəndi, III fəsil [↑](#footnote-ref-186)
187. *The Bahá’í World*, Cild. XII, s. 625. [↑](#footnote-ref-187)
188. İncil, Yəhya, 10:2-16 [↑](#footnote-ref-188)
189. *Dan Yerinin Şəfəqləri*, Nəbil Zərəndi, II fəsil [↑](#footnote-ref-189)
190. Müqəddəs Kitab, Zəkəriyyə, 4:14 [↑](#footnote-ref-190)
191. Müqəddəs Kitab, Malaki, 4:5 [↑](#footnote-ref-191)
192. Müqəddəs Kitab, Daniel, 7:13 [↑](#footnote-ref-192)
193. Müqəddəs Kitab, Malaki, 3:1 [↑](#footnote-ref-193)
194. *Days of Delusion*, Sears, Introduction, p. xxiv. [↑](#footnote-ref-194)
195. *Dan Yerinin Şəfəqləri*, Nəbil Zərəndi, III fəsil [↑](#footnote-ref-195)
196. *Dan Yerinin Şəfəqləri*, Nəbil Zərəndi, III fəsil [↑](#footnote-ref-196)
197. Şövqi Əfəndi, *Allah Yanımızdan Keçir*-də sitat gətirilmişdir, V fəsil [↑](#footnote-ref-197)
198. *Dan Yerinin Şəfəqləri*, Nəbil Zərəndi, III fəsil [↑](#footnote-ref-198)
199. *Seyyèd Ali Mohammed dit le Bâb*, Nicholas, p. 203. [↑](#footnote-ref-199)
200. *Seyyèd Ali Mohammed dit le Bâb*, Nicholas, p. 376. [↑](#footnote-ref-200)
201. *Journal of the Royal Asiatic Society*, 1889, p. 933. [↑](#footnote-ref-201)
202. Şövqi Əfəndi, *Allah Yanımızdan Keçir*-də sitat gətirilmişdir, IV fəsil [↑](#footnote-ref-202)
203. *The Gleam*, Sir Francis Younghusband, 1923, pp. 183–184. [↑](#footnote-ref-203)
204. *The Reconciliation of Races and Religions*, T. K. Cheyne, 1914, pp. 70, 8. [↑](#footnote-ref-204)
205. İncil, Matta, 3:11 [↑](#footnote-ref-205)
206. Həzrət Bəhaullahın Yazılarından Seçmələr, V [↑](#footnote-ref-206)
207. Həzrət Bəhaullah, *Qurdun Oğluna Risalə* [↑](#footnote-ref-207)
208. Şövqi Əfəndi, *Allah Yanımızdan Keçir*-də sitat gətirilmişdir, II fəsil [↑](#footnote-ref-208)
209. Həzrət Bəhaullah, *Qurdun Oğluna Risalə*-də sitat gətirilmişdir [↑](#footnote-ref-209)
210. Həzrət Bəhaullah, *Qurdun Oğluna Risalə-*də sitat gətirilmişdir [↑](#footnote-ref-210)
211. Həzrət Bəhaullah, *Qurdun Oğluna Risalə-*də sitat gətirilmişdir [↑](#footnote-ref-211)
212. Həzrət Bəhaullah, *Qurdun Oğluna Risalə-*də sitat gətirilmişdir [↑](#footnote-ref-212)
213. *Dan Yerinin Şəfəqləri*-də sitat gətirilmişdir, Nəbil Zərəndi, III fəsil [↑](#footnote-ref-213)
214. *Dan Yerinin Şəfəqləri*-də sitat gətirilmişdir, Nəbil Zərəndi, III fəsil [↑](#footnote-ref-214)
215. *Dan Yerinin Şəfəqləri*-də sitat gətirilmişdir, Nəbil Zərəndi [↑](#footnote-ref-215)
216. *Dan Yerinin Şəfəqləri*-də sitat gətirilmişdir, Nəbil Zərəndi, III fəsil [↑](#footnote-ref-216)
217. *Bəhaullah və Yeni Era*, C. E. Esslemont, 3-cü fəsil [↑](#footnote-ref-217)
218. *Bəhaullah və Yeni Era*, C. E. Esslemont, III fəsil [↑](#footnote-ref-218)
219. *Bəhaullah və Yeni Era*, C. E. Esslemont, III fəsil [↑](#footnote-ref-219)
220. *Bəhaullah və Yeni Era*, C. E. Esslemont, III fəsil [↑](#footnote-ref-220)
221. Həzrət Bəhaullah, *Qurdun Oğluna Risalə-*də sitat gətirilmişdir [↑](#footnote-ref-221)
222. Həzrət Bəhaullah, *Qurdun Oğluna Risalə-*də sitat gətirilmişdir [↑](#footnote-ref-222)
223. Həzrət Bəhaullah, *Qurdun Oğluna Risalə-*də sitat gətirilmişdir [↑](#footnote-ref-223)
224. *Dan Yerinin Şəfəqləri*-də sitat gətirilmişdir, Nəbil Zərəndi, IV fəsil [↑](#footnote-ref-224)
225. Bəha sözünün azərbaycancada tam qarşılığı yoxdur, ingiliscədə həm Bəhaullah, həm də Müqəddəs Kitabdakı “Allahın İzzəti” eyni cür [Glory of God] kimi tərcümə olunur, yəni ərəbcədən Bəhaullah ingiliscədəki “Glory of God”ın tam qarşılığıdır. Azərbaycancaya isə xristian tərcüməçilər bu ifadəni “Allahın İzzəti” kimi tərcümə etmək ənənəsi yaratmışlar. Bəhai tərcüməçilər isə bu sözü Allahın İzzəti, Calalı, Əzəməti, Ehtişamı, Nuru kimi fərqli ifadələrlə tərcümə etmişlər – red. [↑](#footnote-ref-225)
226. Müqəddəs Kitab, Daniel, 12:1 [↑](#footnote-ref-226)
227. *Star of the West*, 14:10, p. 291. [↑](#footnote-ref-227)
228. Cheyne, cited in *Appreciations of the Bahá’í Faith*, 1947, p. 18. [↑](#footnote-ref-228)
229. *Dan Yerinin Şəfəqləri*-də sitat gətirilmişdir, Nəbil Zərəndi, XXVI fəsil [↑](#footnote-ref-229)
230. *Star of the West*, 14:10, p. 291. [↑](#footnote-ref-230)
231. Şövqi Əfəndi, *Allah Yanımızdan Keçir*-də sitat gətirilmişdir, VI fəsil [↑](#footnote-ref-231)
232. *The Great Tribulation*, John Cumming, 1859, p. 246. [↑](#footnote-ref-232)
233. Xanok, 56:5 [↑](#footnote-ref-233)
234. *The Messianic idea in Israel-də sitat gətirilmişdir*, s. 376. [↑](#footnote-ref-234)
235. Müqəddəs Kitab, Yezekel, 43:2 [↑](#footnote-ref-235)
236. Müqəddəs Kitab, Yezekel, 43:4 [↑](#footnote-ref-236)
237. Müqəddəs Kitab, Mikeya, 4:9 [↑](#footnote-ref-237)
238. Müqəddəs Kitab, Mikeya, 4:10 [↑](#footnote-ref-238)
239. Müqəddəs Kitab, Mikeya, 4:1 [↑](#footnote-ref-239)
240. Müqəddəs Kitab, Yezekel, 1:1 [↑](#footnote-ref-240)
241. Müqəddəs Kitab, Yezekel, 1:28 [↑](#footnote-ref-241)
242. Müqəddəs Kitab, Yezekel, 3:12, 13 [↑](#footnote-ref-242)
243. *The Chosen Highway*, Lady Blomfield, p. 242. [↑](#footnote-ref-243)
244. Quran, Yunus, 25 və 28 [↑](#footnote-ref-244)
245. Müqəddəs Kitab, Yeşaya, 45:22 [↑](#footnote-ref-245)
246. Müqəddəs Kitab, Yeşaya, 46:3-4 [↑](#footnote-ref-246)
247. Müqəddəs Kitab, Yeşaya, 47:4 [↑](#footnote-ref-247)
248. Müqəddəs Kitab, Yeşaya, 48:14 [↑](#footnote-ref-248)
249. Müqəddəs Kitab, Yeşaya, 48:15 [↑](#footnote-ref-249)
250. Müqəddəs Kitab, Yeşaya, 48:16 [↑](#footnote-ref-250)
251. Müqəddəs Kitab, Yeşaya, 48:17 [↑](#footnote-ref-251)
252. Müqəddəs Kitab, Yeşaya, 48:20 [↑](#footnote-ref-252)
253. Müqəddəs Kitab, Yeşaya, 46:11, 13 [↑](#footnote-ref-253)
254. Müqəddəs Kitab, Zəkəriyyə, 4 [↑](#footnote-ref-254)
255. Müqəddəs Kitab, Zəkəriyyə, 4:8-9 [↑](#footnote-ref-255)
256. Müqəddəs Kitab, Zəkəriyyə, 4:6 [↑](#footnote-ref-256)
257. Müqəddəs Kitab, Zəkəriyyə, 4:14 [↑](#footnote-ref-257)
258. Müqəddəs Kitab, Mikeya, 1:3 [↑](#footnote-ref-258)
259. *Həzrət Bəhaullahın Yazılarından Seçmələr*, XI [↑](#footnote-ref-259)
260. Müqəddəs Kitab, Mikeya, 2:12 [↑](#footnote-ref-260)
261. *The Reconstructionist*, Vol. XXI, 20 April 1955. [↑](#footnote-ref-261)
262. Müqəddəs Kitab, Mikeya, 4:1 [↑](#footnote-ref-262)
263. Müqəddəs Kitab, Mikeya, 3:12 [↑](#footnote-ref-263)
264. Müqəddəs Kitab, Mikeya, 5:3 [↑](#footnote-ref-264)
265. Müqəddəs Kitab, Mikeya, 4:10 [↑](#footnote-ref-265)
266. Müqəddəs Kitab, Mikeya, 5:4 [↑](#footnote-ref-266)
267. Müqəddəs Kitab, Mikeya, 4:3 [↑](#footnote-ref-267)
268. Müqəddəs Kitab, Mikeya, 7:2-4 [↑](#footnote-ref-268)
269. Müqəddəs Kitab, Mikeya, 7:4 [↑](#footnote-ref-269)
270. Müqəddəs Kitab, Mikeya, 7:10 [↑](#footnote-ref-270)
271. Müqəddəs Kitab, Mikeya, 7:7 [↑](#footnote-ref-271)
272. Müqəddəs Kitab, Mikeya, 7:12 [↑](#footnote-ref-272)
273. Müqəddəs Kitab, Mikeya, 7:12 [↑](#footnote-ref-273)
274. Müqəddəs Kitab, Mikeya, 7:12 [↑](#footnote-ref-274)
275. Müqəddəs Kitab, Mikeya, 7:12 [↑](#footnote-ref-275)
276. Müqəddəs Kitab, Mikeya, 7:13 [↑](#footnote-ref-276)
277. Şövqi Əfəndi, *Allah Yanımızdan Keçir*-də sitat gətirilmişdir, XI fəsil [↑](#footnote-ref-277)
278. Müqəddəs Kitab, Mikeya, 7:14 [↑](#footnote-ref-278)
279. Şövqi Əfəndi, *Vəd Olunmuş Gün Gəlmişdir*-də sitat gətirilmişdir [↑](#footnote-ref-279)
280. *Həzrət Bəhaullahın Yazılarından Seçmələr*, XI [↑](#footnote-ref-280)
281. Müqəddəs Kitab, Mikeya, 7:15 [↑](#footnote-ref-281)
282. Zəbur, 95:10 [↑](#footnote-ref-282)
283. *The Great Tribulation*, Cumming, p. 246. [↑](#footnote-ref-283)
284. Həzrət Bəhaullah, *Qurdun Oğluna Risalə* [↑](#footnote-ref-284)
285. Müqəddəs Kitab, Yeşaya, 58:8, 12 [↑](#footnote-ref-285)
286. Müqəddəs Kitab, Yeşaya, 59:20 [↑](#footnote-ref-286)
287. Müqəddəs Kitab, Yeşaya, 59:21 [↑](#footnote-ref-287)
288. Müqəddəs Kitab, Yeşaya, 60:1 [↑](#footnote-ref-288)
289. Müqəddəs Kitab, Yeşaya, 35:4, 2 [↑](#footnote-ref-289)
290. Müqəddəs Kitab, Yeşaya, 40:10-11 [↑](#footnote-ref-290)
291. Müqəddəs Kitab, Yeşaya, 40:5 [↑](#footnote-ref-291)
292. Müqəddəs Kitab, Yezekel, 43:2 [↑](#footnote-ref-292)
293. Müqəddəs Kitab, Yezekel, 43:4 [↑](#footnote-ref-293)
294. İncil, Yəhya, 10:2 [↑](#footnote-ref-294)
295. İncil, Matta, 16:27 [↑](#footnote-ref-295)
296. İncil, Vəhy, 21:1-2, 23 [↑](#footnote-ref-296)
297. İncil, Yəhya, 4:20 [↑](#footnote-ref-297)
298. İncil, Yəhya, 4:21 [↑](#footnote-ref-298)
299. İncil, Vəhy, 21:10-11 [↑](#footnote-ref-299)
300. Xanok, 69:26 [↑](#footnote-ref-300)
301. Xanok, 69:14 [↑](#footnote-ref-301)
302. *Həzrət Bəhaullahın Yazılarından Seçmələr*, XI [↑](#footnote-ref-302)
303. *Həzrət Bəhaullahın Yazılarından Seçmələr*, XI [↑](#footnote-ref-303)
304. Müqəddəs Kitab, Habaqquq, 2:14 [↑](#footnote-ref-304)
305. Müqəddəs Kitab, Habaqquq, 2:2-3 [↑](#footnote-ref-305)
306. Müqəddəs Kitab, Habaqquq, 1:5 [↑](#footnote-ref-306)
307. Şövqi Əfəndi, *Allah Yanımızdan Keçir*, VI fəsil [↑](#footnote-ref-307)
308. Müqəddəs Kitab, Yezekel, 38:13 [↑](#footnote-ref-308)
309. Müqəddəs Kitab, Yezekel, 38:22 [↑](#footnote-ref-309)
310. Müqəddəs Kitab, Yaradılış, 25:1-3 [↑](#footnote-ref-310)
311. Müqəddəs Kitab, Yezekel, 38:8 [↑](#footnote-ref-311)
312. Müqəddəs Kitab, Yezekel, 37:21, 22 [↑](#footnote-ref-312)
313. Müqəddəs Kitab, Yezekel, 37:26 [↑](#footnote-ref-313)
314. Müqəddəs Kitab, Yeşaya, 60:4 [↑](#footnote-ref-314)
315. Müqəddəs Kitab, Yeşaya, 60:1 [↑](#footnote-ref-315)
316. Müqəddəs Kitab, Yeşaya, 35:10 [↑](#footnote-ref-316)
317. Müqəddəs Kitab, Yeşaya, 35:2 [↑](#footnote-ref-317)
318. Müqəddəs Kitab, Yeşaya, 40:11 [↑](#footnote-ref-318)
319. Müqəddəs Kitab, Yeşaya, 40:5 [↑](#footnote-ref-319)
320. Müqəddəs Kitab, Yezekel, 37:27-28 [↑](#footnote-ref-320)
321. *Appreciations of the Bahá’í Faith*, p. 60. [↑](#footnote-ref-321)
322. Müqəddəs Kitab, Yeşaya, 11:12 [↑](#footnote-ref-322)
323. Müqəddəs Kitab, Yeşaya, 11:12 [↑](#footnote-ref-323)
324. Müqəddəs Kitab, Yeşaya, 11:1 [↑](#footnote-ref-324)
325. Müqəddəs Kitab, Zəkəriyyə, 3:8 [↑](#footnote-ref-325)
326. Müqəddəs Kitab, Zəkəriyyə, 1:16 [↑](#footnote-ref-326)
327. Müqəddəs Kitab, Zəkəriyyə, 8:3 [↑](#footnote-ref-327)
328. Müqəddəs Kitab, Yaradılış, 15:4-7, 18 [↑](#footnote-ref-328)
329. Müqəddəs Kitab, Yaradılış, 15:9 [↑](#footnote-ref-329)
330. Şövqi Əfəndi, *Allah Yanımızdan Keçir*, XXII fəsil [↑](#footnote-ref-330)
331. *Christian Century*, 10 April 1957, Marcus Bach; *Bahá’í: A Second Look*. [↑](#footnote-ref-331)
332. Müqəddəs Kitab, Yeşaya, 18:3 [↑](#footnote-ref-332)
333. Müqəddəs Kitab, Yeşaya, 30:18-20 [↑](#footnote-ref-333)
334. Zəbur, 102:16 [↑](#footnote-ref-334)
335. Müqəddəs Kitab, Yeşaya, 60:10 [↑](#footnote-ref-335)
336. Müqəddəs Kitab, Yeşaya, 60:1 [↑](#footnote-ref-336)
337. Müqəddəs Kitab, Huşə, 2:15 [↑](#footnote-ref-337)
338. Müqəddəs Kitab, Huşə, 2:23 [↑](#footnote-ref-338)
339. Müqəddəs Kitab, Huşə, 3:5 [↑](#footnote-ref-339)
340. Müqəddəs Kitab, Yeşaya, 65:9-10 [↑](#footnote-ref-340)
341. Müqəddəs Kitab, Yeşaya, 65:15 [↑](#footnote-ref-341)
342. Müqəddəs Kitab, Yeşaya, 62:2 [↑](#footnote-ref-342)
343. Müqəddəs Kitab, Yeşaya, 62:12 [↑](#footnote-ref-343)
344. Müqəddəs Kitab, Yezekel, 48:35 [↑](#footnote-ref-344)
345. Müqəddəs Kitab, Yeşua, 7:24-26 [↑](#footnote-ref-345)
346. Şövqi Əfəndi, *Allah Yanımızdan Keçir*-də sitat gətirilmişdir, XI fəsil [↑](#footnote-ref-346)
347. Şövqi Əfəndi, *Allah Yanımızdan Keçir*, XI fəsil [↑](#footnote-ref-347)
348. Şövqi Əfəndi, *Allah Yanımızdan Keçir*, XI fəsil [↑](#footnote-ref-348)
349. Zəbur, 24:9-10 [↑](#footnote-ref-349)
350. Müqəddəs Kitab, Yeşaya, 9:1 [↑](#footnote-ref-350)
351. Müqəddəs Kitab, Yeşaya, 9:6-7 [↑](#footnote-ref-351)
352. İncil, Matta, 22:21 [↑](#footnote-ref-352)
353. İncil, Yəhya, 18:36 [↑](#footnote-ref-353)
354. İncil, Mark, 10:18 [↑](#footnote-ref-354)
355. İncil, Yəhya, 10:29 [↑](#footnote-ref-355)
356. İncil, Yəhya, 5:19 [↑](#footnote-ref-356)
357. İncil, Matta, 10:34 [↑](#footnote-ref-357)
358. İncil, Luka, 12:51 [↑](#footnote-ref-358)
359. İncil, Luka, 12:52 [↑](#footnote-ref-359)
360. Həzrət Əbdül-Bəha, *Səyyahın Hekayəti*, E. Braunun tərcüməsində [↑](#footnote-ref-360)
361. Zəbur, 50:2-3 [↑](#footnote-ref-361)
362. Zəbur, 48:1-2 [↑](#footnote-ref-362)
363. *The Jewish Encyclopaedia*, Funk and Wagnalls, 1902, Vol. III, p. 579. [↑](#footnote-ref-363)
364. Yenə orada [↑](#footnote-ref-364)
365. Yenə orada [↑](#footnote-ref-365)
366. Yenə orada [↑](#footnote-ref-366)
367. Yenə orada [↑](#footnote-ref-367)
368. Yenə orada [↑](#footnote-ref-368)
369. History, Tacitus, Book II, LXXVII. [↑](#footnote-ref-369)
370. *The Jewish Encyclopaedia*, Vol. III, p. 579. [↑](#footnote-ref-370)
371. Yenə orada [↑](#footnote-ref-371)
372. *A History of Messianic Speculation in Israel*, A. H. Silver, 1927, p. 42. [↑](#footnote-ref-372)
373. Şövqi Əfəndi, *Allah Yanımızdan Keçir*, XI fəsil [↑](#footnote-ref-373)
374. Şövqi Əfəndi, *Allah Yanımızdan Keçir*, XI fəsil [↑](#footnote-ref-374)
375. Həzrət Əbdül-Bəha, *Səyyahın Hekayəti*, E. Braunun yazdığı müqəddimədə [↑](#footnote-ref-375)
376. Müqəddəs Kitab, Yeşaya, 53:3 [↑](#footnote-ref-376)
377. Müqəddəs Kitab, Yeşaya, 53:4 [↑](#footnote-ref-377)
378. Həzrət Bəhaullah, *Ordular Rəbbinin Çağırışı,* Sureyi-Heykəl: Nasirəddin Şaha ünvanlanmış lövhdə [↑](#footnote-ref-378)
379. Müqəddəs Kitab, Yeşaya, 53:5 [↑](#footnote-ref-379)
380. Müqəddəs Kitab, Yeşaya, 53:8 [↑](#footnote-ref-380)
381. Şövqi Əfəndi, *Allah Yanımızdan Keçir*, XI fəsil [↑](#footnote-ref-381)
382. Müqəddəs Kitab, Yeşaya, 53:9 [↑](#footnote-ref-382)
383. Müqəddəs Kitab, Yeşaya, 53:10 [↑](#footnote-ref-383)
384. Zəbur, 89:27, 28 [↑](#footnote-ref-384)
385. Həzrət Əbdül-Bəha, *Səyyahın Hekayəti*, E. Braunun tərcüməsində [↑](#footnote-ref-385)
386. *Appreciations of the Bahá’í Faith*, p. 18. [↑](#footnote-ref-386)
387. Müqəddəs Kitab, Yeşaya, 53:10 [↑](#footnote-ref-387)
388. Zəbur, 142:7 [↑](#footnote-ref-388)
389. Şövqi Əfəndi, *Allah Yanımızdan Keçir*, XIII fəsil [↑](#footnote-ref-389)
390. Müqəddəs Kitab, Yeşaya, 35:1 [↑](#footnote-ref-390)
391. *The Chosen Highway*, Lady Blomfield, p. 96. [↑](#footnote-ref-391)
392. *Haifa, or Life in Modern Palestine*, Lawrence Oliphant, 1887, pp. 103–104. [↑](#footnote-ref-392)
393. *Haifa, or Life in Modern Palestine*, Lawrence Oliphant, 1887, p. 104. [↑](#footnote-ref-393)
394. Müqəddəs Kitab, Yeşaya, 35:8 [↑](#footnote-ref-394)
395. Müqəddəs Kitab, Yeşaya, 11:10 [↑](#footnote-ref-395)
396. Müqəddəs Kitab, Yeşaya, 60:1, 13 [↑](#footnote-ref-396)
397. Müqəddəs Kitab, Yeşaya, 41:18-20 [↑](#footnote-ref-397)
398. *Zionism in Prophecy*, F. Hudgings, 1936, pp. 55–56. [↑](#footnote-ref-398)
399. Müqəddəs Kitab, Yoel, 2:23 [↑](#footnote-ref-399)
400. Müqəddəs Kitab, Zəkəriyyə, 8:3, 11-12 [↑](#footnote-ref-400)
401. Müqəddəs Kitab, Yeşaya, 35:6-7 [↑](#footnote-ref-401)
402. *Haifa*, Oliphant, p. 104. [↑](#footnote-ref-402)
403. Şövqi Əfəndi, *Allah Yanımızdan Keçir*, VIII fəsil [↑](#footnote-ref-403)
404. Nəbili-Əzəm adlandırılan Məhəmməd Zərəndi [↑](#footnote-ref-404)
405. Şövqi Əfəndi, *Allah Yanımızdan Keçir*, VIII fəsil [↑](#footnote-ref-405)
406. Məhəmməd Kərim [↑](#footnote-ref-406)
407. Xanok, 46:3 [↑](#footnote-ref-407)
408. Nəşrə *The Prisoner and the Kings* kimi getmişdir [↑](#footnote-ref-408)
409. *Həzrət Bəhaullahın Yazılarında Seçmələr*, CXIX [↑](#footnote-ref-409)
410. *Həzrət Bəhaullahın Yazılarında Seçmələr*, CXVIII [↑](#footnote-ref-410)
411. *Həzrət Bəhaullahın Yazılarında Seçmələr*, CXVIII [↑](#footnote-ref-411)
412. Həzrət Bəhaullah, *Ordular Rəbbinin Çağırışı*, Sureyi-Heykəl: Çar Aleksandra ünvanlanmış lövh [↑](#footnote-ref-412)
413. *Appreciations of the Bahá’í Faith*, pp. 12–13. [↑](#footnote-ref-413)
414. Zəbur, 76:12 [↑](#footnote-ref-414)
415. Müqəddəs Kitab, Əyyub, 34:24 [↑](#footnote-ref-415)
416. Müqəddəs Kitab, Yeşaya, 14:5 [↑](#footnote-ref-416)
417. Müqəddəs Kitab, Yeşaya, 24:21 [↑](#footnote-ref-417)
418. Müqəddəs Kitab, Daniel, 7:13 [↑](#footnote-ref-418)
419. Müqəddəs Kitab, Daniel, 7:9 [↑](#footnote-ref-419)
420. Xanok, 46:4-5 [↑](#footnote-ref-420)
421. Xanok, 56:5 [↑](#footnote-ref-421)
422. *Həzrət Bəhaullahın Yazılarından Seçmələr*, CXVIII [↑](#footnote-ref-422)
423. Şövqi Əfəndi, *Allah Yanımızdan Keçir*, XIII fəsil [↑](#footnote-ref-423)
424. *Həzrət Bəhaullahın Kitabi-Əqdəsdən sonra nazil olmuş Lövhləri: Lövhi-Əqdəs* [↑](#footnote-ref-424)
425. *Həzrət Bəhaullahın Yazılarından Seçmələr*, XXXVI [↑](#footnote-ref-425)
426. Həzrət Bəhaullah, *Qurdun Oğluna Risalə* [↑](#footnote-ref-426)
427. *Həzrət Bəhaullahın Kitabi-Əqdəsdən sonra nazil olmuş Lövhləri: Tarazat* [↑](#footnote-ref-427)
428. Həzrət Əbdül-Bəha, *Ümumdünya Sülhünün Elanı* [↑](#footnote-ref-428)
429. Həzrət Əbdül-Bəha, *Star of the West Magazine*, Vol. 14:8, p. 228. [↑](#footnote-ref-429)
430. *Həzrət Bəhaullahın Yazılarından Seçmələr*, XLVII [↑](#footnote-ref-430)
431. *Həzrət Bəhaullahın Yazılarından Seçmələr*, XXXVI [↑](#footnote-ref-431)
432. Həzrət Əbdül-Bəha, *Ümumdünya Sülhünün Elanı* [↑](#footnote-ref-432)
433. İncil, Vəhy, 6:12 [↑](#footnote-ref-433)
434. İncil, Vəhy, 6:13 [↑](#footnote-ref-434)
435. *Our Day in the Light of Prophecy*, Spicer, p. 77. [↑](#footnote-ref-435)
436. *The Life of Voltaire*, S. G. Tallentyre, 1903, Vol. II, p. 30. [↑](#footnote-ref-436)
437. İncil, Matta, 24:7-8, 30 [↑](#footnote-ref-437)
438. *Daniel and the Revelation*, Uriah Smith, 1904, p. 445. [↑](#footnote-ref-438)
439. J. G. Whittier, *Abraham Davenport*. [↑](#footnote-ref-439)
440. İncil, Matta, 24:29-30 [↑](#footnote-ref-440)
441. *American Journal of Science*, Vol. XXV, 1834, p. 372. [↑](#footnote-ref-441)
442. *New York Journal of Commerce*, 14 November 1833. [↑](#footnote-ref-442)
443. İncil, Matta, 24:29-30 [↑](#footnote-ref-443)
444. *Days of Delusion*, Sears, Introduction, p. xxiv. [↑](#footnote-ref-444)
445. *Days of Delusion*, Sears, Introduction, p. 37. [↑](#footnote-ref-445)
446. *Days of Delusion*, p. 68. [↑](#footnote-ref-446)
447. *Dan Yerinin Şəfəqləri*, Nəbil Zərəndi [↑](#footnote-ref-447)
448. *Encyclopaedia Britannica*, Vol. XX, p. 724. [↑](#footnote-ref-448)
449. *Through Space and Time*, Sir James Jeans, 1934, p. 154. [↑](#footnote-ref-449)
450. Həzrət Bəhaullah, *Qurdun Oğluna Risalə* [↑](#footnote-ref-450)
451. *Encyclopaedia Americana*, 1944 ed., Vol. III, p. 690. [↑](#footnote-ref-451)
452. Həzrət Bəhaullah, *Qurdun Oğluna Risalə* [↑](#footnote-ref-452)
453. Həzrət Bəhaullah, *Qurdun Oğluna Risalə* [↑](#footnote-ref-453)
454. *Through Space and Time*, Jeans, p. 154. [↑](#footnote-ref-454)
455. Zəbur, 19:1 [↑](#footnote-ref-455)
456. İncil, Matta, 24:42 [↑](#footnote-ref-456)
457. İncil, Matta, 24:4-5 [↑](#footnote-ref-457)
458. İncil, Matta, 24:23 [↑](#footnote-ref-458)
459. İncil, Matta, 24:24 [↑](#footnote-ref-459)
460. İncil, Yəhya, 7:12 [↑](#footnote-ref-460)
461. İncil, Yəhya, 7:46-47 [↑](#footnote-ref-461)
462. İncil, Yəhya, 7:43 [↑](#footnote-ref-462)
463. İncil, Yəhya, 7:48 [↑](#footnote-ref-463)
464. İncil, Yəhya, 7:49 [↑](#footnote-ref-464)
465. Müqəddəs Kitab, Qanun Təkrarı, 21:23 [↑](#footnote-ref-465)
466. İncil, Yəhya, 6:63 [↑](#footnote-ref-466)
467. İncil, Yəhya, 6:66 [↑](#footnote-ref-467)
468. İncil, Matta, 24:26 [↑](#footnote-ref-468)
469. İncil, Matta, 7:15 [↑](#footnote-ref-469)
470. İncil, Yəhya, 10:2, 4 [↑](#footnote-ref-470)
471. İncil, Yəhya, 10:16-17 [↑](#footnote-ref-471)
472. İncil, Yəhya, 16:13 [↑](#footnote-ref-472)
473. İncil, Yəhya, 14:26 [↑](#footnote-ref-473)
474. İncil, Yəhya, 16:14 [↑](#footnote-ref-474)
475. İncil, Yəhya, 12:48 [↑](#footnote-ref-475)
476. *Appreciations of the Bahá’í Faith*, pp. 25–26. [↑](#footnote-ref-476)
477. *Appreciations of the Bahá’í Faith*, p. 62. [↑](#footnote-ref-477)
478. Glenn A. Shook, letter, July 1946. [↑](#footnote-ref-478)
479. *Appreciations of the Bahá’í Faith*, p. 10. [↑](#footnote-ref-479)
480. *Appreciations of the Bahá’í Faith*, p. 13. [↑](#footnote-ref-480)
481. Həzrət Bəhaullahın Yazılarından Seçmələr, CX [↑](#footnote-ref-481)
482. Həzrət Bəhaullah, *Qurdun Oğluna Risalə* [↑](#footnote-ref-482)
483. C. E. Esslemont, *Bəhaullah və Yeni Era*, fəsil XI [↑](#footnote-ref-483)
484. *Həzrət Əbdül-Bəhanın Yazılarından Seçmələr*, 86.2 [↑](#footnote-ref-484)
485. Həzrət Əbdül-Bəha, *Paris Söhbətləri* [↑](#footnote-ref-485)
486. *Həzrət Əbdül-Bəhanın Əhd və Vəsiyyətnaməsi* [↑](#footnote-ref-486)
487. Şövqi Əfəndi, *Həzrət Bəhaullahın Dünya Nizamı* [↑](#footnote-ref-487)
488. Şövqi Əfəndi, *Vəd Olunmuş Gün Gəlmişdir* [↑](#footnote-ref-488)
489. *Bahá’í Journal*, British Isles, November 1959. [↑](#footnote-ref-489)
490. *Həzrət Bəhaullahın Yazılarından Seçmələr*, XLIII [↑](#footnote-ref-490)
491. *Həzrət Bəhaullahın Yazılarından Seçmələr*, CXXX [↑](#footnote-ref-491)
492. *Həzrət Bəhaullahın Yazılarından Seçmələr*, CXVII [↑](#footnote-ref-492)
493. *Həzrət Bəhaullahın Yazılarından Seçmələr*, CXXXVI [↑](#footnote-ref-493)
494. C. E. Esslemont, *Bəhaullah və Yeni Era*-da sitat gətirilib [↑](#footnote-ref-494)
495. *Bahá’í Journal*, November 1959. [↑](#footnote-ref-495)
496. Əlavə məlumat üçün, *The Golden Rule: A universal ethic*, H. T. D.

     Rost, George Ronald, Oxford, 1986. kitabına istinad olunmalıdır [↑](#footnote-ref-496)
497. Həzrət Bəhaullah, *Qurdun Oğluna Risalə* [↑](#footnote-ref-497)
498. C. E. Esslemont, Bəhaullah və Yeni Era, VIII fəsil [↑](#footnote-ref-498)
499. Müqəddəs Kitab, Qanunun Təkrarı, 8:15 [↑](#footnote-ref-499)
500. İncil, Yəhya, 5:46 [↑](#footnote-ref-500)
501. İncil, Yəhya, 5:47 [↑](#footnote-ref-501)
502. İncil, Yəhya, 16:12, 13 [↑](#footnote-ref-502)
503. *Həzrət Bəhaullahın Yazılarından Seçmələr*, CXVI [↑](#footnote-ref-503)
504. *Həzrət Bəhaullahın Yazılarından Seçmələr*, XIV [↑](#footnote-ref-504)
505. Şövqi Əfəndi, *Həzrət Bəhaullahın Dünya Nizamı*-nda sitat gətirilmişdir [↑](#footnote-ref-505)
506. *Həzrət Bəhaullahın Kitabi-Əqdəsdən sonra nazil olmuş Lövhləri*: Tarazat [↑](#footnote-ref-506)
507. *Həzrət Bəhaullahın Yazılarından Seçmələr*, XXXIV [↑](#footnote-ref-507)
508. *Həzrət Bəhaullahın Kitabi-Əqdəsdən sonra nazil olmuş Lövhləri*: Tarazat [↑](#footnote-ref-508)
509. İncil, Yəhya, 12:44 [↑](#footnote-ref-509)
510. *Həzrət Bəhaullahın Kitabi-Əqdəsdən sonra nazil olmuş Lövhləri:*Bişarat [↑](#footnote-ref-510)
511. *Həzrət Bəhaullahın Yazılarından Seçmələr*, CLVI [↑](#footnote-ref-511)
512. Həzrət Bəhaullah, *Kitabi-İqan* [↑](#footnote-ref-512)
513. Həzrət Əbdül-Bəhanın Yazılarından Seçmələr, 2.16 [↑](#footnote-ref-513)
514. C. Taunşendin *Gizli Kəlamlar*a yazdığı müqəddimə [↑](#footnote-ref-514)
515. Həzrət Bəhaullah, Gizli Kəlamlar, Ərəbcə hissədə giriş [↑](#footnote-ref-515)
516. Həzrət Bəhaullah, Gizli Kəlamlar, Ərəbcə, № 2 [↑](#footnote-ref-516)
517. Həzrət Bəhaullah, Gizli Kəlamlar, Farsca, № 54 [↑](#footnote-ref-517)
518. Həzrət Bəhaullah, Gizli Kəlamlar, Ərəbcə, № 26 [↑](#footnote-ref-518)
519. Həzrət Bəhaullah, Gizli Kəlamlar, Ərəbcə, № 27 [↑](#footnote-ref-519)
520. Həzrət Bəhaullah, Gizli Kəlamlar, Farsca, № 40 [↑](#footnote-ref-520)
521. *Həzrət Bəhaullahın Kitabi-Əqdəsdən sonra nazil olmuş Lövhləri:* Əsli Kullül Xeyir [↑](#footnote-ref-521)
522. *Həzrət Bəhaullahın Yazılarından Seçmələr*, CXXXIX [↑](#footnote-ref-522)
523. *Həzrət Bəhaullahın Kitabi-Əqdəsdən sonra nazil olmuş Lövhləri* [↑](#footnote-ref-523)
524. *Həzrət Bəhaullahın Yazılarından Seçmələr*, CXXXIX [↑](#footnote-ref-524)
525. Həzrət Əbdül-Bəha, *Paris Söhbətləri,* I:1 [↑](#footnote-ref-525)
526. Həzrət Əbdül-Bəha, Ümümdünya Sülhünün Elanı, 72 [↑](#footnote-ref-526)
527. *Appreciations of the Bahá’í Faith*, p. 36. [↑](#footnote-ref-527)
528. *Həzrət Əbdül-Bəhanın Əhd və Vəsiyyətnaməsi* [↑](#footnote-ref-528)
529. *Appreciations of the Bahá’í Faith*, pp. 33–34. [↑](#footnote-ref-529)
530. *Həzrət Bəhaullahın Yazılarından Seçmələr*, CXXX [↑](#footnote-ref-530)
531. C. E. Esslemont, Bəhaullah və Yeni Era, I fəsil [↑](#footnote-ref-531)
532. *Həzrət Bəhaullahın Kitabi-Əqdəsdən sonra nazil olmuş Lövhləri:* Əsli Kullül Xeyir [↑](#footnote-ref-532)
533. Müqəddəs Kitab, Qanunun Təkrarı, 4:29 [↑](#footnote-ref-533)
534. Müqəddəs Kitab, Yeremya, 29:13 [↑](#footnote-ref-534)
535. İncil, Matta, 7:7-8 [↑](#footnote-ref-535)
536. *Həzrət Bəhaullahın Yazılarından Seçmələr*, CLI [↑](#footnote-ref-536)
537. *Həzrət Bəhaullahın Yazılarından Seçmələr*, CXXV [↑](#footnote-ref-537)
538. C. E. Esslemont, *Bəhaullah və Yeni Era*, V fəsil [↑](#footnote-ref-538)
539. Həzrət Əbdül-Bəha, *Paris Söhbətləri*, I:11 [↑](#footnote-ref-539)
540. Həzrət Əbdül-Bəha, *Paris Söhbətləri*, II:50 [↑](#footnote-ref-540)
541. *Star of the West*, ‘Abdu’l-Bahá, IV:1, p. 5. [↑](#footnote-ref-541)
542. Şövqi Əfəndi, *Allah Yanımızdan Keçir*-də sitat gətirilmişdir. V fəsil [↑](#footnote-ref-542)
543. *Həzrət Bəhaullahın Kitabi-Əqdəsdən sonra nazil olmuş Lövhləri:* Təcəlliyat [↑](#footnote-ref-543)
544. C. E. Esslemont, *Bəhaullah və Yeni Era*, IX fəsil [↑](#footnote-ref-544)
545. C. E. Esslemont, *Bəhaullah və Yeni Era*, IX fəsil [↑](#footnote-ref-545)
546. *Kitabi-Əqdəs*, paraqraf 48 [↑](#footnote-ref-546)
547. Müqəddəs Kitab, Sefanya, 3:8-9 [↑](#footnote-ref-547)
548. C. E. Esslemont, *Bəhaullah və Yeni Era*, X fəsil [↑](#footnote-ref-548)
549. Müqəddəs Kitab, Zəkəriyyə, 14:9 [↑](#footnote-ref-549)
550. *Həzrət Bəhaullahın Kitabi-Əqdəsdən sonra nazil olmuş Lövhləri:* İşraqat [↑](#footnote-ref-550)
551. Həzrət Əbdül-Bəha, *Paris Söhbətləri*, II:40 [↑](#footnote-ref-551)
552. C. E. Esslemont, *Bəhaullah və Yeni Era*, XII fəsil [↑](#footnote-ref-552)
553. Şövqi Əfəndi, *Həzrət Bəhaullahın Dünya Nizamı* [↑](#footnote-ref-553)
554. Həzrət Əbdül-Bəha, Paris Söhbətləri, II:41 [↑](#footnote-ref-554)
555. Həzrət Əbdül-Bəha, Paris Söhbətləri, II:44 [↑](#footnote-ref-555)
556. Həzrət Əbdül-Bəha, Paris Söhbətləri, I:9 [↑](#footnote-ref-556)
557. *Həzrət Bəhaullahın Kitabi-Əqdəsdən sonra nazil olmuş Lövhləri:* Kəliməti-Firdövsiyyə [↑](#footnote-ref-557)
558. İncil, Matta, 25:45 [↑](#footnote-ref-558)
559. Şövqi Əfəndi, *İlahi Ədalət Gəlişi* [↑](#footnote-ref-559)
560. Şövqi Əfəndi, *Vəd Olunmuş Gün Gəlmişdir* kitabından parafraz edilmişdir [↑](#footnote-ref-560)
561. *Star of the West*, Bahá’u’lláh, I:4, p. 21. [↑](#footnote-ref-561)
562. Həzrət Əbdül-Bəha, Ümumdünya Sülhünün Elanı [↑](#footnote-ref-562)
563. Həzrət Əbdül-Bəha, Paris Söhbətləri, II:45 [↑](#footnote-ref-563)
564. *Həzrət Bəhaullahın Yazılarından Seçmələr*, LXXXI [↑](#footnote-ref-564)
565. *Həzrət Bəhaullahın Yazılarından Seçmələr*, XXVII [↑](#footnote-ref-565)
566. *Heredity and the Ascent of Man*, C. C. Hurst, 1935, p. 131. [↑](#footnote-ref-566)
567. *The Freedom of Man*, A. H. Compton, 1935, p. 121. [↑](#footnote-ref-567)
568. *Washington Star*, 12 April 1936. [↑](#footnote-ref-568)
569. *Həzrət Bəhaullahın Yazılarından Seçmələr*, LXXXI [↑](#footnote-ref-569)
570. İncil, Mark, 8:34, 36 [↑](#footnote-ref-570)
571. İncil, Matta, 19:25-29 [↑](#footnote-ref-571)
572. İncil, Matta, 19:30 [↑](#footnote-ref-572)
573. *Həzrət Bəhaullahın Yazılarından Seçmələr*, LXXXII [↑](#footnote-ref-573)
574. Bahá’u’lláh cited in *Lights of Guidance*, No. 2105, p. 624. [From *Bahá’í World*

     *Faith*, p. 195.] [↑](#footnote-ref-574)
575. Həzrət Əbdül-Bəha, Paris Söhbətləri, II:55 [↑](#footnote-ref-575)
576. *Həzrət Bəhaullahın Yazılarından Seçmələr*, CXIX [↑](#footnote-ref-576)
577. *Həzrət Bəhaullahın Yazılarından Seçmələr*, CXVII [↑](#footnote-ref-577)
578. İncil, Matta, 7:15-20 [↑](#footnote-ref-578)
579. Şövqi Əfəndi, *Allah Yanımızdan Keçir*-də sitat gətirilmişdir. XII fəsil [↑](#footnote-ref-579)
580. Dr T. K. Cheyne, cited in *Appreciations of the Bahá’í Faith*, p. 18. [↑](#footnote-ref-580)
581. İncil, 1 Korinflilərə, 9:16 [↑](#footnote-ref-581)
582. İncil, Matta, 24:22 [↑](#footnote-ref-582)
583. Müqəddəs Kitab, Yeşaya, 65:8 [↑](#footnote-ref-583)
584. İncil, Matta, 6:20-21 [↑](#footnote-ref-584)
585. İncil, 2 Timoteyə, 3:1-5 [↑](#footnote-ref-585)
586. Müqəddəs Kitab, Nahum, 2:3-4 [↑](#footnote-ref-586)
587. Həzrət Bəhaullahın Yazılarından Seçmələr, XCIX [↑](#footnote-ref-587)
588. İncil, Mark, 1:17 [↑](#footnote-ref-588)
589. Həzrət Bəhaullah, *Ordular Rəbbinin Çağırışı*, Sureyi-Heykəl: Papa IX Piyə ünvanlanmış Lövh [↑](#footnote-ref-589)
590. İncil, Matta, 5:39 [↑](#footnote-ref-590)
591. *Həzrət Bəhaullahın Yazılarından Seçmələr*, CXIX [↑](#footnote-ref-591)
592. İncil, Matta, 4:17 [↑](#footnote-ref-592)
593. İncil, Matta, 6:10 [↑](#footnote-ref-593)
594. Şövqi Əfəndi, *Həzrət Bəhaullahın Dünya Nizamı*-nda sitat gətirilmişdir [↑](#footnote-ref-594)
595. Müqəddəs Kitab, Yunus, 1:2 [↑](#footnote-ref-595)
596. *Həzrət Bəhaullahın Yazılarından Seçmələr*, C [↑](#footnote-ref-596)
597. *Həzrət Bəhaullahın Yazılarından Seçmələr*, CXX [↑](#footnote-ref-597)
598. *Həzrət Bəhaullahın Yazılarından Seçmələr*, CXX [↑](#footnote-ref-598)
599. Şövqi Əfəndi, *Həzrət Bəhaullahın Dünya Nizamı*-nda sitat gətirilmişdir [↑](#footnote-ref-599)
600. *Həzrət Bəhaullahın Kitabi-Əqdəsdən sonra nazil olmuş Lövhləri:* Lövhi-Əqdəs [↑](#footnote-ref-600)
601. Şövqi Əfəndi, *Həzrət Bəhaullahın Dünya Nizamı*-nda sitat gətirilmişdir [↑](#footnote-ref-601)
602. *Lights of Guidance*, No. 446, p. 133. [↑](#footnote-ref-602)
603. *Star of the West*, Bahá’u’lláh, I:4, p. 21. [↑](#footnote-ref-603)
604. *Həzrət Bəhaullahın Yazılarından Seçmələr*, CLVI [↑](#footnote-ref-604)
605. *Həzrət Bəhaullahın Kitabi-Əqdəsdən sonra nazil olmuş Lövhləri:* Kəliməti-Firdövsiyyə [↑](#footnote-ref-605)
606. Sitat gətirilmişdir *The Chosen Highway*, Lady Blomfield, p. 184. [↑](#footnote-ref-606)
607. Müqəddəs Kitab, Yeşaya, 24:21 [↑](#footnote-ref-607)
608. Müqəddəs Kitab, Yeşaya, 13:7 [↑](#footnote-ref-608)
609. Müqəddəs Kitab, Yeşaya, 13:13, 24:18, 6, 20 [↑](#footnote-ref-609)
610. Həzrət Bəhaullah, *Ordular Rəbbinin Çağırışı*, Sureyi-Muluk [↑](#footnote-ref-610)
611. Həzrət Bəhaullah, *Ordular Rəbbinin Çağırışı*, Sureyi-Heykəl: Kraliça Viktoriyaya ünvanlanmış Lövh [↑](#footnote-ref-611)
612. *Kitabi-Əqdəs*, paraqraf 83 [↑](#footnote-ref-612)
613. *Kitabi-Əqdəs*, paraqraf 84 [↑](#footnote-ref-613)
614. *Həzrət Bəhaullahın Yazılarından Seçmələr*, CXVI [↑](#footnote-ref-614)
615. Həzrət Bəhaullah, *Gizli Kəlamlar*, Farsca [↑](#footnote-ref-615)
616. Həzrət Bəhaullah, *Qurdun Oğluna Risalə* [↑](#footnote-ref-616)
617. *Həzrət Bəhaullahın Yazılarından Seçmələr*, XVI [↑](#footnote-ref-617)
618. *Həzrət Bəhaullahın Yazılarından Seçmələr*, XVIII [↑](#footnote-ref-618)
619. *Həzrət Bəhaullahın Yazılarından Seçmələr*, XVIII [↑](#footnote-ref-619)
620. *Həzrət Bəhaullahın Yazılarından Seçmələr*, CLI [↑](#footnote-ref-620)
621. Həzrət Bəhaullah, Gizli Kəlamlar, Farsca № 21 [↑](#footnote-ref-621)
622. *Həzrət Bəhaullahın Yazılarından Seçmələr,* XVIII [↑](#footnote-ref-622)
623. *Həzrət Bəhaullahın Yazılarından Seçmələr,* V [↑](#footnote-ref-623)
624. *Həzrət Bəhaullahın Yazılarından Seçmələr,* V [↑](#footnote-ref-624)
625. *Həzrət Bəhaullahın Kitabi-Əqdəsdən sonra nazil olmuş Lövhləri:* İşraqat [↑](#footnote-ref-625)
626. Şövqi Əfəndi, *Allah Yanımızdan Keçir*-də sitat gətirilmişdir. XII fəsil [↑](#footnote-ref-626)
627. *Həzrət Bəhaullahın Kitabi-Əqdəsdən sonra nazil olmuş Lövhləri:* Lövhi-Əqdəs [↑](#footnote-ref-627)
628. Şövqi Əfəndi, *Vəd Olunmuş Gün Gəlmişdir*-də sitat gətirilmişdir. [↑](#footnote-ref-628)
629. Həzrət Bəhaullah, Gizli Kəlamlar, Farsca № 82 [↑](#footnote-ref-629)
630. Müqəddəs Kitab, Yezekel, 38:20 [↑](#footnote-ref-630)
631. Müqəddəs Kitab, Yezekel, 39:12-13 [↑](#footnote-ref-631)
632. Xanok, 1:5 [↑](#footnote-ref-632)
633. İncil, Vəhy, 9:18 [↑](#footnote-ref-633)
634. İncil, Luka, 17:29-37 [↑](#footnote-ref-634)
635. İncil, 2 Peter, 3:10 [↑](#footnote-ref-635)
636. *Həzrət Bəhaullahın Yazılarından Seçmələr*, XV [↑](#footnote-ref-636)
637. *Həzrət Bəhaullahın Yazılarından Seçmələr*, IV [↑](#footnote-ref-637)
638. İncil, Luka, 9:60 [↑](#footnote-ref-638)
639. İncil, Luka, 9:62 [↑](#footnote-ref-639)
640. İncil, Luka, 21:34-36 [↑](#footnote-ref-640)
641. Həzrət Bəhaullah, *Ordular Rəbbinin Çağırışı*, Sureyi-Heykəl: Papa IX Piyə ünvanlanmış Lövh [↑](#footnote-ref-641)
642. İncil, İbranilərə, 2:3 [↑](#footnote-ref-642)